
SZEMÉLYEK. 


Ligeti,  gazdag  földesúr, 

Vilma,  leánya. 

Hangái. 

Rigó,       1 

Guta,       [  távolról  jött  ifjak. 

Kaczor,  I 

Katica,  Ligeti  testvére. 

Lidi,  Vilma  szobaleánya. 

CsíszÁR. 

Egy  inas. 

Parasztok,  niíp. 

Történethely:  Pest  és  környéke. 


ELSŐ  FELVONÁS. 

(Városligeti  halom.) 


Hangái  (olvasva  jő) .  «Ki  látta,  hogy  pók  önhálöival 
Magát  kötötte  volna  meg?  de  a 
Szegény  bogár,  mely  drága  selymet  ad, 
Sírt  sző  magának  s  halni  elbuvik, 
Eléjövendő  mint  gubó  s  utóbb  is 
Csak  pille  lesz  belőle !  hogy  megint 
Meghaljon,  —  annyiszor  egy  kis  életért! 
Ilyen  szegény  bogár  az  ember  is, 
Midőn  szerelmes.  Oh  a  szerelem 
Édes,  de  bódít  ;  ront  szívet,  fejet 
És  részegítőbb,  mint  a  bor  hatalma. 
Azért,  ki  józan  s  boldog  lenni  vágy, 
Az  álmadozzék  inkább,  mint  szeressen; 
Mert  ami  szépet  álmodott,  magáé, 
De  a  szerelmen  kettő  osztozik. » 
Bölcsen,  dicsőn!  oh  könyv,  én  tégedet 
Aranyba  kötlek  jó  tanácsodért. 
Alunni  inkább,  mint  szeretve  élni, 
Ez  a  titok,  melyet  most  felfödék. 
És  mintha  máris  büvét  érzeném. 
Pillámon  ónként  súlyos  szender  ül. 
Mindenható  álom  vészen  körííl. 
Fogadjatok  be  lombok  árnyai. 
Virító  pázsit,  vesd  meg  ágyamat, 
S  jó  éjszakát  bohóság  —  szerelem!  (El.) 

Vilma,  Lidi  (jönnek  violát  szedegetve). 

Vilma.  Hogy'  tetszik  az  neked,  Lidi,  hogy  mi,  mkit 
valami  falusi  leánykák,  itt  ennek  a  híres-neves  Pest 
városának  erdejében  violát  szedegetünk? 


Lidi.  Hogy'  tetszik!  Az  nekem  igen  is  jól  tetszik, 
addig  legalább  nem  teszünk  egyebet;  nem  halljuk  az 
öreg  bácsi  oktatását;  nem  a  jó  Katica  rágalmazó 
szavát. 

ViLM.\.  Nem  valami  pásztori  élet-e  ez? 

Lidi  (nevetve).  Pásztori?  No  de  mivel  a  kisasszony- 
nak úgy  tetszik,  legyen  pásztori :  hanem  az  bizonyos, 
ha  valami  finom  úr  meglátna  bennünket,  azt  mon- 
daná: kegyetlenek  vagyaink,  mert  testvéreinket 
tépjük. 

Vilma.  Oh,  oh! 

Lidi.  Talán  nem?  Hiszen  mi  éppoly  gyengék  s 
ártatlanok  vagyunk,  mint  ez  a  kis  ibolya,  mely  ide  a 
bokor  megé  bújt  s  melyet  én  tüstént  leszakasztok. 

ViLM.A..  Ügy  hát  inkább  ne  is  szakaszd  le,  Lidi. 

Lidi.  Miért  ne  szakasztanám?  Ihol  ni,  mely  szép, 
mily  gyönyörűen  csillog  benne  a  harmat,  mint  egy 
kis  drága  gyöngy. 

Vilma.  Lásd,  lásd,  most  egy  ártatlanságot  téptél  el 
s  amit  te  elég  eg5'űgyü  valál  harmatnak  mondani,  az 
nem  egyéb  könn5mnél,  mellyel  romlását  siratja.  Való- 
ban, I-idi,  ez  nekünk  szomorú  dicséret.  Gyenge  és 
ártatlan,  igen  g^^arló  társak.  Ekként  csak  addig  tart- 
hat ártatlanságunk,  míg  gyengeségünk  védelmezheti, 
vagyis  míg  azt  valaki  nem  méltóztatik  leszakasztani, 
hogy  azután  mint  ideig-óráig  virító  bokréta  ablakán 
vagy  ha  igen  nagy  a  szerencse,  kebelén  hervadjunk. 
S  épen  a  viola!  még  tövise  sincs,  hogy  a  dur\-a- 
mohón  közelítőt  illendőségre  szoktassa.  Nem,  nem, 
Lidi !  ha  már  virágról  van  szó,  hasonlítsunk  inkább 
a  kevélv  tövises  rózsához,  annak  illataihoz  legalább 
fegyverei  vannak.  De  íme !  megszedtük  a  sok  szép 
virágot,  Lidi,  s  most  nincs,  kinek  adjuk.  A  láthatár 
igen  szomorú,  csak  egy  férfialak  sem  mutatkozik  rajta. 

Lidi.  Istenem !  már  a  nagy  szerencsétlenség. 

Vilma.  Ami  büszke  hódítóinkat  ma  valamely  szi- 
gorú foglalatosság  tartja  honn,  hogy  csak  egyet  sem 
látni  közülök. 

Lidi.  Ah!  oda  vagyunk! 


Vilma.  Mi  lelt,  Lidi? 

Lidi.  Hát  nem  látja  a  kisasszony,  hogy  onnan  a  tó 
felől  egy  ifjú  jön? 

Vilma.  Az  már  rettenetes  volna. 

Lidi.  Hogy  innen  jobbról  is  bukkanik  ki  egy. 

Vilma.  Mit  mondasz! 

Lidi.  Igazán !  mi  egy  kicsit  ok  nélkül  is  panasz- 
kodunk a  férfiak  távolléte  ellen.  Most  már  annyi  lesz, 
mint  a  fűszál.  Még  szerencse,  ha  menekedhetünk. 

Vilma.  Jer,  Lidi,  jer,  rejtezzünk  a  bokrok  közé; 
szemközt  jön  egy  deli  úr  s  már  ez  a  harmadik.  S  mintha 
összebeszéltek  volna,  mindnyájan  e  kis  dombhoz  tar- 
tanak. Jer,  lessük  ki  őket  s  a  legérdemesbik  jutalmat 
nyer  tőlünk. 

Lidi.  Édes  uraim,  ne  gondolják  aztán,  hogy  ezt 
kíváncsiságból  tesszük,  éppen  nem;  csak  egy  kicsint 
hallgatózni  akarunk. 

Vilma.  Jer,  jer,  ne  csevegj :  mert  itt  érnek.  (El.) 

Guta,  Rigó,  Kaczor  (jönnek  egymás  után). 

Rigó  (jelkiáltva).  Kit  látnak  szemeim? 

Guta.  Rigó  barátom !  háromszázhatvanöt  napja, 
hogy  nem  láttalak. 

Kaczor  (jő  s  megáll).  Fergeteg  és  zápor! 

Rigó.  Szervusz,  Kaczor. 

Guta.  Milliom !  hisz  ez  Kaczor. 

Rigó.  Kaczor,  Isten  hozott ! 

Kaczor.  De  titeket  hozott  Isten. 

Guta.  Ohó !  hiszen  csak  te  sem  ördög  lábán  jöttél. 

Kaczor.  Mikor  azt  mondom,  titeket  hozott  Isten, 
azt  akarom  mondani,  hogy  én  már  két  hét  óta  pesti 
lakos  vagyok. 

Guta.  A  mennykőbe  is!  hisz  én  már  több  mint 
három  hete  vagyok  Pesten. 

Rigó.  S  én  csaknem  egy  hónapja. 

Kaczor.  Csodálatos!  annyi  idő  óta  most  találko- 
zunk először  s  éppen  mintha  fergeteget  jönnénk 
támasztani,  itt  e  puszta  dombon. 

Guta.  Haha!  te  most  is  csak  a  régi  vagy,  Kaczor, 


furcsa  és  jókedvű ;  de,  Rigó  pajtás,  téged  egy  kicsint 
megszűrt  az  idő,  talán  a  szent  házasság  igájában  izzadsz? 

Rigó.  Mi  jut  eszedbe !  s  aztán  oly  hájfejü  csak  nem 
lehetek,  mint  te. 

Guta.  Oh,  barátim,  azt  a  jó  levegő  teszi;  semmi 
egyéb,  mint  a  jó  levegő.  Nekünk  a  felföldön,  tudjátok, 
excellens  levegőnk  van,  de  semmi  egyebünk.  Hanem 
ami  első  és  fődolog,  meddig  mulattok  Pesten? 

Rigó.  Én  vag\'  egy  hónapot  kénytelen  vagyok  itt 
tölteni. 

Guta.  Én  itt  mulatok,  míg  a  lóverseny  tart. 

Kaczor.  És  az  állatmutatás  — 

Guta.  Reménylem,  téged  is  ott  talállak? 

Kaczor.  Igen,  hogy  lássalak.  Hanem  halljátok-e,  ez 
nagyon  fölségesen  van:  mert  én  is  itt  mulatok  vagy 
egy  hónapig  s  mivel  mint  Macbeth  boszorkányai  itt  e 
puszta  dombon  oly  véletlenül  találkozánk,  nem  volna-e 
méltó  tervről  gondolkodni,  mellyel  találkozásimkat 
örökre  nevezetessé  tegyük? 

Guta.  Mennyei  gondolat! 

Rigó.  Hát  mitévők  legyünk? 

Kaczor.  Legelőször  is  nevezzük  ezen  halmot  sze- 
rencsedombnak, mivel  merényeink  terve  itt  született 
s  itt  is  fog,  ha  javaljátok,  kifejleni. 

Guta.  Az  nem  volna  rossz  ötlet. 

Rigó.  Tovább!  tovább! 

Kaczor.  Tovább?  Hisz  a  többiben  bölcsességtek 
után  reményiének.  Gondoljatok  ki  valamit,  mi  a  mon- 
dott célnak  megfelel. 

Guta.  Én  még  eddig  mit  sem  gondolék  s  általában 
amennjdre  lehet,  őrizkedem  a  gondolkodástól :  mert  fej- 
fájást okoz.  Hanem  végezzetek  s  én  nem  mondok  ellent. 

Rigó.  Nem,  nem !  úgy  nem  szabad ;  te  csak  a  köny- 
nyebb  végét  fognád.  Ha  jól  értem  Kaczor  barátunkat, 
azt  akarja,  hogy  mindenikünk  mondjon  egy  tervet 
s  a  három  közül  azt  kövessük,  mely  legcélravezetőbb. 

Kaczor.  Mindenesetre.  S  hogy  a  dolognak  módját  s 
alakját  is  megadjuk,  legelőbb  is.  Rigó  barátom,  állj 
fel  erre  a  törzsökre  s  onnan  szavald  el  érzeményidet. 


Guta.  Igen,  igen,  Rigó!  te  valaha  hangosan  mond- 
tad el  leckédet ;  hágj  fel  és  halljuk ! 
Rigó  (vonakodva).  Ne  behozzatok. 
Guta  és  Kaczor  (megfogják  s  felemelik).  Meg  kell 
lenni! 

Rigó.  Már  mivel  ilyen  szépen  kértek,  Isten  neki! 
(Félre.)  Várjatok,  majd  lelketekre  szólok. 

Kaczor.  Valóságos  útmutató!  Csak  ujját  kellene 
kinyújtani. 

Guta.  S  hogy  mosolyog,  mint  felfordult  szekeré- 
nél a  fazekas. 

Kaczor.  Gondolkodik. 
Guta.  Szinte  elfeketül  bele. 

Kaczor.  Bizonyosan  igen  fekete  gondolatokkal  küz- 
ködik. 

Rigó.  Nos,  hallotok? 
Kaczor.  Njdlt  fülek  vagyunk. 
Rigó.  Vastag  füleknek  szólok  és  azért 
Jó  vastagon.  Ha  tervet  kérdetek. 
Hogyan  lehessen  jobban  élnetek, 
S  híressé  tenni  a  találkozást  : 
Jobbuljatok  meg.  Nemcsak  a  pohár 
S  leányszáj  csókja,  melyben  vetni  szoktok; 
Nem  a  zabálás  s  kocka  s  kártya  mellett 
Átvirrogatva  töltött  drága  éj 
Csupán  hibátok ;  ez  mind  türliető. 
Ti  bűnösök  valátok,  már  mikor 
Apátok  először  iskolába  küldött: 
Kószák,  henyék  s  azért  tudatlanok 
Mind  e  napig  s  haszonvehetlenek ; 
Miért  is  tervem:  újra  kezdnetek 
A  rosszul  végzett  iskolák  sorát. 
Én  mint  a  vessző  hátul  kullogok  majd, 
S  ütlek,  javítlak,  míg  csak  bennetek  tart. 
Hogy'  tetszik?  Mondjon  jobbat,  aki  tud. 
Kaczor.    Ki   hitte   volna,   hogy   sovány   pók   ily 
vastag  szálat  ereszt? 

Guta.  Ha  nyakába  kerítenők,  bizonyosan  megfúlna 
rajta.  No  ez  nekünk  szépen  befizetett. 


Kaczor.  Halljuk,  halljuk! 
Rigó.  De  tréfa,  ami  tréfa!  terv  ha  kell  : 
Szép  halni  a  hazáért  s    én  hadi 
Életre  állanunk  tanácslanám. 
Víg  a  vitéznek  vándor  élete, 
S  a  harci  szellemet,  mely  tűnni  kezd, 
Mag}'arhoz  illik  visszaszerzeni. 
Különben  bírni  nem  méltó  hazáját. 
Guta.  Elég,  elég ! 

Kaczor.  Le  onnan,  Rigó !  Az  a  te  setét  páthoszod 
egészen  elfanyarít  benünket.  Mi  jut  eszedbe?  most 
katonává  lenni !  holott  a  világ  azon  töri  a  fejét,  hogyan 
lehessen  el  katona  nélkül. 

Guta.  Szegény  fiú,  egészen  kihevült  belé! 
Rigó   (leszáll).  Óha!  ne  igen  csúfolódjatok.  Most 
rajtatok  a  sor. 

Kaczor.  Fel,  Guta,  fel! 
Rigó.  Fel  veled,  apróság! 

Guta  (fellép). 

Rigó.  «Felszálott  a  páva  vármegye  házára. » 
Guta.  Szeretném,  ha  figyelmeznétek. 
Rigó.  Szeretnők,  ha  olyat  mondanál,  mi  figyelemre 
méltó. 

Guta.   Majd,   majd!   csak  egy  kis  tűrödelmet.  — 

Szép  halni  a  hazáért?  élni  jobb. 

És  szinte  szép,  ha  úgy  intézzük  el. 

Azért  is  én  nem  a  hős  életet. 

Nem  a  halállal  frigyes  hadmezőt 

Ajánlom  választandó  pályául; 

Különben  is  most  bék'  van  mindenütt, 

És  a  magyarnak  ellensége  nincs, 

Magán  kívül.  Magával  küzdeni. 

Megvinni  benne,  ami  rossz  s  kivetni, 

Ez  a  magas  cél,  melyre  törni  kell. 

Azért  is  — 
Rigó.  Hagyd  el,  hagyd  el! 

Kaczor.  Igazad  van.  Rigó,  ez  is  szörnyű  melancho- 
likus  dolgokat  beszél.  Ki  fogja  most  azon  tömi  fejét. 


hogy  még  a  hazának  is  szolgáljon?  örüljön,  ha  magá- 
nak élhet. 

Guta.  No  ha  nem  akartok  hallgatni,  lássátok.  Én 
ezt  a  tanácsot  kívántam  adni :  legyünk  magyar  irokká 
s  csak  egy  időre  is  váltsuk  fel  azon  buzgó  hazánk- 
fiait, kik  a  literatura  sovány  asztala  mellett  régóta 
éheznek  és  szomjúhoznak  s  részesüljünk  a  magas 
dicsőségben,  melyet  legújabban  Ignác  úr  magáévá 
tett,  a  nélkül,  hogy  akár  eszét,  akár  ítélőtehetségét 
legkisebbé  is  megerőltette,  sőt  a  nélkül,  hogy  az 
írói  pályára  csak  valamennyire  is  elkészült  volna.  De 
ha  nem  tetszik  — 

Kaczor.  Bízvást  leszállhatsz.  Guta  pajtás;  terved 
még  szerencsétlenebb,  mint  amaz  s  épen  tőled  könyv- 
s  olvasás-gyűlölőtől  a  legváratlanabb.  Mit  gondolsz? 
Magyar  íróvá,  nyelv  katonájává  lenni  könnyű  dolog 
ug\'an  kezdetnek,  de  igen  kétes  kimenetelű.  Ha  már 
egész  velőapadásig  olvastál  és  írtál  s  jó  híred  illatja, 
mint  a  kakukvirágé,  körüled  elterjedt,  mi  könnyen 
akadhat  valami  dühös  reccnsensed,  ki  ezen  jó  ilíatú 
légkört  halálos  leheletével  megrontja,  s  téged,  minden 
írói  dicsőségeddel  semmivé  tesz,  vagy,  mint  a  Jelen- 
kor szereti  mondani,  tönkre  silányít. 

Guta.  Mi  a  manó!  hát  te  azért  lovaltál  fel,  hogy 
rajtunk  nyargalóztasd  elméncségedet?  Fel  veled  a 
polcra!  ott  halljuk,  mit  tudsz. 

Rigó.  Fel,  Kaczor,  fel!  lássuk,  hány  zsákkal  telik. 

Kaczor.  Megálljatok.  Ti  azon  a  tudós  emeleten  oly 
magasan  álltatok,  hogy  az  élet  alant  homályba  tűnt 
szemeitek  előtt,  s  mi  csoda,  hogy  javaslattok  felette 
bölcs  ugyan,  de  éppen  azért  haszonvehetlen.  Azért,  ne- 
hogy végzetlenűl  menjünk  tova,  engedjétek  meg,  hogy 
mint  föld  fia  az  anyafcldön  maradjak  s  bukásaim 
után  ismét  erőre  jöhessek.  Legelőször  is  tehát  ezt 
kérdem  tőletek:  házasok  vagytok-e? 

Rigó.  Mit  tartozik  ez  a  dologhoz? 

Guta.  Haha!  átkozott  Kaczorja,  bizony  eltalálta 
a  bibét.  Én  nőtelen  vagyok,  s  Rigó  már  megvallotta, 
hogy  még  szabad  ember. 


Kaczor.  így  tehát  én  minden  hosszú  tanakodás 
helj'ett  azt  mondom:  Házasodjunk! 

Rigó.  Ha  valót  akarok  szóhii,  elmém  régen  vajúdik 
űyiéle  gondolattal. 

Kaczor.  Ha  vajúdik,  hozd  el  neki  az  akarás  bábá- 
ját s  azonnal  meg  is  fog  születni. 

Guta.  Ami  engem  illet,  épen  semmi  vonzódásom 
sincs  a  házasélethez  ;  de  barátságból  s  kedvetekért, 
Isten  neki!  én  is  megházasodom. 

Kaczor.  Ez  iránt  tehát  semmi  ellenvetés  — 

Guta.  Csak  az,  hogy  a  házasság,  gondolatom  szerint, 
igen  mindennapi  s  alrendü  dolog,  s  azáltal  találkozá- 
sunkat nevezetessé  aligha  tehetjük. 

Kaczor.  Igen !  ha  mi  is  úgy  házasodnánk,  mint 
közlélek  szokott ;  de  a  mi  házasságunknak  bizonyos 
rend  s  határnapok  szerint  kell  véghez  menni,  s  ha 
javaljátok,  írott  szerződés  mellett. 

Guta.  Halljuk. 

Kaczor.  j\Ia  alkalmasint  sok  nép  fog  jőni  a  város 
erdejébe,  s  azért  is  tegyük  meg  az  első  lépést,  azaz, 
álljunk  el,  mindenki  külön, bizonyos  helyekre  lánynézni. 

Guta.   Ezt  különben  is  tettük  volna;  ez  helyes. 

Kaczor.  Felteszem,  hogy  fogadott  munka  lévén, 
mindenik  fog  még  ma  szeretöt  választani.  Egy  hét 
elég,  hogy  utána  járjon,  megismerkedjék,  kedvét  ke- 
resse, s  így  mához  egy  hétre  azt  fogjuk  egymásnak 
jelenteni  tartozni,  hogj-  választottunk  kegyeiben  némi 
előmenetelt  tettünk. 

Guta.  Jó. 

Rigó.  Az  idő  egy  kissé  rövid;  de  Isten  neki. 

Kaczor.  A  választott  leányt  egy  hét  alatt  reá  kell 
vennünk,  hogy  jegyet  váltson,  s  így  mához  két  hétre 
hármas  eljegyzés  lesz. 

Rigó.  Ez  magában  igen  szép  dolog;  de  kivihetet- 
lennek látszik. 

Kaczor.  Oh  gyávaság!  hát  én  tanítsalak-e  meg, 
hogy  kell  az  asszonyok  szívét  ostrommal  bevenni? 
De  halljátok  tovább.  Más  két  hetet  n  ászkészület  ékre 
fordíthatunk,   s  mához  négy  hétre  úgy  kell  intéz- 

nünk  a  dolgot,  hogy  a  hármas  menyegzőt  egjoitt 
táncoUiassuk  el. 

Rigó.  Igen !  de  hátha  a  két  első  hétben  eljegyzett 
szép  a  másik  két  hét  alatt  el  talál  pártolni? 

Guta.  Ez  nem  megvetendő  észrevétel. 

Kaczor.  Kicsinyhitűek!  akkor  hirtelenében  mási- 
kat fogtok  választani. 

Guta.  Kaczor!  te  felséges  fiú  vagy.  Dictum  factum! 
most  nincs  egyéb  hátra,  mint  hogy  mindezeket  írásba 
foglald,  aztán  aláírjuk;  most  pedig  eg3'enesen  leány- 
lesre menjünk.  De  egy  kérdésem  van :  az  csak  nem 
fog  kívántatni,  hogy  leendő  hitvesünkbe  szerelmesek 
is  legyünk? 

Rigó.  Mentsen  Isten! 

Kaczor.  Az  örök  gyalázat  volna! 

Guta.  No  már  ezt  szeretem,  így  már  lesz  belőlünk 
valami;  de  ezt  is  írásba  kell  foglalni. 

Kaczor.  Igen !  felírom,  hogy  a  szerződők  kötelezik 
magokat,  a  szerelmet,  hogy  az  annál  tovább  tart- 
hasson, töi-vényes  idejére,  azaz  a  házasság  kezdetére 
halasztani.  Továbbá,  hogy  tanácskozni  ezen  szerencse- 
dombra gyűlünk  össze. 

Rigó.  Az  jó. 

Kaczor.  S  hogy  egymást  kölcsönösen  segíteni  fog- 
juk. 

Guta.  Mindent,  mindent!  de  most  szót  se  többet. 
Én  a  lánchídhoz  állok,  s  minden  szépség,  mely  rajta 
át  és  visszamegy,  vámot  fog  adni  szemeimnek.  (El.) 

Kaczor.  En  a  fogadó  csarnokába  ülök  s  egy  pohár 
ártatlan  tej  mellett  szerződésünket  írásba  foglalom  s 
leányokat  nézek.   (El.) 

Rigó.  Én  pedig  oda  megyek,  hol  ti  nem  lesztek.  (El.) 

Vilma  s  Lidi  (előjőnek). 

Vilma.  Lidi!  ez  iszonyú  megbántás.  HaUottad-e 
valaha,  hogy  asszonjd;  ily  olcsón  áruljanak?  Ezek  a 
férfiak,  ha  lovat,  de  csak  egy  együgyű  birkát  akarnak 
is  vásárlani,  mi  nagy  előkészülettel  s  mi  hosszas 
tanácskozással  fognak  hozzá,  mennyire  kutatják  ere- 

detét,  nemzetsége  faját,  s  uramíia,  feleséget  hármá- 
val is  négy  hét  alatt  akarnak  szerezni. 

Lidi.  Jaj !  lássa  kisasszony,  olyan  lesz  ám  a  feleség 
is,  amint  utána  járnak. 

Vilma.  Hallgass. 

Lidi.  Ah !  azt  csak  nem  fogja  kívánni,  hogy  nemem 
dolgában  elhallgassak? 

Vilma.  Hát  úgy  szólj,  mint  nemedhez  illik. 

Lidi.  Azok  a  csúnya,  fertelmes  emberek! 

Vilma.  Igazad  van,  Lidi.  Ha  mégis  valami  különös, 
válogatott  ifjak  lettek  volna. 

Lidi.  Az  egyiknek  olyan  fekete  szeme  volt,  mint  a 
bogár. 

Vilma.  Mondd  inkább,  mint  a  bor. 

Lidi.  Hát  bizony  bor!  mert  mi  is  vihette  volna  a 
bornál  egyéb  ily  vakmerőségre.  —  S  a  másiknak  oly 
karcsú  termete  volt. 

Vilma.  Karcsú,  de  vékony,  minden  arány  nélkül. 

Lidi.  Gyertyaszál !  Nem  kár  volna  karácsony  böjtén 
dió  mellett  elégetni.  —  S  mit  mond  a  kisasszony  a 
harmadikhoz,  kinek  oly  szép  vagy  akarom  mondani, 
nem  szép  szőke  fürtéi  voltak? 

Vilma.  S  fürtöknek  mondod  te  azokat? 

Lidi.  No  bizony!  lehetne  is  lenszövetből  fürtöket 
csinálni.  Szerettem  volna  hajából  madzagot  sodorni  s 
egy  pár  seregélyt  akasztani  reá.  —  (Félre.)  Ah  Iste- 
nem !  csak  az  enyém  volna,  megsimogatnám  azt 
a  szőke  haját,  s  azt  mondanám,  selymet  illettem 
meg. 

Vilma.  S  aztán  ha  a  világ  szépségei  volnának  is, 
Lidi,  nekünk  haragudnunk  ülik. 

Lidi.  Ah!  biz'  azt  kellene  ám;  de  tudja  kisasszony, 
hogy  a  harag  a  szépségnek  árt. 

Vilma.  Mit  hallok?  Rossz,  hüségtelen  leány!  hát 
te  is  ellenem  esküdtél? 

Lidi.  Mentsen  Isten !  Hisz'  én  haragszom,  úgy  ha- 
cragzom,  hogy  —  (Félre.)  Nem  szánnám  őket  sorra 
tsnsohii ;  mert  van-e  a  földön  szeretetre  méltóbb  férfi, 
imók  aki  házasodni  akar? 

Vilma.  Lidi,  én  egészen  el  vagyok  keserítve,  gon- 
dolj ki  valamit,  ami  felvidítson. 

Lidi.  Válasszon  a  kisasszony  a  három  közül  egyet, 
s  kettő  büntetve  lesz. 

Vilma.  Balgatag! 

Lidi.  Igen !  mert  mind  a  hármat  csak  nem  választ- 
hatjuk. 

Vilma  (neheztelve).  Lidi! 

Lidi.  Tudja  mit,  kisasszony?  Azt  mondják,  a  bosszú 
édes,  s  mi  fehérnépekül  szeretjük  az  édest:  álljon 
rajtok  bosszút. 

Vilma.  Igen,  Lidi,  én  bosszút  fogok,  bosszút  akarok 
állani.  Vigyázni  fogok  minden  leánykára,  ki  útjokba 
esik  s  megmondom  nekik,  micsoda  pártütést  esküdtek 
gyenge  nemünk  ellen,  s  ezennel  indulok,  hogy  őket 
szemmel  tarthassam. 

Lidi.  Ah !  kedves  kisasszony,  félek,  hogy  g^^enge 
nemünkből  igen  sokan  a  pártütők  részére  állanak. 
S  ha  én  a  gazdag,  a  szép  Ligeti  Vilma  kisasszony 
volnék,  mást  gondoltam  volna. 

Vilma.  Te  ma  felette  bölcs  s  oly  hízelkedő  vagy, 
mintha  férfi  volnál.   Nos,   mit  gondoltál  volna? 

Lidi.  Nem  épen  rosszat ;  de  azt  könnyebb  gondolni, 
mint  mondani.  Ha  én  a  kisasszon\mak  volnék,  azon 
igyekezném,  hogy  mind  a  hárman  belém  szeressenek. 

Vilma.  Lidi!  Lidi!  szerencse,  hogy  csak  ketten  va- 
gyunk. Ha  tükreimmel  még  eddig  szép  frigyben  állok 
is,  de  ennyi  hiúságot  egy  hajszállal  sem  tartok  kisebb 
bűnnek,  mint  épen  azon  vakmerő  elbizottságot,  mely 
imént  megbántott. 

Lidi.  S  ez  lesz  éppen  az  igazi  mérték,  meltyel  visz- 
szamérni  kell.  Hallja  csak  kisasszony,  ma  borús  idő 
van,  úgy  látszik,  kevés  nép  lesz.  A  kisasszony  min- 
denik hős  leshelyénél  elmegy,  s  ha  szemök  s  izlésök 
van  s  csekély  személyem  sejdítései  meg  nem  csalnak, 
a  kisasszony  lesz  szívok  királynéja. 

Vilma.  Félek,  igen  magasi"a  rovod  bájaimat. 

Lidi.  Hagyja  rám  a  kisasszony.  Én  mindenütt  nyo- 
mában fogok  járni,  s  ha  szükség  lesz  reá,  el  is  mára- 

dozok,  hogy  a  kérdésekre,  melyeket  bizonyosan  tenni 
fognak,  annak  rendé  s  módja  szerint,  kényesen  és  rá- 
tartósan,  sőt  vonakodva  —  de  tudni  való,  hog\' 
szívest -örömest  —  feleletet  adjak.  Én  leszek  a  címer 
vagy  a  felírás  az  aranymíves  boltja  felett  s  a  kis- 
asszony — 

Vilma  (neveive).  Természetesen  maga  az  aranymív. 
Már  ez  igen  is  sok  szívesség  tőled,  Lidi,  s  rút  hálát- 
lanság volna  ily  szép  tanácsodat  nem  követnem.  De 
ha  végre  is  nem  úgy  üt  ki,  mint  reményiettük? 

Lidi.  Ej  !  ki  látta,  ütközet  előtt  a  diadal  felől  két- 
ségbe esni?  Menjünk,  mert  eljár  az  idő.  —  Ah! 

Vilma.  ISIi  az,  Lidi,  tán  kígyóra  hágtál? 

Lidi.  Nem,  itt   eg}'^  nyitott  könyv  hever  a  fíiben. 

Vilma.  Valóban,  s  amott  hüs  árnyékban  fekszik  a 
szegény  bűnös,  ki  olvasás  mellett  elaludott.  Ezt  a 
szerző  ugyan  szépen  megköszönné. 

Lidi.  No  már  ez  szép  tüz  fiatalemberben.  Itt  egész 
világ  láttára  fényes  nappal  alunni;  hagyjuk  itt  ez 
álomfcszket,  hisz  úgy  megalszik,  mint  a  juhászbunda. 

Vilma.  Mint  a  tej,  Lidi.  Nézd  csak,  mily  jól  illenek 
setét  fürtéi  fehér  arcához. 

Lidi  (félre).  Bizony  még  bele  szeret.  —  Kisasszony, 
ha  nem  sietünk,  egész  plánumimk  oda  lesz. 

Vilma.  Szeretném  tudni,  mit  olvasott.  Hozd  ide  a 
köny\'et,  Lidi. 

Lidi.  Igen  ám ;  de  ha  fölébred. 

Vilma  (fölveszi  a  könyvet  s  olvas).  Szent  Isten! 
újabb  árulás. 

Lidi  (félre).  No  már  látom,  itt  veszünk.  Pedig 
nekem  az  a  szőke  jobban  tetszett  volna. 

Vilma.  Halld  csak,  Lidi,  mi  szívbántó  könyv  ez,  s 
minden  sora  kétszer  aláhúzva.   (Olvas.) 
«Azért,  ki  józan  s  boldog  lenni  vágy. 
Az  álmodozzék  inkább,  mint  szeressen.* 
Leány  maradjak,  ha  ennél  valaki  halálosabb  árulást 
követett  el.  Szinte  szeretném,  ha  felébredne.  Add  ide 
a  virágokat,  Lidi. 

Lidi.  Kisasszony!  egészen  elfeledi  tervünket, 

Vilma.  Ne  beszélj. 

Lidi  (félre).  Különös.  Előbb  az  nem  tetszett  a 
kisasszonynak,  hogy  amazok  házasodni  akarnak; 
most  meg  az  nem  tetszik,  hogy  ez  még  csak  szeretni 
sem  akar.  (Szünet  titán.)  Kisasszonykám !  megyünk? 
Vilma.  Itt  fognak  elszórva  heverni  virágaink.  Mit 
nem  képzel  majd,  ha  szemébe  tűnnek?  De  ezt  a  köny- 
vet szeretném  megégetni.  Nem  úgy!  egy  ötletem 
van.  Add  ide  Himfy  szerelmeit,  Lidi.  (Átveszi  a  köny- 
vet.) Külsejökre  hasonlítanak  egymáshoz.  Ezt  találja 
itt  a  magáé  helyett.  Oh,  ez  íelséges  dolog  le.sz,  ha 
komoly,  szívfagyaszt (5  oktatások  helyett  egyszerre 
szerelmi  ábrándozások  tengerét  találja. 

Lidi  (félre).  Már  látom,  csínyt  kell  tennem,  külön- 
ben itt  veszünk.  (Ehikoltja  magát.)  Ah !  átkozott 
tüskéje!  jaj  lábam.  (Hangái  felébred,  Vilma  s  Lidi 
ijedve  távoznak.) 

Hangái.  Mely  lágy  sikoltás  ébreszt  álmaimból? 

Úgy  tetszik,  egy  pityergő  asszonyé. 

Kinek  parányi  lábát  tüske  szúrja 

Mért  hág  belé.  —  De  Isten!  mily  zavar! 
(Fölveszi  a  könyvet.) 

A  drága  könyv,  e  villám -elszedője 

Minden  szerelmes  égi  háborúnak. 

Ez  a  szerelmi  koppantó,  im  ez 

Bölcs  mesteremtől  rám  maradt  örök, 

A  földre  sújtva,  mint  hitvány  papucs. 

A  gaz  között  hevert.  (Körültekint.)  Jól  látok-e? 

Fektém  körül  virágok  hulltak  el, 

Tán  gyenge  kézből,  érző  szív  megöl. 

Hogy  ébredésem  nyájasabb  legyen  ! 

Mit!  gyenge  kéz?  igen:  de  párka-kéz, 

Mely  elszakasztja  éltünk  fonalát ; 

Érző  kebel,  hol  fúriák  dühödnek; 

Szelíd  virág,  melyben  kigyó  sziszeg. 

Oh!  könyvem  azt  rég  megmondá  nekem! 

Isten  kezéből  tisztán  jött  ki  Éva, 

S  már  csalfa  volt.  A  tenger  árjai 

Azóta  oly  keserűk  sok  könny  miatt, 

Vöröemarty  munkái.  IV.  2 

És  a  világnak  minden  cukrai 
Nem  édesítik  vissza  a  fanyar  kínt. 
Melyet  nemünkbe  asszoriA-bün  kevert. 
El,  el!  tovább  itt  nem  mulathatok. 
Inkább  alunni,  mint  szeretve  élni, 
Ez  a  tudás,  a  bölcsek  titka  ez ! 
(Vilma  s  Lidi  sietve  átmennek  a  szín  egyik  felén,  s  az 
induló   Hangáival   találkoznak.    Hangái    visszadöbben. 
Vilma  s  Lidi  el.) 
Hangái  (egyedül) .  Szent  bölcsesség !  haillyen  asszony 
De  mit  beszélek?  Nem  nézett-e  rám,      [is  van ! 
Mint  aki  gnnnj^al  hí  fel  bajvívásra. 
Hogy  megbüntessen  asszonygyülölőt? 
Nevetség !  engem  megbüntetni  s  ő ! 
És  még  is,  a  szem  nem  volt  bájtalan. 
Nem,  mint  akárhol  látni  milliót. 
Egy  kis  világ  volt  abban  egy  kis  ég,, 
Hol  a  dicsőség  tartja  ünnepét. 
De  mért  lebegdél  oly  negédesen? 
És  még  is  termetében  nincs  hiba. 
Ügy  nyúlik  az  fel,  mint  szelíd  imádság, 
Mely  ég  felé  megy  tisztán  s  egyenest. 
De  mire  játék!  most  könyvem,  el  ne  hagj'j ' 
Add  vissza  ismét  csendes  véremet, 
S  elmémnek  békés  andalgásait. 
Csak  most  ne  hagyj !  s  aranyba  mártalak. 
(Felnyitja  a  könyvet  s  tovább  olvas.) 
Téged  látlak  az  egeknelc 
Magas  tiszta  kékjében, 
Téged  látlak  a  vizeknek 
Folydogáló  tükrében. 
Téged!  de  kit?  mi  képtelen  beszéd  ez? 
Ügy  tetszik,  e  részt  még  nem  olvasára ; 
Pedig  különben  mindenik  szavát, 
Minden  betűjét  ismerem.  (Tovább  olvas.) 
A  szerelem  indulatját 

Minden  érzi  s  táplálja, 
Tevegeti  áldozat  ját 

S  gyönyörködve  szolgálja. 

Szent  érzéketlenség !  mily  árulás  ! 
Vagy  mely  varázs  váltotta  könyvemet? 
Visszások  minden  oktatásai, 
S  nem  várt  tanácsa  kétkedésbe  sújt. 
(Össze-visszaforgatja  a  könyvet  s  ismét  olvas.) 

Megláttam  őt  s  kebelemben 
Egy  tüzforrás  fakadott, 

S  csak  hirtelen  tetememben 
Egészen  eláradott. 

Nem  jártam  így  életemben  — 
Az  már  való !  így  nem  jártam  soha !  (Tovább  olvas.) 
Minden  ér  megdagadott; 

És  testemben  és  lelkemben 
Zenebona  támadott. 
Elvesztem,  úgy  van!  könyvem  pártot  üt. 
És  a  helyett,  hogy  csillapítana, 
Szerelmet  gyújt  s  lángjával  elborít. 
Utána!  a  szép  tolvajon  bosszút 
Kell  állnom:  adja  vissza  könj.'vemet. 
Vagy  adjon  vissza   enegemet   magamnak.  (El.) 
(Városligeti  tér.) 
Hangái  (gondolkodva).  Nem,  már  tovább  utána  nem 
Kétszer  találkozám  s  oh,  gyávaság!       [megyek. 
Nem  volt  csak  annyi  szívem  is,  vele 
Szót  váltanom,  vagy  hogy  köszöntsem  őt. 
Mosolyra  nyíló  rózsák  ajkai, 
S  beszéde  rengő  illat  árjai, 
A  szívnek  tenger  és  örvény  az  észnek, 
Melyből  szabadulni  többé  nem  lehet. 
Hallottam  őt,  azt  mondta:  fájdalom! 
S  a  szó  fulánkját  méz  váltotta  fel. 
S  mi   édes  e  szó  «fájdalom»  nekem, 
Mert  ő  sohatjá,  ő  lehelte  ki. 
De  nem,  nem!  én  még  győzve  nem  vag}'ok, 
Még  rajtam  áll  többé  nem  látnom  őt, 
S  a  sorshatározó  kérdés  csak  ez: 
öt  látni  vagy  nem  látni,  s  ez  legyen 
Elmélkedésem  tárgya  e  helyen. 

Lidi  (jő).  Már  látom,  jobban  megy  dolgunk,  mint 
hittem  volna.  Üríiaink  oly  mozgásba  jöttek,  mint 
nagy  szélkor  az  érett  gabona ;  egyiknek  sem  áll  helyén 
feje.  Még  evvel  a  gondolkodó  úrral  kellene  valamit 
szólanom,  de  nem  férhetek  hozzá,  mert  az  a  három 
úr  is  szüntelen  sarkomon  van,  pedig  nem  akarnám, 
hogy  körülöttem  találkozzanak.   Ah !  ismét  jő  valak ! 

Rigó  (jő).  Szép  húgocskám,  megálljon  egy  kicsint. 

Lidi.  Bocsásson,  én  nem  vagyok  magának  húga. 

Rigó.  Igen,  de  bánnám  is,  ha  az  volna. 

Lidi.  Mennem  keU. 

Rigó.   A  többek  közt :   ki  az  a  szép  kisasszony? 

Lidi.  A  többek  közt  azt  nem  szabad  tudni.  S  asz- 
szonyom  a  többek  közt  is  igen  gyönyörű  kisasszony. 
(Elszalad.) 

Rigó.  Lássa  meg  az  ember,  még  elméskedik  és  nem 
felel.  (Hangáihoz.)  Bocsánatot  uram!  ki  az  a  szép 
kisasszony,  kit  előbb  kísérni  méltóztatott? 

Hangái.  Én ! 

Rigó.  Igen,  imént. 

Hangái.  Imént? 

Rigó.  Szerencsétlen  ember!  (Elsiet.  Lidi  más  felől 
visszajő.) 

Lidi.  No  most  talán  beszélhetek  vele.  —  Ihol  la ! 
megint  egy  a  jó  madarak    közül.   (Megy.    Guta  jő.) 

Guta  (Lidi  után  siet).  Megállj,  te  kis  fecske!  be- 
szédem van  veled. 

Lidi.  Repülnöm  kell.  (El.) 

Guta.  Átkozott  hamis  jószág  ez  a  leányféle;  utói 
nem  érhetni,  ha  csak  lépre  nem  száll.  De  talán  ez  a 
savanjTÍ  úr  mondhatna  valamit.  (Hangáihoz.)  Uram ! 

Hangái.  Nos? 

Guta  (félre).  Mondom,  evvel  gyalog  nem  lehet  be- 
szélni. Már  csak  utána  megyek  annak  a  bőregérnek. 
(Hangáihoz.)  Jó  egészséget,  uram !  (El.) 

Hangái.  Amennyi  kell,  hogy  megfúlhass  belé. 
Már  látom,  itt  sem  nyughatom  miattok. 

Kagzor  (jő).  Nem  akarnám  egyenesen  megrohanni 
5  megvallom,  noha  fogadott  munkára  indulok,  még 


sem  örömest  tennék  valami  bal  lépést.  Csak  az  a 
lepke  lábú  szobaleány  állana  szót,  hogy  megtudhat- 
nám kicsoda,  hol  lakik.  A!  ihol  jön. 

Lidi  (jő).  Ismét  hiába  jövök.  Micsoda  mohóság! 

Kaczor  (utána).  Angyalom! 

Lidi.  Nem  hallok.  (EL) 

Kaczor.  Hát  legalább  várjon  meg.  —  Oda  van, 
mint  a  jó  gondolat,  melyet  le  nem  írnak.  De  hát  ez 
micsoda  bankócsináló  itt?  Ugy  áll,  mintha  az  utolsó 
betűnél  rajta  kapták  volna.  Az  ifjú  különben  csinos ; 
de  képtelenül  komor.  S  úgy  látszik,  mintha  messziről 
szépem  után  láttam  volna  kullogni.  Ha  valami  jó 
szerrel  kivehetnem  belőle  a  titkot. 

Hangái  (magában) .  Mi  kémlelődő  s  untató  had  ez  ■ 

Kaczor.  Városi  úr,  valami  finomul  kellene  meg- 
szólítani. Kegyed-e  vagy  ön?  mert  müveit  magyarnak 
így  illik  szólnia;  vagy  éppen  önkegyed?  de  ez  már 
felette  sok  volna.  Igaz,  hogy  most  kegyére  igen  nagy 
szükségem  van  ;  de  az  ön  függetlenebb,  szabad  ember- 
hez illő  s  férfiasabb. 

Hangái  (félre).  Már  látom,  itt  kell  hagynom  a 
kamaszt. 

Kaczor  (Hangáihoz),  ön  nem  lenne  szíves  meg- 
mondani, ki  az  a  gyönyörű  kisasszony,  ki  (óráját 
kihúzza)  mintegy  8 — lo  minutum  előtt  erre  által- 
ment. Tudja  ön,  az  a  setétkékszemű,  az  a  szép? 

Hangái  (félre).  Oh!  szép  vagy  angyali!  szép  a  rút- 
S  rád  jónak  rossznak  kívánsága  gyúl.      [nak  is, 

Kaczor  (félre).  Én  kérdezem  és  a  fának  felel.  Csak 
már  el  ne  vesztettem  volna  szemem  elől ;  de  az  a  lator 
komorna  egészen  kizavart  utamból.  (Hangáihoz.)  ön 
jobban  láthatta  ;  úgy  tetszik,  erre  ment? 

Hangái.  Nem,  amarra. 

Kaczor.  Mennykőbe  is!  a  víznek,  a  tó  közepébe? 
(Félre.)  Már  csak  magamnak  kell  végére  járnom. 
(Hangáihoz.)  Uram,  kalapja  ferdén  áll;  igazítsa  meg! 
(El.) 

Hangái.  S  ilyen  majomhad  űzi,  hajtja  őt ! 
Fűszált  s  virágot,  mellyet  lába  ért, 


S  mely  büszke  lőn,  hogy  őt  emellietc. 

Ezen  gorombák  ólom  lábai 

Tipornak  el;  mely  léget  ajka  szí, 

S  melytől  pihegnek  keble  halmai. 

Ugyan  avval  él  e  csélcsap  fajzat  is, 

Azt  szíja  vulkán  melle  hámorába, 

Hogy  rossz  dohányfüst-  s  még  rosszabb  szavakkal 

Megvesztegetve  adja  vissza  majd. 

S  tán  végre  őt  még  bírni  is  reménjdik? 

Oh!  kár  a  rózsa  vad  tövisbokornak, 

Hitvány  csehkőnek  drága  foglalat, 

Gyöngy  vak  csibének,  vércsének  galamb. 

Hitlennek  egyház,  bűnösöknek  üdv, 

Szarvas  bohóknak  angyalarcu  lány! 

Kel  látnom  őt;  ez  vég  határzatom.  (El.) 

Vilma,  utóbb  Lidi. 

Vilma.  Itt  végre  bátorságban  vagyok.  Lidi,  Lidi! 
hála  Isten,  hogy  jösz.  Hát  hogy  vagy,  hol  jártál,  mit 
végeztél? 

Lidi  (pihegve  jő).  Ah!  kisasszony,  ahg  piheg- 
hetek ! 

Vilma.  Mi  bajod? 

Lidi.  Bajom?  oh  az  elég  volt.  Azt  gondolja  kis- 
asszony, oly  könnyű  férfiakat  rászedni  ?  De j  szén 
azoknak  is  van  ám  eszök. 

ViLNA.  Ki  milyen,  Lidi.  Némelyikét  tűhegyen  be 
lehetne  adni  egy  fiatal  szúnyognak  s  könnyen  elszállana 
vele. 

t.:  Lidi.  Igaz.  Ezeknél  az  nem  nagy  bőségben  van,  de 
mesterség  volt  úgy  szólnom  velők,  hogy  egymást 
észre  ne  vegyék.  Látott  volna  csak  kisasszony,  olyan 
voltam,  mint  a  horogra  tűzött  légy,  melyet  minden 
felől  halfiak  rángatnak.  Egyik  egy  bokornál  fogott 
el,  másik  csaknem  vízbe  gázolt  utánam,  mikor  a 
szigeten  jártam,  a  harmadik  meg  is  akart  csókolni ; 
lélek,  angyal,  fecske,  kincs,  gyöngy,  arany,  gyémánt, 
minden  voltam  egy  negyedóra  alatt,  s  legalább  is 
hat  jókora  fülemnek  kellett  volna  lenni,  hogy  mind 

meghalljam,  amit  mondanak,  s  tizenkét  szapora  nyel- 
vemnek, hogy  arra  választ  is  adhassak. 

Vilma.  S  mi  volt  sikere  nagy  vesződésidnek? 

Lidi.  A  legjobb,  ami  csak  gondolható.  Nem  akar- 
nék hízelkedni;  de  mindnyájan  el  vannak  ragadtatva. 

Vilma.  Bohóságoktól. 

Lidi.  Fülig  szerelmesek  a  kisasszonyba. 

Vilma.  Az  nem  jó  volna,  Lidi.  A  fül  nem  ritkán 
ostobaságot  jelent,  s  nekem  nem  nagy  dicséret,  ha 
csak  fülökig,  azaz  ostobaságokig  szeretnének  belém. 
Miért  nem  inkább  fejtetőig? 

Lidi.  Sőt  azon  is  túl.  A  szerelem  lángja  összecsapott 
fejeik  fölött  s  ők  egészen  el  vannak  merülve. 

Vilma.  Az  már  veszedelem!  De  még  is  mit  kérdeztek 
mindent  tőled? 

Lidi.  Hát,  hogy  hol  lakik  a  kisasszony,  kicsoda, 
hogy  híják,  mi  neve? 

Vilma.  Hisz  a  két  végső  egyet  jelent. 

Lidi.  Igen  bizony!  én  is  azt  hittem;  de  ők  máskép 
tudják  ám  azt.  Hogy'  híják?  annyit  tesz  nálok: 
polgár-e,  nemes-e,  gróf-e  vagy  báró?  Mi  neve?  no 
tudja  kisasszony,  az  annyit  tesz  tulajdonképpen  mi 
neve,  azaz  hogy  Ligeti  Vilma. 

Vilma.  Ez  finom  különböztetés,  Lidi;  de  nem  gon- 
dolnám, hogy  nagy  okosságodban  mind  ezeket  meg- 
fejtetted nekik? 

Lidi.  Mentsen  Isten!  Azt  is  kérdezték:  él-e  még 
atyja  a  kisasszonynak? 

Vilma.  S  vannak-e  férfi  testvéreim,  osztozom-e  ve- 
lök?  nemde? 

Lidi.  Oh  igen !  ilyet  is  kérdeztek. 

Vilma.  S  még  is  oly  mód  nélkül  szerelmesekbelém ! 
igazán  mód  nélkül!  De  minek  e  fanyar  tépelődés? 
Megmaradok  első  gondolatomnál.  Sokat  adnék  érette 
boldogságomból,  ha  csak  valamennyire  is  tudnám  érez- 
tetni velők,  mit  tesz  a  gyengébb  nemmel  megvetőleg 
bánni.  —  Lakásomat  megmondtad  nekik? 

Lidi.  Meg. 

Vilma.  Azt  talán  nem  kellett  volna. 


Lidi.  Jaj !  hiszen  nem  is  úgy  mondtam  ám  meg, 
amint  van,  hanem  úgy,  amint  nincs. 

Vilma.  Azaz  fillentettél. 

Lidi.  Félig-meddig.  Tudja,  kisasszony,  mi  a  bal- 
szegleten lakunk  s  én  a  jobbszegletet  mondtam  nekik. 

Vilma.  Az  öreg  Katica  kisasszonyét?  Ha  nem  volna 
bün  másnak  baján  örülni,  szinte  szeretném  furcsa 
ötletedet .  Bohó  Lidi,  hogy  j  öttel  erre  a  lator  gondolatra  ? 

Lidi.  Csak  úgy,  hogy  valamit  kellett  mondanom,  s 
mivel  Katica  kisasszony  úgyis  mindig  könyvekből 
beszél  szerelemről,  halálról  és  házasságról;  szereti  a 
furcsa  históriákat,  s  ezenkívül  egész  nap  eg^'ebet 
nem  tesz,  hanem  sóhajt,  embereket  szól,  a  férfiakat 
dicséri,  az  asszonyok  öltözeteit  rágalmazza:  gondol- 
tam, jó  lesz  neki  egy  kis  mulatságot  szerezni. 

Vilma.  Isten  neki!  már  most  meg  keU  rendelésiden 
nyugodnom.  De  mindenesetre  szemmel  tartsuk  őket ; 
a  többiről  majd  otthon  tanácskozunk.  Nincs  egyéb 
újságod? 

Lidi  (hamisan).  Nincs. 

Vilma.  Éppen  semmi? 

Lidi  (eszmélést  tettetve).  Volna;  de  elfeledtem. 

Vilma  (félre) .  Szeretném  tudni,  mit  csinál  könyvem- 
mel az  a  barna  ifjú. 

Lidi  (félre).  Csak  azt  várom,  hogy  arról  az  alvó 
ifjúról  kérdezősködjék. 

Vilma  (félre).  Ha  Lidit  megszóHtom  iránta,  azt 
fogja  hinni,  hogy  belé  szerettem. 

Lidi  (félre).  A  világért  nem  mondok  egy  szót  is. 
míg  elő  nem  hozza. 

Vilma.  Lidi ! 

Lidi.  Kisasszony ! 

Vilna   (kedvetlenül).  Menjünk,  Lidi. 

Lidi  (félre).  Ez  már  mégis  sok!  Hallgatnék;  de 
kifúrja  az  oldalamat !  Már  csak  megszánom. 

Vilma.  Igaz,  te  Lidi. 

Lidi.  Igen  ő.  — 

Vilma.  Az  a  — 

Lidi.  Barna  ifjú. 


Vilma.  Láttad  őt? 

T.TDI.  Igen,  de  melyiket  gondolja  a  kisasszony? 

Vilma.  Oktalan !  —  (Félre.)  Azt  súgja  valami,  hogy 
még  látni  fogom.  —  Jer  utánam!   (ÉL) 

Lidi.  Oktalan?  dejszen!  tudom  én,  mit  teszek.  Kis- 
asszonyom,—  még  ugyan  nem  merem  bizonyosan  álií 
tani,  — de  aligha  mélyen  nem  pillantott  a  barna  ifjú 
szemeibe.  Én  pedig  úgy  viseltem  magamat,  mint  illik. 
Neki  nem  a  jobbsarkot  mondtam  ám ;  megmondtam 
ahogy  van  ;  mert  oly  szomorún,  de  oly  igen  szomorún 
állt  magában  a  fa  alatt,  mintha  csak  a  szélvész  törte 
volna  le  onnan  gyümölcsös  ág  képében.  De  most  Vilma 
kisasszony  után  sietek,  s  hogy  megengeszteljem,  egész 
úton  a  barna  ifjúról  beszélgetek  neki.  (El.) 
(Halom.) 

Rigó  (gondolkozva  jő).  A  választás  megvolna;  csak 
az  a  baj,  hogy  kettőn  áll  a  vásár,  s  nekem,  köztünk 
maradjon,  nem  igen  nagy  reménységem  van.  A  leány 
szép,  igen  szép  és  csalogató,  de  valami  van  maga- 
viseletében, ami  a  legszelídebb  reménységet  is  vissza- 
döbbenti, s  mintha  homlokára  óriás  betűkkel  az  volna 
Írva:  Nem!  Átkozott  dolog!  diákkorom  óta  írtózom 
a  leckétől  s  kiszabott  munkától.  íme,  mire  juték ! 
Ezen  fölül,  amint  hamarjában  megeshetett,  egy  kicsit 
belé  is  szerettem,  s  már  most  olyan  vagyok,  mint  varjú 
a  száraz  ágon :  énekem  is,  magam  is  szomorú.  S  ha 
észre  veszik  rajtam,  ments  Isten!  a  világból  is  kicsú- 
folnak. Mi  menny  kőt  tegyek  már  most!  De  ím,  jőnek. 
Nem  fog  ártani,  ha  egy  kissé  megvigyázom  őket. 
LegalábVj  lesz  mihez  tartanom  magamat.  (Elrejtőzik.) 

Guta  (jő  s  körülnéz).  Senki  sincs!  szinte  szeretem: 
mert  egy  kicsit  rendbe  kell  szednem  magamat.  Én 
azt  hittem,  hogy  a  házasságnak  elébb-utóbb  meg 
kellvén  lenni,  mint  a  halálnak,  majd  társaság  kedveért 
a  legnagyobb  kéjelemmel,  minden  szívháborító  szen- 
vedély nélkül  általesem  az  egész  tréfán,  s  ím,  a  dolog 
egészen  máskép  üt  ki.  Ha  most  tizedszer  nem  volnék 
halálosan  szerelmes,  azt  kellene  hinnem,  hogy  elveszek 
belé.  De  jó  reménnyel  Guta !  Róma  sem  épült  fel  egy 

nap  s  még  minden  jól  mehet.  Lakását  már  tudjuk,  a 
többi  következik.  Azonban  értődik,  hogy  társaim  előtt 
jó  arcot  kell  mutatnom,  valami  olyfélét,  mint  ki  játék- 
ban ezerét  veszt,  de  kilencezer  még  zsebében  maradt : 
tehát    a    tépelődésnek,    gondnak,    szerelemnek    stb. 
mindössze  úgy  kell  állani  a  jó  kedvhez,  mint  egy  áll 
a  kilenchez.  Hah!  Kaczor!  jó,  hogy  előbb  jöttem,  ki- 
kémlem,  mennyire  tartja  meg  egykedvűséget.  Nevet- 
ném, ha  úgy  járt  volna,  mint  én.  (El.) 
ROGÓ  (kitekintve).  Ez  is  meg  van  lőve. 
Kaczor  (jő).  Felséges,  isteni!  s  merre  asszony  él, 
Nincs  a  nagy  földön  hozzá  fogható. 
Szent  gondolat,  hogy  házasodni  kell! 
S  oh !  boldog  én,  hogy  feltaláltam  őt. 
Kivel  dicsőség  volna  lenni  a 
Homok  piisztán  s  a  fagj'nak  bércein. 
Guta  (kitekintve) .  Uram  Isten !  még  bizony  poétává 
is  lesz.   Pedig  ezelőtt  csak  annyit  értett  a  költéshez, 
mint  az,  ki  venni  akar  és  sem  pénze  nincs,  sem  hitele 
hozzá.    Diákkorában    tollkésével  a  padszélen  metélt 
be  magának  mértéket,  hogy  ahhoz  szabja  verseit, 
hosszabbat   vagy    rövidebbet,    amint    kívántatott     s 
gondolatjai  otyanok  voltak,  mint  a  medvebocs,  melyet 
anyja  még  ki  nem  nyalogatott;  de  ideje,  hogy  csúffá 
tegyem   elpuhulásáért.   Nem!    még   szólni   akar.   Oh 
Múzsák!   (Visszavonul.) 

Rigó  (félre).  Még  ő  csúfolódik! 
Kaczor.  Mi  szép  az  anygal!  s  mily  kéj,  mily  öröm, 
Olvasni  szép  szeméből  biztatást, 
Mely  azt  jelenti,  hogy  Kaczor  Dezsőnek 
Hét  vármegyéében  legszebb  hölgye  lesz. 
Bizonnyal  ő  szeret,  s  engem  szeret, 
Csak  engem,  a  legboldogabb  Dezsőt! 
S  ki  lépteit  felém  igazgatá. 
Jó  gondolat  vagy  Isten  lehetett. 
Guta   (előlép).   Talán  háborgatom  édes   andalgá- 
saiban  a  boldog,  a  legboldogabb  Dezsőt? 
Kaczor.  A!  Guta. 
Guta.  Igen !  a  férfias,  a  meg  nem  tántorodott  Guta, 

aki  eszének  most  is  sértetlen  birtokában  van,  s  aki 
felette  szégyenli  — 

Rigó  (kilép).  Hogy  maga  is  éppen  olyan  árulást 
követett  el,  milyet  most  elég  vakmerőn  társának  sze- 
mére akart  vetni. 

Guta.  Mi  a  villám! 

Kaczor.  No  ez  bennünket  szépen  rajta  kapott. 

Rigó.  Oh !  ti  igen  becses  fiúk  vagytok :  állhatatosak 
mind  a  nádszál,  kemény  szívűek,  mint  a  csirkeölő 
asszony. 

Kaczor.  Elég,  Rigó,  elég!  már  megesett.  S  ez  nem 
is  tartozik  a  főf eltételek  közé. 

Guta.  De  ha  oda  tartozott  is.  magában  csekély  hiba 
s  azért  kár  volna  a  dolgot  abban  hagynunk. 

Rigó.  Érdemes  is  veletek  valamihez  fogni!  Tud- 
játok meg,  én  most  egyenesen  a  Jelenkorhoz  megyek 
s  vasárnap  aztán  elolvashatjátok  az  újságot.  (Indul.) 

Guta  és  Kaczor  egymásra  néznek. 

Guta.  Már  most  mit  csináljunk? 

Kaczor.  Ez  az  ember  egészen  bőszült.  De  mintha 
valami  maradványt  látnék  itt  a  fü  közt.  —  Naplója! 
(Fölveszi.)  «26.  April.  A  város  erdejében  délután  4  óra 
9  minutumkor  erősen  megszerettem  egy  fekete  vagy 
setét-kék  szemű  leányt. » 

Guta.  Haha!  No  ez  már  szép  érzéketlenség! 

Kaczor  (utána  megy).  Hejh,  Rigó! 

Rigó  (visszajő).  No,  mi  kell? 

Kaczor.  Már  mivel  éppen  útban  vagy  a  Jelenkor- 
hoz,  igen  szép  volna  tőled,  ha  egy  fáradsággal  ezt  is 
belé  iktatnád;  vasárnap  aztán  majd  elolvasnók,  ami 
benne  lesz. 

Rigó  (megijedve  tapogatja  zsebeit) .  Menydörgő !  hisz 
ez  az  én  naplóm ! 

Guta.  Mit  mondasz?  Ebből  egy  igen  érdekes  el- 
beszélés fog  kerekedni. 

Kaczor.  Kétségkívül  és  gyönyörködtető. 

Guta.  És  furcsa. 

Kaczor.  Nem  kevésbbé mulatságos,  mint  nevetséges. 

Guta.  S  éppen  oly  különös,  mint  meglepőleg  új. 

Kaczor.  Igen!  és  váratlan. 

Rigó  (zavarban,  félre).  Átkozom!  erre  épen  nem 
voltam  elkészülve.  Már  nem  szabadulhatok.  Velők 
keU  cimborálnom,  vagy  akarok,  vagy  nem.  (Kaczor, 
Guta  nevetnek.) 

Guta.  Szó,  ami  szó.  Rigó  pajtás,  mi  sem  vagyunk 
derekabb  emberek,  mint  te;  de  ne  vedd  rossz  néven, 
ha  a  fegyverrel,  mellyel  megtámadtál,  egy  kicsint 
visszasujtogatunk.  De  a  dologra  most.  Annjd  bizo- 
nyos, hogy  mindenikünk  választott  magának,  s  így  az 
első  lépés  téve  van.  Hogy  reménységen  kívül  már  egy 
kissé  szerelmesek  is  vagyunk,  az  fogadásunk  ellen 
látszik  ugyan  lenni,  de  mivel  a  dolog  természetével 
még  sem  egészen  ellenkezik,  megbocsátható,  sőt  sza- 
bad volna  mondanom,  örvendetes. 

Kaczor.  Ebben  igazad  van,  Guta.  Szerződésünk 
ezen  cikkelyét  hirtelenkedés  alkotta ;  mert  nemde,  aki 
csak  dohányzik  is,  szeretni  kell  neki  a  dohányt,  hogy 
jóízűt  dohány ozhassék?  Aki  tormás  húst  akar  enni, 
szeretnie  kell  azt,  hogy  jóízűn  ehesse;  még  a  sírásó- 
nak is  néminemüképpen  szeretnie  kell  a  sírt,  hogy 
jó  kedv\'el  ássa  meg.  S  ezeknél  fogva  aki  házasodni 
akar  — 

Guta.  Szeretni  kell  a  leányt,  kit  el  akar  venni,  hogy 
benne  gyönyörködhessék.  Rigó  barátom,  úgy  van-e? 

Rigó.  Kétségkívül.  Ti  most  egy  olyan  mélyen  rej- 
tett valóságot  hoztatok  napvilágra,  melyen  mind  e 
mai  napig  senki  sem  kételkedett. 

Kaczor.  Oh!  barátom,  azt  nem  lehet  mondani. 
Azonban  mi  ketten  vagyunk  s  így  ezen  pontnak  a 
szerződésből  ki  kell  maradni. 

Rigó.  Miattam  bízvást  kimaradhat. 

Guta.  Olvasd  fel,  Kaczor. 

Kaczor  (írást  vesz  elő  s  olvas).  «Minthogy  minden 
dolog  s  így  a  szerelem  is  csak  bizonyos  időig  tarthat 
s  e  szerint  azon  szerelem,  melyet  az  ifjú  leendő  nője 
iránt  a  házasság  előtt  érez,  valóságos  vesztegetés, 
jónak  találták  a  szerződők  határozni,  hogy  nem  sze- 


relémből,  nem  szívből,  hanem  egyenesen  a  világos  és 
njr^godt  ész  tanácsa  után  fognak  házasodni,  a  sze- 
relmi indulatok  kifejlődését  pedig  azon  időre  halasz- 
tani, melyre  az  a  gazdálkodás  helyes  szabályai  szerint 
tartozik,  tudniillik  a  szent  házasság  idejére. » 

Guta.  Szinte  kár  ezekért  az  épületes  sorokért ;  de 
mivel  az  ezredes  tapasztalást  egy  másik  tapasztalás 
legújabban  megszégyenítette,  ki  kell  törölni. 

Rigó.  Töröltessék  ki. 

Kaczor.  E  szerint  már  ismét  jó  renden  volnánk.  — 
Szerelmesek  is  lehetünk;  házasodhatunk  is,  a  nélkül, 
hogy  hitet  szegjünk.  Mi  engem  illet,  érzem,  hogy  a 
legboldogabb  halandó  leszek.  Kedvesem  java  és  szépe 
mindannak,  ami  asszony  néven  ismeretes. 

Guta.  Tagadom.  Az  a  dicsekedés  inkább  hozzám 
illenék;  de  én  nem  dicsekszem. 

Kaczor.  Oh,  barátom !  az  én  szépemnek  oly  gyö- 
nyörű kék  szemei  vannak ;  de  oly  gyönyörű ! 

Guta.  Kérem,  az  enyéméi  még  kékebbek. 

Rigó  (félre).  Ha  enyémnek  mondhatnám,  minden 
szem  csak  pislogó  mécs  az  övéhez  képest ;  de  jobb,  ha 
hallgatok. 

Kaczor.  S  az  a  selyem  haj!  ah! 

Guta.  Kender,  kender,  Kaczor!  ha  az  enyémet  lát- 
nád. De  ideje,  hogy  oszoljunk.  Ne  feledjétek,  mához 
egy  hétre  itt  gyűlünk  össze.  (Indul,  meg  visszajő.) 
Még  egy  szót  hozzád,  Kaczor.  Te  diákkorodban  nagy 
mestere  voltál  az  esti  zenéknek,  minden,  aki  szívet 
akart  megindítani  kegyetlen  imádottjában,  hozzád 
folyamodott,  légy  oly  szíves,  ma  este  tíz  órára  szeret- 
ném szépemet  meglepni ;  különben  is  a  szerződés  sze 
rint  tartozol  segíteni. 

Kaczor.  Szent  gondolat,  mi  hódítóbb  a  jól  szerkesz- 
tetett esti  muzsikánál?  Az  éj  csendé  önként  hallga- 
tásra híja  fel  a  lelket,  akkor  megzendülnek  az  isteni 
hangok,  annak  idejében  elé  áll  a  hős  s  érző  szívre 
talál.  —  Hanem  mi  a  tartozást  illeti,  tudod,  legelőször 
magamnak  tartozom ;  a  szívességet  légy  oly  szíves 
most  egyszer  nem  kívánni.  Kiki  magáért  1  Guta  pajtás ; 

mához  egy  hétre  bizonyosan  látjuk  egymást.   (El.) 

Guta.  Ez  menydörgős  mohón  neki  vágtat !  De  igaza 
van;  legelőbb  is  magunknak  tartozunk.  Hanem  a 
többek  közt,  Rigó  pajtás,  neked,  mint  afféle  merengő 
embernek,  jó  gondolataid  vannak;  igen  leköteleznél, 
ha  néhányat  belőlök  valami  szívrehatóképpen  ver- 
sekbe foglalnál  számomra. 

Rigó.  Sajnálom ;  gondolataimra  most  magamnak  is 
szükségem  van ;  ami  a  verseket  illeti,  azokat  valaha 
igen  sokat  írtam,  ha  egyszer  otthon  meglátogatnál  — 

Guta.  Menykőt?  azt  akarnád,  hogy  hó  után  szán- 
kázzam? Érdemes  is  rossz  verseidért  annjnra  fáradni! 

Rigó.  Már  nem  tehetek  róla,  az  úgy  van. 

Guta.  Semmi!  még  azért  megélünk.  Isten  veled. 
Rigó!  jó  szerencsét  a  gondolatokhoz. 

Rigó.  Köszönjük. 

Guta  (mentében).  Ilyen  a  barátság!  addig  tart,  míg 
szükségünk  nincs  reá.  Se  baj  Guta !  audaces  fortuna 
iuvat!   (El.) 

Rigó.  Az  esti  zene  nem  rossz  gondolat.  Utána  kell 
látnom,  míg  az  időben  tart.  (Tárcáját  kiveszi  s  ír.) 
«Ma  tíz  órakor  muzsikával  fogok  tisztelkedni  Nro  ,  .  . 
a  jobbsarkon.  NB.  a  muzsika  szívreható  legyen !»  (El.) 

MÁSODIK  FELVONÁS. 

(Ligeti  háza  ) 
Vilma,  Katica,  Lidi. 

Katica  (fölkel).  Ajánlom  magamat,  édes  szép  kis 
barátném. 

Lidi.  Irgalom!   még  csak  most  kezdi  a  búcsúzást. 

Katica  (megfordulva).  J(S  éjszakát.  Ne  fárassza 
magát,  angyalom. 

Vilma.  Szívesen  teszem. 

Katica  (megáll).  Ah !  hisz  azt  tudom,  hogy  szívesen 
teszi,  maga  kis  angyal.  De  hiszen  mi  mindig  jó  szom- 
szédok voltunk. 

Vilma.  Soha  sem  bántottuk  egymást.  —  Lidi!  itt 
maradj . 

Lidi  (szomorún).  Istenem! 

Katica.  Soha  sem  gyűlölködtünk,  mint  szomszédok 
szoktak, 

Vilma.  Még  csak  nem  is  szóltuk  meg  egymást. 

Katica.  Megszólni?  ah  lelkem!  ki  szólhatna  magá- 
ról egyebet  jónál  és  kedvesnél?  Pedig  —  (súgva) 
lássa,  angyalom,  az  az  ármányos  rossz  világ  azt 
tartja,  hogy  emberszóló  vagj'ok,  hogy  reggeltől  estig 
folyvást  rágalmazok,  hogy  éjszaka,  mikor  más  jám- 
bor csendesen  aluszik,  én  álmomban  a  holdvilágot  is 
kiperlem  szobámból,  hogy  még  az  idő  sincs  békében 
miattam,  hogy  az  ellen  is  szüntelen  kifogásom  van. 
Ah,  édesem!  pedig  én  olyan  vagyok,  mint  a  bárány. 

Vilma.  Arról  csak  a  gonosz  kételkedhetik. 

Katica.  No  lássa,  édesem,  minő  méltatlanság' 
Múlt  héten,  csak  képzeljék,  egész  ártatlanságomban 
megyek  a  váci-utcán  s  ki  jön  szemközt?  az  a  nag}' 
debella.  Tormádiné,  az  a  felemásszemű ;  mert  tudja, 
gyöngyöm,  egyik  szeme  egészen  felvete,  a  másik  barna. 

Vilma.  Kinek  az  a  derék  kapitány  férje  van? 

Katica.  Volt,  angyalom,  volt !  Szörnyűség !  Magok 
azt  sem  tudják?  Pedig  már  harmadnapja,  hogy  el  is 
temették.  Ah,  édesem!  ha  tudnák,  amit  én  tudok:  az 
a  derék  úr  szomorúságában  halt  meg.  Szegény  ember 
azt  hitte,  hogy  kedvese,  a  híres  Cenci  kisasszonyka, 
csak  tizennyolc  esztendős,  azonban  a  keresztlevélben 
huszonnyolc  volt. 

Vilma.  Ah!  hiszen  igen  fiatalnak  látszott. 

Katica.  Huszonnyolc,  olyan  igaz,  minthogy  itt  állok. 

Vilma.  Lidi! 

Lidi  (ki  azalatt  el  akart  távozni).  Hiszen  itt  vagyok. 

Katica.  S  ami  nevezetes,  mikor  legelőször  meg- 
csókolták egymást,  a  kedves  asszonyság  egyik  fogát 
férje  szájában  hagyta. 

Vilma.  Hogy  lehetne  az! 

Katica.  Hát  ezüstből  volt.  Az  ezüst  drága  jó.szág 
ugyan,  de  már  fognak  mégis  csak  jobb  a  csont.  Lás- 

sák,  édesim,  senki  sem  hinné,  nekem  még  minden 
fogaim  megvannak. 

Vilma,  Az  nagy  szerencse. 

Katica.  Igaz,  hogy  még  korán  is  volna ;  de  a  dicse- 
kedés nem  iüik.  Hát  jó  éjszakát  édesem,  magának  is, 
Lidi.  Hanem  még  egyet ;  azt  akarom  mondani,  hogy 
mikor  az  a  szerencsétlen  szép  úr  megtudta,  hogy  fele- 
sége huszonnyolc  esztendős,  mindjárt  őszülni  kezdett ; 
mikor  pedig  az  ezüst  fog  .szájában  veszett,  azt  mond- 
ják, egészen  elhalt  s  azóta  .szavát  sem  igen  vehették. 
Azt  beszéhk,  hogy  megbolondult  volna;  de  azt  már 
nem  hiszem,  nem  hihetem.  Ah,  lelkem,  az  az  úr  engem 
igen  tisztelt,  mindig  cicájának  nevezett.  De  hogy  el 
ne  feledjem,  hát  képzelje,  édes  barátném,  a  temetés 
után  másnapon  találkozom  evvel  a  drága  asszonyság- 
gal; oly  kevélyen  járt,  de  oty  kevélyen,  hogy  húsz 
lépésnyire  semmit  sem  látott  maga  előtt.  Történetből 
egy  taüga  volt  útjában  s  abban  azokkal  a  hosszú  pók- 
lábakkal megbotlott.  Én  megsajnálom,  minden  isme- 
rőseimnél elpanaszlom,  hogy  Tormádiné  a  váci-utcá- 
ban elesett  (mert,  lelkem,  bizonyosan  elesett  volna, 
ha  a  taligás  meg  nem  fogja)  ;  s  uramfia,  hogy  meghal- 
lotta, mindenfelé  azt  beszélte  rólam,  hogy  rágalmazó 
vagyok.  De  semmi.  Az  Isten  megbünteti  érte.  Jól 
alugyék  édesem,  ajánlom  magamat. 

Vilma.  Köszönjük  a  látogatást. 

Katica.  Ah,  lelkem,  higyje  meg,  többször  jőriék,  de 
lehetetlen.  Jó  éjszakát,  angyalkám.  Aztán  el  ne  fe- 
ledje, lelkem,  elolvasni  az  új  könyveket.  Mind  régi 
história  van  bennök.  Ah  !  akkor  volt  a  világ.  Egymást 
ölték  a  férfiak  az  asszonyokért ;  leányokat  ragadtak 
el,  tengeren  utaztak,  vízbe  fúltak,  meg  kiszabadultak. 
Meglátja,  hogy  olyat  életében  nem  hallott. 

Vilma.  Még  ma  hozzáfogok  az  olvasáshoz. 

K.\TiCA.  Tegye  meg  lelkem,  tudom,  nem  bánja 
meg.  Mondom  — 

Vilma  (Lidihez  titkon).  Lidi,  segíts. 

Lidi.  Katica  kisasszony!  kocsi  áll  a  ház  előtt. 

Katica.  Jaj  i  mennem  kell.  Alig  lép  ki  az  ember  a 
házból,  már  keresik.  Nemsokára  látjuk  egymást. 

Vilma.  Csendes  jó  éjszakát  kívánok. 

Katica.  Szolgája,  édes  szép  barátném.  (EL) 

Vilma  (visszája).  Hát  téged  mi  lelt  ma,  hogy  ilyen 
álmos  vagy? 

Lidi.  Ah,  édes  kisasszony,  inkább  két  álló  hétig  ke- 
nyér és  víz  mellett  tollat  fosztanék. 

Vilma.  Nézze  meg  az  ember!  Hát  te  jobb  vagy, 
mint  asszonyod? 

Lidi.  Valóban  a  kisasszon\-  rűrödelme  ha  nem 
országokat,  legalább  is  egy  igen  jó  férjet  érdemel. 

Vilma.  Szép  jutalom.  Amely  férjhez  türödelem  kell, 
az  igen  jó  nem  lehet.  De  már  sötétedik,  ideje,  hogy 
esti  sétánkhoz  készüljünk.  Úgy  mondod,  hogy  éjjeli 
muzsikával  akarnak  megtisztelni. 

Lidi.  Okvetlenül. 

Vilma.  Ezen  nevezetes  látományt  érdemes  lesz  kö- 
zelebbről megtekinteni.  Mi  le  fogunk  menni,  Lidi ; 
készíts  valami  oly  öltözetet,  hogy  ránk  ne  ismerjenek. 

Lidi.  Ezer  örömmel.  Oh,  ez  királyi  mulatság  lesz. 
(Indul,  meg  visszajő.)  Igen,  kisasszony;  de  hát  ha  az 
a  könyves  úr  eljő  s  nem  leszünk  itthon. 

Vilma.  Ne  legyen  rá  gondod. 

Lidi  (félre).  Ne  legyen  rá  gondod?  ez  azt  jelenti, 
hogy  egv  valakinek  annál  nagyobb  gondja  lesz 
reá.  (EL) 

Vilma.  Szeretném  tudni,  ki  írta  ezt  a  könyvet.  Sze- 
rencse, hogy  még  nyomtatva  nincs,  könnyen  bepók- 
hálózhatná  a  világot  s  légy  helyett  emberszívet  fogna. 
De  a  veszedelem  talán  nem  is  oly  nagy.  Hősöm,  úgy 
látszik,  az  első  ostromot  már  igen  érzékenyen  vette  s 
hála  Himfy  lelkes  írójának !  hajlandó  pogányból  ke- 
reszténnyé lenni.  Azonban  furcsa  lenne,  ha  végre  a 
térítő  téríttetnék  meg !  Nem !  nem !  még  annak  ideje 
van.  A  leány  szabadsága  különben  is  csak  egy-két 
évből  áll  s  a  férfiak  bálványa,  a  függetlenség,  gyenge 
nemünknek  kis  időre  s  csak  azért  adatik,  hogy  azalatt 
megtanuljuk,  mint  lehessen  a  ránk  jövendő  rabság 

Óráit  tűrhetővé  vagy  kedvessé  tenni.  Azonban  a 
könjTs^cserét  valahogy  jóvá  kell  tennem ;  de  most  le  a 
•ízerencsevitézekhez. 

(Utca.) 

Guta,  Kaczor  és  Rigó 
(három  felől  egy  időben  közelítenek  muzsikusokkal.) 

Kaczor.  Csitt !  hadd  oszoljon  szét  e  csürhe  nép. 

Várjuk  be,  míg  az  éjnek  ünnepe 

Felváltja  a  dologtevő  napot, 

S  a  szenderítő  csend  és  tiszta  bék 

Beállanak,  hogy  meglepessenek 

Szelíd  zenének  múló  hangitól. 

Vonuljunk  félre,  még  korán  jö\'ünk.   (Elvonul.) 
Rigó.  Vásár  van  itt,  hogy  ennyi  nép  tolong? 

Hátrább  barátom,  várjunk  jobb  időt, 

Útálom  a  sok  bámuló  tanút.  (El.) 
Guta.  Oh,  Pontius !  mely  háborgó  vidék. 

Mit  vár  ez  a  sok  kétlábú  teremtés. 

Ez  a  gizgazból  összefoltozott  had? 

Tán  csak  nem  itt  a  földnek  közepe? 

De  vissza,  társak !  el  ne  vesztegessük 

Paraszt  fülekre  a  szép  zengeményt. 

Lesz  még  idő:  hadd  menjenek  tova.  (Elvanúl.J 
Kaczor  (jő.)  Hiába!  várni  nem  hagy  ösztönöm. 

S  bár  várjuk,  nem  tágul  a  gyülevész. 

Zendíts  fiú!  a  jó  remény  nevében. 
Rigó  (jő).  Már  hasztalan,  hozzá  kell  kezdenünk 

Elé!  elé!  a  kisded  ablak  ott. 

Kit  hangotoknak  üdvözölni  kell. 
Guta  (jő).  Pendítsetek!  nem  várhatok  tovább, 

S  ha  majd  az  ablak  táját  éritek. 

Megállapodjunk;  mert  ott  van,  kiért 

E  Kódolásnak  áldozatja  kél. 
(Egyszerre  megzendül  a  háromféle  muzsikai  kar.  Kaczor, 
Guta,  Rigó  haraggal  a  közre  rohannak.) 
Kaczor.  Ezer  villám!  ki  csúfolódik  itt? 
Rigó.  Alább  a  húrt !  Én  kérdem  azt,  uram, 

Ki  az,  ki  engem  háborítni  mer? 

GüTA.  Ki  kezdte  itt  e  hitvány  cincogást? 
Rigó.  Menjen  tovább,  kinek  más  dolga  van  ; 

Ne  rontsa  itt  a  tiszta  levegőt. 

Itt  én  tisztelkedem. 
(iUTA.  Meg  én. 

Kaczor.  Meg  én. 

Én  e  helj'et  nem  olcsón  engedem. 
Guta.  Menjen  tovább,  ki  békeszerető! 

Én  durvaságot  tűrni  nem  szokom. 
Rigó.  S  ex  durvaság,  uram. 
(iuTA.  S  ez  bántalom, 

Melyért  ön  egykor  véres  számot  ád. 
Kaczor.  S  még  véresebbet  mindketten  nekem. 

Csúfságokat  csak  vas  törölhet  el. 
Katica  (kinyitja  ablakát).  Szent  Isten!  oh  a  drága 

Ne  folyjon  itt  e  boldog  ház  előtt.  fférfivér 

Ah!  lelkeim,  ne  küzdjetek  miattam. 

Ezer  szívem  ha  volna  s  mind  arany. 

Nem  tartanék  csak  egyet  is  magamnak. 

Felosztanám  mindhármotok  között 

Oly  szent  egyenlőn,  mint  a  mérleg  oszt, 

Midőn  középen  csillapatban  áll. 

De  ah!  ez  egy  szív  vérzik  hallani, 

Hogy  évek  által  megkimélt  erényét 

Egyszerre  három  kérő  ostromolja. 

Béküljenek!  mi  szép  a  békeség! 

Ah  én  elájulok,  ha  küzdenek. 

(Szilaj  kacagás  alant.) 
Guta.  Huh,  mely  Sibylla! 
Kaczor.  Menn^-ből  hulltam-e, 

Vagy  a  nehéz  föld  szállt  alább  velem? 

Angyalt  kerestem,  és  banyát  lelek. 
Rigó.  Mi  átkozottul  bal  történet  ez! 
Katica.  Ah  édesim!  szűnjék  e  háboní. 

Én  rendkívül  elf ültem,  olvadok. 

Sorsozzanak!  s  a  nyertesé  vagyok. 
(Jkmét  kacaj.  Lidi  egy   lámpával   átmegy  a  színen,  s 
azf  az  egymáshoz  közel  álló  vagytársak  szemében  tartja.) 

Guta.  Kaczor! 
Kaczor.  Te  vagy  Guta? 
Rigó.  S  ti  mit  kerestek  itt? 

Guta.  Haha!  Rigó!  hisz  ez  már  romámiak  is  sok. 
Mi  a  magas  villám  hozott  ide  bernieteket? 

Kaczor.  De  téged  is,  Guta !  hisz  itt  az  én  válasz- 
tottam lakik. 

Rigó.  Ne  dévajkodjatok.  Tán  tréfa  volt, 

De  annak  már  elég,  vagy  tán  sok  is. 

Itt  én  vagyok  honn. 
Guta.  Nem  különben  én. 

lm  itt  a  gyémánt,  melyet  én.  ha  élek. 

Gyűrűmbe  foglalandok. 
Rigó.  Itt  az  ág 

Melynek  virága  csak  nekem  virít. 
Kaczor.  És  itt  a  tündér,  mely  leányra  vált. 

Hogy  boldogítson  minden  más  fölött. 

De  mely  nj'ögés  az  ott  az  ablakon? 
K.\TICA.  Nem  hallanak,  hajh  a  kegyetlenek. 

Folyvást  szilaj  per  hangzik  fel  fülemhez. 

Nincs  nyugtom,  míg  közöttük  nem  leszek; 

Különben  a  vér  tengermódra  foly.  ( Behúzódik. ) 
Guta.  Hallátok  őt?  a  sárkány  mit  beszél. 

Oh  mily  soká  él  nőben  a  kívánság! 
Kaczor.  Oh,  vén  Satumus,  a  te  lányod  ez, 

Fiúk  helyett  mért  el  nem  nyelted  őt? 
Rigó.  Jerünk,  jerünk.  A  nép  körülveszen. 

Mi  vag\'  csalattunk,  vagy  megtévedénk. 

De  most  cl  innen !  nincs  tanácsra  hely. 
Kaczor.  Menjünk! 
Guta.  Sibylla  néném!  szép  jó  éjszakát.  (El.) 

Vilma,  Lidi  (nevetve  jőnek). 

Lidi.  Ah!  kisasszony,  nem  angyah  mulatság 
volt-e  ez? 

Vilma.  Igen  jól  megy,  Lidi;  hála  érte  a  sorsnak  és 
furfangos  eszednek.  De  még  nincs  vége  s  mivel  ily  jól 
kezdődik,  kedvem  jön  végig  játszani.  A  szerencsétle- 
nek  csaknem    egymás  hajába   kaptak   >   muzsikájok 

épen    oly    zavart   volt,  mint  tejök,  mely  azt  kigon- 
dolta. 

Lidi.  Nem  hallotta,  kisasszony.  Katica  sóhajtásait? 
Vilma.  Azt  nem  hallani !  szélmalmot  lehetett  volna 
velők   hajtani.    De,    Lidi,    tudod    mit?    neked    velők 
találkoznod  kell. 
Lidi.  Kétségkívül. 

Vilma.  S  megmondanod  igazi  szállásomat.  Szeret- 
ném őket  közelebbről  látni. 

Lidi.  Félek,  hog}-  veszedelmesek  találnak  lenni; 
mert  a  férfi  közelről  mindig  veszedelmesebb.  A  szép 
szemek  csábító  forgásai,  a  még  csábítóbb  szavak,  a 
szívreható  esdeklés,  hízelgő  mondások. 

Vilma.  S  hozzá  az  üres,  elbízott  szív.  Nem,  Lidi, 
ezektől  nem  tartok.  Szavaik  méze  keserű,  mint  a  vad 
méheké,  melyek  mérges  füvekből  szedik  élelmöket. 
De  mintha  jőnének. 

Lidi.  Katica  kisasszony. 

Vilma.  Szegény!  darvait  keresi,  melyek  álmából  fel- 
verték. Menjünk  útjából ;  mert  most  halálra  be- 
szélne. (El.) 

Katica  (jő).  Megálljatok;  jövök,  már  itt  vagyok. 
.\h!  senki  sincs.  Vagy  álom  volt-e  ez? 
Níem,  a  világért!  nem.  Merő  valóság, 
Mind,  amit  láttam,  hallék  és  tudok. 
Oh  szerelem,  mely  indulat  lehetsz  te. 
Hogy  három  ifjat  felversz  ág\'aikból, 
S  tessz  bujdosóvá  éjnek  éjszakáján, 
Haragra  egymás  ellen  ingerelsz. 
S  kiért?  ah,  értem,  boldogérti 
Oh  csillagok !  ne  nézzetek  reám , 
Én  egy  szemérmes  félénk  lány  vagyok. 
Vajh!  kik  lehetnek  ők,  az  édesek? 
Az  értem  égők,  értem  küzködők? 
Ha  tudnák  szenvedésimet !  De  fel !  gonosz 
S  rágalmazó  az  ember    Jaj  nekem. 
Ha  itt  találnak,  hírem  oda  lesz. 
Fel,  álmodozni  édes  álmokat, 
Kiről  s  miről!  ne  tudja  senki  is. 
Jó  éjszakát  ti  éj,  ti  csillagok.   (El.) 


Vilma,  Lidi  (jőnek). 

Vilma.  Elment.  Most  már  szabadon  lélekzhetünk 
Szent  Isten !  mi  nagy  mester  az  a  hiúság !  letörli  az 
évszámokat  az  emlékezet  asztaláról  s  helyet  tök  az 
ifjú  kor  bohó  képeit  rajzolja  rá.  —  De  mi  ez?  nem 
ablakom  alatt  zengnek  e  szehd  esti  hangok? 

Lidi  (félre).  Sőt  igen;  mert  azt  mi  rendeltük  úgy. 

Vilma.  Lidi!  ha  ezt  a  te  árulásod  szülte. 

Lidi.  Mentsen  Isten!  Hát  oda  mindjárt  árulás  kell, 
ha  valaki  szerelmes  lesz  a  kisasszonvba  s  lakására 
talál? 

Vilma  (félre). 

Ö  az !  közelebb  megyek,  hogy  kihallgassam  ői 
{Vilma.   Lidi  a  szín  belsejébe  vonulnak.) 

Hangái  (gitárral,  énekel). 

Ébren  van-e,  vagy  lenyúgott 

Az  én  kedvesem? 
S  szép  álmokba  elmerülve 

Szunyád  édesen? 

Ah!  helyette  virrogat\'a 

Ébren  vagyok  én 
Bolygva,  lángban  és  bilincsen, 

Üj  szerelmemén. 

Hajh  az  elveszett  idő!  mig 

Nem  dúlt  szerelem  ; 
Hajh  keserves  nap!  mióta 

Lángol  keblem. 

Az  fagy,  ez  láng  ;  az  halál  volt 

S  néma  dermedés  : 
Ez  sóhajból,  gyötrelemből 

Forró  szenvedés. 

Szebb,  mint  érző,  ah  ki  békén 

Alszod  álmodat. 
Párnáidba  eltemetve 

Boldogságomat  . 


Ébredj,  add  meg  életemnek, 

Mellyet  már  adál, 
A  reményt  is,  díjt  vehetnem 

Szüd  irgalminál. 

Hiába!  zárt  az  ablak  és  siket, 
S  kietlenül  setét.  Csak  egy  sugár, 
Csak  egy  kis  nesz  sem  adja  híreműi, 
Hogy  hódolásom  elfogadtatik. 
Kegyetlen  ablak!  és  te  jéghideg, 
Forró  homokból  olvadott  üveg, 
Mi  bűnért  vagytok  ellenségeim, 
Hogy  jelt  nem  adtok  esdeklő  szavamra? 
De  innen  többé  nem  távozhatom : 
Lekötve  tart  őrgondú  szerelem.  — 
Mi  édes  itt  az  éjét  tölteni, 
Hol  ő  vagyon ;  mi  édes  lenni  itt, 
Hol  ő  alig  túl  eg5'-két  öl  határán. 
Dicsőségében  minden  báj  inak. 
Ártatlan  álmok  karján  szendereg! 
Nem  távozom,  míg  hajnal  itt  nem  ér, 
Leülök  e  padon,  kit  jótevő  kéz 
Építe,  sejtve  tán,  hogy  eljövend 
Az  éji  vándor  rajta  megpihenni 
Az  édes  kínnak  fáradalmitól.  (Leül.) 

Vilma  s  Lidi  jönnek. 

Vilma.  Lidi  te!  ki  lehet  az  a  nyájas  ifjú!  ki  abla- 
kom alatt  énekelt  s  most  ott  a  padon  oly  szomo- 
rún ül? 

Lidi.  Ah,  a  szerencsétlen !  Azt  inkább  a  kisasszony 
szívének  kellett  volna  megjelenteni. 

Vilma.  S  mi  jogod  van  neked  arra,  hogy  szívem 
kötelességeit  fejtegesd  előttem,  vagy  általában,  hogy 
szívemről  csak  beszélj  is? 

Lidi.  Hát  nem  vagyok-e  én  a  kisasszony  titoknoka 
s  belső  dolgainak  minisztere? 

Vilma.  Semmi  titoknok  s  miniszterségről  nem  aka- 
rok hallani. 


Lidi.  De  az  Istenért :  hiszen  szíve  csak  van  a  kis- 
asszonynak. 

Vilma.  Ahhoz  neked  semmi  közöd.  Hanem  halld, 
egy  tréfa  jut  eszembe.  Mi  el  fogunk  menni  azon  pad 
előtt. 

Lidi.  Hol  amaz  úrti  szomorkodik? 
Vilma.  S  beszélni  fogunk  Ligeti  Vilmáról. 
Lidi.  Az  a  kisasszony  maga  volna. 
Vilma.  Mentsen  Isten !  úgy  fogunk  beszélni,  mintha 
nem  én  volnék. 

Lidi.  Ah,  értem !  Felette  sok  szépet  és  jót  fogunk 
magunkról  elmondani,  a  nélkül,  hogy  dicsekedők 
N'olnánk. 

Vilma.  Mi  haszontalan  csevegés  ez  megint ! 
Lidi.  Istenem !  hát  rosszat  beszéljünk? 
Vilma.   Épen    azt.    Szívetlen,   érzéketlen,   rögzött 
keménységemről  fogunk  beszélni. 

Lidi.  Ah,  kisasszony!  hisz  az  nem  igaz. 
Vilma.  Vakmerő! 

Lidi.  S  aztán  az  a  szép  úrfi  kétségbe  fog  esni. 
Vilma.  Hallgass.  Ügy  akarom. 
Lidi.  Oh,  ha  méltóztatik  parancsolni,  én  oly  ke- 
gyetlen dolgokat  mondok  a  kisasszonyról,  hogy  ma- 
gunk is  ehjedünk  tőlök. 

Vilma.  Reménylem  azonban,  hogy  okosan  válcisz- 
íod  szavadat,  mert  a  tréfa  is  csak  úgy  érdekes,  ha 
ivémi  komolysággal  vitetik. 

Lidi.  Minden  erőmmel  rajta  leszek,  hogy  oly  szépen 
hazudjak,  amint  csak  lehet. 

YÍAíiGAif  fölkel) .  Mi  vándor  nép  közéig  ?  ah  asszonyok ! 

Ezektől  nincs  mit  tartanom. 
Vilma  (mintha  beszedet  folytatna).  Valóban, 
Ha  a  derék  ifjú,  ki  érzetit 
Imént  oly  meghatólag  zengte  el. 
Kinek  vonásin,  még  az  éjen  át  is, 
Feh'rva  látszik  bágyadt  szerelem, 
Ha  sejtené,  mily  szikla  szívre  lelt, 
S  kérlelhetetlen,  megbántó  negédre. 
Ha  csak  gyanítaná,  mily  céltalan 

Minden  törődés  s  fáradalmi  gond. 

Lebontogatná  felvont  húrjait, 

S  a  vájt  fa  keblét,  mely  oly  édesen 

Zengő  panasznak  adta  hangjait, 

Ezer  darabra  zúzná,  vagy  legott  a 

Mindent  emésztő  tűzbe  hajtaná, 

Hogy  égjen  össze  mind  azon  nyomorral, 

Mely  a  nem  kedvelt  szeretőre  vár. 

Lidi.  Igazán,  az  a  Ligeti  Vilma  kisasszojiy  oly 
kegyetlen,  hogy  a  cselédek  sem  állják.  Minden  héten 
más  szobalányt  fogad.  Most  egy  Lidi  nevezetű  van 
nála,  serény,  tisztességes  j(5  leány ;  de  alig  hiszem, 
hogy  egy  hétig  megmaradhasson. 

Vilma  (Lidihez  halkan).  Hallgass,  bohó!  ne  olyakat 
beszélj.  Nézd,  jön-e? 

Lidi.   Oh   igen!   mozgásban   van,   mint   az  úrnapi 
harang. 

Hangái  (iitánok  indulva). 

Mit  hallok,  Vilma,  Vilma  hát  neve? 

Oh  angyali  Vilma,  mind  a  többiek 

A  bűnös  Éva  lányitól  születtek : 

De  téged  Isten  újan  alkotott, 

Hogy  lennél  szebb,  dicsőbb,  mint  minden,  amit 

Nőnéven  ismer  s  tisztel  a  világ. 

De  kik  lehetnek  ők?  Vagy  ismerősei. 

Vagy  tán  kajánok  és  rágalmazók? 

U tanok?  lelkem  szomjú  hallani 

A  rosszat  is,  csak  róla  szóljanak. 
Vilma.  Sajnálom  őt.  Ügy  látszik,  nem  hasonlít 

A  többi  férfiakhoz.  Csapodár 

És  állhatatlan  mind  a  férfihad, 

S  az  oldalt,  melyből  a  nő  véve  van, 

Még  most  is  úgy  tekinti,  mint  jogot 

Uralkodásra  hű  nemünk  felett. 

De  ő  szelíd  s  szerelme  érzemény. 

Nem  álomboly gás  s  forró  véri  láz. 

Oh  bár  tudná,  hogy  minden  indulattal 

Búnak  vet  ág>at  s  hosszú  gyötrelemnek. 

Melyekben  ifjúsága  elmúlik, 

S  nem  fogja  tudni,  mit  tesz  a  gyönyör. 

Hangái  (magában) .  Oh  hála !  tiszta  lélek !  szántódért, 
Mert  én  valóban  szánandó  vagyok. 

Lidi.  Ah,  Istenem!  igazán  sajnálatraméltó!  Bezzeg 
nem  olyan  Vilma  kisasszony.  Haragos,  durcás,  mér- 
ges; az  idő  nem  változóbb,  mint  szeszélyei.  Képzelje 
csak,  kisasszony,  tegnap  egy  kedves  kanári  madará- 
nak mérgében  eltörte  jobb  lábát,  mert  ruhájával  a 
szabó  elkésett. 

Vilma  (Lidihez  bosszúsan) .  Hazudsz  I 

Lidi  (halkan).  Az  Istenért!  el  ne  felejtse  kis- 
asszony, hogy  most  nem  Ligeti  Vilmáék  vagyunk. 

Vilma.  Igen!  de  hogj^  tudsz  szólni  oly  vadat. 
Oly  képtelent.  Nézz  vissza,  jő-e  még? 

Lidi.  Ügy  látszik,  szólni  akarna  a  kisasszonnyal. 

Vilma.  Maradj  el  egy  kevéssé.  (El.) 

Hangái.  Nem  hagyhatom !  Beszélnem  kell  vele. 
A  jégszívühöz  ő  legyen  vezérem ! 
S  hogy  lesz,  reményt  nyújt  érzékeny  beszéde.  (El.) 

Lidi  (félre).  Jön,  itt  van.  Eg3'  kissé  hátra  kell  ma- 
radnom ;  de  értetődik,  csak  annyira,  hogy  mindent 
kihallgathassak.  Mentsen  Isten !  hogy  valami  tudtom 
nélkül  essék,  az  égbe  kiáltana.  —  De  íme,  Péter  jő. 
Mit  keres  ez  itt?  Vájjon  észrevesz-e? 

CsíszÁR  (jő).  Uraim,  ide  parancsoltak,  hogy  a  mu- 
zsika körül  holmi  szolgálatokat  tegyek ;  s  mivel  mind 
a  háromnak  nem  szolgálhatok,  legjobb  lesz,  ha  egyik- 
nek sem  fogadom  szavát.  Hogyan  is?  mindenik  azt 
kívánja,  hogy  sarkában  legyek.  De  íme,  az  én  tücsköm, 
az  én  cicádám!  Hol  mászkál  ez  itt?  épen  jó!  Utam- 
ban  legalább  egy  csókot  kérek  tőle,  különben  is  tar- 
tozik a  titokért,  melyeket  tőlem  megtudott.  —  Ke- 
gyed itt,  szép  Lidi? 

Lidi  (mintha  megrezzenne).  Ah.  Péter!  majd  el- 
ijesztettél! 

CsíszÁR.  Ne!  meg  ne  ijedjen  kegyed.  Én  vagyok, 
Péter,  a  kegyed  s  minden  jó  szívek  Pétere,  aki  külö- 
nösen örvend,  hogy  kegyedet  nem  annyira  színről- 
színre  láthatja,  mint  inkább  a  kegyed  puha  kis  ka- 
csóit tapinthatja ;  mert  lássa  kegyed,  a  setétben  in- 

kább  tapint  az  ember,  mint  iát.  Hát  hogy'  van  ke- 
gyed, angyalkám?  Mi  járatban  van  kegyed  itt  a  sza- 
bad ég  alatt,  ha  szabad  kérdenem  kegyedet? 

Lidi.  Oh,  te  majom!  hol  tanultad  már  megint  eze- 
ket a  bohó  beszédeket?  Ha  nem  akarod,  hogy  itt 
hagyjalak,  szólj  Isten  igazában. 

Csiszár.  Mit  hallok?  hát  te  nem  akarsz  «kegyed» 
lenni?  Lelked  rajta!  Aztán,  angyalkám,  én  azt  nagy 
emberektől  tanultam  ám.  Egyik  uramhoz  egy  selyem - 
szavú  fiatalember,  meg  egy  tetemes  úr  jár  látogatóba ; 
öröm  hallani,  mi  linomúl  beszélnek  egymással.  (Utá- 
nozva.) «Ah,  kegyed  olyan,  mint  a  makk!  kegyed 
kimondhatatlanul  hízik !»  Igaz,  hogy  néha  azután  ők 
is  szintúgy  összevesznek,  mint  más  becsületes  ember ; 
de  a  kegyed  azért  pontosan  kijár,  mint  a  fizetés. 
«Kegyed  igen  goromba  !»■  monda  egyszer  a  selyem- 
szavú ;  «kegyed  barom !»  feleié  a  tetemes ;  «ha  valamit 
nem  néznék,  —  monda  viszont  a  selyemszavú,  —  ki- 
hengeríteném innen  kegyedet,  mint  egy  gömböcöt !» 
Látod,  Lidikém,  így  van  ám  az,  mikor  a  világ  fino- 
modik. 

Lidi.  No  nekem  elmaradhatsz  ilyen  finomságokkai. 
(Kívül  kiáltás:  Péter!) 

CsíszÁR.  Hallom ;  de  nem  megyek. 

Lidi.  Hallod?  hínak.  Mondd  el  hamar,  mi  dolgod 
velem;  mert  én  sietek. 

CsíszÁR.  Hát  Lidikém !  én  bizony  csak  egy  kis 
csókért  esedezném.  (Kívül:  Péter!) 

CsíszÁR.  Mordózom !  már  nem  maradhatok.  Nos, 
Lidikém,  kapok? 

Lidi  (mintJm  nem  hallaná).  Holnap  látogass  meg. 
beszédem  lesz  veled. 

CsíszÁR.   Igen,  lelkem,  de  én  csókolhatnálak  ám! 

Lidi  (mint  fölebb).  Aztán,  te,  Péter,  el  ne  árulj 
uraidnalc,  hogy  ismersz  bennünket ;  mert  úgy  barát- 
ságunknak örökre  vége  lesz. 

CsíszÁR.  Én  árulnálak  el?   mit  gondolsz!   De  már 
most  nem  állhatom,  hogy  meg  ne  csókoljalak. 
Kívül  közeikiáltás  hallik:  Péteri) 

CsíszÁR.  Üvölts,  üvölts!  hogy  megfakadj  belé!  Már 
menni  kell.  Lidikém,  holnapig  Isten  veled.  (El.) 

Lidi.  Jó  éjszakát.  —  Szegény  Péter,  ennek  is  meg- 
gyűlt a  baja.  De  épen  jól  hozta  a  sors,  hogy  ő  szolgál 
mind  a  három  úrnál ;  tőle  kitudom  minden  mozgásai- 
kat. De  most  kisasszonyom  után  kell  sietnem.  (Menni 
akar.) 

Kaczor,  Güt.\,  Rigó  (jőnek). 

Kaczor.  MegáUj,  ha  azt  a  csirke-életedet  szereted, 
megáUj.  (Lidi  futni  akar,  Rigóval  találkozik.) 

Rigó.  Megállj !  (Lidi  másfelé  akar  szabadulni  s  Guta 
ill  elébe.) 

Guta.  Megállj !  ne  moccanj. 

Lidi.  Ah,  az  úrfiak!  bizony    majd  megijedtem. 

Kaczor.  Hát,  pipiske!  így  kellett  bennünket  rá- 
szedned? 

Lidi.  Én  rászedni  1 

Guta.  így  kellett  bennünket  ahhoz  a  süvöltő  vén 
sárkányhoz  bolondítanod? 

Lidi.  Én  bolondítani! 

Rigó.  Felelj  meg  érte,  hogy  mertél  bennünket  jégre 
vinni? 

Lidi.  Én  jégre  vinni! 

Kaczor.  Ügy,  úgy!  adj  számot,  ne  tátogasd  azt  a 
harcsa-szádat. 

Lidi  (bosszankodva).  Harcsa-számat!  Kövesse  meg 
magát  az  úrfi,  nékem  csak  épen  akkora  szám  van, 
amekkora  kell,  tudja?  sem  kisebb,  sem  nagyobb. 
Még  harcsa-számat !  ha  az  úrfi  szebbet  nem  tanult 
az  iskolában,  evvel  jobb  el  sem  kezdette  volna.  Lássa 
meg  az  ember  I  (Sírni  kezd.)  Harcsa-száj !  Nekem  azt 
férfi  még  soha  sem  mondotta.  (Menni  akar.) 

Guta.  Hohó!  nem  oda  Buda.  Itt  marad  a  leány- 
asszony. Adjon  nekünk  számot,  mért  tett  bennünket 
lóvá. 

Lidi  (sírva).  Hát  mért  lettek  lóvá?  én  tündér  nem 
vagyok  s  aztán  nekem  nincs  harcsa-szám  1 

Rigó.  Nem  arról  van  a  szó. 

Lidi.  De  arról  van. 

Kaczor.  No,  nem  arról  van  szó.  Én  pontyot  akar- 
tam mondani,  annak  elég  kis  szája  van.  Hanem  most 
az  a  kérdés,  miért  igazítottál  bennünket  ide  a  jobb- 
sarokhoz, hol  ez  a  vén  Sibylla  lakik? 

Lidi.  Hát  én  a  jobbsarokhoz  igazítottam  magokat? 

Guta  és  Rigó.  Igen  !  igen  ! 

Lidi.  Aztán  igazán  a  jobbsarkot  mondtam  volna! 

Mindnyájan.  Minden  bizonnyal. 

Lidi.  No,  úgy  véghetetlen  nagyot  hibáztam  vagy 
az  úrfiak  értettek  rosszul.  Hiszen  a  balsarokra  kellett 
volna  menni. 

Rigó.  Úgy  rémlik,  mintha  csakugyan  a  bal  sarkot 
mondta  volna. 

Guta  (gondolkodva) .  Harcháború !  aligha  nem  a  bal- 
sarkot mondta  ám. 

Kaczor.  Már  bizonyos!  a  balsarkot  mondta.  Oh,  én 
birka ! 

Rigó.  Oh.  én  ló! 

Guta.  Oh,  én  szamár! 

Lidi.  No  lássák !  (Sírva.)  Aztán  mégis  nekem  van 
harcsa-szám,  úgy-e?  Ez  a  köszönet,  hogy  az  ember 
igazat  beszél. 

Kaczor.  No,  no!  hiszen  mondtam  már,  hogy  az 
nem  úgy  volt  gondolva.  Hiszen  te  oly  csinos  egy 
darab  vászoncseléd  vagy,  amilyen  csak  lehet ;  hanem 
azok  a  szemeid  átkozott  hamisak.  Azért  is,  mielőtt 
megválnánk,  igen  szeretnék  meggyőződni  őszintesé- 
gedről. Először  is  tehát,  hogy'  híják  a  kisasszonyodat? 

Lidi  (durcásan).  Ligeti  Vilma. 

Guta.  Gyönyörű  név. 

Rigó.  Szegről-végről  tán  atyatiság. 

Kaczor.  A  név  oly  szép,  mint  asszonya.  Hanem 
mint  győződhetünk  meg  arról,  hogv  itt  a  balsarkon 
lakik?  hé! 

Lidi.  Hát  csak  úgy,  hogy  kérdezzék  meg  a  ház- 
mestert. Éppen  most  nyit  kaput  valakinek. 

Kaczor.  Jól  van ;  megkérdezem,  de  addig  el  ne 
bocsássátok.   (El.) 


Guta,  Rigó.  Megíogjuk.  (Kétfelöl  karonfogják.) 

Rigó  (súgva).  Hát  magát  hog}''  híják,  angyalom? 

Lidi.  Lidi,  szolgalatjára. 

Guta  (súgva).  Mi  neved,  babám? 

Lidi.  Lidi. 

Rigó  (pénzt  nyom  a  markába,  súgva).  Aztán  lelkecs- 
kém, segítségemre  legyen. 

Lidi.  Minden  bizonnyal.  (A  pénzt  megtekintve.)  Ez 
fösvény  úr;  csak  egy  pár  rossz  cipőre  való. 

Guta  (szinte  úgy).  Ha  híven  szolgálsz,  ezután  is  jó 
barátok  leszünk. 

Lidi.  Lekötelezett  szolgája.  -  Ez  már  szebben 
hangzik. 

Kaczor  (jő) .  Minden  úgy  van !  Hanem  leány  — 

Lidi.  Ah,  bocsássanak!  hisz  már  mennem  kell. 
A  kisasszonynak  orvosságot  viszek. 

Rigó.  Mit  mondasz? 

Guta.  Hát  beteg? 

Kaczor.  Orvosságot? 

Rigó.  Oh,  hogy  én  az  a  betegség  lehetnék  1 

Guta.  Oh,  hogy  én  az  a  gyógyszer  lehetnék! 

Kaczor.  S  hogy  én  mindkettőtöket  pokolba  verhet- 
nélek. 

Guta,  Rigó.  Hóh  fráter !  ez  nem  a  szerződés  szerint 
volna. 

Kaczor.  Sőt  inkább!  Csak  nem  kívánjátok,  hogy 
örökké  beteg  legyen  s  orvosságot  igyék? 

Lidi  (magában) .  Most  tán  szabadulliatok. 

Kaczor.  De  megállj !  mi  baja  asszonyodnak? 

Lidi.  Ah,  azt  nehéz  megmondani!  .\  kőszlvííség 
ellen  akar  bevenni. 

Mindnyájan.  Kőszívüség  ellen! 

Lidi.  Igen!  de  ha  nem  bocsátanak,  úgy  soha  meg 
nem  gyógyul. 

Guta.  Hát  mért  nem  szóltál  mindjárt? 

Lidi.  Megijedtem! 

Kaczor.  Szegény  liba,  te !  Hanem,  leány,  mikor  be- 
szélhetünk veled?  Mondd  meg,  különben  nem  szaba- 
dulsz. 

Rigó,  Guta.  Nem !  addig  nem  szabadulsz. 
Lidi.  Mikor?  hadd  lássuk,  holnap  a  város  erdejében. 
Kaczor.  Délután? 
Lidi.  Igen. 

Kaczor.  Jó,  felséges,  mink  is  ott  leszünk. 
Lidi.  Ajánlom  magamat  az  úrfiaknak. 
Guta.  Aztán  el  ne  maradj ! 

Kaczor.  Ne  ám !  (Titkon.)  S  ha  részemre  dolgozol, 
én  jó  urad  leszek. 

Lidi.  Aranv!  —  kész  szolgálója.  —  Ez  hamis  egy 
úr!  (El.) 

Rigó  (Gutához).  Az  átkozott,  meg  akarja  veszte- 
getni. 

Guta.  Valósággal!  az  nem  igazság. 
Rigó.  Épen  nem! 

Kaczor.  Nos?  úgy  tetszik,  tisztában  volnánk. 
Guta.  Átkozott  tisztában !  Mindhárman  egyet  sze- 
retünk. 

Rigó.  S  mi  több,  egyik  sem  reményelhet ! 
Kaczor.  Oh,  az  még  ezután  válik  el.  Hanem  mi- 
tevők  legyünk  most? 
Guta.  Azt  senki  voltaképen  meg  nem  mondhatja. 
Kaczor.  Valóságos  öregbírói  felelet. 
Rigó.  Nem  szinte ;  mert  ez  annyit  tesz,  hogy  a  dolog 
igen  nyomós,  s  mivel  az,  azt  itt  el  nem  végezhetjük, 
hanem  a  szerencse-dombra  vele  s  holnap  ott  vitas- 
suk meg. 

Guta.  Bölcsen.  A  szerencse-dombra! 
Kaczor.  Abban  maradjunk  hát !  holnap  délután  a 
szerencse-dombra  gyülekezünk. 

S  te  addig,  alvóm !  szépet  álmodozzál ! 
Kaczor  szerelme  olthatatlan  ég! 
Rigó.  Jó  éjszakát,  szelíd  felvirradást, 
Oh,  vajha  álmod  képemet  mutassa, 
S  szoktassa  hozzá  kegyre  szívedet. 
Guta.  Jó  éjszakát  s  jó  álmokat  neked. 
Ah,  ágyamon  holtként  fekvendem  én. 
Mert  lelkem  ott  ül  lágy  párnáidon, 
S  szép  lábaidnál  tölti  éjjelét.  (El.) 

Hangái.  Vilma  (jőnek). 

Hangái.  Ne  mondja,  oh,  csak  azt  ne  mondja  ön! 

Ha  már  keg^'es  volt  szánni  szenvedőt, 

S  részvéttel  szóra  bátorítani. 

Ne  tegye  pártütővé  eUene 

Az  egy  reményt,  melytől  még  élte  függ. 

Mely  földeríti  a  setét  jövendőt. 
Vilma.  Sajnálom  önt.  E  forró  szenvedély, 

A  hü  ragszkodás,  mely  nem  szokott 

Betegség  férfiaknál,  szebb  jutalmat. 

Szelídebb  gyógyszert  érdemelne,  mint 

Én  nyujhatok.  S  bár  elsőbb  szavaim 

Nem  voltak  mondva  önt  búsítani, 

Sőt  nem,  hogy  azokat  még  csak  hallja  is , 

De  már  megesve,  mit  nem  óhaték, 

Tudtára  jutva,  hog}^  reménye  füst, 

Mely  égnek  indult,  s  végre  is  csak  a 

Nehéz  s  kietlen  föld  színén  enyészik. 

Mind  ezt  kimondva  egyszer,  mint  valót, 

Bocsásson  meg,  ha  vissza  nem  vonom, 

Nem  vonhatom. 
Hangái.  S  én  még  sem  csüggedek. 

Bocsássa  meg  nagyon  hü  érzetimnek. 

Hogy  kétkedem  s  természet-ellenit 

Felőle  még  most  hinni  nem  tudok. 

Mert  hátha  mind  ez  tévedt  puszta  hír. 

Mely  a  világot  csalni  költetett? 

S  tán  a  hidegség  csak  külső  palást, 

De  melly  alatt  jó  s  érző  szív  dobog? 

Ijesztő  lám,  ha  zajg  a  tenger  is, 

De  csendes  mél3'én  drága  gyöngy  terem 
Vilma.  Hiú  reményi  Hisz  én  ismerem  őt, 

Az  érzéketlent.  Egykorú  velem. 

Együtt  aludtuk  pólyánk  éveit, 

Együtt  a  bölcső  biztos  szenderét ; 

Együtt  szívók  az  éltető  tejet ; 

Együtt  játsztunk,  együtt  tanulgatánk. 

Ügy  ismerem,  mint  szinte  magamat. 

Nekem  legelső  gondolatjai, 

Legtitkosb  érzeménye  nem  titok: 

Lelkében  mint  tükörben  olvasok; 

De  ott  remény  nincs,  nincsen  szenvedély, 

A  férfigyülölést  kivéve,  mely 

Márvány  szivébe  véste  fel  magát. 

Hogy  visszaintsen  minden  hódolót. 
Hangái.  Oh,  mért  oroz  hát  annyi  bájt  magárai 

De  meg  ne  sértse  őtet  semmi  szóm. 

Még  szíve  most  érzéketlen  lehet. 

De  mind  ez  nagy  szerencse  tán  nekem. 

Még  nem  szeret,  s  így  hátra  van  szeretnie, 

Szeretni  engem,  tán  hív  hódolót. 

Oh  semmi  nincs,  mit  meg  nem  győz  idő. 

Lassan,  de  foly\^ást  folydogál  az  ér, 

S  végtére  messze  tengerekbe  jut. 

Lassan,  de  folyvást  lenge  szél  ha  fú. 

Nehéz  hajókat  új  világba  hajt. 

Lassan,  de  folyvást  csép  ha  hull  alá, 

Kivájja  még  a  rögzött  szirtet  is. 

Magát  az  égnek  ajtaját  kinyitják, 

Ha  tartós  buzgalommal  zörgetünk. 

Ily  díjat  várok  én  hűségemért. 

Legyen  negéde  jég,  haragja  tőr, 

A  jég  felolvad  tűz  sugárinál, 

S  tőr  állandóság  pajzsán  megtörik; 

S  kiszenvedett  én  győzök  végre  is, 

S  hosszas,  de  édes  kínú  szomj  után 

Az  égi  kéjnek  kelyhéből  iszom. 

ön  kétli  azt?  oh  szóljon,  mit  tanácsol? 
Vilma.  Ha  álom  boldogítja,  álmodozzék. 
Hangái.  S  ez  mind  csak  álom  volna  hát? 
Vilma.  Merő 

És  puszta  álom,  pusztább  semminél 

S  ártalmasabb ;  mert  vért,  velőt  apaszt, 

Viharban  kétség  tengerén  vitorláz, 

És  örülés  a  rév,  ahol  kiköt. 
Hangái.  Mit  haUok?  már  is  félőrült  vagyok. 

Oh  angyal,  aki  részvevő  kegyelmét 

Vörösmarty  munkái.  IV.  4 

Mint  ismeretlen  árasztotta  rám, 

Szánjon  meg,  mondja,  szóljon,  mit  tegyek. 
Vilma  (jelre).  Ha  nem  szeretném,  szánnom  kellene: 

De  oh,  a  férfi  csalfa,  míg  mozog: 

Álljon  tüzet,  ha  szíve  színarany.  (Hangáihoz.) 

Mondjon  le  róla ! 
Hangái.  Én  lemondani? 

Jól  értem  önt?  én  és  lemondani, 

S  ő  róla?  oh  e  három  gondolat 

Megsemmisíti  még  a  létet  is. 

Hideg  lemondás!  tégedet  heted  nap 

A  nagy  teremtés  ellensége  gondolt, 

Miattad  agg  és  romlik  a  világ ; 

S  ha  végre  összehamvadand,  lemondás 

A  rettentő  szó,  melly  a  puszta  űrben 

Végetlen  végig  mennydörögni  fog. 

ön,  szép  kisasszony,  volt-e  már  szerelmes? 
Vilma.  S  ha  voltam  és  ha  volnék?  Ah,  nem  úgy! 
Hangái. 

Bocsánatot,  fejem,  keblem  zavart. 

Azt  kérdezem,  nem  szenvedett-e  már 

Balul  viszonzott  szerelem  miatt? 
Vilma.  Nem  látom  a  célt,  melyre  ön  vadász. 
Hangái.  Csak  az,  hogy  aki    képzelhet  lemondást, 

Az  a  szerelmet  még  nem  ismeré. 
Vilma.  Jobb,  illetetlen  hagynók  ezt  a  húrt, 

Mert  rezzenése  fájdalomra  peng. 

De  már  ha  ennyit  mondék,  hulljon  el 

Érzelmeimről  a  titoklepel. 

Én  is  szerettem  s  boldog  nem  valék. 
Hangái  (magában) .  Hát  ő  is  szenved?  oh,  szelíd  kebel, 

Mi  kéj  benézni  fájó  titkaidba. 
Vilma.  Szerelmem,  mint  vadonnak  csermelye, 

Könny  és  panasznak  néma  árja  folyt. 

Nem  látva  és  nem  szánva  senkitől, 

Míg  a  keservek  tengerébe  fúlt. 
Hangái.  Oh,  angyal!  áldva  légy  e  vallomásért, 

Mely  bár  búsító,  tűrni  megtanít. 

Oh,  mért  az  ádáz,  aki  kellemeivel 

Lekötve  tart,  nem  ily  nemes  szivü. 

Oh,  mért  alakját  rád  nem  adhatom, 

Dús  lelkedet  fel  nem  ruházhatom. 

A  tündér  bájjal,  melynek  rabja  lettem. 

Hogy  bírhatnálak  százszor  boldog  én. 

Mint  lelki  s  testi  díszek  összeségét ! 
Vilma.  Uram,  feledi,  hogy  én  is  nő  vagyok. 

S  ki  mondta  azt,  hogy  nálam  Vilma  szebb. 

Hogy  a  cserére  rá  is  állanék? 

Ez  gúny,  uram,  s  nem  vártam  volna  öntől, 

Kinek  lesújtott  lelkén  szánakoztam. 

Hogy  kellemimben  kételkedni  mer. 

De  tudja  meg,  Vilmája  bár  minő  is. 

Ha  szép,  csak  oly  szép,  milyen  én  vagyok. 
Hangái.  Bocsánat,  ah  bocsánat,  szép  kisasszony, 

Ha  szenvedélyem  bántót  mondatott; 

Az  nem  szivemből,  nem  jött  érzetemből. 

Mely  haladatnál  nem  tud  egyebet. 

Ki  kétlené,  hogy  akit  ennyi  jóság 

S  léleknemesség  kincse  gazdagít. 

Az  testi  kellemekben  szinte  dús? 

Ki  kétlené  vonzónak  a  szemet, 

S  kedvesnek  a  virító  arcokat. 

Melyekben  ifjú  s  nyájas  lélek  ül? 

ön,  bátor  arcát  fátyol  s  éj  födi, 

Hitem  szerint  a  nők  dicsőbbike. 

De  ah !  nekem  nincs  több  szép,  mint  csak  ő, 

Csak  az  becses,  mi  ő  hozzá  hasonlít ; 

A  kellemek  mértékét  róla  vettem. 

És  avval  mérek,  ahhoz  illetem 

Mind  azt,  mi  kellő  drága  és  imádott. 

Ah!  hozzá  nincs  hasonló,  párja  nincs; 

Sok  volna  kettő  oly  magas  remekből: 

Az  a  világot  ketté  osztaná, 

És  pártharagban  ölné  el  faját. 
Vilma  (félre).  Iríg^deném,  ha  másnak  mondaná, 

De  lelkem!  állj  őrt,  ellenséged  üz. 

Hatalmasabb,  mint  hittem,  hogy  lehet.  (Hangáihoz.) 

E  hév,  uram,  bár  bántó  is  lehetne, 

Becsületére  s  mentségére  van. 
Én  megbocsátok  a  dicséretért, 
Bár  azt  csapongó  túlságnak  hiszem, 
(Ennél  kevesbet  asszony  nem  tehet, 
Midőn  előtte  más  szépet  dicsérnek). 
De  már  ha  szenvedélye  ily  konok 
És  változatlan,  számoljon  reám. 
Amit  barátság,  régi  ismeretség 
Foghatnak  Vilmán,  szívből  megteszem. 
S  bár  nincs  reményem  meglágyítni  őt, 
El  nem  mulasztom  tenni,  mit  fogadtam. 
És  most  — 

Hangái.  Ne  még,  ne  hagyjon  engem  el; 
Most  kezdek  élni,  most  születtem  újra; 
Oh,  hagyja  zengeni  még  e  szózatot. 
Melynek  hitemmé  váltak  hangjai. 

Vilma.  Nem  késhetem.  Társakkal  indulék, 
S  már  eddig  várakoznak ;  menni  keU. 

Hangái.  Ah!  hagyja  hát  csak  azt  az  egy  reményt, 
Hogy  egykor  még  ez  arcot  láthatom. 
Ezt  a  legtisztább  lélek  tükörét. 
Melyet  kajánul  most  az  éj  föd  be. 

Vilma.  Csekély  dolog,  de  meg  nem  adliatom. 
Mit  szólna  Vilma  hozzá?  s  kell-e  az, 
Hogy  testiképen  lássuk  jótevőnket. 
Kit  lelke  művén  már  megismerénk? 
Jaj  annak,  aki  lelki  szép  után 
Indulva,  testi  bájra  nem  talált. 
Az  kincset  veszt  el,  lelke  jobb  hitét, 
S  aztán,  uram,  mi  már  megalkuvánk. 
Azt  mondta  ön,  hogy  Vilma  pártalan. 
Hogy  oly  remek  szép  nincs  több  a  világon, 
S  másodszor  ezt  nem  illik  hallanom. 

Hangái.  Oh,  hát  nevét,  csak  azt  a  szép  nevet, 
Hogy  hü  szivembe  zárjam,  mondja  meg. 
Hogy  annyi  közt  egy  kedves  szóm  legyen. 
Melyhez  remény  és  hálám  kötve  van, 
Amely  kimondva  némává  teend 
Minden  nehéz  és  bús  tartalmú  szót. 

Vilma.  Ismét  csekélység  s  meg  nem  adhatom. 
Tanácsom  az:  kémlelje  Vilma  szívét, 
Ismerje  meg,  s  ha  lassanként  szelídül. 
Ha  engedékeny  hódolásinak, 
S  ha  végre  tán,  miről  én  kétkedem, 
Kívánt  céljához  jutna,  tudja  meg. 
Hogy  mind  azokban  munkás  én  valék ; 
Megemlékezzék  akkor  rólam  is, 
S  ez  minden  amit  elfogadhatok. 
De  most,  ha  kémem  biztosan  szabad, 
Hagyjon  magamra  s  kérdezetlenül. 
De  még  egyet.  Ha  ön  véletlenül 
Vilmával  összejönni  vág;^'Tia,  holnap 
Együtt  fogunk  sétálni  délután 
A  város  erdejében.  Én  leszek 
Ismertetőjök.  S  ott  kívánatát 
Tán  teljesítem.  Isten  áldja  önt.  (El.) 

Hangái.  Oh,  tiszta  lélek,  áldott  női  szív!  — 
Most  mit  tegyek?  határozatlanul 
E  pártütő  szív  két  szép  közt  haboz. 
Ott  áll  amaz,  halványul  a  világnak, 
Gyönyörre  jegyzett,  csábító  alakban, 
De  lelke  képét  fátyol  leplezi; 
Itt  áll  e  másik,  lelke  tündökölve, 
Mint  a  dicső  nap,  ah,  de  földi  szemnek 
Fátyol  borítja  külső  díszeit. 
S  én  balgatag,  ki  nem  tanultam  át 
Szerelmek  iskoláját,  most  bolyongva. 
Csüggedve  járok  tömkelegjein. 
De  nem !  tanácsa  légyen  a  vezér. 
Legelső  gondom  Vilmához  bejutni, 
S  kikémlenem,  szép  külsejébe  mily 
Lélek  szorult ;  a  második,  kitudni 
E  fátyolok  titkának  bájszövőjét, 
S  látnom,  mi  testet  vőn  szép  lelke  fel. 
Erő,  ne  hagyj  el,  légy  kalauz!  remény! 

HARMADIK  FELVONÁS. 

(Halom.) 
Kaczor,  Guta,  Rigó  (gondolkodva  járnak  föl  s  alá). 

Rigó.  Az  nem  volna  rossz  gondolat. 

Guta.  Kitaláltam !  Abban  maradok. 
Guta  és  Rigó  merengésök  közben  összeütköznek  s  egymás 
kalapját  leverik.) 

Guta.  Hohó,  mennykőbe  is!  a  kalapom. 

Rigó  (hőkölve).  Milliom!  ez  rossz  jel.  A  kalap  az 
enyém. 

Guta.  Igen!  de  hol  van  hát? 
(Midőn  mindketten  körül  hamuinak,  Kaczor  jő  a  két 
kalappal.) 

Kaczor.  No  ti  szépen  elméláztatok.  Leverik  uram 
fia  egymás  kalapját  s  lábam  elébe  gördül  mind  a  kettő ; 
mi  azt  jelenti,  szerencsétek  az  enyémnek  meghajol. 

Guta.  Igaz !  ez  egy  kis  ügyetlenség  volt ;  de  te 
kalapjainkat  fölem.elted. 

Rigó.  S  ez  szolgálatot  jelent. 

Kaczor.  Vegyétek  vagy  tököt  ültetek  belé. 

Guta.  Haneha  fejedbe  tennéd.  Ide  vele.  (Fölteszi.) 
Huh  beh  ferde  jószág!  ez  tudós  fejre  való. 

Rigó  (fölteszi  a  másikat,  melybe  feje  elmerül).  Segít- 
ség! (Nagy  nehezen  kihúzza  fejéből.)  Átkozott  czinke- 
fogója! 

Guta.  Nono!  csak  nem  lehet  mindennek  olyan 
cseresnyemag  feje,  mint  neked!  Add  ide!  (Elcserélik  a 
kalapot.) 

Rigó.  Soha!  embernek  akkora  fej! 

Kaczor.  Ne  kötődjetek.  Az  idő  eljár,  a  hét  muldo- 
gál  s  még  úgy  szólván,  mire  sem  mentünk. 

Guta.  Sőt  kevesebbre  a  semminél. 

Rigó.  Jól  mondod ;  ha  azt  a  fatáhs  szépséget  meg 
nem  látjuk,  sokkal  jobban  állnának  dolgaink. 

Kaczor.  Se  baj!  minek  ide  a  sopánkodás!  Nem 
kezdhetjük-e  az  egész  dolgot  újra? 

Guta  és  Rigó.  Miért  ne? 

Kaczor  (hizodalmasan) .  Különben  is,  köztünk  ma- 
radjon, az  a  mi  Dianánk  nem  valami  ritka  madár. 

Rigó  (hamisan).  Épen  nem. 

Guta.  Csakhogy  épen  leán}'.  Mindennapi  jószág. 

Kaczor.  S  úgy  vettem  észre,  festi  magát.  (Félre.) 
Vajha  elhinnék,  hogy  őket  nyakamról  lerázhatnám. 

Rigó.  Az  könnyen  meglehet.  De  mi  több,  egyik 
válla  magasabb,  mint  a  másik.  (Félre.)  Oh,  bár  el- 
hinnék ! 

Guta.  Mit  mondasz?  (Magában.)  Oh,  a  szamarak! 
ha  tyúkszemeikkel  néznének,  nem  lehetne  rosszab- 
bul látniok.  Festi  magát !  válla  emeltebb  !  De  jól  van, 
egy  húrt  kell  velők  pendítenem.  (Fenn.)  Szó  ami  szó, 
barátim!  én  is  vettem  hibáját  észre;  balszeme,  úgy 
látszik,  tetemesen  kisebb  a  másiknál. 

Kaczor.  Tudod  mit.  Guta  pajtás!  te  e  szerint  le- 
mondliatnál  róla  s  mást  kereshetnél. 

Rigó.  Igen,  igen!  mondj  le  róla.  Guta. 

Guta.  Én? !  oh,  úgy  nem  játszunk. 

Kaczor.  Igen  !  de  egyik  szeme  kisebb,  mint  a  másik. 

Guta.  Oh,  az  nem  baj !  sőt  éppen  úgy  kell  lennie. 
Nagyobb  szemével  szép  tulajdonaimat  fogja  látni,  a 
kisebbel  gyengeségeimet  s  így  erényeim  és  hibáim 
mindenkor  kedvező  arányban  fognak  előtte  állani. 
De  mivel  úgy  sürgetsz,  nem  látom  át,  miért  te  le  nem 
mondasz  róla,  Kaczor? 

Rigó.  Igazság!  Kaczor,  illő,  hogy  te  mondj  le  róla. 

Guta.  Mondj  le  s  kettőnknek  könnyebbé  teszed  az 
alkut. 

Kaczor.  Én? 

Rigó.  Igen,  igen !  hiszen  mondád,  festi  magát. 

Kaczor.  Oh,  halljátok,  a  festés  magában  a  nemesb 
művészetekhez  tartozik;  különben  pedig  asszonyok- 
nál sem  rossz  találmány  a  festék.  Ha  király  volnék, 
mind  krétával  Íratnám  be  arcaikat,  hogy  a  férj  az 
idegen  száj  csókját  rajtok  megismerné. 

Rigó  (félre).  Ez  szilaj  bolond. 

Guta  (jelre) .  Valóságos  őrült ! 

Rigó.  De  lásd,  Kaczor !  ha  a  barátság  szent  volna 
előtted  — 

Kaczor.  Nem  akarok  barátságról  hallani.  S  ha  me- 
rem kérdezni  a  barátság  ügyvédét,  miért  te  le  nem 
mondasz  kedvünkért?  Mi  ketten  a  dolgot  könnyen 
tisztába  hoznók. 

Guta.  Úgy  van,  Rigó!  ha  igazi  bajtárs  vagy,  le 
kell  róla  mondanod.  Különben  is  egyik  válla  maga- 
sabb, mint  észreve  véd. 

Rigó.  Csekélység !  az  alacsonyabb  vállat  banknóták- 
kal fel  lehet  csapatni. 

Kaczor.     Tehát  csak  nem  mondasz  le  róla? 

Rigó.  Semmi  esetre ! 

Kaczor  (Gutához).  S  te  sem? 

Guta.  Eszemben  sincs. 

Kaczor.  S  én  természetes  hogy  nem.  Ki  is  mond- 
hatna le  a  dicső  —  (félre)  de  nem  árulom  el  magamat. 

Guta.  Oh,  a  kis  tündér!  Dehogy  hagynám  őt  el 
akárki  barátságáért,  nem  egy  monostor  barátért! 

Rigó.  Én  őt  soha,  de  soha  el  nem  hagyom. 

Kaczor.  E  szerint  tanácskozásunk  nem  igen  messze 
haladt. 

Guta.  Sőt  igen!  nyilvánosságra  jött,  hogy  — 

Rigó.  Mind  hárman  szerelmesek  vagynink  belé,  kö- 
vetkezőleg — 

Kaczor.  Hogy  mind  a  hármunké  lesz. 

Guta.  Ügy  van !  Vagy  a  tatárba  is !  nem  úgy  van. 

Rigó.  Ohó !  annak  ellene  mondanék. 

Kaczor.  No  én  hát  nem  értelek  vagy  rosszul  tanul- 
tam a  logikát.  Hát  ha  egyik  sem  akar  róla  lemondani? 

Guta.  Akkor  — 

Kaczor.  Nos? 

Rigó.  Tehát? 

Guta.  Tehát  azé  legyen,  aki  a  leánynak  leginkább 
megtetszik.  Ostromoljuk  mindhárman  s  aki  szeren- 
csésebb, azé  a  diadal. 

Kaczor.  Ez  mind  igen  szépen  és  okosan  van  mondva, 
de  a  szerződés? 

Guta.  Már  szerződés  ide,  szerződés  amoda !  én  nem 

látok  más  menekedést.  (Félre.)  Hiszen  ezek  közül 
csak  nem  fog  választani,  ha  szeme  van ! 

Rigó  (jelre).  Hát  ha  én  tetszem  meg  neki? 

Kaczor  (jelre).  A  leány  bizonyosan  engem  választ. 
(Fenn.)  Tudjátok  mit?  Általlátom,  hogy  egyéb  ki- 
gázolás  nincs,  mintha  a  dolgot  szerencsére  hagyjuk; 
ami  a  szerződést  illeti,  már  egyik  pontjában  módosí- 
tást szenvedett,  miért  ne  a  többiben  is? 

Rigó,  Guta.  Igazság!  ide  vele! 

Kaczor.  Itt  van,  4.  pont :  Négy  hét  múlva  hármas 
menyekző  lesz.  Ez  tehát  újabb  végzésünk  szerint  ki- 
marad. 

Rigó.  Töröld  ki. 

Guta.  Ki  kell  törölni. 

Kaczor.  A  törlés  megvolna.  De  egy  aggodalom 
bánt.  Minél  tovább  haladunk  az  időben,  szerződé- 
sünk mindinkább  fogy  és  vékonyodik.  Tartok  tőle, 
hogy  utóbb  úgy  összezsugorodik,  mint  a  szalonna- 
bőrke a  tűzön. 

Guta.  Igaz!  az  kuruc  dolog.  Lelkemre  mondom; 
épen  nem  tudom,  mit  kellene  ezen  veszedehiies  zsugo- 
rodás eUen  elkövetni. 

Rigó.  Azon  könnyű  segíteni.  Tegyünk  helyébe  egy 
új  cikkelyt,  tudniillik  ezt :  a  három  menyegző  helyett, 
úgy  hozván  magával  a  sors,  egy  fog  tartatni. 

Kaczor.  Értődvén,  hogy  kinek  a  szerencse  kedve- 
zend,  azt  a  más  kettő  szóval  és  tettel  segíteni  köteles. 

Guta.  Jó.  Föl  kell  jegyezni. 

Kaczor.  E  szerint  a  mai  gjnílésnek  vége.  Tudniillik 
kiki  lásson  dolgához. 

Guta.  Vígan  barátim!  Ha  mindnyájan  feleséget 
nem  viszünk  is  haza ;  de  egy  lakodalmat  olyat  ütünk, 
hogy  hét  ország  látta  mását. 

Rigó  (jelre).  Én  jót  reménylek,  mert  igaz  szívem. 
Jót  érdemel ;  szerencse !  el  ne  hagyj ! 

Guta  (jelre).  E  két  bivalt  én  rászedem  bizonnyal, 
S  aztán  búsuljon,  aki  rá  szorult. 

Kaczor  (jelre) .  Csak  rajta !  majd  az  epret  én  szedem, 
S  koplalni  fogtok  vendégségimen.  (El.) 

Vilma  és  Lidi  jőnek. 


Lidi.  Már  elmentek.  Bízvást  kijöhet  kisasszony. 

Vilma.  Elmentek?  Hála  Isten  I  ha  tovább  marad- 
nak, végtére  egy  porcikám  sem  maradt  volna  ép. 
Még  hajam  szálai  is  görbébbek  lennének,  mint  egyéb 
leányokéi. 

Lidi.  Igazán !  ezek  goromba  úrfiak.  Már  én  is  kez- 
dek haragudni  rajok. 

Vilma.  Csak  most?  Azt  előbb  illik  vala  kezdened. 
De  tréfa  nélkül,  Lidi,  nézz  meg  engem  jól. 

Lidi.  Mi  jut  eszébe  a  kisasszonynak? 

Vilma.  No  csak  te  nézz. 

Lidi.  Istenem !  hisz  én  már  annyiszor  megnéztem 
a  kisasszonyt. 

Vilma.  De  nem  úgy !  most  neked  birói  szemmel 
keU  rám  tekintened.  (Megfordtil  előtte.)  S  hogy  találsz? 
Hát  egyik  vállam  csakugj^an  magasabb  volna? 

Lidi.  Ah !  hogy'  ügyelhet  olyanra.  Csúfság  férfinak 
olyat  kigondolni. 

Vilma.  S  egyik  szemem  kisebb? 

Lidi.  Azért  bosszút  kell  állani. 

Vilma.  S  festem  magamat ! 

Lidi.  Igen!  de  saját  s  oly  becsületes  vérével,  milyen 
nekik  egész  nemzetségökben  sincs. 

Vilma.  Hagyján !  Lidi.  Minthogy  szépségem  ellen 
voltak  vakmerők  pártot  ütni  s  e  szerint  asszonyfelség- 
bántás  bűnébe  estek,  úgy  hiszem,  van  jogom  elég- 
tételt venni.  S  azt  venni  fogok. 

Lidi.  Vegyünk  is!  már  ez  kiállhatatlan.  Az  én  kis- 
asszonyomat így  meggyalázni! 

Vilma.  Szándékok,  mint  haUók,  házunkkal  ismeret- 
ségbe jőni.  S  ezt  nekik  könnyítenünk  kell.  Gondolj 
ki  valamit,  Lidi. 

Lidi.  Igen  !  de  hát  mindig  csak  én  gondoljak  a  kis- 
asszony helyett? 

Vilma.  Hát  miért  volnál  komorna?  De  most  egy- 
szer csak  bölcs  ítéletedet  kérem  ki;  mert  plánumora 
féhg  meddig  kész.  Bátyám  örökké  szemrehányásokat 

tesz,  hogy  magamat  a  férfiak  iránt  igen  rá  tartom, 
hogy  nem  csak  kérő,  de  még  csak  vendég  sem  mer 
házunkhoz  közelíteni.  Mit  szólsz  hozzá,  ha  most  e 
három  szilaj  úrfit  egyszerre  nyakára  csődíteném? 

Lidi.  A  gondolat,  csekély  komomai  véleményem 
szerint,  igen  jó;  de  módját  még  nem  igen  látom. 

Vilma.  Meg  fogod  hallani,  csakhogy  itt  már  igen 
sok  ügyességedtől  függ. 

Lidi.  Nagy  becsület !  Számoljon  reám,  kisasszony. 

Vilma.  Amily  merészeknek  látszanak  a  mi  szép 
uraink,  meglehet,  hogy  az  ismeretséghez  nem  igen 
tekervényes  utat  fognak  választani ;  ha  mind  e  mellett 
városban  nem  lennének  oly  bátrak,  mint  mezőn, 
nehogy  a  tréfa  későre  haladjon,  mindeneknek  külön 
egy  bátyámhoz  szóló  levelet  kellene  kezébe  játszanod. 

Lidi.  Értem;  igen  helyes!  s  abban  a  levélben  csin- 
talan dolgok  fognának  lenni. 

Vilma.  Kétségkívül.  De  tartalmokat  még  ezután 
kellene  kifőznünk  s  egy  biztos  hallgató  férfiú  által  le- 
íratnunk. Hiszen,  Lidi,  neked  szép  ismeretségeid 
vannak. 

Lidi.  Lesz  szerencsém  egy  oly  férfiúról  gondoskodni. 

Vilma.  Másodszor  — 

Lidi.  Ah!  az  alvó  úrfi  jön. 

Vilma  (fátyolát  lebocsátja).  Mit  gondolsz,  meg 
fog-e  így  fátyolon  által  ismerni? 

Lidi.  Nem  hinném.  Azonban,  hogy  annál  biztosab- 
ban legyen  a  kisasszony,  engedje  fürtéit  egy  kissé 
más  alakba  szednem.  (Fürtéit  igazítva.)  így  ni!  Ez 
epedő  bánatot,  igen  nagy  szomorúságot  fog  jelenteni. 

Vilma.  Most  vonulj  el,  Lidi ;  én  itt  e  padon  fogom 
őt  várni  epedő  bánattal;  mert  haj  művészi  számolatai- 
dat  csak  nem  akarnám  szégyenben  hagyni.  (Lidi  el.) 

Hangái  (jő) .  Itt  láttam  őt !  itt  lettem  általa 
Rögtönzött  pogányból  ájtatos  keresztény. 
De  ah !  mi  haszna  változott  hitemnek, 
Csak  szenvedést  ad  üdvösség  helyett. 
Kegyetlen  ő!  és  megvető  kevély. 
Minden  szavával  egy  reményt  öl  el. 

De  ím,  ki  űl  befátyolozva  ott. 

Gondolkodólag  s  olyan  egydűl? 

Nem  ő,  az  édes  ismeretlen  az? 

Ah !  fátyolának  titka  bájerővel 

Hódít  magához,  s  mintha  egy  világot, 

Sőt  a  vüágok  mennyét  rejtené, 

Nem  hagy  nyugonnom,  míg  fel  nem  födöm. 
(Vilmához.) 

Bocsánatot,  ha  tán  csalatkozám  — 
Vilma.  Ah,  engedelmet!  el  valék  merülve. 

De  jó,  hogy  eljött,  régen  várom  önt. 

Azt  bánva  csak,  hogy  kedvesb  társaságot 

Nem  hozhaték;  mert  Vilma  nem  jön  el. 
Hangái.  Tudom,  gyanítám.  —  S  mégis  kedvesebb 

Alig  lehetne  társaság  alvárhol, 

Mint  melyben  most  vagyok. 
Vilma.  S  mégis  lehetne  hát? 

Hangái.  Nem,  Istenemre  mondom,  nem  lehetne. 

Imént  csak  elmém  lomhasága  szólt. 
Vilma.  Miért  e  túlság?  Avval  én  elégszem, 

Ha  Vilma  mellett  engem  tűrni  fog. 

De  most  az  egyszer  tartozás  hozott. 

ígértem  és  barátném  e  fölött 

Egy  bizománnyal  tisztelt  meg.  Talán 

Ismém i  fogja  e  kis  könyvet  ön? 

(Egy  kis  könyvet  mutat  elő.) 
Hangái.  Oh,  fájdalom !  nagyon  jól.  Vajhamíg  enyém 

Hűbben  követtem  volna  oktatásait ! 

Késő  tanácsa  most  már  nem  segít. 
Vilma.  Barátném,  mint  monda,  véletlenül 

Cserélte  azt  fel  Himfy  bús  dalaival, 

S  ím  visszaküldi  és  bocsánatot  kér. 
Hangái.  Bocsánatot,  midőn  már  ég  a  ház! 
Vilma.  És  visszakéri  érte  Himfyét. 
Hangái.  Oh,  szívesen!  hisz,  amit  Himfy  érzett, 

Azt  én  is  érzem,  én  is  szenvedem, 

Csakhogy  dühösben  s  gyógyulhatlanúl. 

Szeretni,  hajh!  már  könyv  nélkül  tudok. 

Vilma.  Barátném  tartozásnak  vélte  mindezt 
Személy  szerint  átadni,  s  tette  volna, 
De  hirtelen  rosszul  lett. 

Hangái  (gúnnyal).  S  lóra  ült! 

Vilma.  Uram,  csalódik  — 

Hangái.  Nyargalózni  menti 

S  egy  pár  csapongó  vágtatott  vele! 

Vilma.  Kimélni  vágytam  önt,  de  mint  gyanítom, 
Már  nincs  okom  titkolni  — 

Hangái.  Oh  miért  is! 

Hisz  én  annál  még  többet  is  tudok. 
Társnéja,  jó  kisasszony,  nagy  kacér. 

Vilma.  Ez  igazán  több,  mint  mit  én  tudok, 
ön  látta  őt?  és  hogy  fogadtatott? 

Hangái.  Nem  szinte  rosszul.  Egy  kevély  mosolygás, 
S  szép  illedelmes  főhajtás  után. 
Vén  unodalmas  bátyjával  hagyott. 

Vilma  (félre) .  Bátyám  uramnak  szép  hízelkedés  l 
(HangaiJwz.) 
S  eltávozott? 

Hangái  (kesernyésen).  Mondom,  hogy  lóra  ült, 
S  kószálni  ment  két  nyargaló  vitézzel. 

Vilma  (félre).  Féltékeny !  S  oh,  ez  nem  csekély  hiba. 
De  mellyet  minden  asszony  megbocsát. 
Csakhogy  nevelni,  jónak,  nem  szabad.  (Hangái- 
Szeszély,  uram!  s  ha  Vilmát  kedveli,  \hoz.) 

Ez  egy  hibáját  nagyba  nem  veendi. 

Hangái.  Ez  egy  hibáját!  már  csak  amit  ön, 
Tisztelt  barátném,  (hagyja  hinnem  ezt) 
Csak  amit  ön  beszélt  el,  mennyi  az, 
S  mennyit  fogok  még  látni  ezután. 

Vilma  (felre).  Ez  szép  kilátás!    (Hangáihoz.)  Saj- 

[nálom  nagyon. 
Hogy  illyen  tévedésbe  vittem  önt. 
Mit  én  beszéltem  Vilmáról,  az  inkább 
Intés  gyanánt  volt  mondva  és  neki 
Jobban  díszül,  mint  szégyenére  váük. 
Én  őt  keménynek  mondám. 

Hangái.  És  kevély! 

Vilma.  Nem  mindenekhez  hajló. 
Hangái.  S  mégis  tetszni  vágy. 
Vilma  (hamisan  meghajtja  magát.) 

Az  Éva  anyánkról  szállt  ránk  örökül. 
Hangái.  Oh,  ön  nem  oltyan!  Ily  nő,  mint  kegyed, 

Díjul  lehetne  mennylakónak  is. 
Vilma  (félre).  Sok  tisztelet! 
Hangái.  De  Vilma  ;7- 

Vilma.  Öt  bizonnyal 

Most  már  pokolra  kárhoztatja?  nem? 
Hangái.  Ne  értse  félre  szenvedélyemet. 

ö,  meglehet,  jó,  csakhogy  csapodár, 

Hiú  s  kevély:  a  férfi  báb  neki. 

Úgy  vettem  észre.  Szíve  szép  üvegház, 

De  melyben  jégvirágok  termének: 

Nincs  benne  élet  s  éltető  meleg. 
Vilma.  Nem!  már  ez  több,  mint  elhallgatható. 

Bocsásson  meg,  de  egy  látás  után 

Nincs  önnek  így  itélni  még  joga. 

Én  Vilmát  jobban  ismerem,  s  ha  ő 

Még  nem  szeretne,  arról  ki  tehet? 

De  azt  tudom,  hogy  egykor  majd  szeret, 

Szerelme,  mint  az  éjszakmutató, 

Rendülni  nem  fog  tűz  és  vész  között, 

Az  egyhez  híven,  kit  szivébe  vőn. 
Hangái  (félre).  Nemes,  nemes  szív!  Oh,  a  lelki  dísz 

Mi  százszorozva  több  a  testinél! 

Ki  más  szerelmét  így  lefestheti, 

Az  tud  szeretni,  oh,  az  boldogít    (Vilmához.) 

ön  jó,  szelíd  egy  orvos  s  gyógyszere 

Már  jótevőn  hat.  Vilma  nem  hibás. 

Sőt  jó  és  hü  lehet,  de  boldog  is. 

Mert  ily  barátnét  bírni  nagy  szerencse. 

De  én  Vilmától  már  kigyógyulék. 
Vilma   (félre).  Azt  nem  szeretném!   (Hangáihoz.) 

[Hogy  lehetne  az 

Hát  ebből  állna  minden  szerelem! 

Ma  szikra  tüz  és  holnap  jég?  Uram, 

Ezt  ön  felől  feltennem  oly  nehéz. 

Hogy  szinte  fáj :  mert  melyik  férfi  hü, 

Ha  még  egy  ily  is,  mint  ön,  ingadoz? 
Hangái.  S  van  bizodalma  hozzám?  —  Oh  igen, 

Oh  higyje,  én  hü  s  állandó  vagyok. 

De  ahhoz  csak,  ki  engem  is  szeret. 
Vilma.  Azt  érdemelni  kell;  mint  tartozást, 

Egyszerre  elfoglalni  nem  lehet. 

Keresse  kedvét :  tán  megnyerheti. 
Hangái.  Nem,  érte  többé  lépést  nem  teszek. 
Vilma  (jelre).  Már  csak  dicsérnem  kell  szépségemet. 

Különben  pártot  indít  ellene.   (Hangáihoz.) 

Pedig  barátném  csínos  egy  leány. 
Hangái.  Oh  szép,  igen  szép,  nem  tagadhatom. 
Vilma  (félre) .  Kifogytam  ;  mit  tegyek  most  ?  Ah  igen 

Egy  hódolóm  volt,  aki  egykoron 

Tetőtől  talpig  versbe  foglalá 

Szépségimet.  Most  majd  hasznát  veszem. 
(Hangáihoz.) 

Hajának  fürti  holló-feketék. 
Hangái.  Mit  ér  a  haj  hívságos  agy  felett, 

S  azonkívül  a  holló  rossz  madár. 
Vilma.  Mint  déli  nap  tündöklik  két  szeme, 

S  csodálatos,  hogy  bennök  ég  nyilik. 
Hangái.  Egy  jó,  nemes  szív  annál  többet  ér. 
Vilma.  Szép  aj  ki  rózsák. 
Hangái.  Hervadók  igen. 

Mert  csak  ledérség  hangját  rezgetik. 
Vilma.  S  mint  a  sugár,  felnyúlik  termete. 
Hangái.  De  lelke  nem  sugár.  —  Oh,  hagyjuk  el! 

Léleknemesség  nélkül  testi  báj 

Oltár,  minél  a  hívságok  fia 

Csalfényü  bálványoknak  áldozik. 
Vilma.  S  ezek  szerint  ön  nem  szerette  Vilmát? 
Hangái.  Szeretni  véltem  őt,  de  most  tudom, 

Hogy  az  csak  vad  láng  s  bolygó  tüz  vala. 

De  nem!  nagyon,  nagyon  szerettem  őt. 

Szeretni  tudtam  volna,  mint  soha 

Szeretve  asszony  nem  volt  férfitól; 

De  hála,  hogy  szeretni  megtanított. 

Fogok  szeretni,  sőt  ha  illenék 
Ily  hirtelen  változni  férfinak, 
Megvallanám,  hogy  már  is  szeretek; 
De  szenvedélyem  tárgya  nemesebb, 
Dicsőbb;  s  azon  lesz  minden  fáradásom, 
Hogy,  mint  óhajtok  szívkegyébe  jutni. 
Úgy  birtokára  méltó  is  legyek. 

Vilma.  S  Vilmát  ön  többé  nem  kívánja  látni? 

Hangái.  Oh,  sőt  fogom!  Bátyáink  ismerik 
Egymást  igen  rég,  iskolás  időkből, 
S  ezek  kifőzték,  hogy  családaink 
Egy  régi  híres  köz  tőből  szakadtak. 
Rokon  vagyunk  s  már  bátya  s  húg.  Jogom 
Van  látni  őt  s  az  el  nem  lesz  mulatva: 
De  abból  semmi  sincs,  hogy  oly  fanyar 
S  ábrándos  képpel  álljak  ellenében. 
Vígan  leszünk,  sőt  lóra  is  kelünk, 
Versenyt  futandunk  tüskön  bokron  át, 
S  ha  majd  kifárad  és  panaszkodik, 
A  nem  szerelmes  bátya  jót  kacag. 

Vilma  (félre).  Szép  változás!  Oh,  ő  is  férfi-szív, 
Míg  kér,  szerény  s  jó;  büszke  lesz,  ha  nyert. 
De  mit  teg^'ünk?  Ha  Isten  elvévé 
Baloldalunknak  legjobb  csontdarabját : 
Érjük  be  avval,  ami  megmaradt. 

Hangái,  ön  elmerült?  vag}'  nem  javalja  tán, 

Vilma  (meglepetve) .  Nem  —  én  —  vagy  úgy —  igen. . . 

Hangái.  Nem  és  igen !  (Félre.)  Jól  értem!  Oh  igen, 
A  jó,  nemes  szív  érez  és  szeret 
És  én  —  de  nem !  még  szólni  nem  szabad, 
Míg  érzelmimmel  számot  nem  vetek.  (Vümáftoz.) 
Tehát  ne  lássam  Vilmát  ne  soha? 

Vilma  (tettetve).  Olyat  kívánni  öntől  nincs  jogom. 

Hangái.  S  ha  volna  mégis,  sőt  mondom,  ha  van, 
Kívánja,  hogy  többé  ne  lássam  őt? 

Vilma.  Igen  !  (Mintha  megbánná,  hogy  el/eledé  magát.) 
De  nem,  nem,  én  azt  nem  kívánhatom:  (Töredezve.) 
Menjen  hozzá  és  boldogítsa  őt. 

Hangái  (félre).  Oh  szerelem!  a  te  vallomásod  ez. 
S  én  boldog  ily  nemes  szivet  nyerek.  (Vilmához.) 
Kedves  kisasszony!  most  óhajtanék  csak 
Dús  lenni  minden  jóban  és  erényben, 
Most  érzem  csak,  mily  szegény  vagyok; 
Mégis,  ha  volna  bennem  annyi  becs, 
Hogy  avval  boldogítsak  valakit. 
Az  Vilma  nem  lesz.  S  most  engedje  meg. 
Hogy  egy  kegyelmét  kérjem,  szép  kisasszony, 
Irántam  már  is  sok  jót  tüntetett  ki. 
Adósa  még,  már  is  bátor  vagyok 
Ujonta  kérni,  oly  remény  fejében, 
Hogy  egykoron  tán  megszolgálhatom. 

Vilma  (félre).  Itt  a  kelepce!  már  nincs  menedék. 

Hangái.  Ha  mint  vagyok,  csekély  portéka  bár. 
De  aminek  látszom,  valóban  az. 
Ha  bennem  ön,  sok  gyengéim  között, 
Talált  becsesb  és  jobb  tulajdonokra. 
S  olyanra,  melyből  egy  szeretni  képes, 
Szelíd,  nemes  hölgy  még  erényt  csinálhat. 
Engedje  meg,  hogy  egyszer  biztosabban 
Szólhassak  önnek.  Rendeljen  napot 
S  helyet,  hogy  amit  meggondolt  ügyemből 
ítéletére  bízni  szándokom. 
Elmondjam  akkor.  Teljesítse  ezt. 
Ez  egy  s  utósó  kértemet. 

Vilma,  (félre).  Oh,  hála  Isten!  szinte  megszorult 
Lélekzetem ;  hát  még  szabad  vagyok. 
Leányszabadság  nem  tarthat  soká.  (Hangáihoz.) 
Kérése  nem  nagy  s  még  is  félni  kell. 
Ha  teljesítem,  megszól  a  világ. 
Azonban  a  világ  ne  tudja  azt. 
Én  május  elsején  korán  jövök  ki 
Egy  társasággal,  és  ha  akkor  ön 
E  domb  körül  vár,  egy  pillanatatig 
Megszökhetem  tán. 

Hangái.  Hála,  köszönet! 

Dicső  leányka,  e  jóságodért.  — 

Vörösmarty  munkái.  IV.  5 

S  most  lássa  Vilma,  hogy  vidéki  bátyja 
Más  arcot  is  mutathat,  mint  szerelmest.  (El.) 
Vilma  (fátyolát  félrehajtván) . 

Ö  még  sem  ollyan,  mint  a  többiek ! 
Nem,  nem;  legalább  ezt  hinni  akarom, 
Míg  ellen  nem  mond  a  tapasztalás  — 
De  mint  rokon,  mint  bátya  eljövend, 
Vilmának  megmutatni,  millyen  ő, 
Ha  nem  szerelmes?  Oh,  az  nem  megyén 
Oly  könnyen,  mint  hivé ;  mert  Vilma  is 
ört  áll  magáért!  —  Bájoló  leszek, 
S  tündérkedem,  hogy  visszacsaljam  őt. 
S  ha  végre  Vilma  nyer  s  a  fátyolos  lány 
Ismét  feledve?  Az  sem  veszteség. 
Akkor  megint  csak  birtokomba  jő, 
De  nem !  ha  Vilmához  tér  újólag. 
S  kétélű  nyelve  szenvedélyt  hazud, 
S  állandóságot,  mely  csak  puszta  hang, 
A  fátyol  akkor  megbántott  hevében 
Oly  titkokat  fog  felfödözni,  hogy 
A  bát3'a  is  megrettenik  belé. 
Azonban  várjuk  el;  ha  ezt  kiállja. 
Én  boldog  akkor  és  övé  vagyok. 
Lidi  (jő  félre).  Meg  kell  adni  kisasszonyomnak, 
hogy  amúgy  finomul  rá  tudja  a  férfiakat  szedni.  Ez  a 
tanácskozás  egy  kissé  huzamosan  tartott.  Végére  köli 
járnom;  mert  az  csak  szégyen,  gyalázat  volna,  ha 
közbenjárásom  nélkül  találna  férjhez  menni. 
Vilma.  Szegén}'  Lidi!  meguntad  magadat. 
Lidi.  Éppen  nem.  Én  a  kisasszony  boldogságáért 
imádkoztam. 

Vilma.  Boldogságomért?  Hogy'  érted  azt? 
Lidi  (félre).  Bizony  nem  akarja   elér tem.( Fenn. j 
Hát  tudja  kisasszony,  csak  úgy  imádkoztam,  mivt ! 
semmi  dolgom  sem  volt. 

Vilma.  Azt  jól  tetted,  legalább  addig  nem  estél  kí- 
sértetbe. Hanem,  Lidi,  gondolkoztál-e  a  levelek  kéz- 
hez juttatása  felől? 

Lidi.  Igen;  de  micsoda  jutalmat  szánt  érte  a  kis- 
asszony? 

Vilma.  Hogy  te  oly  haszonleső  vagy!  De  ne  búsulj, 
a  jutalom  nem  marad  el.  Ha  minden  jól  megy,  Péte- 
reddel kiházasítalak. 

Lidi.  Péteremmel!  Annyi  mint  az;  Péter  magában 
nem  rossz  legény ;  de  a  házasság  — 

Vilma.  Ahhoz  talán  nem  volna  kedved? 

Lidi.  Nem  olyan  igen  nagy,  kivált  ha  a  kisasszony 
hajadon  maradna;  mert  mi  így  hajadonokúi  igen 
mulatságos  életet  élünk;  de  mivel  hihetőleg  a  kis- 
asszony el  fog  pártolni  — 

Vilma  (erőltetett  nehezteUssel) .  Lidi!  Te  ma  igen 
találmányos  vagy. 

Lidi.  Hiszen  csak  valamikor  férjhez  fog  menni  a 
kisasszony. 

Vilma.  Az  nem  épen  lehetetlen. 

Lidi.  No  lássa,  kisasszony !  Mit  csinálnék  már  én 
akkor  a  hajadon  világban  egyedül?  Azért  köszönettel 
elfogadom  az  ígéretet  s  részemről,  mi  a  három  vitéz 
házasulandókat  illeti,  eligazításokat  jövendő  kiháza- 
sításom  fejében  magamra  vállalom. 

Vilma.  S  én  erre  neked  teljes  hatalmat  adok ;  de  va- 
lamit mégis  szeretnék  hallani  terved  főbb  vonásairól. 

Lidi.  Legelőször  is  a  leveleket,  melyet  a  kisasszony 
saját  bölcs  belátása  szerint  szerkeztetni  fog,  leíratom  s 
gondom  lesz  rá,  hogy  külön  mindenkinek  kezéhez 
jusson. 

Vilma.  S  azután? 

Lidi.  S  azután,  hogy  vesződéseinknek  vége  szakad- 
jon, mindeniknek  más  és  más  tanácsot  fogok  adni. 
Egyik  mint  egy  poros  tudós,  másik  cipősen  és  haris- 
nyásan,  pápaszemmel,  a  harmadik  éppen  mint  valami 
falusi  agarász  úrfi  fog  jönni  pipásan  és  tüzszerszá- 
mosan. 

Vilma.  Mind  oly  túlságok,  melyeket  bátyám  ki 
nem  állhat. 

Lidi.  Épen  azért  legalább  nem  fogja  a  kisasszonyt 
unszolni,  hogy  irántok  barátságos  legyen. 

5* 

Vilma.  Mind  igen  jó;  de  elfogadják-e  bohókás 
tanácsodat? 

Lidi.  Oh,  az  az  én  gondom!  mindeniknek  azt  fo- 
gom mondani,  hogy  a  más  kettőt  megcsaltam  s  ez 
elég  óvószer  lesz,  hogy  a  csalást  észre  ne  vegyék. 

Vilma.  Felségesen,  Lidi !  de  szegény  Péter  nem  tu- 
dom, hogy'  jár,  ha  felesége  olyan  ravasz  s  elmés  lesz  a 
házasságban  is,  mint  a  pártában  volt. 

Lidi.  Péter  úgy  jár,  amint  megérdemli.  De  ne 
méltóztassék  elfelejteni,  hogy  ezt  mind  a  kisasszony- 
ért teszem. 

Vilma.  Igen,  igen:  de  égalatti  tanácskozásainknak 
már  véget  vethetünk.  Honn  is  elég  tennivaló  van. 

Lidi.  Ehhez  a  negyedik  úrhoz  nincs  valami  üzenete 
a  kisasszonynak? 

Vilma  (jelre).  Ez  a  leány  bizonyosan  gyanít  vala- 
mit. Valóban  ezek  a  komornak  a  mi  hévmérőink, 
mindent  elárulnak.  (Lidihez.)  Semmi  sincs. 

Lidi  (félre).  Értem,  azt  maga  végezte  el.  (Vilmá- 
hoz.) Mondhatom,  hogy  az  az  úr  nekem  igen  tetszik. 

Vilma.  Tréfaság !  nekem  épen  nem  tetszik. 

Lidi  (félre) .  De  Lidi  azt  el  nem  hiszi  ám ! 

Vilma.  Eg^-ébiránt  pedig,  reménylem,  lesz  annyi 
eszed,  hogy  hallgatni  fogsz. 

Lidi.  Mint  a  hal. 

Vilma  (félre).  Vigyáznom  kell  magamra;  mert  kü- 
ldő előtt  elárul  s  vége  lesz  [lönben 
Játékomnak,  mely  hasznosan  mulat.  (El.) 

Lidi.  Vigyáznom  kell,  különben  hírem,  tudtom  s 
közbenjárásom  nélkül  belészeret  valakibe.  Ez  pedig 
komornának  iszonyú  gyalázat.  (El.) 
(Kaczor  szállása.) 

Kaczor.  Csak  gonosz  egy  leány  az  a  komorna: 
annyira  tudja  a  szerelmeskedés  minden  tekervényeit, 
hogy  akár  setétben  elvezessen  rajtok.  Igen  szeretem, 
hogy  zsoldomba  vettem.  Azok  az  én  együgyi'i  társaim 
alkalmasint  fukarul  viselték  magokat ;  mert  a  ház 
titkait  egészen  kitárta  előttem,  anélkül,  hogy  nekik 
yalamit  szóit  volna.  Tehát  egy  öreg  atya-bátya  vaa 

a  háznál,  kiről  a  különben  is  gazdag  leányra  örökség 
néz  s  ez  az  öreg  bátya  erősen  magyar  ember,  szereti 
az  úgynevezett  magyart ;  értem,  valami  olyan  Mokány- 
félét, olyan  jó  pipagyújtogató,  agarász,  szántóvető  ne- 
mes embert.  No,  ez  nem  is  csoda,  az  ember  öreg  s  az 
ízlés  sokféle.  Én  ugyan  a  betyárságot  nem  igen  sze- 
retem s  ha  annyi  jó  példányait  nem  láttam  volna, 
alig  hiszem,  hogy  utánozni  tudnám,  azonban  egyszer 
nem  a  világ.  Társaim  nevetni  fognak,  ha  észre  veszik, 
de  én  őket  visszanevetem  s  természetes,  hogy  arra 
igen  nagy  okaim  lesznek. 
(Egy  paraszt  nagy  dörömböléssel  bebotlik  az  ajtón.) 

Paraszt.  Szerencsés  jó  reggelt  kívánok  a  tekintetes 
úrnak,  az  Isten  sok  testi  lelki  jókkal  áldja  meg, 
kívánom. 

Kaczor.  Elég.  Elég.  Mit  akar,  honnan  jön  kend? 

Par.\szt.  Én  bizon}^  túl  a  Dunáról  gyüvök,  bárá- 
nyokat hoztam  eladni. 

Kaczor.  Kár  volt;  birka  itt  is  elég  van.  S  aztán  — 
én  semmit  sem  veszek. 

Paraszt.  Megkövetem,  hiszen  nem  is  azért  gyüt- 
tem ;  hanem  lássa,  tekintetes  uram,  hogy  onnan  hazúl 
elindultam,  keresztapám  uram,  a  bíró  ő  kigyelme. 
épen  akkor  ment  haza  a  csárdából. 

Kaczor.  No,  nektek  szép  bírótok  van. 

Paraszt.  Megkövetem,  nem !  Este  nyolc  órakor 
ment  a  csárdába,  hogy  onnan  a  részegeskedőket  haza 
parancsolja. 

Kaczor.  S  maga  részegedett  le  helyettök. 

Paraszt.  Megkövetem,  már  akkor  ki  is  alutta. 

Kaczor.  Igen,  de  hát  mi  közöm  nekem  a  te  kereszt- 
apád urad,  bíró  ő  kegyelméhez? 

Paraszt.  Úgy  bizony.  Csak  ostoba  ez  a  falusi  em- 
ber. Hát  hallja  a  tekintetes  úr!  a  bárányok  bégtek 
már  a  kocsin,  lovaim  be  voltak  fogva,  én  ültem  s 
épen  az  ostorhoz  fogék,  —  mert  lássa  tens  uram, 
lovaim  egy  kissé  hajtósak,  —  keresztapám  uram 
épen  akkor  ért  oda  s  egyik  lábát  a  kerékagyra  tette, 
a  másik  kezével  pedig  botjára  támaszkodott. 

Kaczor.  Az  valóságos  négykézláb  ember  lehet.  Nos, 
mit  szólt? 

Paraszt.  Úgy  van,  szólt  és  azt  mondta:  Hallod-e 
Jankó  öcsém,  ha  Pestre  mégy,  nézz  körül  a  Sebestyén 
piacán,  majd  ott  egy  kőszentet  látsz.  Hát  én  körül- 
néztem, tekintetes  uram  s  a  kőszentet  meg  is  láttam. 
Azután  azt  is  monda  keresztapám  uram,  hogy  ha 
megláttam  a  kő.szentet,  vessem  neki  a  hátamat  s  ne 
nézzek  se  jobbra,  se  balra,  hanem  menjek  egyenesen 
magam  előtt.  Hát  én  meg  is  vetettem  a  hátamat  a 
kőszentnél,  nem  néztem  se  jobbra,  se  balra,  hanem 
mentem  egyenest  magam  előtt. 

Kaczor.  S  utánad  ki  maradt? 

Paraszt.  Hát  ki  maradt  volna  más,  mint  az  árnyé- 
kom? (Félre.)  Most  ugyan  megfeleltem  magamért ! 
(Fenn.)  Azt  is  mondta  aztán  keresztapám  uram, 
hogy  menjek  valami  húsz  lépést,  aztán  forduljak 
jobbra  s  addig  menjek,  míg  valami  ajtón  be  nem 
botlom.  Hát  én  mentem  is  húsz  lépésnyire,  azután 
jobbra  fordultam  s  utoljára  csak  bebotlottam  itt  az 
ajtón,  tens  uram  engedelmével. 

Kaczor.  Azt  vettem  észre. 

Paraszt.  Má'  most  pedig  Isten  kegyelmébe  aján- 
lom tekintetes  urat. 

Kaczor.  Hát,  akasztófára  való,  te  engem  bolonddá 
akarsz  tartani?  (Botot  vesz.)  Valld  meg,  mit  akar- 
tál itt ! 

Paraszt.  Ne  bántson  a  tekintetes  úr.  Ismerjük  mi 
már  ezt  a  botfélét  a  falun,  aztán  nem  is  igen  nagyon 
tartunk  tőle:  megszoktuk.  Keresztapám,  a  bíró,  azt 
is  mondta,  hogy  ha  az  ajtón  bebotlottam  s  ott  talán 
megpüffölnek,  föl  se  vegyem,  hanem  mikor  már  el- 
végezték, vegyem  elő  a  tarisznyám  fenekéről  a  levelet 
s  kérdezzem  meg,  merre  lakik  az  az  úr,  aki  a  levélen 
föl  van  írva? 

Kaczor.  Levél?  Mindenesetre  jó  lesz  megnézni. 
Add  ide. 

Paraszt.  Megkövetem,  itt  van. 

Kaczor.  Ligeti  Sándor !  Diadal,  diadal !  ezt  magam 

fogom  általadni.  —  No,  földi,  elmehet  kend  Isten 
hírével. 

Paraszt.  Igen,  de  megkövetem  — 

Kaczor.  Kell  bot?  —  De  most  lehetetlen  haragim- 
nom,  midőn  szerencsém  ily  kedvezőn  szolgál.  Tudod 
mit,  jó  barátom?  én  a  levelet  majd  magam  adom  át. 
(Pénzt  ád  neki.) 

Paraszt.  Értem,  tekintetes  uram.  (Félre.)  A  levél- 
hordásért itt  jól  megfizetnek,  pedig  ezt  s  még  más 
kettőt  csak  itt  Pesten  kaptam;  keresztapám  uramé 
most  is  a  tarisznya  fenekén  van ;  de  hiszen  annak  is 
emberére  akadok  én,  már  most  tudom,  hogy'  kell  a 
leveleket  általadni.  Keresztapám  uram  szava  egész 
egy  szálig  beteljesedett,  csakhogy  a  hátamat  meg 
nem  csiklandották.  Nojszen !  az  még  mind  meglehet.  — 
Mást  nem  üzen  a  tekintetes  úr? 

Kaczor.  Köszöntöm  a  bíró  gazdát. 

Paraszt.  Köszönöm  igen  szépen.  Isten  áldja  meg  a 
tekintetes  urat.  (El.) 

Kaczor.  Isten  hírével  járj.  —  Már  szerencsésebb 
napra  nem  is  virradhattam  volna.  Ki  tudja,  a  levél 
minő  fontos  lehet?  és  én  annyira  ki  fogom  tíintetni 
elveszthetését,  hogy  ez  a  magában  csekély  szolgálat 
igen  nagy  érdemül  fog  tekintetni.  (Olvas.)  «T.  ns. 
nemz.  és  vit.  Ligeti  Sándor  úr,  több  t.  ns.  várm. 
előkelő))  —  még  pedig  előkelő  és  több ;  hohó !  ez  nem 
csekélység !  —  «előkelő  táblabírájának ;  nagy,  na- 
gyobb, legnagyobb  sietséggel.*  Már  nincs  benne  két- 
ség s  én  a  levéUel  tüstént,  de  tüstént  útra  kelek. 
(Kopognak.)  Szabad  is,  nem  is.  Ki  mennykő  hábor- 
gat? —  Ah!  Guta  pajtás.  Rigó  barátom.  Hozott 
Isten;  de  megengedjetek,  soká  nem  mulathatok. 

Guta.  Ne  legyen  aggodalmad,  mi  is  mindjárt  me 
gjoink.  Itt  a  sarkon  találkozván  Rigóval,  egy  pilla- 
natra bejöttünk  hozzád,  meglátni,  élsz-e  még,  mert 
sehol  sem  mutatod  magad. 

Kaczor.  Dolgaim  voltak.  —  Többek  közt,  hogy 
tetszik  neked  ez  a  tajték?  (Guta  nézi.) 

Rigó  (félre).  Ettől  leginkább  tartottam,  mert  min- 

dig  a  legújabb  divat  szerint  öltözött,  hanem,  mint 
látom,  most  egészen  magyar  formába  önti  magái. 

Guta.  Szép. 

Kaczor.  S  ez  a  kostök? 

Guta.  Hatalmas;  de  Kaczor  öcsém,  te  ma  igen 
különösnek  tetszel;  feszes  nadrág,  rojtos  bakancs. 

Kaczor.  Jurátus  koromra  emlékeztet,  ami,  úgy  hi- 
szem, mindnyájunknak  kedves  emlékezet.  S  én  eddig 
is  magyar  ember  voltam. 

Guta.  Az,  az,  hiszen  mindnyájan  az  vagyunk;  de 
ez  mégis  különös. 

Rigó  (félre).  Szegény!  alkalmasint  nem  tudja,  hogy 
az  öreg  nagybátyja,  ki  sokat  a  külföldön  s  nagy  tár- 
saságokban élt,  a  cipőt  és  harisnyát  kedveh.  Igaz, 
hogy  nekem  ez  soha  sem  volt  mesterségem,  mert 
gyermekkoromban  hallottam,  hogy  a  cipő  és  harisnya 
egyszer  már  igen  rosszul  járt  Magyarországon;  de 
mit  meg  nem  tesz  az  ember  jó  remény  fejében? 

Kaczor  (önieiszéssel  mosolyogva).  Hát  csak  csodál- 
koztok ezen  magyaros  öltözetemen? 

Rigó.  Biz'  az  furcsa. 

Guta.  Igen  feltűnő. 

Kaczor  (félre).  A  boldogtalanok  semmit  sem  tud- 
nak, nem  tudják,  mi  varázsereje  van  ennek  a  mag^^ar 
öltözetnek  már  csak  magában,  hát  még  ha  az  öreg 
bát^'a  Ízlését  oda  gondolom.  —  Oh,  felséges!  Nem 
szánnám  azt  a  hamis  kis  szobaleányt  össze-vissza- 
csókolni, hogy  semmit  sem  szólt  nekik.  —  De  mit 
látok?  Rigó,  te  igen  csinos  kezdesz  lenni. 

Guta.  Egészen  az  új  divat  szerint  öltözik. 

Rigó.  Csodálkozom  rajtatok.  Hát  a  falusi  ember- 
nek nem  az  utolsó  divat  szerint  kell  a  városban  fel- 
öltözni? 

Guta  (félre).  Szegény  feje !  Én  majd  csak  egy  poros 
tudós  kabátot  veszek  a  zsibárosnáí  s  őket  minden 
divatjaikkal  s  rojtos  magyarságokkal  semmivé  te- 
szem. Oh,  az  a  Lidi  angyali  teremtés!  —  No  hiszen, 
Rigó  barátom,  az  igen  szép,  hogy  te  divat  szerint 
öltözöl,  hehehe! 

Kaczor.  Igaz,  úgy  illik,  hehehe! 

Rigó  (hasonló  jelentéssel).  Hehehe!  (Félre.)  Egy 
szikrát  sem  tudnak  a  dologról.  Hátha  még  azt  tud- 
nák, hogy  itt  zsebemben  egy  levél  van,  cito  citius, 
citissime !  De  arról  a  világért  sem  szólok. 

Guta.  Hát  hogy'  álltok  a  Ligeti-házzal? 

Kaczor.  Nekem  már  egy  távol  ismerősem  megígérte, 
hogy  holnap  bevezet ;  holnap  teszem  ismerkedésemet. 
—  (Félre.)  Még  ma,  most  mindjárt  elmegyek. 

Rigó.  Én  tán  holnapután  kezdem  látogatásomat. 
(Félre.)  Egyszeribe  futok,  csak  felöltözöm. 

Guta  (félre).  Holnap,  holnapután!  rákmenetel.  Ne- 
kem egy  kis  papírosom  van,  melyet  a  világ  levélnek 
nevez  s  avval  én  még  ma,  de  minél  előbb  bekopog- 
tatok. (Fenn.)  Én  nem  sietek,  némely  dolgaimat 
végzem;  de  jó  ajánlásaim  vannak.  Hanem  az  idő  el- 
jár. Isten  áldjon,  Kaczor.  (EL) 

Rigó.  Megállj,  én  is  megyek.  Kaczor,  viszont- 
látásig! (El.) 

Kaczor.  Isten  veletek.  Jó  szerencsét  a  halászathoz. 
Csakhogy  elmentek !  Szegén 3^  árva  fickók.  De  ki  tehet 
róla,  hogy  a  szerencse  engem  különösen  kedveit? 
Most  még  csak  széles  lobogó  szalagú  kalapot  veszek 
s  fölteszem  új  öltözetemnek  mintegy  koronáját ;  az- 
után Ligeti  Vilma  kisasszony  tős-gyökeres  magyar 
bátyjának  udvarlására  megyek.  (El.) 


NEGYEDIK  FELVONÁS. 

(Ligeti  háza.) 
Vilma,  Lidi. 

Lidi.  Jelentem,  hogy  a  levelek  szerencsésen  kézhez 
vannak  adva. 

Vilma.  De  bizonyos  is  vagy  benne? 

Lidi.  Mint  Péterem  hűségében.  Épen  egy  levélvívő 
parasztra  botlottam,  aki  sokkal  ügyetlenebb,  hogy- 
sem gyanút  ébresszen.   Azonkívül  rábeszéltem,  úgy 

adja  által,  mint  a  hazunnan  hozottat,  mely,  mint 
monda,  tarisznyája  fenekén  volt.  Egy  kis  borravaló 
bátorrá  s  elevenné  tette.  Amint  az  elsőtől  kijött, 
meglestem  s  átadattam  vele  a  másodikat  s  ezután  a 
harmadikat  is.  S  képzelje,  kisasszony,  a  szerencsétlen 
ember  még  csak  rám  sem  ismert.  Először  ifiasszony- 
nak, azután  leányasszonynak,  végre  pedig  húgának 
nevezett.  A  harmadiktól  kijöttében  mindjárt  egy 
csapszékbe  láttam  menni,  miből  azt  gyanítom,  hogy 
úrfiaink  örömeikben  jól  megajándékozták. 

Vilma.  S  ennek  hihetőleg  szapora  látogatás  lesz  a 
vége.  Előre  mulat,  mint  fognak  elbámulni  levelök 
tartalmán ;  de  meg  is  érdemlik.  Aki  örökös  frigy  köté- 
séhez ily  hideg  szívvel  járul,  az  nem  méltó  semmi  kí- 
méletre. De  a  tréfát  mi  csak  innen  a  mellékszobából 
fogjuk  meghallgatni :  unom  a  rosszul  pengő  ízetlen  hí- 
zelgéseket,  melyekkel  hihetőleg  ostromlanának.  Azon- 
ban siessünk  el,  bátyám  éppen  reggeli  újságait  jő  ide 
olvasni.  Bosszús  lesz,  ha  háborgatni  fogják,  különben 
is,  mint  beszéli,  rosszul  áU  a  vüág  dolga.  El  velünk, 
Lidi.  (El.)  _ 

Ligeti  (jő  olvasva).  Ismét  új  gőzerőmü,  hajó  és 
kocsi  egyszersmind,  mely  szárazon,  vízen  egyaránt 
sebesen  jár.  Felséges  találmány,  mely  népet  néppel, 
országot  országgal  s  világrészt  világrésszel  összeköt 
(keserűn)  s  nekünk  rossz  utaink,  nyomorú  lovaink, 
féktelen,  hidatlan  Dunánk.  Vajha  minden  ártalmas 
párát  és  gőzt,  mely  nálunk  egész  vidéket  dögletessé, 
mely  sok  ember  fejét  kevélységtől  és  butaságtól  kába- 
tompává tesz,  vajha  mind  e  gőzöket  ilyféle  erőmüvek 
hajtására  kényszeríthetnők ;  akkor  —  de  nem!  bo- 
csáss meg  nagy  hazafi  lélek,  ki  napszámosává  szegő- 
dél hazádnak,  bocsáss  meg  a  megrögzött  panaszkodó- 
nak!  gyors  hajóid,  mint  jobb  jövőnek  hirdetői,  mar 
szegdelik  Dunánkat  s  a  korán  elkiáltott  hajnal  tán 
már  hasadni  fog.  (Kopognak.)  Szabad! 

Kaczor  (betyárosan  öltözve  belép  s  körülnéz,  félre). 
Uram,  ne  hagyj  el!  hisz  ez  igen  is  tisztes  öreg  úr. 
De  már  csak  szerepemben  kell  maradnom. 


75 

Ligeti  (magában).  Ez  is  egy  példány  azon  eredeti- 
nek vélt  magyarokból,  kik  nyákok  hajthatatlanságá- 
ban  tartanak  minden  dicsőséget,  noha  még  az  a  leg- 
ártatlanabb faj,  mert  elég  ép,  hogy  belőle  faragni 
lehessen. 

Kaczor  (közelítve,  ügyetlen  bókolással).  Alázatos 
szolgája. 

Ligeti.  Szolgája  az  úrnak. 

Kaczor.  Ott  künn  azt  mondották,  hogy  Ligeti  Sán- 
dor táblabíró  úr  itt  lakik. 

Ligeti.  Ligeti  Sándor  én  vagyok. 

Kaczor.  Több  vármegyék  táblabírája? 

Ligeti  (félre).  Szegény  fiú.  (Kaczorhoz.)  Igen,  igen. 

Kaczor.  No,  úgy  hát  igen  örvendek,  hogy  táblabíró 
úrhoz  szerencsém  van. 

Ligeti.  Minden  hímezés  nélkül,  uram,  mivel  szol- 
gálhatok? 

Kaczor.  Oh,  kérem !  én  ily  tisztes  férfiúnak,  mint 
táblabíró  úr,  csak  engedelmeskedni  akarok. 

Ligeti  (félre).  No,  ez  legalább  nem  rossz  szívre 
mutat.  (Fenn.)  De  mégis  valami  dolga  van  uraságod- 
nak  velem. 

Kaczor.  Kétségkívül,  különben  nem  háborgatnám 
táblabíró  urat.  Hanem  ne  vegye  rossz  néven  tábla- 
bíró úr,  én,  ha  fáradt  vagyok,  le  szoktam  ülni. 

Ligeti.  Tessék,  tessék !  (Rejtett  gúnnyal.)  Én  sze- 
retem a  nyíltszívüséget. 

Kaczor  (félre).  Jó  hetyen  vagyok.  (Ligetihez.)  'Ezek 
az  átkozott  hegyes  pesti  kövek  egészen  megrontják 
az  ember  lábát,  de  azt  is  csak  a  becsületest,  mert  ez  a 
sok  sehonnai  úgy  megmegy  rajtok,  mint  a  hangya, 
majd  elsodorják  az  embert. 

Ligeti.  Igaz,  kövezetünk  nem  mindenütt  jó. 

Kaczor.  Oh,  uram !  falura,  mezőre  kell  jőni,  hogy 
az  ember  jóízűt  sétálhasson.  A  kő  kemény,  de  az  az 
istenadta  gyep  csakúgy  emeli  az  embert,  ha  rajta 
megy. 

Ligeti  (félre).  Mit  tegyek?  még  utóbb  a  falusi  élet 
gyönyörűségeiről  fog  leckét  tartani. 

Kaczor.  De  majd  el  is  felejtem.  (Fölkel.)  Én 
Kaczor  Dezső  vagyok,  szolgalatjára. 

Ligeti,  örülök.' 

Kaczor.  Táblabíró  ugyan  még  nem,  de  lehettem 
volna. 

Ligeti.  Hisz  uraságod  még  fiatal  ember. 

Kaczor.  De  kérem,  még  kölyök  koromban  meg 
akartak  egy  felső  vármegyében  tenni,  hanem  az  eskü- 
véstől  megijedtem  s  elillanék. 

Ligeti  (félre) .  Kár,  hogy  kötélen  nem  vitték  vissza. 

Kaczor  (félre).  Átkozott  szótalan  ember  ez.  Már 
ketté  kell  vágnom  a  csomót ;  mert  leckémnek  szinte 
végén  vagyok.  Rút  volna,  ha  hangomból  ki  találnék 
esni.  Táblabíró  úrnak  én  egy  levelet  hoztam. 

Ligeti  (félre) .  Úgy !  ez  a  többi  hát  csak  bevezetés 
volt.  (Kaczor hoz.)  Szabad  kérnem. 

Kaczor.  Nem !  hallja  meg  előbb  a  históriáját. 

Ligeti  (félre).  Kíváncsivá  akar  tenni.  Ez  minden- 
esetre eredeti  egy  ember.  S  hát  a  história,  uram? 

Kaczor.  Igen!  milliom  a  lelke!  hát  ahogy'  járok  a 
külső  városban,  nagy  verekedés  volt  egy  kurta  csapszék 
előtt.  Én  az  ilyen  verekedéseket  nézni  halálba  szeretem. 

Ligeti.  Szép  mulatság. 

Kaczor.  Hallja  csak,  táblabíró  úr,  mindjárt  vége 
lesz.  Két  ember  cibálta  egymást  elébb  tovább,  végre 
az  egyik  tarisznyájához  fogott,  úgy  vágta  azt  a  má- 
siknak fejéhez,  hogy  az  mindjárt  orra  bukott;  de 
bezzeg  a  tarisznyából  hullott  a  holmi ;  szalonna,  ke- 
nyér, kulacs,  aprópénz,  amit  a  körülálló  gyülevész 
hamar  fölkapdosott,  én  ehhez  a  levélhez  jutottam  s 
mivel  a  paraszt  részeg  is  volt,  jobbnak  gondoltam, 
ha  magam  ballagok  el  vele  s  ím,  itt  kezéhez  adom 
táblabíró  úrnak. 

Ligeti.  Igen  le  vagyok  kötelezve.  (Félre.)  No,  ez 
még  sem  egészen  vadja  az  embereknek.  Sajnálom,  ha 
miattam  valami  bajba  is  keveredett  uraságod. 

Kaczor.  Csekélység!  tyúkszememet  ugyan  apróra 
tiporták;  de  majd  kiheverem,  ha  hazajutok.  (Félre.) 
Arca  derülni  kezd;  de  leánvt  nem  látok. 

Ligeti.  Uram,  a  levél  sietősnek  látszik,  engedel- 
mével. 

Kaczor.  Oli,  kérem !  táblabíró  úr  itthon  van.  Ha- 
nem viszont  engedelmével  én  rágyújtanék;  mert  még 
ma  pipa  sem  volt  számban. 

Ligeti  (félre).  Már  nem  gátolhatom.  Tessék,  tessék, 
mindjárt  tüzet  parancsolok. 

Kaczor.  Köszönöm,  az  magamtól  is  kitelik.  Rossz 
pipás  az,  aki  tűzszerszámot  nem  hordoz  magával. 
(Kiüt  és  rágyújt.) 

Ligeti  (félre).  Hallatlan  ügyetlenség!  Már  mit 
csináljak  vele?  Ezen  levélben  uraságod  igen  megvan 
dicsérve. 

Kaczor  (félre).  Mit  hallok?  Ez  már  valóban  várat- 
lan szerencse. 

Ligeti.  Senkit  sem  bánt. 

Kaczor.  Ha  engem  nem  bántanak. 

Ligeti.  Jó  gazda. 

Kaczor  (félre).  Hogy'  tudhatja  azt?  Nem  vagyok 
adós,  de  más  sem  adós  nekem;  én  az  egész  világgal 
békességben  élek. 

Ligeti.  S  hogy  uraságod  igen  jó,  becsületes  ma- 
gyar fickó. 

Kaczor  (félre).  Mi  ez?  —  Mi  tagadás  benne,  ma- 
gam is  azt  hiszem. 

Ligeti.  S  nekem  hinnem  illik,  mert  igen  hiteles 
kútfőből  tudom. 

Kaczor.  S  az  volna? 

Ligeti  (olvas).  Alázatos  szolgája,  Kaczor  Dezső. 

Kaczor  (félre).  Átkozott!  ebben  csalás  fekszik. 
Tisztulnom  kell.  Táblabíró  úr! 

Ligeti.  Kérem,  még  a  levél  egyébről  is  szól.  (Kopo- 
gás.) Szabad! 

Kaczor  (félre).  Oh,  hogy  a  sárkány  el  nem  repült 
avval  az  átkozott  levéllel!   Mit    látok?    Rigó!   Még 
csak  ez  hibázott.  Hová  legyek !  már  csak  végét  várom. 
(Rigó  nagy  szelesen,  hajlongások  közt  hejő,  majd 
hüledezve  eláll.) 

Rigó  (félre).  Mennydörgődolog  !  szinte  kettőzik  a 
szemem  ezalatt  a  veszett  üveg  alatt,  már  most  azt 
sem  tudom,  a  kettő  közül  melyik  micsoda,  fiú-e  vagy 
leány? 

Ligeti  (félre).  Hát  ez  micsoda  pille  már  megint? 

Rigó  (Kaczorhoz  közeledve).  Ligeti  táblabíró  úrhoz 
van  szerencsém? 

Kaczor.  Kérem,  amoda  tessék.  (Félre.)  No,  ez  is 
furcsa  bogárrá  lett. 

Rigó  (félre).  Oda  vagyok.  Ez  Kaczor  szava.  (Le- 
veszi pápaszemét.)  S  mint  látom,  egész  kéjeimében 
van.  Még  rá  mer  gyújtani.  Veszedelmes  találkozás; 
már  most  kivett  minden  készületeimből,  mozdulni 
sem  merek  miatta,  mert  kinevet.  Legjobb  lesz,  ha 
átadom  a  levelet  s  máskor  jövök.  Ligeti  táblabíró  úr? 

Ligeti.  Én  vagyok. 

Kaczor  (félre).  Mit  akarhat  ez  avval  a  pilleöltö- 
zettel? 

Rigó.  Bocsánatot,  ha  tán  zavarom. 

Ligeti.  Épen  nem. 

Rigó.  Nekem  egy  pár  pillanatra  különös  beszédem 
volna  táblabíró  úrral. 

Kaczor.  Én  tehát  távozom. 

Ligeti.  Kérem,  tessék  maradni. 

Kaczor  (félre).  Meg  nem  szabadulhatok! 

Ligeti  (Rigóhoz).  Nekem  ezen  úr  előtt  nincsenek 
titkaim. 

Kaczor.  Nagy  tisztelet.  (Félre.)  Még  csúfolódik  is. 

Rigó  (félre).  Mit  hallok?  Hát  már  ennyire  vannak? 
Titka  sincs  előtte.  Oh,  én  nyomorú! 

Ligeti  (félre).  Bizonyos  vagyok  benne,  hogy  ez  is 
valami  szélkergető. 

Rigó  (félre).  Már  nincs  hova  lennem.  (Ligetihez.) 
Egy  levelet  hoztam  táblabíró  úrnak.  Hozzájutásom 
igen  különös,  de  abból  csak  annyit  akarok  mondani, 
hogy  veszendőben  volt  annál,  kitől  általvettem. 

Kaczor  (félre).  Mennykőt!  úgy  beszél,  mintha  csak 
én  tanítottam  volna  rá. 

Rigó.   Ezen   véletlenség  nekem   alkalomul   szolgál 

azon  szerencséhez,  hogy  érdemes  házával  ismeretségbe 
juthassak.  (Átadja  a  levelet.) 

Ligeti.  Igen  lekötelez  uraságod.  Tessék  helyet  fogni. 

Rigó  (félre).  Csak  ez  az  irgalmatlan  Kaczor  ne 
volna  nyakamon ;  egy,  de  csak  egyetlen  egy  szó  sem 
jut  eszembe  azokból,  melyekre  otthon  elkészültem. 

Kaczor  (félre).  Hogy  a  tatárba  jutott  ez  ahhoz  a 
levélhez ! 

Ligeti  (félre).  Ez  különös!  Bolondot  járnak  ezek. 
vag}^  engem  akarnak  azzá  tenni?  (Olvas.) 

Rigó  (Kaczorhoz  haragosan).  Hát  téged  mi  a  ve- 
szedelem hozott  ide  s  épen  most? 

Kaczor.  De  téged  mi  hozott  ide?  Nem  látod,  hogy 
én  már  régebben  itt  vagyok?  (Félre.)  Bár  mehetnék! 

Ligeti.  Tehát  Rigó  Jónás  úrhoz  van  szerencsém? 

Rigó  (megütközve) .  Mi  ez?  (Ligetihez.)  Részemről 
a  szerencse.  De,  engedelemmel,  honnan  méltóztatik 
nevemet  tudni? 

Ligeti.  Saját  leveléből,  legalázatosabb  szolgája. 
Rigó  Jónás. » 

Rigó  (félre).  Ez  árulás! 

Ligeti.  Uraságod  engem  tudósít  ezen  levélben, 
melynek  mindenesetre  kár  lett  volna  elveszni,  hogy 
uraságod  sok  országot,  világot  látott. 

Rigó.  Igen,  én  sokat  láttam.  (Félre.)  Oh,  hogy  a 
szél  el  nem  hordta  azt  a  levelet ! 

Ligeti.  S  hogy  uraságod  igen  finom  úr. 

Rigó  (félre).  Ki  nem  állhatom. 

Kaczor  (súgva  Rigóhoz).  Kicsinség!  már  én  ezen 
régen  általestem. 

Rigó.  Engedelmet !  nekem  egy  pillanatra  távoz- 
nom kell. 

Ligeti.  Kérem,  tessék  leülni.  Nekünk  még  végzeni 
valónk  van. 

Rigó  (félre).  Kínpadon  ülök. 

Kaczor  (félre).  Már  én  csak  kacagom  az  egész 
dolgot. 

(Kopogás.  Guta  hejő.  Kaczor  és  Rigó  ijedve  felszöknek 
s    félrefordulnak.    Guta    egyenesen    Ligetinek    megy.) 

Guta.  Ligeti  Sándor  urat,  a  tudományok  búvárát, 
tudósok  barátját  és  a  tudatlanok  megvetőjét,  kinek 
híre,  mint  az  olajfák  virágainak  illat j ok,  minden- 
könjrvszagismerő  orrnak  cimpáját  oly  kellemesen 
illeti,  üdvözli  a  Múzsáknak  legkisebb  szolgája,  törvé- 
nyek doktora  s  a  bölcselkedés  és  szépmüvészetek 
baka  .  .  .  (Meglátván  Kaczort  s  Rigót,  meghökkenve.)  .  .  . 
laureusa.  (Csökkent  hangon.)  Mi  a  villám ! 

Ligeti  (félre).  Már  ez  mégis  sok  egy  napra.  Alig 
hiszem,  hogy  valamelyik  bolondház  nem  rebellált, 
különben  hogy'  lehetnének  itt? 

Guta  (bámulva,  félre).  Hisz  az  Rigó  és  Kaczor, 
még  pedig  mi  vad  öltözetekben.  Már  végem  van, 
vége  minden  tudósságomnak.  Mi  a  láncos  gutát  ke- 
restek ti  itt? 

Kaczor  (félre).  Haha!  Guta.  No,  te  szépen  fel- 
öltöztél. 

Guta.  Táguljatok  legalább,  nekem  dolgom  van  itt. 

Rigó.  S  ebben  az  ágról  szedett  kantusban? 

Guta.  Nekem  ev\'el  céljaim  vannak.  De  menje- 
tek hát. 

Kaczor  (Gutához).  Hiszen  mi  mennénk,  szegény 
ember. 

Ligeti.  Uram,  én  várom  beszéde  folytatását. 

Guta.  Ezerszer  bocsánatot.  Ezen  urak  búcsúzni 
akarnának. 

Ligeti.  Még  dolgaink  vannak. 

Guta.  Igen,  de  nekem  titkos  beszédem  van. 

Ligeti.  Mind  férfiak  vagyunk.  S  ezen  barátim  .  .  . 

Guta  (félre).  Oh,  hát  úgy  vagyunk! 

Ligeti.  Nem  olyanok,  hogy  a  házból  híreket  hord- 
janak ki.  Nemde? 

Rigó  (félre).  Átkozott  ember!  (Fenn.)  Oh.  éppen 
nem. 

Kaczor.  Oh,  azt  nem !  (Félre.)  Csak  magam  sza- 
badulhatnék becsülettel ! 

Guta  (félre).  Már  csak  átadom  a  levelet,  aztán 
tágulok;  mert  ez  a  két  majom,  tudom,  hogy  kinevet, 
ha  tudóskodni  akarok.  (Ligetihez.)  Én  igen  szívesen 

gyönyörködném  a  táblabíró  úr  tudó>  társaságában, 
de  azon  szerencsémet  máskorra  tartom.  Hanem  — 
(Körülnéz,  halkan.)  Ezen  levél  nem  uraságodhoz  szól? 

Ligeti.  De  igen!  S  hogj^'  jutott  kezeibe  önnek? 

Guta.  Igen  különösen.  (Félre.)  De  nem  szólhatok 
ezektől  a  vad  emberektől. 

(Ligeti  olvas,  azalatt  Guta  társaihoz  megy  s  titkon  perel 
velők,  mintha  őket  ki  akarná  hajtani.) 

Ligeti  (félre).  Szakasztott  mása  a  két  előbbinek, 
csak  aláírása  más.  itt  valami  titok  lappang.  (Gutához.) 
Guta  úr  tehát  igen  tudós  úriember. 

Kaczor  (félre).  Mi  rútul  meg  vagyunk  csalva. 

Rigó  (félre).  Él  vagyunk  áruh'a.  Hogy'  bámul  a  mi 
szövetséges  társunk! 

Kaczor.  Most  jönn  a  hadd  el  hadd. 

Ligeti.  Mondok,  Guta  úr  igen  tudós  egy  férüú. 

Guta  (félre),  ördög  és  halál! 

Ligeti.  Most  tizenkettedikszer  olvassa  a  Bibliát. 

(Kaczor  és  Rigó  majd  nevetkeznek,  majd  bosszankodni 

látszanak.) 

Guta.  Mit  hallok? 

Ligeti.  Tiszta  papírost  nem  szenved  maga  előtt. 
Párizpápait  könyv  nélkül  tudja. 

Guta  (félre).  Csúffá  lettem! 

Ligeti.  S  huszonöt  lábú  rímes  verseket  ír. 

Guta  (félre).  Megpukkadok.  (Rigóhoz  és  Kaczor  hoz.) 
Megöllek,  ha  kinevettek. 

Ligeti.  Rejtett  szavakat  küldöz  a  Hasznos  Mulat- 
ságokba.. Nemde? 

Guta.  Igen,  igen!  (Félre.)  Csak  ezek  ne  hallanák! 
(Fenn.)  De,  ha  szabad  kérdenem,  honnan  méltózta- 
tik mindezen  szép  dolgokat  tudni? 

Ligeti.  Igen  hiteles  embertől,  Guta  Pongrác  úrtól. 

Guta  (félre).  Ez  árulás.  (Ligetihez.)  Én  nem  va- 
gyok Guta. 

Ligeti.  Az  különös  volna.  A  levél  így  szól:  «Tudós 
szerénységem  miatt,  mely  szólani  tilt,  magam  vagyok 
bátor  levelemet  általadni,  tisztelő  szolgája,  Guta 
Pongrác. » 

Vörösmarty  munkái.   IV'.  O 

Guta  (félre).  Megfoghatatlan!  (Fenn.)  Uram,  en- 
gem a  guta  kerülget,  távoznom  kell:  különben  még 
meg  is  üthet. 

Ligeti.  Ej !  magamagát  csak  meg  nem  üti  az  úr. 
Azután  a  levél  szerint  nekünk  még  egy  igen  nagy 
dolgunk  van.  Tessék  leülni,  üljenek  le  uraságtok  is. 
(Leülnek  egymást  bámulva.)  Mi,  úgy  hiszem,  ezentúl 
is  jó  barátok  leszünk.  (Bekiált.)  Vilma.  Vilma! 
(Mindnyájan  ijedve  felszöknek  üléseikből.) 

Kaczor  (félre).  Oh,  Jupiter! 

Guta  (félre) .  Még  csak  ez  kellett ! 

Rigó  (félre).  Oda  vagjomk!  (Lidi  jő.) 

Ligeti  (Lidihez).  Küldd  ide  Vilma  kisasszonyt. 
Húgomat  fogom  bemutatni  az  uraknak.  A  dolog  kü- 
lönben is  őt  illeti,  ő  határozzon. 

Kaczor  (félre).  Most,  merevenség!  ne  hagyj  e 
bennünket. 

(Ligeti  fel  s  alá  elmerülten  jár,  azalatt  ajtó  nyílik  s 
Katica  belép,  de  meglepetve,  némán  megállapodik  s  meg- 
hajtja magát.) 

Ligeti  (mintha  Vilmához  szólna).  Édes  húgom,  a  te 
szerencséd  hármával  is  jár.  Ezen  érdemes  urak,  kiket 
itt  előtted  látsz,  hozzám  egy  levelet  írtak.  (Katica 
örömbámulástól  hajtogatja  magát.)  S  hogy  az  legbizto- 
sabban kézhez  is  jusson,  magok  adták  által. 

Guta,  Rigó,  Kaczor  (magokban),  ördög  és  halál! 

Ligeti.  Ezen  leveleikben  Kaczor  úr  (rámutat).  Rigó 
úr  s  Guta  úr,  szép  kezedet  kérik.  (A  vélt  Vilmához  for- 
dulva, midőn  Katicát  látja,  visszahökken.)  Ah,  Katica 
kisasszony !  (Félre.)  Mi  a  veszedelem  hozza  most  ezt  ide? 

Guta,  "Rigó,  Kaczor.  Oh,  szégyen ! 

Katica.  Ah !  maga  hamis,  szomszéd  úr,  milyen  kí- 
sértetbe hozza  a  jámbor  szívét.  Alázatos  szolgálója, 
kedves  szomszéd  úr,  alázatos  szolgálójok.  Én  Vilma 
barátnémat  keresem. 

Ligeti  (félre).  Hogy  ezt  is  most  hozza  a  sárkány! 
(Katicához.)  Tessék  leülni,  Vilmát  mindjárt  ide- 
hozom. (Félre.)  Bizony  még  zavarba  hoznak;  de  hol 
is  marad  az  a  leány  oly  soká!  (El.) 

Kaczor.  Ez  hallatlan  árulás,  erről  beszélnünk  kell. 

Rigó.  És  bosszút  államink. 

Guta.  Hallatlan  bosszút  kell  állanom. 

Katica  (magában).  Gyönyörű  társaság.  Ah,  Iste- 
nem !  tán  ezek  voltak  szívem  háborgatói.  De  mily 
szomorúk  a  lelkem,  nem  is  mernek  rám  nézni,  bátor- 
talanok. (Guta,  Rigó,  Kaczor  kisuhannak.)  Már  csak 
meg  keli  őket  szólítanom.  (Fenn.)  Különös  szeren- 
csémnek tartom Uram,  segíts!  hát  hova  lettek 

oly  hamar?  hova  mentek?  mért  mentek  el?  Ah.  eg}' 
idő  óta  csak  úgy  enyésznek  előlem  a  féríiak  ■ 

Ligeti  s  Vilma  jőnek. 

Ligeti,  üe  csak  te  jőj  elő,  látnod  kell  őket.  Mi  a 
halál!  kisasszony,  hová  tette  vendégeimet? 

Katica.  Én  hova  tettem?  —  Ah,  tehettem  volna 
csak  őket,  ahova  szeretném !  Virágcserépbe  ültettem 
volna,  hogy  ott  nekem  örökre,  de  örökre  virágoz- 
zanak. 

Vilma.  Hiszen,  édes  bácsi,  itt  senki  sincs. 

Ligeti  (félre).  Ez  mégis  különös.  Szőrén-szálán  oda 
vannak,  ez  meg  itt  ábrándoz  szegényke.  (Kaíicához.) 
De  szomszédasszonv  itt  volt,  csak  tudhatja,  hova 
lettek? 

Katica.  Lelkemre  mondom,  nem  tudom.  —  Jó 
reggelt  magának,  édesem.  —  Hát  hallja  csak,  szom- 
széd úr,  mikor  engem  azon  három  ifjúval  itt  hagyott, 
természetes,  hogy  rajok  sem  mertem  nézni  szégyen- 
létemben  .  .  . 

Ligeti  (félre).  Azt  még  eddig  nem  vettem  észre. 

Katica.  De  mivel  láttam,  hogy  ők  is  mód  nélkül 
s/emérmesek,  utóbb  csak  erőt  vettem  magamon, 
hogy  rajok  pillantsak  s  uram,  ne  hagyj !  mit  kellé 
látnom ! 

Ligeti  s  Vilma.  Ugyan  mit? 

Katica.  S  hát  semmit,  lelkeim.  Már  akkor  nem  volt 
mit  látni,  mert  a  három  tündér  ifjú  eltűnt,  elenyé- 
szett, oda  volt. 

Vilma.  Ej,  édes  bácsim,  maga  engem  kizavar  dol- 

gaimból,  hogy  kérőimnek  bemutasson  s  most  üre-s 
helyöket  találom. 

Ligeti.  Szép  kérők,  nem  merik  bevárni  a  meny- 
asszonyt. De  ne  búsulj  húgom,  éppen  nem  vesztesz, 
hogy  nem  látod  őket ;  oly  ferdére  csigázott  három 
majmot  ritkán  láthatni  együtt. 

Katica  (félre).  Minő  rágalmazás! 

Vilma.  Már  édes  bácsi  megbocsásson,  de  azt  nekem 
illenék  megítélnem.  Bácsi  mindig  avval  gj'ötör,  hogy 
a  kérőket  elijesztem  a  háztól  s  most  maga  idegeníti  el 
őket  szigorúságával.  Pedig  ki  tudja,  mily  szerencsém- 
től fosztott  meg  ez  által?  Jövendőre  kikérem,  hogy 
kérőimmel  legalább  magam  is  beszélhessek. 

Ligeti.  Leány,  leány,  te  aligha  nem  hamiskodol. 
De  hiszen  majd  végére  járok  dolgaitoknak.  Azonban 
kérőid  leveleit  általadom,  mulasd  magad  velők. 
S  most  Isten  veletek !  nekem  szórakozásra  van  szük- 
ségem;  mert  ez  a  bohó  társaság  egészen  megzavart. 
Még  egyszer  mondom,  ilyen  kérők  ne  jőjenek  többé, 
mert  klastromba  viszlek.  (El.) 

Katica.  Édes  kis  szomszédném,  én  is  ajánlom 
magamat. 

Vilma.  Hát  ily  hamar? 

Katica.  Ah,  kincsem !  tudja,  hogy  én  szívesen  mu- 
latok magánál;  de  —  (jelre)  meg  kell  néznem,  merre 
mentek  —  most  már  nem  maradhatok. 

Vilma.  Igen  sajnálom,  beszédem  lett  volna. 

Katica.  Beszéde?  miből  áll,  angyalom?  ah,  hiszen 
tudja,  hogy  örömest  hallgatok.  (Félre.)  De  nem  ma- 
radhatok, hátha  hozzám  mentek,  ide  csak  tévedésből 
jöhettek  ;  mert  különben  mért  futottak  volna  el  Vilma 
elől?  (Fenn.)  Tüstént  jövök,  angyalom :  de  tüstént ; 
csak  egy  pillanatra  haza  tekintek.  Ajánlom  magamat. 

Vilma.  Elvárom  önt. 

Katica.  Várjon  is,  mert  azonnal  itt  termek.  De. 
kedvesem,  vigyázzon  magára,  ezen  ifjak  nem  úgy 
mentek  el,  mint  más  ember  szokott.  Az  ilyek  el  is 
szokták  ragadni  a  fehérszemélyt,  ha  máskép  nem 
férhetnek  hozzá.    Ah,   gyöngyöm!   ne  hagyja  magát 

elragadni;  de  ha  aztán  mégis  elragadják,  ájuljon  el, 
mert  ez  a  könyvekben  is  így  van.  Ah!  ha  engem  ra- 
gadnának el,  én  karjaik  között  ájulnék  el.  Pá,  angya- 
lom, mindjárt  visszajövök.  (El.) 

Vilma.  Szegény  Katica ;  mivé  lett  a  könyvek  olva- 
sása által!  Egy  gondolatom  ötlik,  mellyel  tán  maga- 
mon is  segítenék,  őt  is  kigyógyítanám  veszedelmes 
képzelgéseiből.  Ha  őt  általok  el  tudnám  ragadtatni! 
(Lidi  jő.)  Hah,  Lidi!  láttad  őket? 

Lidi.  Soha  oly  iszonyú  dühben,  mint  most.  Szegény 
házmesterné,  most  is  a  kapu  alatt  jajgat ;  lerohantok- 
ban  agyongázolták  szerecsendiós  kappanát.  Én,  hogy 
úgy  ne  járjak,  mint  a  szegény  megboldogult  kappan, 
a  kapu  megé  vontam  magamat  s  ugyan  hallottam  ám. 
amit  nem  kívántam  volna.  Bosszút,  háromszoros 
bosszút  esküdtek  a  kisasszony  fejére,  nyilvánosan 
meg  akarják  szégyeníteni ;  mert,  köztünk  maradjon, 
a  csalást  aligha  észre  nem  vették. 

Vilma.  Vak,  aki  azt  észre  nem  veszi,  de  hogy  nyil- 
ván megbántani  merjenek,  nem  hiszem.  Csapodárok- 
nak hiszem  őket,  de  oly  alávalóknak  nem.  Azonban 
híred  mégis  nyugtalanít,  szinte  jobb  lett  volna  a 
játékba  nem  elegyednünk. 

Lidi.  Igen !  de  ha  belénk  szerettek,  azaz  a  kis- 
asszonyba, ki  tehet  arról? 

Vilma.  Igazad  van,  nemünk  ellen  árulást  koholtak. 
De  én  már  unom  ezen  dévaj kodásokat.  Egy  csapással 
szeretném  végét  vetni. 

Lidi.  Az  igen  bajos  lesz.  Én  tudnék  egy  hathatós 
módot. 

Vilma.  S  az? 

Lidi.  Ha  a  kisasszony  most  hamarjában  férjhez 
menne,  úgy  vége  szakadna  minden  bajainak. 

Vilma.  No,  ez  már  igazán  hathatós  mód,  Lidi; 
épen  olyan,  mintha  az.  aki  didereg,  tűzbe  ölné 
magát. 

Lidi.  Hogy  a  kisasszony  annyira  irtózik  a  házas- 
ságtól! 

Vilma.  Hagyjuk  azt  abban,  Lidi.  Nekem  egy  más 

gondolatom   vaii.   Katica  kisasszony  ismét  a  leány- 
rablásról sóhajtozott  előttem. 

Lidi.  Abból  lehetne  valami 

Vilma.  Bizonyosan.  Én  egy  hamis  levelet  írnék 
szeretőmhöz. 

Lidi.  Ah,  hisz  a  kisasszonynak  nincsen  szeretője! 

Vilma.  Az  nem  is  szükséges ;  vedd  úgy,  mintha  volna. 

Lidi  (félre).  Hogy  titkát  semmi  módon  ki  nem  csal- 
hatom ! 

Vilma.  Én  ezen  vélt  szeretőhöz  azt  írnám,  hogy 
végre  rászántam  magamat,  bátyám  szigorúsága  miatt 
a  szökésre  s  időt,  helyet  szabnék,  hol  az  a  kocsival 
várhasson. 

Lidi.  S  ezt  a  levelet  ismét  nekem  kellene  ezen  urak 
valamelyikének  kezébe  játszanom? 

Vilma.  Kétségkívül. 

Lidi.  Köszönöm  szépen.  Utóbb  az  egész  veszedelem 
nyakamba  szakad.  S  aztán  ők  már  félni  fognak  a 
levéltől. 

Vilma.  Az  csak  a  módtól  függ,  mellyel  kezökbe 
játszatik.  Oh!  bosszvából  bizonyosan  igyekezni  fognak 
titkaimhoz  férni ;  a  levelet  hihetőleg  elolvassák  s  tar- 
talma szerint  vagy  méltatlannak  tartanak  további 
keresésökre  vagy  ők  jelennek  meg  a  kirendelt  helyen. 

Lidi.  Ahova  aztán  jól  bebongyolva  Katica  kis- 
asszonyt fogjuk  állítani. 

Vilma.  Az  nem  sok  gondunkba  kerül.  De  most 
lássunk  a  dologhoz,  Lidi;  mert  ha  ez  a  kalandozás 
tovább  tart,  kénytelenek  leszünk  eg}'  időre  Pestet  el- 
hagyni. (El.) 

Lidi.  Attól  az  Isten  mentsen  meg.  Inkább  mindent 
elkövetek.  Én  ezt  a  szép  tarka  várost,  a  sok  cifra 
boltot,  csinos  népet,  meg  Pétert,  meg  mindent,  itt- 
hagyjam? nem,  nem,  abból  semmi  sem  lesz;  inkább 
mind  megcsalom,  valamennyi  férfi  s  leánykérő  van 
a  világon.  (El.) 

(Guta  szállása.) 

Kaczor,  Guta,  Rigó. 

Kaczor.  Az  mégis  különös.  Hisz  én  épen  úgy 
jutottam  a  levélhez.  Egy  pimasz  pór  bebotlott  hoz- 
zám, összehadart  egy  sereg  bohóságot  s  midőn  már 
éppen  ki  akartam  botozni,  akkor  mondta,  hogy  ta- 
risznyája fenekén  egy  levele  van. 

Rigó.  Átkozom!  velem  éppen  úgy  bánt. 

Guta.  Velem  nemkülönben.  S  én  fajankó  még  i(')l 
megajándékoztam ! 

Kaczor  s  Rigó.  Hisz  én  is. 

Guta.  Feltennék  akármit,  hogy  meg  volt  fogadva 

Rigó.  Ügy  kell  lenni,  mi  rútul  ki  vagyunk  játszva 

Guta.  Megcsúfolva!  S  mi  több,  én  még  a  szoba- 
leányt is  megvesztegettem,  csakhogy  nekem  szolgál- 
jon igazán. 

Rigó,  Kaczor.  Te? 

Guta.  Én,  én!  mi  csodálni  való  van  abban? 

Rigó.  Ne  beszélj :  hisz  én  adtam  neki  tán  három 
ízben  is  egy-egy  pengőt. 

Guta.  Tőlem  három  tallért  kapott. 

Kaczor.  Szegénység!  Tőlem  három  aranyat. 

Rigó.  Hahaha !  s  ő  egyenként  rászedett  bennünket 

Kaczor.  Rendkívüli  költségekbe  vert. 

Guta.  Én  tudós! 

Kaczor.  Én  betyár! 

Rigó.  S  én  harisnyás  majom  I 

Guta.  S  ő  a  kulcslikon  nézgélt  bennünket. 

Kaczor.  S  a  gyermekek  utánunk  hajigáltak  az  utcán. 

Rigó.  A  kutyák  megugattak. 

Kaczor.  Ezt  meg  kell  torlani. 

Guta.  Országos  bosszút  fogok  rajta  állani. 

Rigó.  Én  irgalmatlan  leszek,  mint  tatár. 

Csiszár  (jő).  Engedelmet  kérek,  a  tens  úr  nincs 
itthon? 

Guta.  Szamár!  hát  nem  látsz?  Mi  bajod? 

Csiszár.  Ejnye !  majd  meg  nem  ismertem  volna  a 
tens  urakat  ebben  a  libéria  jókban.  —  Hát  a  csizmá- 
kat hoztam  el. 

Guta.  Tedd  le,  aztán  lódulj. 

CsíszÁR  (Kaczorhoz).  A  tens  úrnál  is  most  voltam. 
Éppen  a  szabó  kereste. 

Kaczor.  Ki  bízta  rád? 

CsíszÁR.  Hiszen  csak  mondom. 

Kaczor.  Neked  azt  mondanod  sem  szükség.  Ta- 
karodj'. 

CsíszÁR  (Rigóhoz).  A  tens  úrnál  is  most  tettem  be 
a  csizmákat.  Egy  német  varga  is  volt  ott,  ki  a  cipőket 
csinálta.  S  talán  egy  kis  hibát  követtem  el.  Nem  akar- 
tam hinni,  hogy  tens  uram  harisnyát  s  cipőt  is  visel ; 
csaknem  összeverekedtünk. 

Rigó.  Bár  megverted  volna.  Elmehetsz. 

(Rigó  és  Kaczor  jelre  titkon  beszélnek  egymással.) 

CsíszÁR  (félre).  Itt  furcsán  megy  a  dolog.  (Fenn.) 
Mást  nem  parancsolnak  a  tens  urak? 

Guta.  Mi  haszontalan  fecsegések  ezek?  Takarodj', 
ha  mondjuk. 

CsíszÁR.  Hiszen  megyek.  (Majd  visszatér.  Gutát 
ke j élni  kezdi.) 

Guta  (ellöki).  Ezer  villám! 

CsíszÁR.  Hiszen  poros  a  ruhája. 

Guta.  Nyelvednek  ura  légy;  mert  kitekerem. 

CsíszÁR.  Igen  is,  tens  uram.  (Félre.)  Hogy  ezek  a 
falusi  urak  olyan  parancsolok !  S  egyáltalában  nem 
válogatják  a  szót.  (A  csizmákat  lerakja  s  amint  le- 
hajol, kebeléből  egy  levél  hull  ki.) 

Guta.  Micsoda  levél  az  ott  megint? 

CsíszÁR.  Kérem,  azt  nem  szabad  mutatnom. 

Guta.  Ide  vele ! 

CsíszÁR.  Uram,  nem  lehet.  Megvan  tiltva,  hogy  va- 
lakinek mutassam. 

Guta.  Ne  ingerelj,  látni  akarom. 

Rigó,  Kaczor.  Mi  baj,  mi  baj! 

CsíszÁR.  De  ha  nem  szabad. 

Guta.  Már  most  csak  azért  is  keU  látnom.  E  pillan- 
tatban  elkergetlek,  ha  ide  nem  adod. 

CsíszÁR.  Már  megengedjen  a  tens  úr,  itt  városban 

nem  szokták  elkergetni  az  embert.  De  ha  elkerget  is. 
én  oda  nem  adom. 

Kaczor.  Hah,  pártütő  gazember!  ide  a  levelet. 
(Elragadja.) 

Csiszár  (félre).  Hála  Istennek!  csakhogy  elvették 
(Fenn.)    Ez   nem   szép,    nem   úrhoz   illő   cselekedet 
Most  én  régi  szolgálatomból  kimaradok,  az  urak  csak 
egy  hónapra  vettek  föl,  aztán  itt  maradhatok  a  fa- 
képnél. 

Rigó  (Kaczorhoz).  Te,  ez  aszonyírás! 

Kaczor.  Kétségkívííl.  Olyan  tántorgók  betűi,  mint 
HZ  ő  hüségök. 

Guta.  Vizéri  Lajos  úrnak.  Ki  az  aVizéri?  (Csiszár 
vállat  vonít.) 

Kaczor.  Ki  írta  a  levelet?    (Csiszár  vállat  vonit.) 

Rigó.  Kitől  hozod  a  levelet?   (Csiszár  vállat  vonít.) 

Guta.  Szólj,  ha  jót  akarsz,  ne  vonogasd  vállaidat. 
mert  úgy  megrakom  őket,  hogy  leroskadsz  belé. 

Csiszár.  Én  ha  agyon  ütnek  sem  szólok. 

Kaczor  (jelre) .  Evvel  a  csökönyös  lóval  szőr  men- 
tében kell  bánni.  (Pénzt  ád  neki.)  Tudod,  Csiszár, 
mi  nem  kívánjuk  károdat,  el  nem  árulunk.  Előttünk 
bízvást  szólhatsz.  Te  bejáratos  vagy  Ligetiékhez? 

CsíszÁR.  Ott  szolgáltam  három  esztendeig. 

Kaczor.  Ezt  a  levelet  nem  a  kisasszony  írta?  Nos? 

CsíszÁR  (gyanúsan  mosolyogva) .  Nem  tudom. 

Guta  (pénzt  ád).  Szólj  igazat. 

Rigó  (pénzt  ád).  Semmit  el  ne  titkolj. 

CsíszÁR  (körülnéz).  Ha  meg  nem  hallanák.  —  Hát 
biz  azt  a  kisasszony  írta  saját  szépséges  kezeivel. 

Kaczor.  S  kinek? 

CsíszÁR.  Hiszen  az  rajta  van. 

Guta.  Igen;  de  ki  az  a  Vizéri? 

CsíszÁR  (hamisan  óvakozva).  Az  a  —  szeretője. 

Guta,  Rigó,  Kaczor.  Hah ! 

CsíszÁR  (jelre) .  Már  nyelik  a  legyet,  pedig  horgostul. 

Kaczor.  Tehát  szeretője  van! 

Guta.  De  hogy  is  lehetne  leány  szerető  nélkül? 

Rigó.  Kezünkben  a  boszú  eszköze;  ebből  oly  ellen- 
játékot  készíthetünk,  hogy  megemlegeti. 

Kaczor  (félre).  A  levelet  okvetetlen  meg  kell  tar- 
tanunk. 

CsíszÁR.  Mái"  most  kérem  a  tens  urakat,  adják  ide 
a  levelet;  mert  igen  sietős. 

Guta.  Abból  semmi  sincs.  A  levél  nálunk  marad. 

CsíszÁR  (ijedve).  Hisz  én  akkor  tönkre  vagyok  téve, 
megbukott,  nyomorék  ember  vagyok.  A  tens  urak 
nem  tudják,  hogy  én  attól  a  háztól  egész  jövendő 
boldogságomat  várom. 

Kaczor.  Ne  szaporíts  szót.  Amit  ott  ígértek,  mi  is 
megadjuk.  A  levél  itt  marad,  te  pedig  takarodj'  Isten 
hírével  dolgod  után  s  hallgass,  mint  a  ponty,  külön- 
ben jaj  életednek. 

CsíszÁR.  Igen,  de  -- 

Guta,  Rigó.  Ki  vele !  ki  vele  I 

CsíszÁR.  Az  Istenért !  hát  el  ne  áruljanak. 

Kaczor.  Szót  se  többet. 

Guta,  Rigó  (kitolják).  Takarodj'  és  hallgass. 

Kaczor.  Most  tehát  lássuk  ezen  épületes  oklevelet. 
(Olvas.)  «Édes  Sándor!* 

Guta.  A  kezdet  nem  rossz. 

Rigó.  Igen  bizodalmas.  De  csak  halljuk  tovább. 

Kaczor  (olvas).  «Ha  látnád,  mily  rettegéssel  és 
pironsággal  írom  e  soraimat,  bizonyosan  szánnál  s  más 
utat  keresnél  szabadításomra.  Igen,  Sándor,  el  vagyok 
tökélve,  ha  holnap  reggel  hat  óra  előtt  barátok  piacán 
léssz  kocsiddal  s  ha  gyötrődésem  addig  meg  nem 
betegít,  elmegyek  veled,  hogy  féltő  unszolásaidnak 
engedjek,  hajthatatlan  bátyám  vas  igája  alól  — * 

Guta,  Rigó.  Ah,  hát  így  vagyunk! 

Kaczor.  «Vas  igája  alól  kimenekedjem.  Isten  látja, 
mily  erős  küzdésembe  került  ez  áldozat :  de  bízom 
characteredben,  hogy^  hibás  lépésemmel,  melyre  ma- 
gad késztél,  visszaélni  nem  fogsz  s  hogy  nemcsak 
fogadásból,  hanem  igazán  szeretője  maradsz  örökké 
hü  Vilmádnak.))  U.  i.  <iHogy  pirongásomat,  mely  a 
világnak    elárulna,    eltakarjam,    sűrű    piros   fátyollal 

íogok  megjelenni  s  ne  ítélj  meg,  ha  szavamat  nem 
hallod,  míg  túl  nem  leszünk  minden  veszedelmen.  A 
jelszó :  «ah  és  oh !» 

Ez  tehát  az  a  ritka  madár,  melyért  mi  oly  dühösen 
futottunk ! 

Rigó.  Mi  ugyanis  emberül  megjártuk  volna. 

Guta.  Átkozott  kakuk-házasság  kerekedett  volna 
belőle. 

Kaczor.  Mind  e  mellett  is  a  leány  büntetésre  méltó, 
nem  ugyan  azért,  hogy  bennünket  nem  szeret,  mert 
az  szabadságában  áll ;  hanem  .  .  . 

Guta.  Azért,  mert  mást  szeret. 

Rigó.  Igen !  ott  van  a  bökkenő ! 

Kaczor.  Különösebben  pedig  azért  is  büntetésre 
méltó,  mert  mind  ezeket  szelídebben  is  tudtunkra 
adhatá. 

Guta.  Igaz. 

Rigó.  Ügy  van! 

Kaczor.  Azért  is  tehát  halljátok  tervemet.  Az  idő 
rövid-sége  nem  engedvén,  hogy  a  szerencse-dombra 
kimenjünk,  de  azért  is,  mert  az  már  ránk  nézve  inkább 
bal-,  mint  jó  szerencse  dombja,  itt  fogjuk  dolgainkat 
röviden  elintézni.  S  legelőször  olvassátok  a  szerző- 
dést. (Átadja  Gutának.) 

Guta.  Oh,  barátom !  itt  nem  igen  sok  olvasni  való  van , 

Kaczor.  Olvasd  ami  van. 

Rigó.  Halljuk. 

Guta  (olvas).  «A  három  menyegző  helyett,  úgy 
hozván  magával  a  sors,  egy  fog  tartatni  s  akinek  a 
szerencse  kedvezend  — » 

Kaczor.  Elég,  elég!  ezt  ki  kell  törölni. 

Guta.  Igen,  de  akkor  egy  szó  sem  marad  az  egész 
szerződésből. 

Rigó.  Ki  kell  törölni,  gyalázatunkra  az  meg  nem 
maradhat  ott. 

Guta  (töröl).  Itt  van;  nem  tiszta  papiros  ugyan, 
de  bizonyosan  nem  hazud.  Olyan,  mint  a  pénzváltó- 
nak megürült  asztala,  melyen  a  világigazgató  ércnek 
osak  szennye  maradott  fenn. 

Kaczor.  Nem  úgy,  barátom !  A  kitörlött  helyébe 
újat  fogunk  írni :  vagy  nem  akartok -e  a  bántalmakért 
bosszút  állani? 

Rigó.  Sőt  igen! 

Guta.  Azt  akarunk,  épen  az  kell  nekünk. 

Kaczor.  Ha  tehát  bosszú  kell,  fogjunk  arra  is  kezet, 
s  emlékezetűi  maradjon  fenn  szerződéslevelünkben, 
hogy  ily  fiúkkal,  mint  mi,  akármely  gőgös  szép  is  tor- 
latlan  nem  játszhatik. 

Guta.  Félek,  hogy  majd  ezt  is  ki  kell  törölnünk. 
Azonban,  ha  kívánjátok. 

Rigó.  Igen !  ha  már  eddig  mentünk,  jegyezd  fel, 
hogy  tervünk  a  választottnak  kacérkodása  miatt  du- 
gába dőlvén,  azon,  több  rendbeli  ámításáért,  ÍÜ6 
bosszút  állani  magunkat  kötelezzük. 

Guta.  De  hogy'  intézzük  el  a  dolgot? 

Kaczor.  Az  már  csaknem  el  van  intézve.  A  kiren- 
delt helyen  kész  kocsival  meg  fogunk  annak  idején 
jelenni;  mert  az  a  Sándor  úr,  akinek  játékát  minden- 
esetre meg  kell  zavarnunk,  levelet  nem  vévén,  az 
egész  dologról  mit  sem  fog  tudni  s  úgy  meg  nem 
jelenthetik.  Mi  tehát  ott  leszünk  s  egyikünk,  ki  arcát 
szorgalmatosan  eltakarni  fogja,  az  asszonykát  zárt 
kocsiba  veszi. 

Guta.  Az  én  leszek. 

Rigó.  Kérem !  te  tüzes  vagy,  elárulod. 

Guta.  Kövesd  meg  magadat.  Ha  én  egyszer  vala- 
mire ajánltam  magamat,  azt  becsülettel  el  tudom 
végezni. 

Rigó.  Nem,  én  azt  nem  engedem. 

Kaczor.  Csillapodjatok.  Úgy  hiszem,  a  leányról 
mindnyájan  lemondunk  s  így  igen  mindegy,  akár- 
melyik ül  hozzá  a  zárt  kocsiba,  csak  tartsa  meg,  mint 
a  levél  is  kívánja,  a  hallgatást ;  de  ha  ez  nem  tetszik, 
sorsozhatunk  reá. 

Rigó.  Igen! 

Guta.  Sorsozni  fogunk. 

Kaczor.  A  más  kettő  ugyanakkor  egy  más  kocsira 
ül  s  mindnyájan  a  dombnak  tartimk,  hol  legelőször 

találkozánk.  A  többi  önkényt  következik.  Ha  sza- 
badra érünk,  minden  illendőséggel  ki  fogjuk  fejteni 
fátyoiából,  szemére  vetjük  csínyeit;  hozzá  vetjük 
végre  hamis  szánakozással,  hogy  kedves  Sándorával 
most  az  egyszer  össze  nem  jöhetett  s  hogy  abbíSl 
ezentúl  is  alig  lehet  valami;  mert,  köztünk  maradjoti, 
bátyjának  indulásunkkor  Péter  által  egy  levelet  kell 
kezébe  juttatnunk,  mely  az  egész  szökési  tervet  fel- 
íödözze. 

Guta.  Remekül,  igen  jól.  Előre  örvendek  azon  édes 
keserű  szavaknak,  melyeket  tőlem  kell  lenyelnie. 

Rigó.  Még  egyet.  Nem  jobb  volna-e,  ha  Péter  ve- 
zetné a  leányt  a  zárt  kocsiba?  Úgy  kevesebbé  fog 
ránk  ismerhetni. 

Kaczor.  Ez  mindenesetre  elfogadható.  Rajta  bará- 
tim! ha  merényeink  fonákul  estek  is  ki,  de  legalábi) 
az  a  vígasztalásunk  lesz,  hogv  az  utolsót  mi  nevet 
iük  el.  (El.) 


ÖTÖDIK   FELVONÁS. 

(Ligeti  háza.) 

Vilma  egyedül  ül  s  rajzolaton  látszik  dolgozni, 
később  Hang.\i. 

Hangái.  Az  én  szép  húgom  üyen  egyedül? 
Vilma  (felugrik).  Ah!  Hangái  bácsi!  nemde? 
Hangái.  Sok  szerencse 

Hogy  mégis  végkép  nem  íelejte  el. 

Igen!  én  vagyok,  kit  múltkor  itt  hagyott. 
Vilma.  Ne  szemrehányást,  azt  nem  szeretem. 

Oh,  lássa,  én  oly  szeles  lány  vagyok ; 

Szeles,  de  semmi  más  és  jószívű. 

És  tudja,  bácsi!  maga  tetszik  nekem. 
Hangái.  Oh !  én  hasonlót  mondhatok  magáról. 
Vilma.  Üres  beszéd !  S  én  azt  nem  is  hiszem : 

Mert  mondva  van  csak,  megmutatva  nincs. 
Hangái.  Egv  bátyai  csókkal  megmutathatom. 

Vilma.  Szabad,  ha  kell;  de  az  nem  ér  sokat, 

És  nincs  is  arra  szükség:  hagyjuk  azt 

Akkora  majd,  ha  unalom  kerülget. 

-Most  hallja  inkább,  mért  tetszik  nekem. 
Hangái.  Valóban,  azt  kivánnám  érteni. 
Vilma.  No  hallja  hát !  —  de  már  nem  is  tudom. 

Valóban  elfeledtem. 
Hangái.  Szép  dolog '. 

Nem  tudja,  mért  tetszem  meg,  és  talán  már 

Csekélységem  meg  is  szűnt  tetszeni? 

Ej !  ej !  húgom,  te  álnokocska  vagy. 
Vilma.  Az  Istenért,  ne  értsen  balra  mindem. 

Megmondom  inkább,  mért  tetszik  nekem  : 

Többek  között  azért  is,  mert  okosb 

A  többi  férfiaknál :  gyűlöli 

A  nőnemet,  s  ez  már  nagy  ritkaság. 

S  a  ritkaságok  kedvelője  én 

Ezért  becsülni  kénytelen  vagyok. 

És  hígye  meg.  nem  is  nagyon  sokat 

Érünk  mi  asszonyfélék.  Lássa,  engem 

Neveltek  is,  két  híres  bécsiné 

Kifáradt  rajtam :  jó  bátyám  naponként 

Oktat,  pirongat,  mint  illik;  magam. 

Amint  csak  asszonykéztől  telhetik, 

Iparkodom  kitépni  a  gyomot 

Természetemből,  s  mit  nyerek?  mi  lett 

Belőlem  ennyi  fáradás  után? 

Asszonyka  szinte,  mint  a  többiek  ; 

Mert  asszonyok  közt  nem  nagy  a  különbség : 

Egyik  hiúbb  a  másiknál:  hamis, 

Szeszélyes,  csalfa  és  könnyelmű  nép. 

Valóban  én  a  nagy  természetet 

Vádolni  tudnám,  s  mérges-keserűn, 

Hogy  minket  il}-  gyarlónak  alkotott. 
Hangái.  De  már  ez  több  a  soknál;  Vilma  húgom 

Oly  tűzzel  o.stromolja  szép  nemét, 

S  oly  rábeszélő  szépek  ajkai. 

Hogy  szinte  hinnem  kell,  amit  beszélt. 

De  mégis  egyben  az  én  csinos  húgom 

Különböző  a  többi  asszonyoktól : 
Őszinte,  nyílt  beszédű,  nyílt  szívű, 
S  ezért,  bocsásson  meg,  ha  vadait 
Legalább  magáról  el  nem  hihetem. 

Vilma.  Oh  hígye,  kérem,  hígye  kedvemért, 
S  köztünk  maradjon,  én  a  férfiakról 
Sem  tartok  annyit,  mint  tán  kellene. 
Már  férfi  s  férfi  közt  ugyan 
Több  a  különbség,  mint  nő  s  nő  között ; 
Mert  pályatérök  sokkal  tágasabb, 
S  félistenekké  válnak  jobbjaik ; 
De  mennyi  van  mellettök  közlegény! 
S  mi  gyengeség!  még  ők  szeretnek  is, 
S  bálványok  asszony,  gyáva,  gyenge  asszony ! 
De  hagyjuk  ezt;  én  még  szabad  vagyok. 
És  bácsi  szinte  asszony  gyűlölő. 
Valóban,  bácsikám,  én  oly  sokat. 
Oly  sok  jelest  hallottam  már  magáról, 
Hogy  várva  vártam,  s  úgy  hiszem,  mi  ketten 
Sok  szép  napot  fogunk  majd  tölteni, 
Sok  édes  órát. 

Hangái.  Azt  én  is  hiszem ; 

Mert  ily  valólag  édes  társaságban, 
Hol  a  vidáman  elmés  Vilma  szól, 
S  szépsége  rám  sugárol,  mint  a  nap, 
Nem  is  lehet  más,  minthogy  édesen 
Múljék  az  óra.  S  mégis,  szép  húgom, 
Nem  állhatom  meg,  hogy  mely  vádakat 
Rólam  s  a  nőnem  ellen  felhozott, 
Megcáfolatlan  hagyjam  — 

Vilma.  Istenért ! 

Csak  azt  ne  most,  ne  semmi  cáfolást. 
Az  ellenmondást  én  nem  tűrhetem, 
Bár  mint  afféle  asszony,  én  magam 
EUenmondásra  mindig  kész  vagyok. 
És,  bácsikám,  ha  kérnem  még  szabad. 
Ne  is  dicsérjen  engem ;  lássa,  az 
Oly  unodalinas,  oly  mindennapi. 
Ha  széü  leánykát  férfiak  dicsérnek. 

Hogy  szinte  szédülök,  ha  rám  jön  a  sor. 

S  aztán  beszélő  sokkal  jobb  vagyok, 

Mint  hallgatója  más  beszédinek. 

De,  bácsikám,  mivel  már  itt  vagyunk, 

S  nincs  semmi  dolgunk,  légyen  oly  szíves. 

Üljön  meg  itt  nekem ;  de  csendesen ! 

S  nézzen  felém,  amúgy  szerelmesen, 
Hangái  (félre).  Mi  furcsa  olvadék  ez  a  leány 

Jóból  s  gonoszból?  szól  és  szólni  nem  hagy, 

Parancsol  és  ő  semmiben  nem  enged ; 

Kényes,  makacs,  bár  szíve  jó  lehet. 

Kár  ennyi  kellemért !  (Leül.)   ím,  itt  íilök, 

Te  csintalan  kis  jószág;  mert  ezentúl 

Már  tézni  foglak,  mint  rokonhoz  illik. 
Vilma  (asztalhoz  ül).  Oh,  kérem,  híjon  úgy,  azt  sze- 
retem. 

Hangái.  Nos?  mit  kívánsz  hát?  csendesen  vagyok. 

Rossz  képemet  tán  csak  le  nem  veszed? 
Vilma.  Sőt  éppen  azt  teszem;  de,  bácsikám. 

Szerelmesebben  nézzen  egy  kicsin  t. 
Hangái.  Bohó  leány!  hogy  nézzen  az  szerelmesen, 

Ki  nem  szerelmes? 
Vilma.  Nézzen  hát  szemembe. 

Hangái.  Vagy  úgy?  valóban  az  nem  tréfaság : 

Már  úgy  szerelmesebben  nézhetek. 

Te  dévaj  csalfa  lány !  Nos,  jól  lesz  így? 
(Közelebb  vonul  s  Vilma  szemébe  néz.) 
Vilma  (rajzol).  Felséges!  oh,  igen  jól,  így,  csak  így! 

Nem  szánnám  megcsókolni  bácsikát. 
Hangái.  És  én  akár  meg  is  csókoljalak. 
Vilma.  Oh,  kérem,  csak  maradjon  ülve  még. 
Hangái.  De  lásd,  hisz  egy  csók  nem  mind  a  világ. 

S  ha  már  beszélünk  csókról,  adni  is  kell. 

S  aztán  ha  megcsókolnál  szép  húgom. 

Mindjárt  szerelmesb  arcot  is  mutatnék. 
Vilma.  Ha  azt  bizonn^-al  tudnám !  Annyi,  mint  az ! 

De  aztán  veszteg  üljön  s  vissza  nem  szabad 

Csókolni,  tudja? 
Hangái.  Nem,  nem,  csak  jere. 


Vilma  (hirtelen  megcsókolja) . 

Nem !  föl  ne  keljen ;  mert  én  elfutok. 
Hangái  (fölkelve) .  De  már hugocskám .ilyen csók  után 

Ülőhelyemben  nem  maradhatok. 

Ez  a  te  csókod  ollyan  égető, 

Hogy  okvetetlenelkell  oltanom.  (Vilmát  kerülgetve.) 

Nem,  nem,  húgom,  már  itt  nem  engedek. 
Vilma  (távozva).  Nem,  bácsi,  az  nem  illik  férfthoz, 

Ily  szószegőnek  lenni!  üljön  ott, 

Vagy  én  az  ajtón  tüstént  megszököm. 
Hangái.  Gonosz,  makacs  leány!  ö  csókolódik, 

S  csókolni  nem  hagy.  —  Jőj,  nem  bántalak  hát ; 

De  azt  Ígérd  meg,  hogy  mit  elmulaszték, 

Azt  másszor  megnyerem. 
Vilma.  Ha  szót  fogad 

S  ha  dolgainknak  vége  lesz. 
Hangái.  Kezet  rá! 

Vilma.  Itt  a  kezem.  De  üljön  csendesen.  [dem 
Hangái  (leül) .  Ha  nem  soká  tart ;  mert  már  unni  kez 
Vilma.  Az  volna  még  szép !  Hát  azt  oly  csekély 

Dolognak  tartja,  hogy  leányi  kéz 

Rajzolja  képét?  hallja,  bácsikám. 

Nem  köz  szerencse  ám  az  férfinak. 
Hangái.  Már  az  valóság,  a  szerencse  nagy, 

Elösmerem  s  ím,  csendesen  vagyok. 
Vilma.  Nem  sok  hibázik,  mindjárt  oldva  lesz. 

És  tudja,  bácsi,  mit  jelent  ez  a  kép? 

Vagy  úgy!  ne  szóljon,  elmondom  magam. 
(Szünet  után.) 

Napokban,  amint  künn  sétálni  voltam, 

Egy  pár  szerelmes  szívre  bukkanék. 

Kis  lomb  alatt,  egy  kis  halom  körül, 

Beszélgetének  bizodalmasan . 

Beszedők  tárgya  vonzó  lehetett, 

Mert  észre  sem  ve  vének,  annyira 

El  volt  merülve  mindenik. 
Hangái  (magában).  Mi  ez? 

Tán  csak  kileste  titkos  utamat?  (Vilmához.) 

Nem  gondolom,  hogy  ezt  rajzolja  most? 

Vörösmarty  munkái.  IV  7 

Vilma  (folyvást  rajzolatával  foglalkozva). 

Sőt  éppen  ezt.  Mi  érdekes  tekintet 

ifjút  s  leányt  meglepni  árny  alatt, 

Midőn  sziveknek  álmait  regélik. 

S  csak  ketten,  kedvesen. 
Hangái  (nyughatatlanul) .     S  hogy'  tartozom 

Én  e  meséhez? 
Vilma.  Csendesen !  minek 

E  lázadás?  a  párhoz  férft  kell, 

S  én  bácsikámat  rajzolám  ide. 
Hangal  Mi  joggal  engem?  Mért  nem  azt  magát. 

Kit  a  szerelmi  csínyeken  kapott? 
Vilma.  Nem  láthatám  jól,  messze  s  árnyban  állt. 
Hangái.  Ah,  értem,  értem!  én  tehát  csak  itgy 

Pótlék  gyanánt,  csak  szükségből  vagyok 

Szerelmes,  és  az  is  rajzolva  csak! 

És  erre  kellett  a  szerelmes  arc? 

No,  ez  derék,  már  ez  nagyon  mulat. 
^'ILMA.  Oh,  engem  is.  Nevessünk,  bácsikám! 

De  nézze  immár,  kész  vagyok  vele.  (Átadja  a  képet,  j 

Hogy'  tetszik  a  kép? 
Hangái  (félre).  Átkozott  eset! 

Hisz  ez  szakasztott  én  vagyok  s  velem 

A  fátyolos  hölgy.  Honnan  tudja  ezt? 

De  nem,  talán  még  nem  tud  semmit  is. 
\iLMA.  Nos,  bácsikám?  egészen  elmerült. 

Hogy'  tetszik  a  kép? 
Hangái.  Oh,  igen  nagyon!  (Félre.) 

Megfoghatatlan. 
Vilma.  Nemde,  jól  talált  kép? 

Hangái.  Tökéletes.  (Félre).  Nem  szánnám  összetépni. 

Idő  előtt  feltárja  titkomat. 
Vilma.  Ej,  Hangái  bácsi,  hát  nem  is  dicsér? 
Hangái.  Hiszen  dicsérem.  (Magában.)  Mennydörgő 

[dolog ! 
(Vilmához.) 

A  kép  igen  jó. 
Vilma.  És  a  gondolat? 

Hangái.  A  gondolat?  —  mit  szóljak?  —  gondolatnak 

Nem  volna  rossz;  de  mért  a  fátyol  itt. 

Miért  födözve  a  tán  kedves  arc? 
Vilma.  Kíváncsiság  nem  illik  férfihoz. 

És  lássa,  bácsi,  én  úgy  rajzolám. 

Amint  találtam. 
Hangái.  Mit?  vagy  úgy!  (Magában.)  Világos, 

Njdlvánvaló,  hogy  engem  láta  meg.  (Vilmához.) 

Mégis,  ki  itt  e  fátyol-fedte  hölgy? 
Vilma.  Arról  feleljen  a  fátyol  maga. 
Hangái.  Igen!  de  ím,  a  fátyol  nem  felel. 
Vilma.  Ügy  én  sem. 
Hangái.  És  ez,  ez  tán  ismerő.sebb? 

Ki  ő? 
Vilma.  Ez  ifjú?  Megmondjam,  ki  ez? 
Hangái  (jelre) .  Már  benn  vagyok,  már  csak  fejemre  vall . 
Vilma  (folytatva). Ez,  drága,  kedves  bácsikám,  maga. 

S  a  fátyolos  hölgy  leghívebb  barátném. 
Hangái  (magában  bosszúsan) . 

Mondom,  de  mindent,  mindent  megtudott. 
Vilma  (feddöleg).  Szép  tettetés !  a  leghívebb  barátné, 

S  egy  nem  szerelmes  bátya  mulatoznak. 

Míg  én  búsongva  járom  a  mezőt. 
Hangái.  És  Vilma  tréfál  ily  komoly  dolognál? 
Vilma.  Nem  tréfa  hát?  és  bácsikám  valóban 

Szerelmes  volna? 
Hangái.  Oh  igen !  szerelmes, 

A  legvalódibb  értelemben  az! 

De  Vilma,  kedves  édes  jó  húgom, 

ö  nemde  a  leglelkesebb  teremtés, 

S  méltó,  hogy  férfi  bálványozza  őt? 
Vilma.  Mit  hallok,  mily  példátlan  árulás! 

Mind  ilyen  hát  az  asszonygyűlölő? 
(Neheztelést  színlelve.) 

Ls  bácsikám,  ha  majd  megint  egy  új 

Rokont  talál,  ily  ifjút,  szabadot, 

Mint  íme,  szegről- végről  jó  magam, 

Úgy  tartom,  illő  lesz,  kérdezze  meg, 

Nem  hajlandó-e  szívet  váltani? 


Hogy  már  ha  végképpen  szeretni  kell. 

Ne  menjünk  messze  s  hogy  költőileg 

Szólván,  míg  távol  ábrándoz  szemünk, 

Vig\'áztalan  lábbal  ne  dúljuk  el 

A  tán  előttünk  nyílt  virágokat. 
Hangái.  Ah!  Vilma  ollyan  könnyelműn  cseveg. 

S  nem  tudja,  hogy  szavának  tőre  van. 
Vilma.  Hogy?  nem  valók  tán,  amiket  beszélek? 

Nem  vált-e  volna  csinos  pár  belőlünk!' 

Én  már  előre  éltem  a  dicsőség 

Azon  hitében,  hogy  nekem  jutand 

A  szép  szerencse,  megtéríteni 

Egy  asszonygyűlölöt  —  és  bácsikám 

Az  egész  játékot  semmivé  teszi. 
Hangái.  Igen!  de  Vilma  —  átkozott  zavar! 
Vilma.  Menjen!  haragszom.  Hát  én  nem  vagyok 

Elég  takaros,  hogy  nő  váljék  belőlem? 

Nézzen  meg  bízvást !  hol  talál  magának 

Épebb  menyasszonyt,  sőt  tán  szebbet  is? 
Hangái.  Nem,  Vilma,  már  ezt  nem  hallgathatom 

Tudjon  meg  mindent:  a  szerelmet  én 

Nem  ismerém,  nem  vágytam  érzeni. 

Míg  e  ledér,  e  csábító  szemek 

Meg  nem  nyitották  elzárt  lelkemet. 

Igen,  te  dévaj,  kedves,  furcsa  lány. 

Te  vagy,  ki  békerontó  képedet 

Legelső  szőtted  álmaim  közé. 

De  sziklamelltől  irgahnat  ki  vár? 

Mit  várjak  a  szép  Vilmától,  kinek 

Minden  van  adva,  tán  fölösleg  is, 

Csak,  ami  fő,  a  szív  kegyelme  nincs. 
Vilma.  Szép  dolgokat  kell  hallanom.  S  kitől 

Vévé  e  hírt,  ha  kérdenem  szabad? 
Hangái.  A  leghívebb  barátné  ajkiról. 
Vilma  (hirtelen).  Az  árulás  volt. 
Hangái.  Vilma ! 

Vilma.  Árulás 

Mondom,  de  semmi,  ő  derék  leánv 


Hangái.  Ha  engem  megcsal,  akkor  ő  is  egy 

A  leghitetlenb  asszonyok  közül. 
Vilma.  Nem  úgy !  nem  úgy !  ez  ismét  túlcsapongás. 

Hogy  Hangáit  megcsalták,  az  való. 

De  annyit  meg  kell  vallanom,  hogy  attól, 

Ri  engem  választ  és  bízik  hideg 

Njmgaknamat  részvétre  váltani, 

Sokat  kívánok,  tudniillik  azt, 

Hogy  más  leánysziv  birtokát  ne  kérje, 

Főkép  pedig,  hogy  minden  fátyolos 

Barátkozással  f elhagyjon.  S  azért  is, 

Hogy  frigyesek  maradjunk,  bácsikám. 

Kerülni  kell  a  fátyolt  és  jelül, 

Hogy  még  szabad,  hogy  semmi  ösmeretség 

Nem  tartja  kötve,  jőjön  holnap  el: 

Együtt  töltendjük  május  reggelét. 

S  aztán  siessen,  én  korán  kelek. 
Hangái  (félre). 

Ez  keUe  még  csak !  már  most  mit  tegyek  ?  (Vilmáhoi. 

Az  nem  lehet. 
Vilma.  Hogyan?  Talán  megint 

Egy  új  találkozás?  Az  nem  szabad. 

Vagy  a  szövetség  köztünk  bontva  van. 
Hangái.  Oh,  Vilma!  s  ő  is  megcsalt  volna  engem? 

Ö  csalfa  volna?  és  az  orkigyó, 

Rágalmazás,  lakná-e  kebelét? 
Vilma.  Ne,  szót  se  róla  többé;  én  vagy  ő! 

Ámbár  barátném,  nem  kímélhetem ; 

Szerelmi  ügyben  nincs  barátra  gond. 
Hangái.  Csak  holnapot,  csak  azt  engedje  el. 
Vilma.  Pillantatot  sem;  én  határozott 

Választ  kívánok;  vagy  jön,  vagy  mi  többé 

Nem  látjuk  egymást ;  érti?  nem,  soha ! 

Tán  kétli  ezt?  ím,  én  hát  eszküszöm. 
Hangái.  De  Vilma,  mit  beszél,  az  Istenért? 
Vilma.  Nos,  jő,  vagy  nem  jő?  (Szívesen.)  Jőjön  Hangái 

De  jőjön  el  bizonnyal.  És  ha  nem  jő, 

Ha  nem  jöhetne,  kérem,  hagyjon  el 

Végképpen  s  többé  meg  ne  látogasson : 


Látása  engem  csak  búsítana. 

De  bácsi  eljön,  és  én  víg  leszek. 

Viszonlátásra !  jókor  jőjön  el.  (Elsiet. } 
Hangái  (utána).  Csak  egy  szót,  Vilma,  Vilma     - 

Ledér,  hamis,  de  kedves  egy  leány,     [Elsuhant. 

S  ah  szép!  minőt  még  nem  látott  szemem. 

És  mégis  holnap  el  nem  jöhetek: 

Föl  kell  derítnem  a  fátyol  homályát, 

Szemébe  néznem  a  vonzó  titoknak. 

S  ha  ő  is,  akinek  szivében  én 

Oly  szép  erények  országát  találtani, 

S  kinek  nemes,  szelíd,  dús  szelleme 

Megnyílt  előttem  mint  egy  túlvilág 

Az  üdvözülők  boldogságival; 

Ha  az  oly  dicsőnek  látszó  némber  is 

Csak  látszanék  úgy.  és  nem  volna  az. 

Mit  érhet  akkor  Vilma  is  nekem- 

Mit  a  világnak  minden  asszonya? 

Játékra  méltók,  tiszteletre  nem.   (El.) 
(Ligeti  háza.) 
Katica  (csendesen  kémlelődre  jő). 

Búcsúzni  jöttem ;  búcsúzatlanul 

El  nem  mehetnék.  S  mégis  menni  kell. 

Mert  ah!  alusznak,  akik  oly  szelíden 

Fogadtak  el  hü  szomszédnéjokat. 

Alusznak?  ah,  ébren  csak  az  lehet, 

Kit  messze  út  vár,  mint  most  engemet. 
(Egyik  oldalajtó  felé  fordulva.) 

Jó  Vilma,  éljen  boldogul,  barátném, 

Ki  mindig  oly  békével  hallgatott ' 

Kinél  a  várás  minden  titkait 

És  minden  hírt  oly  biztosan  leraktam. 

S  hamis  komorna,  aki  annyiszor 

Tréfáival  megcsalt   s  te  kis  madái". 

Te  kis  boszontó,  aki  énekeddel 

Beszédimet  gyakorta  megszeged  ; 

(A  második  oldalajtóhoz  fordulva.) 

És  nj'ájas  szomszéd,  aki  érdekes 

Közléseimnél  oly  jól  szundikált, 


Mindnyájan,  ah,  mindnyájan  éljenek 

S  megemlegessék  a  hü  Katicát ! 

De  ah,  mi  vég  vár  engem?  mely  világ 

Részébe  hí  el  sorsa  kedvesemnek? 

S  ki  ő,  kit  én,  bár  tudtomon  kívül. 

Oly  lázadásig  hő  érzésre  bírtam? 

Ifjú-e?  szép-e?  jó-e?  s  oly-e,  hogy 

Ártatlanságom  benne  bízhatik? 

(Óraütés  hallik,  melyre  megrezzen.) 

Az  óra  üt,  hah !  menni  kell.  (Elsiet.) 
Vilma  (kijö) .  Szegény  Katica !  mely  örömmel  rohaii 
a  legszomorúbb  csalódás  elébe ;  de  tán  tanulni  fog  be- 
lőle, noha  éveiben  már  a  tanulás  is  keserű  gyümölcsö- 
ket terem.  De  nem  játszom-e  én  is  veszedelmes  játé- 
kot? Szerencse,  hogy  a  fonal  vége  a  kezemben  s  nem 
máséban  van.  —  S  vájjon  eljön-e  ő?  de  nem  okosko- 
dom ;  jót,  rosszat  csak  idő  hozhat  s  elhozza  azt,  ha 
nem  sürgetjük  is.  (Beszól.)  Lidi,  jőj.  ha  készeji 
vagy.  (El.) 
Lidi  (belül).  Tüstént  megyek.  (Ki'jő.)  Akármi  ie- 

g'^ek,  ha  kisasszonyom  jóban  töri  fejét.  Az  a  bizonyos 
angai  nagyon  sok  bajt  okoz  neki.  De  ha  ő,  mitől 
Isten  soha  meg  ne  mentse,  férjhez  talál  menni,  én  egy 
pillanatig  sem  maradok  hajadon.  Péter  szép  legény, 
vagy  ha  szép  nem  is,  derék;  és  ha  nem  fölötte  derék 
is,  de  jó;  ha  pedig  nem  mód  nélkül  jó  is,  legalább 
férfi  s  én  hamis  leányból  még  hamisabb  asszony  leszek 
s  meggyötröm  azt  a  Pétert,  de  úgy,  hogyha  én  találok 
előbb  meghalni,  soha  életében  több  feleséget  nem 
vesz.  Meg  kell  gyötrenem,  miért  csábított  el ;  de  értő- 
dik, hogy  azt  csupa  szerelemből  teszem. 

CsíszÁR  (jő  szaporán).  Lidi  lelkem,  itt  vagyok. 
A  leveleket  átadtam,  az  úrfiakat  megcsaltam,  a  ko- 
csik elindultak.  Katica  úton  van  s  ha  mind  ezért 
uraim  megdöngetnek,  legelőbb  is  a  te  nyakadat  te- 
kerem ki,  most  pedig  megcsókollak.  (Hirtelen  meg- 
csókolja, Lidi  perelni  akar,  Péter  befogja  száját  s  kifelé 
tolja.)  Siess,  te  lúd,  te  kacsa,  Vilma  kisasszony  vára- 
kozik reád.  (Elszalad.) 

Lidi.  Nézze  el  az  ember!  ha  most  ráérnék,  szívem 
bői  bosszankodhatnám.  —  No  hiszen  várj !  (El.) 

Ligeti  (jő).  Szép  májusi  reggel!  ritkaság  a  mostani 
években,  holott  sem  hideg,  sem  meleg  nem  tartja  meg 
sorát,  mintha  még  az  idő  is  kifordult  volna  sarkaiból 
(Körülhallgatódzik.)  Cselédeim  még  alusznak;  fel  kell 
őket  zavarnom.  Szokás  tartja  az  első  május  reggelét 
megünnepelni  s  ebből  nem  szabad  kimaradniok. 
(Szolga  levelet  hoz  s  távozik.)  Levél,  ilyen  korán ! 
Annyira  kitanultam  a  babonákból  s  minden  jósolásból, 
hogy  azt  sem  tudom,  mit  jelent,  ha  az  ember  korán 
reggel  levelet  kap.  De  lássuk  a  levelet,  az  legbizonyo- 
sabban kimondja,  amit  jelenteni  akar.  (Olvas.) 
«Uram '  nem  érdemli  ugyan  tőlünk,  hogy  kíméletlen 
bánásmódja  általunk  jótéttel  viszonoztassék ;  de  meg- 
tesszük azt  magunkért  inkább  és  a  becsületért,  mely- 
nek hívei  vagyunk. »  —  Mi  lesz  ebből?  —  Jelentjük 
tehát,  hogy  az  oly  makacsnak  s  ártatlannak  vélt 
Vilma  kisasszony  ma  reggel  hat  órakor  szeretőjével 
a  város  ligete  felé  megszökött.*  —  Megszökött?  Hol 
az  a  rágalmazó,  ki  ezt  meri  mondani?  (Olvas.)  ((Jó- 
akarói, Kaczor,  Guta,  Rigó.»  Ah!  Vilma  szerencsétlen 
kérői  bosszút  akarnak  állani  egy  megbántó  levéllel. 
De  semmi !  ez  ügyetlen  és  alacsony  bosszú ;  az  ilyen 
fegyverek  nem  bántanak.  Vilma  hihetőleg  még  jóízün 
szendereg  s  tán  épen  idomtalan  kérőit  neveti  álmá- 
ban. Lássuk,  mi  a  vége.  (Olvas.)  «Mi  most  egyszer 
megmentjük  húgát  a  baDépéstőb  —  köszönöm  szé- 
pen !  —  «annak  akarásától  csak  a  jobb  nevelés  ment- 
hette volna  meg,  inelyet  neki  uraságod,  úgy  látszik, 
adni  elmulasztott. »  Ez  engem  illet.  Semmi !  róka  gaz- 
dának is  éretlen  volt  a  szőlő,  mert  nem  érte  el.  Hejh, 
Vilma,  Lidi,  keljetek  fel!  De  itt  utóirat  is  van.  (Olvas.) 
♦Hogy  szegény  Vilma  kisasszony  ne  legyen  kénytelen 
reggeli  kalandjából  gyalog  és  eg3'edül  haza  sétálni,  jó 
lesz,  ha  uraságod  őt  a  városligeti  tó  körül  fölkeresi.* 
(Összehajtja  a  levelet.)  Ej !  ez  már  mégis  lator  dolog 
volna.  Vilma,  Lidi,  jertek  csak  elő!  (Benyit  az  egyik 
oldalszoháha.)   Mi  ez?   a   szoba  üres.   Hova  mehettek 

egyedül  s  ily  korán  i'  Ha  azoknak  a  fickóknak  mégis 
igázok  volna?  (Csengéi.)  Átkozott  gondolat !  de  las- 
san, a  cselédnek  ilyesmit  nem  szabad  gyanítani. 
(Inas  jő.)  Hol  a  kisasszony? 

Inas.  Sétálni  van  Lidivel. 

Ligeti.  Melyik  kocsis  vitte? 

Inas.  Gyalog  mentek. 

Ligeti.  Gyalog?  kocsisom  tüstént  fogjon.  (Inas  el.) 
Ha  mégis  igázok  volna!  Nem  bántam-e  én  atyaüag 
vele?  tiltottam-e  a  társalkodást,  hogy  azt  titokban 
legyen  kénytelen  keresni?  De  az  lehetetlen!  Oly  okos, 
oly  szelíd  leány,  mint  Vilma  s  elszökni,  az  nem  lehet, 
az  gúny  volna  ész,  erény  s  természet  ellen. 

Inas  (jő).  A  kocsis  előjárt.  (El.) 

Ligeti.    Megyek.    —   Utána    kell   mennem ;    mert 
akármi,  de  van  a  dologban.  Átkozott  fickók,  hogy 
ezek  miatt  nekem  nyugtom  nem  lehet.   (El.) 
(Városligeti  tér.) 

Kaczor,  Guta,  Rigó  és  Katica  (fátyolosan). 

Kaczor.  Szépséges  kisasszony ! 

Guta.  Drágalátos  gyöngy! 

Rigó.  Imádandó  hölgy !  (Katica  minden  megszólí- 
tásra mélyen  meghajtja  magát.) 

Kaczor.  Minthogy  magát  irántunk  oly  rendkívül 
keményszívünek  mutatta  — 

Guta.  Sőt  bennünket  a  legkimagyarázhatlanabb 
kegyetlenséggel  üldözött 

Rigó.  Holott  mások  iránt  annál  szelídebb  s  illendő- 
ségen túl  is  engedékeny  volt  —  (Katica  mozdulataival 
folyvást  bámulásának  jeleit  adja.) 

Kaczor.  S  minthogy  minden  tettetés  csak  bizonyos 
határig  mehet.  — 

Guta.  S  az  aranyborjú  istensége  végre  kétségbe 
hozatik  — 

Rigó.  S  az  imádott  drága  bálványnak  cseréplábai 
összetöretnek  — 

Katica  (magában) .  Isten  áldja  meg  jókedvöket ! 
mily  szépen  tréfálnak  a  lelkeim ! 

Kaczor.  Azért    is    mindenekelőtt  veszem  magam 
nak  a  szabadságot,  hogy  ezen  megátalkodott  szép- 
ségnek szemébe  tekintsek.  (A  gyetigén  vonakodó  Ka 
ticának  fátyola  alá  tekint.)  Irgalom !  mit  láttam.  No, 
mi  ismét  megjártuk.  Legjobb  lesz  szép  csendesen  el- 
illanni. (Elvonul.) 

Guta  (közelítve).  Engedelemmel,  irigy  fátyol,  ez^ 
ritkaságot  nekem  is  meg  kell  pillantanom.  (A  fátyol 
alá  pillant  s  jelre  fordul.)  Oh,  Ábrahám !  hisz  ez  a  te 
Sárád!  (Rigóhoz.)  Rigó  barátom,  tied  legyen  a  dicső- 
ség, hogy  ezen  ritka  érzéket  len  ségü  kellemeket  a  vi- 
lágnak megmutasd.  (Félre.)  Én  pedig  iszonyodom  s 
futok !  (El.  Rigó  Katica  felé  közelít  $  az  felveti  fátyolát.) 

Katica.  Itt  vagyok,  lelkeim. 

Rigó  (visszaijed).  Huh!  mi  rengeteg  óság!  Uram. 
ne  hagyj.  (El.) 

Katica.  De  hát  hová  futnak,  hová  rohannak?  Ma- 
radjanak !  Hah !  én  meg  vagyok  csalva,  elárulva,  meg- 
csúfolva! Segítség!  tolvaj,  rabló,  gyilkos,  tűz  van! 
Segítség!  Ah,  én  elájulok.  (Ajuldoz.)  De  nem!  most 
nem  ájulok  el!  utánok  megyek  s  kiásom  hitetlen 
szemeiket.  Hah !  hogy  az  egész  férfinemnek  csak  egy 
szeme  volna,  hogy  azt  egyszerre  elolthatnám,  mint  a 
mécset,  hogy  soha  többé  az  asszonyok  éveit  szemmel 
ne  láthatnák,  hogy  vakon  lennének  szeretni  kényte- 
lenek, vakon,  vakon,  vakon!  Nem!  el  nem  ájulok, 
most  nem !  Segítség !  meg  kell  fogni,  fogd  meg !  tolvaj ! 
rabló !  gyilkos !  tüz  van  !  Segítség !  (A  kiáltásra  nép 
jó  ásóval,  kapával.) 

Egy  a  nép  közül.  Mi  baj,  nénémasszony?  Hol  a 
gyilkos? 

Katica.  Még  nénémasszony  I  oda  vagyok !  De  jól 
van,  fiaim,  én  anyátok  akarok  lenni.  Engem  megcsal- 
tak, megloptak,  kiraboltak  minden  földi  boldogsá- 
gomból. Jöjjetek  utánam,  fogjátok  meg,  vagdaljátok 
össze!  Ah,  szívem!  —  utánam,  fiaim!  (El  a  néppel.) 
(Városligeti  halom.) 

Hangái  (egyedül) .  Háromszor  a  szép  Vilma  ajtajához 
Hódolni  vittek  pártos  lábaim. 

Háromszor  visszarántott  szellemem, 

Melyet  lekötve  ismeretlen  arc, 

S  a  rejteményes  fátyol  titka  tart. 

Most  itt  vagyok  szerelmet  vallani, 

De  úgy,  hogy  visszavonjam  azt,  mihelyt 

Viszonti  vallást  ád  a  felfedett  szép; 

Szivét,  szerelmét  esdeklem  ki  tőle, 

Hogy  visszavessem  azt  oly  pénz  gyanánt. 

Melynek  hamis  pengésü  érceit 

Világcsalásra  álkéz  verte  volt. 

Nem  mondhatom,  mint  fáj  megtennem  ezt. 

És  mégis  kell!  csak  így  tanulhatom  ki 

Minden  redőit  tündér  szellemének, 

Mely  kétes  fényben  áll  elmém  előtt. 

Mért  kellé  Vilmát  meggyaláznia. 

Mért  bélyegezni  szívtelen  negéddel 

S  rút  megvetéssel  a  világ  iránt, 

Holott  Vilmában  érző  szív  dobog. 

De  ím,  közelget. 
Vilma  (félre).  Itt  van  s  jó  korán. 

-Mig  tudom,  mit  kelljen  érzenem : 

A  fátyolatlan  Vilma  e  ragadmányt 

A  fátyolosnak  megbocsássa-e? 

Aggódni  kezdek  vég  játékomon  ; 

De  végeznem  kell,  mert  már  kezdve  van 
Hangái.  Ismét  fedezve  arca,  mint  szive. 

Melyet  csalódva  már  ismerni  véltem; 

Azon  leszek  most,  hogy  beletekintsek. 
Vilma  (Hangáihoz) . 

Kívánta  ön,  hogy  még  egyszer  beszéljünk. 

Eljöttem  és  óhajtom  érteni. 

Mi  az,  minek  meghallására  engem 

Méltónak  ítélt? 
Hangái  (félre).  Mily  szerény  beszéd! 

De  hajh!  alatta  ármány  rejtezik.  (Vilmához.} 

Hálám,  kisasszony,  e  kegyelmeért, 

Mely  rám  talán  már  vesztegetve  is  van. 

S  mégis  mielőtt  kimondanám  a  szót. 

Mely  mind  a  kettőnk  sorsát  illeti. 

Engedje  kérdenem:  miért  van  ax. 
Hogy  fátyol  őrzi  tőlem  arcait, 
S  jogával  élni  tiltja  kellemét? 
Mit  véthetett  a  szánandó  világ, 
Hogy  csillagát  e  szem  megvonja  tőle? 
Vagy  én  vagyok  csak  a  kizárt?  nekem 
Mért  kell  titokként  fedve  látnom  önt? 

Vilma.  Ezen  hizelgve  ostromló  szavakra 
HaUgatnom  illenék;  de  ön  nekem 
Oly  sok  figyelmet  áldozott,  hogy  érte 
őszinteséggel  tartozom.  Rövid 
Történetem  nem  víg  természetű, 
Azért  temetni  inkább  mint  ragyogni 
Hozom  ki  azt  most  néma  rejtekéből. 
Hol  eddig  halva  volt.  —  Gyermek  valék. 
Alig  tizennégy  évű  még  s  egy  ifjú 
Közeige  hozzám  s  monda,  hogy  szemem 
Hatalma  őt  eloldhatatlanul 
Lekötte  hozzám.  Tetszett  a  beszéd : 
Mert  új  s  legelső  volt,  s  a  megdicsért 
Szemek  jutalmul  arcán  vesztenek. 
Sokszor  valánk  egj'ütt.  s  ő  halni  készült. 
Ha  megv^etem,  s  nem  mondanék  igent. 
Mint  hagyhatám  őt  halni?  szánakoztam. 
S  kimondva  lőn  a  forrón  kért  igen. 
E  vallomásra  ő  magánkívül,  s  én 
örülve  őt  ily  boldoggá  tehetni, 
Egy  szép  napot  töltöttünk,  egy  napot  csak. 
Mert  másnap  úgy  találta  szeretőm. 
Hogy  szép  szemeimnek  lelkem  nem  felei  meg. 
És  hogy  —  de  mit  beszéljem?  elhagj'ott. 

Hangái  (tűzzel).  Az  hütelenség!  az  rút  árulás  volt 

Vilma.  Akkor  legelsőbb  a  dicsért  szemek 
örömsugárból  könnypatakra  válva, 
Megöntözék  az  elliaít  arcokat. 

Hangái  (félre).  Ez  mégis  több,  mint  tettetés;  akármi 
Egyéb,  de  tettetés  ez  nem  lehet, 
S  úg3'  tetszik,  mintha  sírna  is.  De  hisz 
Az  asszony  sírni  és  nevetni  ért. 
Nem.  nem  hiszek  még;  hátha  csak  regélt? 

Vilma.  Ép  ifjúságom  ezt  a  terhes  álmot 

Eloszlatá  és  én  kigyógyulék; 

De  felfogadtam  megbántott  szemeimre. 

Hogy  jobbomat  csak  olyan  férfi  bírja, 

Ki  fátyolomnak  esküszik  hitet. 

S  a  fátyol  addig  bontatlan  marad, 

Míg  a  hiteskü  végig  mondva  nincs. 
Hangái  (félre).  Hogyan  jutok  ki  most  e  tömkelegből? 

Hitet  fogadjak,  míg  nem  látom  őt? 

Oh,  ez  ravaszság,  itt  vigyázni  kell.  (Vilmához,) 

S  hogy  volna  az,  ha  én  megváltanám 

Eskümmel  e  letiltott  bájakat, 

Ha  a  világnak  ismét  visszaadnék 

Egy  pár  mosolygó  ajkat  és  szemet? 

Jutalmam  nem  leend-e  megvetés? 
Vilma.  Én  önt  becsülöm  és  — 
Hangái.  Oh,  mondja  ki. 

^íOh,  mondja,  hogy  szeret. 
Vilma.  Ne  kényszerítsen : 

Az  érező  szív  hallgat  — 
Hangái.  És  szeret.  (Magában.) 

Ö  hallgat  és  szeret !  De  nem,  nem  indulok 

Szavakra,  melyek  már  megcsaltanak. 

Avagy  csak  egyszer  emlité-e  Vilmát  •* 

Célhoz  jutottnak  véli  már  magát, 

S  a  hü  barátné  elfeledve  van. 

De  jól  van,  én  megesküszöm  neki. 

Megesküszöm  s  majd  megkísértem  őt. 
Vilma  (félre).  Soká  tűnődik;  mit  jelenthet  ez? 
Hangái  (letérdepel).  Itt  lábaidnál,  bájos  ismeretlen, 

Hűséget  és  szerelmet  esküszöm, 

Szerelmet  még  nem  látott  bájaidnak. 

Erényeidnek  hűséget,  magadnak 

Ez  összeségért  állandó  hitet. 

Hitet,  szerelmet,  hűséget,  minőt 

Még  férfitól  nem  váltott  nő  .soha. 

A  szívnek  édes  földi  kéjire, 

S  a  lélek  halhatatlan  életére. 

Az  üdvre  esküszöm,  hogy  esküvésem  (fölkeUéhen) 

Csak  tréfa  volt ! 


Vilma  (azalatt  fátyolát  félre  veti). 

CFak  tréfa  voit? 
Hangai.  Hah.Vilma !  —  oh  én  balgatag  teremtmény  1 
(Vilmához  hidegen.) 

S  szép  Vilma  játszik  ilyen  ügyesen? 

Jó,  szép,  igen  szép,  rendkívül  jeles! 
(Vilmától  elvonulva.) 

Oh,  szégyen !  oh,  én  képtelen  vakandok. 
Ligeti  (jő  és  megáll) .  Mit  kell  találnom !  ő  és  Hangái 

Egy  meghasonlott  párként  áUanak, 

Ez  itt,  az  ott!  s  hogy'  jőnek  ők  ide? 
Vilma  (magában). 

Mi  ez?  magamra  hagy  és  ollyan  arccal, 

Mint  aki  visszatérni  nem  kivan. 

A  férfigőgöt  bántam  meg!  szívemre 

Gyujtám  a  házat,  melyben  ünnepet  várt, 

S  most  az  könnyemmel  olthatom  csak  el. 

Tapasztalás,  de  ritka  drága  gyöngy, 

A  szenvedésnek  kínszülötte  vagy. 

De  úgyis  a  szív  szenvedésre  van. 
Hangái.  Hogy  azt  a  hangot,  mely  őrszó  gyanánt 

Fülembe  rezgett,  meg  nem  ismerém ! 

Hogy  bábja  lettem  kém  játékinak  ! 

Oh  szégyen ! 

Eltávozom,  hol  asszony  nem  terem! 

El  még  ma,  most!  —  De  mért  ez  a  sietség? 

Hozzámegyek  s  enyelgve  mondom  el, 

Hogy  minden,  ami  történt,  tréfa  volt. 

Még  egyszer  azt  mondom,  hogy  tréfa  volt. 

Ügy  van,  csupán  és  puszta  tréfa  volt.  (Közelít.) 

De  Vilma  sír?  —  Oh,  Vilma,  mért  e  könny, 

E  fájdalom  harmatja  szép  szemében? 
Vilma  (feleszmélve). 

Én  sírtam  volna?  s  jött  szemembe  könny? 

Haszontalan  víz!  Hallja,  Hangái, 

Úgy  tetszik,  a  sors  zsarnokos  szeszélye 

Nem  akarja,  hogy  mi  egymásé  legyünk. 
Hangái.  Valóban  a  sors  úgy  látszott  akarni; 

De  a  barátság  mégis  szent  marad. 


Ligeti.  Megfoghatatlan!  Mit  mesélnek  ők 

Egj^rnásnak?  Ez  bohó  dolog  lehet. 
Vilma.  Remélhetem  hát  annál  biztosabban. 

Hogy  megteendi  vég  kérelmemet. 

Amit  beszéltem  és  történetimből, 

Minthogy  valóság  - 
Hangái  .  Mit  kell  hallanom  '. 

Vilma.  Fő  része  az  s  azért  is  kérem  önt. 

ígérje,  hogy  felőle  hallgatand; 

S  mind  afelől,  mit  tán  idő  előtt 

Vigyáztalan  valék  kimondani, 

Felejtse  el.  Felejtsen  engem  is, 

S  ne  lássuk  egymást  többé. 
Hangái  (meglepetve).  Oh,  igen! 

Amint  kivan  ja  ön.  —  De  még  sem,  az. 

Az  nem  lehet!  hogy  hallgató  leszek, 

ígérem  és  megtartom.  Ami  illeti 

Az  elfelejtést,  abból  semmi  sem  lesz. 

Mert  bárha  szívünk  nem  találkozott  is 

Az  érzemények  legbelsőbb  körén. 

Azért  haragnak  köztünk  nincs  helye. 

Hát  nem  vagyunk-e  mink  rokon  s  barát? 
(Növekedő  tűzzel.) 

Oh,  a  rokonság  szent  kötél;  atyáink 

A  hír  szerint,  két  testvérlányíiak 

Együtt  vezettek  népet  a  törökre, 

Az  ősz  Hunyadnak  fényes  harcain. 
Ligeti  (magában.)  Hisz  az  való:  de  már  régecske  volt . 
iÍANGAi.  Családaink  azóta,  mint  patak, 

Mel}/  egy  magas  kútfőből  származott, 

Elágazának  idegen  messzeségre. 

De  a  rokonság  mégis  fennmaradt. 

igen!  mi  most  is  vérrokon  vagyunk. 

És  a  barátság  illetetlen  áll. 

S  én  mint  rokon  legitt  lecsókolom 

E  kis  könnyűt,  mely  vétkemért  fakadt. 

S  mint  hü  barát  e  jobbot  felfogom, 

S  baráti  csókjaimmal  illetem ; 

(Vilma  kezét  folyvást  tüzesen  csókolja. j 


De  csak  baráti  tiszta  csókjaimmal, 
S  úgy  összecsókolom,  hogy  végre  asszonyától 
Hozzám  szegődik  és  enyém  marad.  — 
Oh  VLlma,  Vilma!  én  boldog  vagyok; 
Mert  legnagyobb  üdv  tégedet  szeretni. 
Vilma  (tartózkodva).  S  ha  esküvése  mégis  tréfa  volt? 
Haxgai.  Igen !  csak  tréfa  volt ;  mert  én  csupán 
A  fátyolatlan  Vilmát  szeretem, 
Téged,  te  kedves,  tündér,  csalfa  lány, 
S  nem  adlak  a  királyok  székiért. 
Nem  mindenért  a  végtelen  világon. 
S  hogy  ez  való.,  e  csókkal  esküszöm, 
Vilma.  S  e  csókkal  én  viszontag  esküszöm, 
Hogy  amit  tettem,  szív  sugakna  volt. 
(Egymást  hosszasan  ölelik,  azalatt  Kaczor,  Guta,  Rigó 
fellépnek  s  bámulva  elállanak.) 
I.iGETi.   Ez  már  eléggé  értelmes  beszéd. 
De  várjatok,  mert  még  itt  vége  nincs. 
Adózni  fogtok  bujkálástokért. 
Kaczor  (társaihoz).  Barátim,  mi  eleget  láttunk. 
(Kaczor,  Guta,  Rigó  távozni  akarnak,  azalatt  Katica  jő 
a  néppel,  mely  Gyilkos !  zsivány !  kiáltások  közt  a  dornb- 
nak  rohan;  de  a  jelenlevőktől  visszaijed.  —  Hangái  és 
Vilma  fölrettenve  távoznak  egymástól.) 
Katica.  Fogjátok  meg!  kötözzétek  meg! 
(Vilmát  s   Hangáit  meglátva,  egy  közel  álló  pór  kar- 
jába rogy.) 
Ah,  oda  vagyok! 
PÓR.  Nagyságos  asszonyom !  hiszen  elesik. 
Ligeti    (előlép).   Katica   kisasszony!   mi   lelte,   dj 
Istenért  szóljon. 
Vilma  (félre).  Ah  Istenem!  mint  bánom  tettemet. 

S  hogy  én  tevém,  még  meg  nem  vallhatom. 
Ligeti.  Vezessétek  a  kisasszonyt  kocsimhoz,  jó 
emberek,  itt  áll  az  árnyékban.  (Katica  elvezettetik.) 
Hanem,  Vilma  húgom  asszony,  nekünk  komoly  be- 
szédünk lesz  egymással.  És  Hangái  öcsém,  nekem 
öreg  jó  bátyád  azt  írta,  hogy  az  asszonyokat  nem 
szívelheted  s  örökké  köny\'ek  olvasásában  buvárkodol. 

Hangái.  Ezentúl  Vilma  szemei  lesznek  a  könyv, 
melyből  boldogságomat  fogom  kiolvasni, 

Vilma  (Ligeti  kezét  megcsókolva).  Édes  bácsi,  nem 
haragszik  reám,  ha  megjobbítom  magamat? 

Ligeti.  Eredj,  hamis  vagy. 

Vilma.  De  ha  minden  léptemről  legutolsó  mozdu- 
latomig számot  tudok  adni? 

Ligeti.  Oh,  azt  el  is  várom. 

Vilma.  Számot  adok  még  gondolatimról  is.  Én  a 
vüágon  senki  ellen  sem  vétettem,  mint  ezen  urak 
ellen,  kiknek  titkos  szerződésöket  kihaligatám;  s  az 
indíta  fel,  hogy  velők  vakmerő  játékomat  űzzem. 

Kaczor.  Kedves  kisasszony,  ha  titkos  szerződésün- 
ket hallotta,  az  magában  oly  gonosz  árulást  foglal  a 
nőnem  eUen,  hogy  mi  minden  viszontagságainkat  fe- 
ledve, boldognak  tartandjuk  magunkat,  ha  azon  meg- 
nyugtatással távozhatunk,  hogy  a  kisasszony  nekünk 
megbocsátott. 

Guta.  örökké  jó  emlékezettel  leszünk  ezen  kegye- 
lemért. 

Rigó.  S  amennyire  gyönge  erőnktől  telik,  meg- 
jobbítjuk magunkat. 

Ligeti.  Uraim,  gyanítani  kezdem,  hogy  eddig  talál- 
kozásink nem  a  magok  rendén  történtek,  azért  is  meg- 
hívom uraságtokat  házamhoz,  hogy  azon  törvény- 
széknek bírái  legyenek,  melyet  ezen  két  bűnös  felett 
tartani  akarok.  —  Elfogadják  baráti  jobbomat? 

Kaczor,  Guta,  Rigó.  Ezer  örömmel. 

Hang.\i.  És  az  enyémet?  ismeretlenét  ugyan,  de 
aki  törekedni  fog,  hogy  barátságokat  s  bocsánatokat 
megérdemelje. 

Kaczor.  Barátságunakat  igen  örömest,  de  bocsána- 
tunkat nem  ígérhetjük ;  mert  oly  kincset  ragadott  el 
tőlünk,  mely  pótolhatatlan.  Azonban  engesztelődé- 
sünk  jeléül  íme,  semmivé  tesszük  azon  sorsintéző 
irományt,  mely  annyi  bajt  s  fárasztó  csalódást  okozott. 
(Széttépi  a  szerződést,  azalatt  a  kárpit  legördül.) 

SZEMÉLYEK. 


Marót,  macsói  bán. 

Ida,  hitvese. 

Bárra,  várnagya. 

Haszán,  török  bég. 

BoD,  hadnagy,  rabló  vitéz,  Haszán  szolgálatában. 

JuszuF,  Haszán  szolgája. 

Ibrahim,  Bod  szolgája. 

Egy  apród. 

Egy  komorna. 

Egy  török  követ. 

két  török  katona, 

Nép.  Katonák  mnidkét  részről. 
A  tizenötödik  század  végén. 


ELSÓ  FELVONÁS. 

(Vár,  törökösen  bútorozott  szoba.) 
JUSZUF,    BOD. 

JuszuF.  Ah  féltörök,  Bod  úrfi,  megjövénk? 
Ugyan  sokáig  váratál  magadra. 
Hol  a  keresztény  ördögök  tanyáin 
Latorkodál,  hogy  annyi  küldözés 
Után  csak  most,  ily  későn  érkezel? 
Vigyázz,  vigyázz!  a  bég  megüstököl. 

Bod    (torkon   ragadja) . 


Fogatlan  őreb.  maszlagnyeldelő 


Tudod,  kivel  szólsz? 
JuszuF.  Oh  igen!  de  hát 

Bocsáss,  hiszen  te  mennydörgő  tüzes  vagy. 
(Bod  elbocsátja.  Juszuj  torkát  tapogatja.) 

Allah,  ne  hagyj  el? 
Bod.  Tudd  meg,  akarom. 

Hogy  szolga  vagy. 
JuszuF.  S  te? 

Bod.  Én? 

JuszuF.  Hölgyáruló  I 

Bod.  Igen  tehát!  asszony  rabló  vagyok; 

Mert  lenni  tetszik,  mert  úgy  akarom. 

Te  szolga  vagy,  mert  keD. 
JuszuF.  Az  semmi  baj. 

Bod.  Hallgass! 

(Jusziij  meghajtja  magát  s  hátra  vonul.) 
Hol  a  bég? 
JuszuF.  A  nagyságos  úr 

Mindjárt  jövend.  (Szünet  után.)  De  mégis,  hadnagy  úr , 

Vitézséged  ma  szörnyű  haragos. 

Pedig  ha  tudnád,  amit  én  tudok: 

Végére  jártam,  honnan  származál. 

BoD.  Azt  többször  is  tevéd. 

JuszüF.  Csak  tréfa  volt : 

De  most  — 

BoD.  Hazudni  fogsz,  mint  többször  is. 

Hogy  pénzt  csikarj. 

JuszüF.  No  már  az  szent  igaz. 

Hogy  amit  most  felőled  megtudék, 
Azt  ollyan  olcsón  el  nem  árulom. 

BoD.  Azért  is  jobb  ha  megtartod  magadnak. 

JuszuF.  Ki  tudja!  Lásd  Bod  úrfi,  bár  mi  hitvány 
Ember  fiának  apja  anyja  van. 
Még  a  veréb  sem  árva  fészkiben: 
Testvéri  vannak,  egy-költésüek, 
Együtt  csipognak  ételért,  együtt 
Kelendők  szárn^Ta.  Téged  senki  sem 
Nevez  fiának,  testvérnek.  Te  mint  egy 
Ágról  szakadt,  név  nélkül,  idegen 
A  nagy  világon,  úgy  vagy  itt  közöttünk, 
Mint  ismeretlen  magból  kelt  növény, 
Kit  mostohán  vad  kertész,  a  vihar, 
Távol  határba  veszni  ültetett. 

Bod.  Juszuf,  Juszuf!  te  engem  ingerelsz. 
Te  csúfolódni  szoktál  és  örülsz, 
Ha  vágyat  keltesz,  mely  be  nem  telik. 
Melyet  hatalmad  nincs  betölteni ; 
örülsz,  ha  látod  égő  arcomon. 
Hogy  átkozott  nyelved  fulánkja  fáj. 
Hogy  felzavartad  szüm  legbelsejét, 
S  én  azt  előtted  fedni  nem  tudom ; 
De  mondom  Istenemre  — 

Juszuf.  No,  no,  no! 

Hiszen,  ha  kell,  én  semmit  sem  tudok. 
Én  nem  tudom,  ki  vagy.  (Haszán  jő.) 

Bod.  Ne  is  keresd. 

Családom  ott  kezdődik,  hol  szemcsém, 
Melyet  merész  kar  s  ész  fog  szerezni. 

Juszuf  (Haszánt  észrevevén).  Tudom,  tudom. 

Bod.  Tudod,  vén  fecsegő i> 

Hát  tudd  meg  azt  is,  hogy  többé  Bodot 

Mesével  megríkatni  nem  lehet. 

Most  férfiak  vagyunk,  s  a  vakmerőnek, 

Ki  származásunkról  balul  ítél, 

Kardunk  felel  meg. 
JuszuF.  A  nagyságos  úr! 

Haszán  (Jiiszufhoz  titkon). 

Hallod,  Juszuf,  ha  még  olyat  fecsegsz, 

Mit  tudni  nem  kell,  tudnod  nem  szabad, 

Nyárson  sütöm  meg  fonnyadt  testedet. 

Ródd  fel  magadnak:  ismersz!  —  elmehetsz. 
(Jítszuf  el.) 
BoD.  Haszán,  bég  üdvözlek. 
Haszán.  Hah  martalóc! 

Te  két  világnak  gyöngye,  megjövél? 
BoD.  Uram! 
Haszán.         Ne  szólj,  mert  el  kell  mondanom. 

Mi  és  ki  vagy,  különben  elfelednéd. 

Hivatlak,  és  te  késedelmezel ; 

Parancsolok,  s  te  bizton  elmaradsz; 

Üzenni  mersz,  hol  jönöd  kellene. 

Ej,  ej!  Bod  úrfi,  mit  tartasz  felőlem? 

Nem  én  vagyok,  ki  úrrá  tettelek? 

Nem  én  vagyok,  ki  semmivé  tehetlek? 
Bod.  Hagyd  el,  Haszán,  ne  fáraszd  nyelvedet ; 

Inkább  magamtól  hallom,  ami  fáj. 

igen  Haszán,  én  kezdem  érzeni, 

Hogy  több  lehetnék,  mint  vagyok.  De  halld : 

Rabul  esem  hozzád,  s  mint  gyermeket 

Görög  kalózok  vittek  tőled  el. 

Kik  hölgyet  s  mindent,  ami  drága,  szép, 

Elvenni  szoktak,  nem  megszerzeni: 

Bátor  fiak  s  szabadság  elemök. 

Én  megtanultam  mesterségöket. 

Te  akkor  visszaváltál.  Nemde  ez, 

Mit  imént  szándékod  volt  mondani? 

Te  visszaváltál;  én  váltságomúl 

Folytattam  nálad  mesterségemet. 

S  ezt  nem  görög,  nem  más  országokon. 

De  ott,  hol  életemnek  napja  nyílt : 

Saját  hazámban  s  nemzetem  között. 

Hah  bég,  ha  ezt  te  mind  megfizeted, 

Ügy  gazdag  ember  vagy.  Nem  adtam-e 

A  szép  Jolántát  zsákmányul  neked. 

Ki  mint  jegyessel  elszökött  velem, 

örömtelen  korának  hagyva  honn 

Az  ősz  apát,  ki  benne  élt  csupán? 

És  volt-e  szebb  hölgy  messze  tartományon, 

Mint  Kende  Rózsa?  én  őt  kedvedért. 

Menyekző  várta  s  derék  jegyes, 

Hálómba  szőttem  és  feláldozám. 

Midőn  kitudta,  hogy  Sztambulba  megy, 

Sírt,  átölelte  térdemet,  könyörgött : 

A  szikla  is  megindult  volna  rá, 

Én  asszonykönyre  meg  nem  indulok, 

És  felszakítám  őt  e  térdeimtől; 

De  megfogadtam  minden  istenekre  — 
Haszán.  Nos  mit  fogadtál?  hallgatsz?  nem  felelsz? 
BoD.  Csak  azt,  Haszán  bég,  hogy  te  szörnyeteg  vagy, 

Igéretid  ha  meg  nem  tartanád. 
Haszán.  Ez  hát  a  baj  s  ezért  maradsz  te  el? 

Vagy  úgy  szokás-e  tartozást  beszedni. 

Hogy  érte  nem  jövünk?  szegény  fiú! 

Itt  fogd  ez  erszényt ;  súlyogasd  kezedben : 

És  ráadásul  még  e  másikat. 

Nos  kell-e  még?  vagy  olcsón  adtad-e 

Árúidat?  gonosz  kis  kalmár  vagy  te,  Bod, 

Te  pénz  helyett  egy  pár  csalárd  szemet, 

Sugár,  hajlékony  termetet  viszesz 

Vásárra  és  ez  ál  pénzek  becsét 

Kígyói  nyelved  százszorozni  tudja, 

Míg  alkud  áldozatja  megesik. 

Csak  valld  ki  Bod,  te  ingyen  vessz,  de  drágán, 

Felette  drágán  adsz  ki  árudon. 
Bod.  Te  bőkezű  vagy. 
Haszán.  Gondolod?  maradj 

Hívem,  s  én  dúsabbá  teendelek. 

Mint  álmaidban  voltál  valaha. 


BOD.  örömre  bírsz  e  nem  remélt  kegyeddel. 
De  nem  csak  pénz,  sőt  nem  pénz  az,  miért 
Szolgáltalak.  Hallgass  ki  egyszer  engem 
S  Ítélj,  Haszán.  Más  emberek  talán 
Vesződnek  pénzért,  hírért,  asszonyért. 
Vallásokért,  hazájokért.  Nekem 
Csak  báb  az  asszony;  a  hír  puszta  hang; 
A  pénzt,  ha  megszereztem,  kivetem, 
Mint  koncot  ebnek,  hogy  ne  zúgjanak 
Az  emberek.  Mi  szükség  pénz  nekem? 
Ki,  ami  kell,  és  pénzen  kapható, 
E  két  kezemmel  mind  elvehetem. 
Hazámhoz  semmi  nem  köt ;  csak  gyanítom, 
De  nem  tudom;  s  alig  van  Istenem, 
Kitől,  ha  balra  váltak  dolgaim. 
Számot  vehessek  rossz  óráimért. 
És  mind  ezekre  én  nem  is  szorultam. 
Ez  ifjú  kar  s  e  bátor  szív  elég, 
S  minden  jutalmam  gyors  tettért  siker! 
S  mégis,  Haszán!  van  egy  csekély  dolog. 
Miért  én  tenni  mindent  kész  vagyok. 

Haszán  (magában).  Ez  a  fiú  nagyon  megváltozott 
Ha  megcsalódnám  benne !  Nos,  mi  az, 
Miért  te  mindent  kész  vagy  tenni,  Bod? 

BoD.  Haszán,  te  engem,  ámbár  rabodat. 
Kiért  sokáig  váltság  bére  nem  jő. 
Gonddal  neveltél,  s  úgy  látszék  gyakorta. 
Jó  s  bal  szerencsém  téged  érdekelt. 

Haszán.  Látszék?  nem  úgy  van;  sorsod  érdekelt, 
S  becsüllek  érte,  hogy  megismered. 

BoD.  Igen,  Haszán,  te  vagy,  kiben  bizom. 
Tőled  tudom,  hogy  él  egy  agg  apám, 
S  hogy  egyszer  ez,  nagy  messze,  sok  veszély  közt, 
Hozzád  jővén,  mert  pénze  nem  vala, 
Váltságomúl  magát  ajánlta  fel, 
örök  raboddá  kész  levén  szegődni. 
Csak  hogy  bocsáss  el  engem,  egy  fiát. 

Haszán.  Úgy  van;  de  még  szükségem  volt  reád, 
S  én  visszaküldeni  őt  bántatlanul. 

BoD  (hevülten). 

Bántatlanul?  (Csillapodva.)  Igen,  te  nem  vagy  ádá/, 

Te  nem  vagy  vérszopó,  mint  társaid. 

S  lássad,  Haszán,  ez  ember  agg,  szegény. 

Gyámoltalan ;  föld,  ég  elhagyta  őt ; 

És  még  sem  orzó,  még  sem  útonálló, 

Ő  nem  rabol;  nem  csal;  de  dolgozik, 

Ő  dolgozik,  Haszán  s  mint  a  vakand 

A  háládatlan  földet  túrva  teng 

S  véres  veríték  mossa  kenyerét. 

Ha    egyszer  én  ez  embert  láthatom, 

Ha  rossz  ebédén,  hol  vendége  bú. 

Hozzá  belépve  mondhatom:  ne  sírj. 

Keress  magadnak  egy  biztos  szugolyt, 

Töltsd  nyugalomban  végső  napjaid: 

Én  pénzt  hozék,  pénzt,  mennyi  kell,  öreg! 

Én  a  te  véred,  egy  fiad  vagyok. 

Hah  bég!  ha  ezt  megértem,  mindenem, 

Mind  holtomig,  szolgálatodra  van. 

Te  sokszor  ígéred,  hogy  visszadasz: 

Oh,  mondd  nekem  meg,  hol  találom  őt? 
Haszán  (magában). 

Ö  még  sem  oly  rossz,  milyennek  szeretném, 

De  elhivé  apjáról  a  mesét. 

így  jó.  Ez  által  kötve  tarthatom.  (Bodhoz). 

örvendem,  ifjú,  ily  beszédedet. 

Úgy  hangzik  az,  mint  elszánt  férfié, 

Kivel  szerződni  méltó  és  lehet  — 

De  jőj,  ne  állj  itt,  mint  az  idegen. 

Üljünk  le,  szóljunk,  mint  két  jó  barát. 

Ki  egymásnak  végtére  számot  ad.   (Leülnek.) 

így  hadnagyom!  Te  ifjú  vagy  s  magam 

Nem  szinte  rest  a  perléshez:  hamar 

Egymásba  kaphatnánk,  ha  józan  ész, 

Mely  érdekinket  összefűzve  tartja, 

Ki  nem  simítna  szép  frigyünk  redőit.  — 

Ismered  a  macsói  bánt,   Marótot? 
BoD.  Hírből  tudom  csak,  hogy  jeles  vitéz, 

S  hogy  a  szerencse  foglyoddá  tévé. 

Haszán.  Oh,  az  valóban  nagy  szerencse  volt. 

ö  élve  innen  meg  nem  szabadul, 
BoD  (magában).  Szerencse  szolgál,  ez  jó  hír  nekem. 
Haszán  (Bodot  kémlelve) .  Ismered  a  vitéz  bánnak  nejét? 
BoD   (zavarban).  Igen  Haszán. 
Haszán  (folyvást  kémlőleg).  Azt  mondják  ifjú  s  szép? 
BoD  (folyvást  zavarodva) .  Igen,  Haszán,  ő  szép  is,  ifjú  is. 
Haszán.  S  ez  volna  minden,  amit  róla  tudsz? 

De  félre  minden  tettetést  közöttünk. 

Imént  te  szemrehányást  tői  nekem. 

És  megfogadtad  minden  istenekre  — 

Megmondjam,  mit  fogadtál?  azt,  hogy  e  tőr, 

Mit  öntudatlan  illetél  kezeddel, 

Mely  épen  úgy,  mint  szód,  fenn  akadott. 

Hogy,  mondom,  e  tőr  engem  döf,  ha  egykor 

Eszedbe  jutna  hinni,  hogy  csalárdul 

Bántam  veled,  vagy  inkább,  majd  ha  többé 

Szükséged  nem  lesz  rám.  De  légy  nyugott. 

Ez  gondolat  volt  csak,  s  a  gondolat 

Nem  öl.  De  halld:  mert  én  is  felfogadtam, 

A  nagy  próféta  szent  nevére,  hogy  ha 

Te,  akit  én  neveltem,  akinek 

Kastélya  épült  drága  pénzemen. 

Hol  úr  vagy,  védelmezve  általam, 

S  kitől  én  semmit  meg  nem  tagadék, 

Ha  Bod,  te  egykor  elvakult  eszeddel 

Magad  kezére  játszanál,  s  az  asszonyt, 

Kit  birtokomba  várok  minden  áron, 

Kiejtenéd  kezemből,  esküvém, 

Hogy  amikor  legjobb  napod  leend, 

Apád  fejét  küldöm  be  asztalodra! 

De  ez  csak  gondolat  volt,  gondolat. 

Mely,  mint  eredt,  a  semmiségbe  tért ; 

Mert  mink  megint  kibékülénk,  megint 

Igaz  barátok  lettünk.  Szólj  velem 

Nyíltan.  Te  őt  jól  ismered.  Hogy'  is 

Ne  ismernéd?  Te  gyakran  láttad  őt. 

Sőt  amióta  elvalál,  örökké 

Csak  nála,  érte,  látásában  éltél. 

BoD  (félre).  Sátán  török.  Csodálkozom,  Haszán, 

Hogy  kis  dolognak  ily  nagy  hangot  adsz; 

Halljad  tehát:  én  őt  jól  ismerem 

S  jónak,  szelídnek,  szépnek  ismerem ; 

Nem  oly  szépnek,  milyen  jó  és  szelíd 

S  mégis,  ha  bánat  nőt  széppé  tehet, 

Úgy  szebb  s  jelesb  ő  minden  asszonyoknál 

S  én  megszerettem  ezt  a  bánatot 

Az  ifjú  halvány  arcok  romjain. 

De  ez,  tudod,  nálam  nem  tart  soká. 

Parancsolod?  De  nem,  hiszen  neked 

Nem  kell  virág,  mely  hervad. 
Haszán.  Sőt  igen. 

Parancsolom,  hogy  őt  elhozd  nekem, 

Elcsald,  vagy  elrabold. 
BoD  (egykedvűséget  tettetve).  Mint  akdiToá.   (Magdbun.) 

Hah  ördög!  — 
Haszán.  így !  legszebb,  ha  értjük  egymást. 

Most  menj,  sietve  járj,  fogadj  hadat. 

Kincstárnokom  több  pénzt  fog  adni  még. 

Ne  kímélj  semmit.  És  ha  visszatérsz. 

Családodat  megmondom.  Légy  serény, 

Légy  hü. 
BoD.  Igen,  Haszán,  hü,  mint  a  gondolat, 

ílelyet  kimondtál;  emlékezz'  reá. 

Én  visszatérek  s  várom  díjamat.  (El.) 
Haszán  (utána  néz) .  A  gyáva  féreg !  mint  utálom  őt ! 

Juszuf !  hozasd  fel  a  bánt  börtönéből. 
(Juszuf  a  hívásra  jő,  majd  távozik.) 

Kevély  Marót  bán,  most  már  szólhatunk. 

Ha  majd  kezembe  játszta  hölgyedet. 

Ha  midenedtől  megfosztottalak 

S  előttem  állsz  az  irtó  vérpadon, 

Akkor  súgom  füledbe:  nézz  oda, 

Kiért  te  tíz  év  óta  fáradál, 

Váltságot  adtál,  végre  lesbe  csalva 

Rabul  esel,  kit  annyi  terhes  év 

Ki  nem  törölt  testvéri  gondjaidból. 

Itt  áll  öcséd,  itt  áll  e  szörnyeteg: 

És  én  neveltem  őt  ily  szörnyeteggé. 

Nézd,  ő  keresztény,  mint  te,  és  mag5'^ar, 

És  elrabolta  hölgyedet  nekem. 
(Bilincs  zörgés  hallik.  Marót  bánt  bevezetik,) 
Marót.  Miért  hivattál?  végezd  röviden. 
Haszán  (magában). 

Nem  változott ;  még  büszke,  mint  elébb.  — 

Hog5^an,  vátéz  bán?  meg  sem  köszönöd, 

Hogy  a  setét,  penészes  bolt  alól 

A  napvilágra  felhozattalak? 
Marót.  A  napvilág  utálatos  nekem, 

Mert  benne  látom  gyűlölt  képedet. 
Haszán.  Feledni  látszol,  hogy  kezemben  élted. 
Marót.  Semmim  kezedben,  amit  féltenék 

Vagy  mért  nem  öltél  hát  meg  eddig  is? 

Mert  bár  örülsz  a  vérnek,  mégis  inkább 

Óhajtod  a  pénzt:  pénz  az  istened. 

Jól  van  tehát,  mondd  meg  váltságomat. 

Marótnak  élte  drága,  jól  tudom, 

De  mondd  ki  árát:  megfizethetem. 
Haszán.  És  meg  fogod  fizetni.  Halld,  Marót  báni 

Te  egy  csatán  három  testvéremet 

S  vitéz  apámat  fekteted  a  porba; 

Kinek  kezétől,  számtalan  csatában, 

Igazhivőknek  vére  ontatott ; 

Ki  elraboltad  ennen  húgomat 

S  szolgádnak  adtad  aljas  hitvesül; 

Te  nemzetemnek  átka  s  kárhozatja. 

Váltsd  meg  magad:  váltságod  a  halál. 
Marót.  Ezért  hivattál?  Jól  van.  Én  megyek. 
Haszán.  Csak  még  egy  szót.  Neked  szép  hitvesed  van ; 

Szép,  mint  a  nap  és  mint  a  hold,  szelid. 
Marót  (magában) .  Oh  hogy  kötözve  vannak  karjaim ! 
Haszán.  Hogyan?  megindulsz?  nyugtalankodol? 

Hát  feltaláltam,  ami  fáj  s  gyötör? 

Igen  tehát !  add  hölgyedet  nekem : 
Váltságod  bére  ő,  vagy  a  halál.  — 
Gondolkozol?  szólj,  mit  határozál? 

Marót.  Azt,  hogy  te  fúlj  meg,  fajtalan  pogány, 
Ki  hitvesem  szeplőtelen  nevét 
Káromkodóúl  ajkadra  vetted. 

Haszán.  Hah!  mint  örülök,  hogy  dühödni  látlak. 

Marót.  Hitetlen !  aki  váltságot  vevél 
Gyermekkorában  rabbá  lett  öcsémért. 
Kit  annyi  évek  óta  keresek. 
Kit  sem  csatáim,  sem  díj  vissza  nem  bírt 
Szerezni  vágyaimnak,  ördögül 
Te  azt  kezedben  lenni  hazudoztad. 
Rabló !  ki  szerződésünk  ellenére 
Az  alku  s  váltás  megrendelt  helyén. 
Hol  én  a  díjjal  híven  megjelentem. 
Ott  lesbe  csaltál!  megvetlek:  zsivány 
És  nem  vitéz  vagy!  utálat  reád, 
S  átok  fajodra,  mig  csak  benne  tart. 

Haszán.  E  szó  az,  ember,  mely  téged  megöl. 

Marót.  Mikor  remegte  a  halált  Marót  bán? 
Szakadj  meg,  mint  a  vérig  zaklatott  eb. 
Ügy  áldjon  meg  prófétád  s  Istened, 
Mint  én,  halálos  ellened,  kívánom. 
Bocsáss  el  börtönömbe. 

Haszán.  Elmehetsz; 

D  vidd  magaddal  a  vigasztalást, 
Hogy  aki  báj-  s  erényben  oly  jeles. 
Kit  életednél  inkább  kedvelél. 
Szép  hölgyedet  meglátod  nemsokára, 
A  vérpadon  te,  s  karjaimba  öt. 
S  öcsédet?  őt  is  el  fogom  hozatni, 
S  midőn  együtt  lesz,  amit  szeretél. 
Bosszúmat  akkor  oltom  véreden.  — 
Tudod  most  már,  miért  hivattalak? 
Hogy,  míg  halálod  végórája  jő. 
Nyugtod  ne  légyen  egy  pillantatig: 
Hanem  tűnődve  megbukásodon. 
Hosszú  halálnak  érezd  kínait, 
S  ha  végre  lelked  megfáradt  belé,  tudd. 
Hogy  én  valék,  ki  tönkre  zúztalak. 

Marót.  Dühös  pogány,  azt  tudni  nem  fogom. 

De  azt  tudom,  hogy  útállak  szivemből, 

S  hogy  félni  tőled  nem  fogok  soha. 
Hasszán.  (Vigyétek  őt  és  több  vasat  reá! 

(Marót  elvitetik,  Ibrahim  jő.) 

Kit  látok  itt,  hü  szolgám,  Ibrahim? 
Ibrahim.  Allah  ne  adja,  hogy  hivebb  legyen 

Akárki  más,  mint  szolgád  Ibrahim. 
Haszán.  Ismerlek  és  becsüllek,  hü  legény. 

De  szólj,  mi  hoz  most  ily  váratlanul? 

Mi  hír  az,  mellyet  jöttél  közleni? 
Ibrahim.  Uram,  te  engem  a  merész  lovaghoz, 

Bodhoz  kötél  le  szolgául,  hogy  útjain 

Kisérve,  folyvást  szemmel  tartsam  őt, 

S  ha  ingadozni  sejteném  irántad. 

Hírt  adjak  róla.  Most  jól  ismerem. 

És  itt  vagyok,  nagy  vádat  tenni  rá! 
Haszán.  Későn  jövel;  ő  épen  most  hagyott  el, 
Ibrahim.  Már  elhagyott?  stán  pénzt  csikart  ki  tőled? 
Haszán.  Csikarni   tőlem   nem   lehet,   fiú. 

De  adtam  önként :  dúsan  távozott. 
Ibrahim.  Ügy,  megbocsáss,  nem  látod  őt  soha. 
Haszán.  Nem  értelek.  Szólj  nyíltan  Ibrahim, 

Nagy  dolgot  bíztam  rá  s  ha  megcsalódnám  — 

De  nem  lehet !  kemény  kötés  alatt 

Tevők  az  alkut.  ^ 
Ibrahim.  Ö  azt  megszegi, 

Ha  szinte  lelkét  kötte  volna  is  le: 

Nincs  oly  hitetlen  ember  a  világon. 
Haszán.  Te  nyugtalanná  tészesz.  Add  okát 

Gyanúdnak,  ember;  semmit  el  ne  hallgass! 
Ibrahim.  Régóta  tépelődtem  már  magamban. 

Hogy  hős  uramnak  bizodalma  van 

Egy  ily  keresztény  elvetett  kölyökhöz. 

Kiből  ha  felnő,  tudtam,  róka  lesz, 

S  jótétet  árulással  fog  fizetni. 

De  szolga  hallgat,  míg  nem  kérdezik, 

S  elnyelt  gyanúja  csak  magának  árt. 

H ÁSZÁN.  Gyanúd  okát,  gyanúd  okát,  fiúi 

A  többi  nem  te  gondod.  Mit  találtál, 

Mi  hitszegő  szándékát  felfödi? 
Ibrahim.  Mindent  uram  s  az  áruló  ma,ga 

Adá  kezembe  titka  kulcsait ; 

Mert  nagy  bizalma  volt  hozzám,  mióta 

ígéretet  vőn  tőlem,  hogy  keresztény 

Hitet  veszek  fel  s  elszököm  vele. 

Azért  is  most,  hogy  hozzád  volt  jövendő, 

így  szóla  titkon:  «Ibrahim,  megyek; 

S  ha  sorsom  úgy  akarja:  gazdagon 

Jövök  meg.  —  Akkor  e  sasfészket  itt 

Felégetem  s  kedvesb  lakást  veszek. 

Hol  vad  Haszánnak  karja  el  nem  ér.» 

Bocsáss  meg,  ő  mondotta  így. 
Haszán.  Beszélj. 

Ibrahim.  Elvégezem;  mert  többet  nem  beszélt. 

De  téged,  oh  bég,  többször  káromolt 

S  átkozta,  mely  kezedbe  adta  őt, 

A  sorsot.  Istent,  végre  önmagát. 

Biztattam  én  is  s  szinte  átkozódtam, 

Hogy  megfeleljek  bennem  volt  hitének: 

De  feltevém,  hogy  hozzád  nyargalok 

S  parancsodat  kikérem.  —  E  felett 

Egy  kis  levélkét  külde  még  minap 

A  bán  nejéhez.  Én  azt  elfogám, 

S  itt  átadom,  hogy  ismerhessed  őt. 
Haszán  (a  levelet  olvasván,  magában). 

Ügy  van.  Gonosz  szándéka  bizonyos.  (Ibrahimhoz.) 

Csalódtál,  jó  fiú.  Bod  hű  marad. 

S  csak  tréfa  volt,  miket  neked  beszélt. 

Azonban  most  te  vissza  nem  menendsz: 

Szükségem  van  rád.  —  Küldd  fel  Juszufot. 

(Ibrahim  el.) 

De  még  a  vén  rókában  sem  bízom. 

Többet  fecseg,  mint  illik.  Ibrahim: 

Hé  Ibrahim !  (Ibrahim  jő) .  Másképen  gondolám  meg. 

Te  gyűlölöd  Bodot. 

Ibrahim.  Nem  tagadom. 

Haszán.  S  amit  beszéltél,  rágalom? 

Ibrahim.  Vizsgálj  meg,  és  ha  úgy  találtatik  — 

Haszán.  Hallgass.  De  azt  csak  elhiszed  szavamra, 
Hogy  mit  neked  mondott,  az  tréfa  volt? 

Ibrahim.  Fejem  kezedbe,  bég,  én  nem  hiszem. 

Haszán  (félre).  Ez  a  fiú  nem  csalhat.  —  Ibrahim 
Te  visszamégy  s  az  éjjel  mély  titokban 
Bodot  lakában  haddal  megleped,  — 
Vag}'^  inkább  vesztegesd  meg  embereit, 
S  őt  élve,  halva,  hozzad  el  nekem. 
Ha  élve  hoznád,  inkább  szeretem ; 
De  öld  meg  őt,  ha  el  nem  foghatod. 
Siess,  rohanj  el,  hogy  későn  ne  járj. 
Lelked  s  szerencséd  rajta,  Ibrahim : 
Vagy  őt  magát,  vagy  vérét  hozd  nekem 

(Ibrahim  el.) 
Oh,  mért  kezemben  nincs  a  martalóc. 
Egy  új  halált,  egy  szörny  ebbe  t  keresnék 
Számára,  s  avval  irtanám  ki  őt.  (Gondolkodva.) 
S  ha  elkerüli  Ibrahim  kezét? 
Akkor  Marót  bán  kétszerest  lakoljon  I 
Juszuf,  vezesd  fel  a  bánt.  (Jusziif  jő  s  elmegy.) 
De  ő,  ez  a  Bod,  akit  én  teremték. 
Kit  mint  bosszúmnak  eszközét  neveltem, 
Még  tán  szerencsés  lesz,  megszabadul, 
Marótnak  úr  lesz  hölgyén  s  várain, 
És  megkacag,  hogy  boldoggá  tevém. 
Hadat  szerez  tulajdon  pénzemen, 
S  még  rajtam  üt,  s  az  ördög  megsegíti. 
Nem  így,  nem  így!  bátyjának  élni  kell. 
Öt  líátyja  által  kell  megrontanom. 
(Marót  bevezettetik.) 

Macsói  bán,  mit  tartasz  a  felől 
Ki  szót  adott,  s  szavát  nem  tartja  meg? 
Marót.  Nem  ember,  nem  keresztény,  nem  magyar ; 
Hanem  hitetlen  pára,  mint  az  eb, 
Ki  lelke  hangját,  a  szót  megszegi. 

Vörösmarty  munkái.  IV.  9 

Haszán.  Nem  vélekednek  mind  így  sorsosid; 
De  téged  annak  ismer  a  világ, 
Kinél  a  szó  szent  és  megtörhetetlen. 
Mondd  meg  nekem,  megtartanád-e  szódat. 
Ha  nem  keresztény,  aki  azt  veszi? 

Marót.  Akár  a  puszta  lég.  Makacs  vagyok, 
És  más  szavának  ritkán  engedő; 
De  adjam  egyszer  másnak  szavamat, 
Uram  Ion  a  szó  és  én  rab  vagyok. 
De  mért  hivatsz  te  másodízben  engem? 
Akarnád  látni  hogy  majd  reszketek. 
Hogy  színem  félelemtől  változik. 
Tekints  szemembe,  s  lássad  lelkemet. 

Haszán.  Te  bátor,  elszánt  férfi  vagy,  s  ez  az. 
Miért  hivatlak.  Meg  kell  vallanom, 
Örültem  volna  csüggedéseden, 
Szerettem  volna  látni  harcodat 
Indulatidnak  pártütő  dühével; 
De  vas  szived  meg  nem  rendíthető. 
Most  halld  komoly  szándékomat:  Fogadd 
Becsületedre,  esküdjél  hitedre, 
Hogy  míg  ezen  nap,  mely  most  délen  áll, 
Hatszori  bevégzi  a  pályát  fölöttünk, 
öt  ezer  aranyt  fizetsz  válságodúi, 
Vagy  visszatérsz,  mint  voltál,  foglyomul: 
De  megjegyezd,  hatod  nap  hunytakor. 

Marót.  Időd  rövid,  s  a  váltság  szertelen  nagy, 
Vedd  el  felét,  s  adj  hozzá  négy  napot, 
S  én  megjövök  vagy  küldöm  díjamat. 

Haszán.  Csekély  az  ár,  ha  nem  feledjük  el. 
Hogy  egy  hatalmas  bánért  adatik. 
Te  tudhatod,  hol  vannak  kincseid: 
Azért  bocsátlak  értök  magadat. 
S  hat  nap  szabadság  annak,  aki  rab. 
Elég  idő,  hogy  pénzét  összeszedje. 
Mégis,  ne  mondhasd,  hogy  nagyon  szorítlak, 
lm  rá  adok  még  négy  szabad  napot; 
De  minden  új  nap  díja  száz  arany. 

Marót.  Te  telhetetlen  vagy;  de  légyen  úgy. 
S  mivel  magamra  biztad  sorsomat, 
Tized  nap  estén  hozzád  visszatérek, 
Vagy  díjamat  veszed,  ha  telhetik. 
Becsületemre  és  hitemre  mondom. 

Haszán.  Mehetsz.  Szabad  vagy.  Emlékezz'  reá. 
Hogy  még  kezemben  rab  testvéred  is; 
ö  hitszegésed  áldozatja  lenne. 

Marót.  Fölösleges  gond.  Bár  még  nem  tudom 
Mért  változott  meg  így  határzatod; 
De  hogy  meglásd,  mint  tartom  szavamat, 
Az  alku  álljon;  én  eltávozom. 

Haszán  (J uszít jhoz,  ki  távol  áll). 
Veresd  le  a  macsói  bán  vasát. 
Egy  védcsapat  kisérje  őt  tova. 
S  bocsássa  el,  ha  birtokába  ér.  (Marót  elvezettetik.) 
Menj  csak,  kevély  bán,  nézd  meg  házadat, 
örülj,  ha  tudsz.  Hölgyed  szép  s  jó  szivű. 
De  más  szakasztja  rózsáit  kegyének. 
Gyilkold  meg  azt  a  vakmerőt !  de  az 
Testvér  öcséd,  ki  dúlja  fészkedet.  — 
Most  ő  szabad,  feloldám  karjait. 
Hogy  ön  szivébe  verjen  tőrt.  Igen! 
S  ha  majd  kilakta  vérében  magát. 
Ha  béke  és  rend  búcsút  vettenek. 
És  lelke  roncsolt  lesz,  mint  háza  dúlt, 
A  vár  előtt  kész  haddal  állok  én. 
És  felkiáltok,  hogy  meghallja  minden 
S  reszkessen,  aki  halja,  ezt  kiáltom: 
<iMacsói  bán,  add  meg  váltságodab>. 

MÁSODIK  FELVONÁS. 

(Erdö.^ 

Marót.  ím,  itt  vagyok  súlyos  rabság  után, 

Enbirtok ómban,  váramhoz  közel, 

Hol  ifjú  hölgyem  rég  hiába  vár. 

Szegényke!  hány  keserves  éjt,  napot 

Számlált,  mióta  elvagyok.  Miattam 

Könnyűiben  hervasztá  arcait. 

Alig  remélve,  hogy  még  megjövök. 

S  ím,  itt  vagyok.  De  így  ne  lássa  meg 

Férjét  a  hű  nő;  a  nem  várt  öröm 

És  szenvedésim  zordon  bélyege 

Megháborítnák  gyengéd  kebelét. 

Titkon  megyek  be,  ismeretlenül, 

S  időt  lesek,  míg  bizton  láthatom.  (Leül.) 

Az  est  közelget,  a  nap  áldozik, 

S  a  véres  oltár,  melynek  meghajol 

A  csalfa  gyilkos  ember-lakta  föld, 

Hol  ember  embert  üldöz  vad  gyanánt 

S  mohón  előzve  a  halál  kezét 

Idő  előtt  sírboltot  népesít. 

Ily  véres  oltár  vagy  te  most,  hazám. 

Mikor  derülsz  ki  szenvedéseidből?  — 

A  nap  leszállt,  most  már  indulhatok.   (Fölkel.) 

Adj'  Isten,  úgy  találjam  házamat 

Mint  gondjaimban  híven  hordozám.  — 

De  hall!  mi  ez,  mi  zaj  közéig  felém? 
(Kívül  többek  kiáltása.) 

Add  meg  magad,  vagy  ízre  szabdalunk. 
(Bod  három  álorcással  verekedve  he  jő.) 
Marót.  Egy  ellen  három?  Itt  segítni  kell. 

Bátran  levente,  én  is  itt  vagyok. 
(Rövid  verekedés  után  a  rablók  eljutnak.) 

Ej,  ej,  vitéz!  ily  fényes  öltözetben. 

És  illyen  egyedül? 

BoD.  Átkozott ! 

Majd  varjak  étke  lettem.  Köszönöm, 

Vitéz  barátom,  a  pontos  segélyt. 
Marót.  Haszontalanság,  szót  sem  érdemel. 
BoD.  Igen,  ha  puszta  életért  vívunk ; 

De  én  szerencsém  útján  indulék. 
Marót.  Oh,  már  az  más;  de  úgy  tetszik,  te  vérzel. 

Bal  arcod  sértve  van. 
BoD.  Tűz  s  fergeteg! 

Mért  épen  arcom,  azt  nem  szeretem. 
Marót. 

(Kendőt  vesz  elő.) 

Menny  kőt  öcsém !  tán  csak  nem  nászba  mégy? 
BoD  (törli  arcát). 

Kevesb  mint  nász,  de  annál  édesebb. 

Én  titkos  kedvesemhez  utazom. 
Marót.  No,  már  az  hozzád  illik :  ily  finom 

Vitéz  előtt  ajtó  s  szív  n3áltan  áll. 

De  add  a  kendőt,  majd  én  megtöröllek. 
(Törli  Bodot,  majd  a  kendőre  néz.) 

Tüzes  villám !  e  kendőt  ismerem.   (Ismét  törli.) 
BoD.  Jaj,  irgalom!  hiszen  te  összenyomsz. 

Azt  gondolod,  hogy  ellenség  vagyok? 
Marót.  Hagyd  csak,  barátom,  nálunk  így  szokás: 

A  vernek  folyni  kell,  ha  megeredt. 
BoD.  Gonosz  szokás;  de  ám  csak  rajta  hát. 
Marót  (törli,  majd  ismét  a  kendőre  néz). 

Szentséges  ég !  E  kendő  hölgyemé ! 
BoD.  Kendőmet  nézed,  ha!  ha!  úgy-e,  szép? 

Vagy  ismered  talán? 
Marót.  Én  ismerem? 

Mi  nem  jut  még  eszedbe. 
BoD.  Ah,  vagy  úgy! 

Azt  csak  Marót  bán  ismerné. 
Marót.  Marót  bán! 

BoD.  Hallottad  hírét?  híres  ember  ő. 
Marót.  Úgy  hallik,  fogva  tartja  a  török. 
BoD.  Bár  fojtaná  meg  inkább! 
Marót  (magában).  Hah,  kölyök! 

BoD.  Nos!  nem  vagj^ok  már  véres? 
Marót.  Nem,  sehol. 

BoD.  Kiállhatok  még  egy  pár  szép  szemet? 
Marót.  Ezret,  ha  kell;  te  csinos  pille  vagy. 

Nyáron  születtél  úgy-e? 
BoD.  Oh  igen, 

Egy  hajnalon  pünkösd  rózsáival. 
Marót.  Kendőd. 
BoD  (szórakozottan  magát  csinosgatva) . 

Oh  tartsd  meg  s  emlékezz'  reám. 
Marót  (magában) . 

Méreg  ne  forrj  fel,  csak  most  meg  ne  fojts. 
BoD  (magában).  Mit  tettem!  a  kendőt  adám  oda, 

A  kedves  Ida  kendőjét.  Igen! 

Azt  vissza  keU  szereznem.  (Maróthoz.)  Ah  barátom. 

Ha  minden  ily  bútort  megtartanék. 

Szekérre  menne.  Ámbár  szinte  szégyen 

Bátor  vitéznek  mint  te,  ily  silány 

Emléket  adnom. 
Marót.  Sőt  inkább  becses. 

Mihelyt  te  adtad ;  mondhatom  becses, 

S  megemlegetlek  érte  valaha. 
BoD.  Nem  hittem  volna  benned  ily  szivet. 
Marót.  Oh  én  felette  érzékeny  vagyok. 
BoD   (félre). 

Hiába !  már  a  kendő  oda  van.  (Maróthoz.) 

Az  szép,  igen  szép.  Ám,  ha  engeded. 

Itt  válnak  útaink. 
Marót.  Mint  gondolod. 

BoD.  Vagy  még  egyet.  Nem  tudhatom,  ki  vagy? 

Mentőm  nevét  szeretném  hallani. 
Marót.  Miért  nem?  —  Én  Vitéz  Gerő  vagyok. 
BoD.  Vitéz?  derék  név!  s  címed  és  lakod? 
Marót.  Kóbor  vitéz  a  tágas  ég  alatt ! 
BoD  (hirtelen).  S  mindennek  társa  — 
Marót.  Aki  megfizet. 

BoD.  Szentül!  mi  hát  most  bajtársak  vagyunk. 

(Félre.) 

Ki  tudja,  még  mi  hasznát  vehetem? 
Marót.  Kezet  reá!  én  társaddá  szegődöm.  (Félre.) 
S  társad  leszek,  s  koporsószeg  reád.  (El.) 

(Vár.) 

Ida,  Bárra. 

Bárra.  Négy  holdja  múlik  immár,  asszonyom, 
Mióta  férjed,  a  bán,  fogva  van ; 
Négy  hónap  óta  esdeklünk  hiába, 
Hogy  jó  urunkért  engedj  harcra  kelnünk, 
Vagy  összetennünk  váltságul  fejére. 
Mit  ily  nehéz,  ily  háborús  időben 
Sok  évek  által  szűken  gyüjtheténk. 
S  te  szüntelen  csak  búdnak  áldozol, 
Te  szüntelen  csak  fájdalmidnak  élsz, 
S  könny  és  sóhajtás  minden  fegyvered. 
De  megbocsáss,  a  fájdalom  könyüi 
S  minden  sóhajtás,  meUy  egekbe  hat, 
A  rab  Marót  bánt  meg  nem  menthetik: 
Érette  pénzt,  vagy  vért  vár  a  török. 
Azért  is  engedd  most  kinyernem  azt. 
Mit  a  vitéz  nép,  minden  hü  cseléd 
S  közöttük  én,  kész  halni  uramért. 
Forrón  óhajtunk:  hagyj  megküzdenünk 
Vitéz  urunkért ;  a  had  rég  begyült 
S  indulni  kész,  csak  intésedre  vár. 

Ida.  Hü  várnagy,  légy  irántam  türedelmes 
S  a  sors  iránt,  mely  két  gonosz  közül 
Nehézzé  tette  választásomat. 
Mert  bár  óhajtom  férjemet  szabadnak, 
De  rettegek  csaták  veszélyitől. 
Lehet,  hogy  ott  mi  vesztesek  leszünk, 
S  akkor  reánk  jön  a  dühös  pogány, 
Kiver  tanyánkból  s  benne  fészket  üt. 
S  Marót  talán,  ha  egykor  visszatér. 
Elvesztegetve  látja  birtokát. 
Azonban,  amit  mondái,  nem  beszélted 
Siket  füleknek:  majd  meggondolom. 

S  ha  a  török  váltságdíj t  nem  fogad, 
Lesz  még  idő  harcot  kisértenünk. 

Bárra  (magában) . 

E  választ  hallom  tőle  szüntelen. 
Hajh,  rossz  jel  ez:  gyanúm  erősödik, 
S  lelkem  beteggé  lesz.  De  szólni  kell. 

Ida.  Várnagy,  te  itt?  van  még  mit  végzenünk? 

Bárra.  Van  asszonj'om,  s  az  nem  kedves  dolog. 
Bocsáss  meg,  ami  választ  most  adál. 
Már  többször  adtad,  s  meg  nem  nyugtaíád 
A  hü  vitézek  aggodalmait. 
Ha  most  megint  ily  válasz  megy  nekik, 
Kell  tartanom,  hogy  amit  suttogának, 
Nyilván  kimondják  a  világ  előtt. 

Ida.  a  vakmerők !  s  mit  mondanak  tehát  ? 

Bárra.  Azt :  «Hog3^  Marót  bán  nője  hitszegő*. 

Ida  (székre  rogy).  Hah! 

Bárra.  «Hogy  rab  férje  ott  veszhet  miatta, 
Hogy  rég  letette  annak  gondjait 
S  más  vágynak  enged  bűnösen  helyet, 
Miért  is  ők,  ha  jó  választ  nem  adsz, 
Magok  nevében  készek  harcot  állni, 
S  egy  lábig  inkább  vesznek,  minthogy  itt 
Hagyják  bitanggá  lenni  hős  nevét. » 

Ida.  Megállj !  megállj ! 

Bárra.  Bocsáss  meg,  asszonyom, 
Ezt  ők  beszélik;  én  még  nem  hiszem, 
Tanúja  voltam  könnyhullásaidnak, 
S  hogy  ily  kön^'ü  is  csalfa  víz  legyen, 
Ahhoz  nem  asszony  kell,  de  szörnyeteg. 
Az  óriási  gyík,  mely  martalékait 
Gyermek-sírással  fogja  meg,  csak  az 
Sírhatna  ily  borzasztó  álnokul. 

Ida  (magában) . 
Jó  ember  ah,  nem  tudja,  hogy  valót  mond, 
S  mint  szegzi  által  e  szó  keblemet. 

Bárra.  Valóban,  asszonyom,  te  nem  lehetsz, 
Te  nem  vagy  ollyan,  mert  nincs  rá  okod. 
Van  durva  férj,  van  szívtelen,  garázda. 

Ki  vad  bosszúját  otthon  tölti  ki, 
Ki  más  nejénél  oltároz  csalárdul. 
Kit  meggyaláz  vagy  megvet  a  világ. 
Nem  illyen  ő!  kemény  csak  harcain, 
S  rendíthetetlen,  ahol  férfi  kell: 
Hazának  és  nemzetnek  embere; 
De  honn  szelíd,  mint  a  felhőtlen  ég. 
Hü,  mint  fészkéhez  a  királyi  sas, 
S  kifogyhatatlan  jóság  kútfeje : 
Oly  férj,  minőt  a  tiszta  hajadon 
Üdvül  az  égtől  hőn  imádva  kér. 
Oh  nem,  te  őt  így  el  nem  hagyhatod; 
Nem  tűrheted,  hogy  a  hős  karjait. 
Férjednek  és  urunknak  életét 
Rabságban  a  bú  s  kín  eméssze  meg. 
Bocsáss  utána  s  mink  meghozzuk  őt. 
Ida.  Nem  mondhatom,  mint  meghatott  beszéded, 
És  mennyi  fájdalommal  hallgat  ám : 
Mégis  köszönnöm  kell  hűségedért. 
Menj  Bárra,  s  intézd  harci  útadat. 
Kevés  napok  multával  megtudod, 
Mit  kelljen  asszonyodról  tartanod.  (Bárra  el.) 
Hah !  milly  ijesztő  mélyre  sülyedék ! 
A  legsilányabb  szolga  hü  iránta. 
Kész  szembe  szállni  vésszel  és  halállal.  — 
S  miért?  a  hitvány  zsoldért,  melly  elég, 
Hogy  rajta  tengjen.  —  S  én,  kinek  nevét 
S  erényben  oly  dús  szívét  adta  át, 
Én  birtokában  minden  kincsinek, 
Hálátlan  asszony,  elfelejtem  őt.  — 
Ah  én,  miként  a  bánj^arab  vagyok. 
Ki  búsan  áll  az  ércek  halma  közt 
És  mind  a  kincsért,  mellyet  ás  keze, 
Nem  adna  egy  szabad  tekintetet 
S  egy  tiszta  forrást,  melly  után  eped.  — 
Hisz  én  szerettem  őt!  szerettem?  ah 
Ez  azt  jelenti,  hogy  nem  szeretem, 
Hogy  őt  szeretni  többé  nem  fogom.  (Szünet.) 
S  ha  visszatér,  —  rettegve  gondolom  — 


138 


Szemembe  néz,  és  nem  lát  örömet, 
Szívembe  néz,  és  nem  talál  szerelmet, 
Sejdítni  fogja  árulásomat. 

(Kívül  zörej.  Ida  ablakhoz  fut.) 
Hah!  jő!  Nem,  ez  nem  ő;  az  én  vitézem. 
Az  én  Bodom  jő.  Ah,  az  én  Bodom? 
Oh,  mért  nem  ő  Marót  bán,  hogy  neki 
Mind  a  szerelmet,  mellyel  tartozom. 
Mind  mellyel  önként  szívben  hódolok, 
Elébe  futnék  megfizetni  most. 
De  nem !  le  kell  az  érzést  küzdenem, 
Ne  tudja  ő,  mi  szenvedély  van  itt. 
Ne  tudja  senki;  hajh,  mert  nő  vagyok, 
A  rab  Marót  bán  esküdött  neje. 
Ügy  van,  le  kell  ez  érzést  fojtanom. 

KoMORNA  (jö).  Az  ifjú  hadnagy,  Bod,  megérkezett. 

Ida  (ijedve).  Ne  most,  ne  jőjön,  mondd  — 

KoMORNA.  Mit  asszonyom! 

Ida.  a  vasteremben  látom  őt  utóbb. 

KoMORNA  (félre). 

A  vasteremben?  mit  jelenthet  ez?   (El.) 

Ida.  Ah  s  ő  is  engem  vájjon  szeret-e? 
Mindegy.  Kerülnöm  kell  tekintetét. 
Még  egyszer  látom,  aztán  nem  soha. 
Aztán  lemondok  minden  gondolatról, 
Le  minden  vágyról,  mely  feléje  von : 
Ügy  van,  lemondok  s  aztán  meghalok, 
S  a  sírban  és  a  síron  túl  örökké 
Csak  őtet  és  szerelmét  álmodom.   (El.) 
(Bod  és  Marót  jönnek.) 

Bod.  Hah!  nem,  Haszán,  ezt  bírni  nem  fogod, 
Akármi  áron,  nem,  ha  bár  tenyéren 
Hoznád  is  érte  lelkedet.  Neked 
Od'  adtam,  ami  nem  kellett  magamnak, 
De  amit  én  választék,  azt,  Haszán, 
Nem  adnám  egy  egész  menny  húridért. 
Nem  nagy  prófétád  sírjának  kövéért. 
Nos,  jó  barátom,  mit  mondasz  reá? 

Marót.  Szép,  kár,  hogy  asszony. 

BoD.  Asszonygyülölő ! 

Marót.  Az  nem :  de  asszony  sokkal  jobb,  ha  rút. 
BoD.  Jó  s  rút  együtt,  mely  ízetlen  szövetség ! 
Marót.  A  szép,  de  rossz  jobban  tetszik  neked? 
BoD.  Ezerszer  inkább. 
Marót.  Úgy  te  nem  tudod 

Az  angyalok  bukását.  Pártütők 

Levének  ők  az  ég  és  Isten  ellen, 

S  az  a  pokolra  sujtá  e  hadat. 

Ám  még  előbb,  mint  lábok  érheté 

örök  tüzét  a  kárhozat  helyének, 

Felfogta  őket  a  föld  vad  fia: 

így  lenn  maradtak  asszonyul  közöttünk, 

Gyötörni  a  világot  és  buján 

Folytatni  a  fajt,  mely  bűnből  ered. 
BoD.  Ők  mégis  angyalok. 
Marót.  Külszínre  csak: 

Az  égi  bélyeg  arcokon  maradt ; 

De  bennök  a  sátánnak  lángja  ég. 
BoD.  Ez  víg,  igen  víg!  mondhatom,  derék. 

No  üssetek  hát  pártot,  angyalok 

És  hulljatok  le  seregestül  a  földre; 

Itt  áll  egy  ember,  aki  nyilt  karokkal 

S  forró  kebellel  üdvözölve  vár. 

Vitéz  barátom,  a  mennykőben  is. 

Hiszen  te  képtelen  mogorva  vagy. 

Csak  valld  meg,  egykor  rútul  rajta  vesztél 

S  azért  most  mindent  gyűlölsz,  ami  szép. 

De  légy  nyugodt,  tovább  nem  bántalak. 

Lesz  még  idő  a  hosszas  éjeken 

Végezni  szóvitánkat  s  én  neked. 

Ha  egyszer  a  nő  karjaimba  dőlt. 

Kerítek  asszonyt,  jót,  mint  Sára  volt, 

És  olly  ijesztő  rútat,  hogy  maga 

Borzadna  hozzányúlni  Belzebub.  (El.) 
Marót.  A  vasterembe  várja  őt  tehát? 

Jól!  én  is  ott  leszek.  S  te  rossz  kölyök! 

Vess  számot  Isteneddel  gúnyodért. 

Hah !  várnagyom ! 

Bárra  (jő).  Vajh!  mi  ember  ez. 

Külseje  zordon  bajnokot  mutat. 

De  szembe  nem  néz:  rossz  madár  lehet. 
Marót.  Nem  ismer!  —  Bárral 
Bárra.  Mit  hallok?  nagy  ég! 

Az  én  vitéz  uram. 
Marót.  Légy  csendesen ! 

Reám  ne  ismerj  más  előtt,  s  ne  hagyd 

Hogy  ismerős  szolgáim  jőjenek. 

Én  itt  ma  vendég  s  idegen  vagyok. 
Bárra.  Oh  irgalom  — 
Marót.  Ne  szólj,  mindent  tudok! 

Ti  rendben  \'agytok.  Látom,  semmi  baj. 
Bárra  (félre). 

Istennek  hála!  semmit  sem  gyanít!  (MarAthoz.i 

Oh;  baj  valóban  semmi,  semmi  sincs. 

Mi  mind  igen  jól  és  rendben  vagyunk. 
Marót.  Ember,  hazudsz;  a  rend  itt  felbomolt, 

S  van  egy  betegség  köztetek,  mire 

Gyógyszert  az  élet  földe  nem  terem. 

Hogy  van,  hogy  él,  mit  mivel  asszonyod? 
Bárra.  Ah,  jó  uram! 
Marót.  Ki  a  szóval,  cseléd! 

De  nem,  te  hív  ember  vagy.  Bárra,  szólj : 

Mért  nem  jövetek  értem  küzdeni? 

Váltságomat  miért  nem  sürgetétek? 

Mióta  rabságomban  szenvedek. 

Nem  jött  levél,  nem  hírmondó  felém. 

Sokszor  gyaníték  hadzajt  hallani. 

Az  értem  küzdött  harc  örömzaját, 

S  csak  puszta  nesz  s  lelkem  játéka  voll. 

Szólj,  hol  van  a  kincs,  mellyet  gyűjtve  tarték, 

Hol  a  vitéz  liad,  melynek  zászlaján 

Rettegve  állt  az  ős  Maróti  név? 
Bárra.  A  kincs,  uram,  hadakra  méné  fel, 

De  a  had  ép  még  és  csatára  kész. 
Marót.  Ezer  villám!  és  mégis  veszteg  ültök? 
Bárra.  Bocsáss  meg,  az  talán  az  én  hibám  volt. 

Féltettem  e  várt,  nődet,  s  a  hadat, 

S  te  már  szabad  vagy,  és  itthonn  megint. 

Marót.  Itthonn!  ez  a  szó,  ami  észre  hoz. 

Oh  vesztem  volna  inkább  tömlöcömben, 

Mint  meggyalázva  leljem  házamat. 
Bárra.  Még  jókor  érkezel:  az  elbukónak 

Még  jókor  nyújthatsz  felmentő  kezet. 
Marót.  Minek  tekintesz  engem,  nyomorú? 

Koldus  izéljen  étket  más  után, 

Marótnak  úri  s  kényes  szája  van. 

Kövess  a  vasterembe.  Ügy  hiszem, 

A  két  vasember  most  is  épen  áll? 
Bárra.  Minden  helyén  van,  mint  hagyád,  uram. 
Marót.  Egyik  vasember  én  leszek.  Reám 

Fogod  ruháját  adni.  Vajha,  mint  az, 

Lelketlen  állnék,  meg  ne  hallanám 

Az  áruló  száj  suttogásait ; 

De  hallanom  kell,  és  acélkezekke) 

Ixtörnöm  a  virágot,  mely  nekem 

Virítni  nem  fog  már  ez  életen. 

Kövess  s  ne  felejts  el  titkot  tartani.  (El.) 
Barr.\  (magában). 

Bal  kezdet !  oh,  mi  gyász  lesz  a  te  véged.  (El 

Bod  és  egy  Apród  jönnek. 

BoD.  Te  rossz  s  veszélyes  hírt  hozál,  fiú, 
De  csakhogy  élsz,  mert  már  is  azt  hivém. 
Hogy  makkirállyá  lettél  s  legalább 
Egy  fejjel  főbb  a  töblji  embereknél. 

Fiú.  Tudod,  lovag,  hogy  én  futos  vagyok. 

BoD,  Oh,  azt  igen,  s  hogy  kész  vagy  uradat 
Haramjakézben  hagyni  martalékul. 

Fiú.  Ments  Isten !  Oh,  az  én  uram  vitéz. 

Bod.  a  gaz  kutyák!  ha  váratlan  szerencsém 
És  egy  vitéz  kar  meg  nem  mentenek. 
Ott  vesztem  volna,  azt  sem  tudva  meg. 
Hogy  ön  cselédim  voltak  árulóim. 
De  semmi!  menj  s  ha  jól  laktál  —  tudom 
Legelső  gondod  az  —  tekints  körül: 
Vagy  egy  gazembert  nem  találsz-e  künn? 

Fiú.  Amennyi  kell.  De  hogy'  ismerek  reá? 
BOD.  Ismerj  fajodra,  holló!  Menj!  —  megállj  1 

Tekints  körül,  mondom,  mindenfelé 

Hallj,  láss  meg  mindent,  és  csak  óva  szólj, 

S  amit  tapasztalsz,  hozd  hírül  nekem. 

Sorsom  s  jövendőd  van  kockán,  fiú! 
Fiú.  Szerencse,  szép  hölgy,  vess  nekem  hatot!  (El.) 
BoD.  Jókedvű  gyermek  és  hü,  mint  az  árnyék. 

Csak  egy  hibázik  benne :  férfi  szív. 

Kár,  hogy  zsidónál  venni  nem  lehet, 

Megszerzeném  a  fickónak.  —  De  ő. 

Az  a  varaskos  béka,  Ibrahim, 

Ö  volt  tehát  az  álorcás  vitéz. 

Ki  rám  rohant  az  erdő  sűrűjén? 

De  annyival  jobb.  Most  Haszán  barátom, 

Nem  tartozunk  eg3'másnak  semmivel: 

Te  nem  hivél  és  én  megcsaltalak.  — 

Hallék  egy  ősz  arabtól  hajdanában 

Egy  szép  regét,  mety  most  eszembe  jut 

S  követésre  unszol.  «Két  testvérleány  van, 

így  szóla  ő,  az  életsors  uránál, 

Való  s  Remény.  Az  első  bájtalan. 

De  biztosabbnak  tartatik ;  ledér. 

És  állhatatlan  a  másik  s  tűnő. 

De  báj  s  gyönyör  leng  minden  ízein. 

Az,  egy  kiismert  hiives,  kit  meguntunk ; 

Ez  félig  ismert,  féltett  szerető, 

Kinek  mosolygó  ajkain  szerencsénk 

S  egész  jövendőnk  túlvilága  függ.)) 

Engem  csalárdul  rászedett  az  első, 

A  biztosabbnak  hirdetett  Való. 

És  válni  kényszerít.  Tündér  Remény, 

Te  bájos  ifjú  testvér,  most  te  vagy 

Küzdéseimnek  célja,  csillagom! 

Egy  életet,  s  a  név-  és  becstelennek 

Az  élet  minden,  ilh^  egy  életet 

Szánok  fel  érted.  Ida,  drága  hölgy 

Téged  köszöntlek  szép  reményemül. 

Hozzád  közel  jobb  és  nemesb  vagyok. 

S  oh  balgatagság!  én  őt  e  Haszánnak 

Akartam  adni,  üdvöt  ördögömnek, 

Ezen  nyomorúnak!  Oh,  mint  gyűlölöm, 

Miként  útálom  őt !  A  szörnyeteg, 

ö  volt,  ki  engem  illy  vaddá  nevelt, 

S  ki,  ha  szabadulni  vágytam,  ősz  apám 

Véres  fejével  rémített  s  kötött  meg. 

Minden  magányban,  éjem  álma  közben, 

Oh  hányszor  látom  én  őt  vérzeni, 

Ez  ősz  apát,  kit  még  nem  ismerek, 

Boldogtalan !  s  ki  rólam  csak  maga 

Gondolkozott  az  ember-lakta  földön. 

Ez  ősz  fej  áU  őrt  poklom  ajtaján, 

S  kilépni  nem  hagy  emberek  közé. 

De  most  merészlem  e  lépést,  ha  bár 

Apám  fejének  vérén  gázlók  is: 

Merészlenem  kell.  Hallatlan  bosszút 

Kivánok  állni  a  vad  zsarnokon. 

Most  a  terembe.  (Megáll.)  Ah !  hová  megyek. 

Ily  lélek,  illy  arc  nem  talál  szerelmet. 

Epédbe  vissza,  vérevő  harag ! 

Térj  álmaidhoz,  rémes  látomány, 

S  te  könnyű,  bátor,  nyájas  ifjúság, 

Derülj  ki  csábjaiddal  arcomon: 

Egy  nő  szivet  kell  meghódítanunk. 

S  teljes  jogunk  van  hozzá.  Életűnk 

Eddig  vadon  volt,  szélvész-dúlta  hon : 

Most  egy  virágot  ültetünk  belé. 

HARMADIK  FELVONÁS. 

(Terem,  melynek  hátúi  egy  közép-  s  két  oldalajtaja  van 

A  középajtó  mellett  jobbra  egy  vasember  van  felállítva, 

dárda    kezében.  A   középajtón    jön    Marót   bán,   a  vaH- 

emberhez  hasonló  feg>'verzetben.) 

Marót.  Ez  asszony,  aki  most  itt  édeleg. 
Mig  engem  rabnak  s  elhagyatva  tud, 
Ez  egykor  —  átkozott  az  óra  is! 
Nyakamba  fűzte  inda  karjait, 
Boldognak  látszék,  mint  nem  senki  más, 
S  kígyói  nyelve  így  súgott  fülembe: 
*0h  bán,  ha  téged  a  harc  eltemet. 
Nem  élem  azt  túl  egy  piUantatig.^ 
S  most,  átok  és  halál!  most  ő  —  de  nem. 
Nem  mondom  el,  mit  vétett  ellenem: 
Asszony,  s  ez  a  szó  minden,  ami  rossz. 
De  itt  vagyok  bosszúmat  állani 
Még  élve,  hála,  szent  Isten!  neked: 
És  birtokában  észnek  es  erőnek, 
S  rettentő  számadásra  hívom  őt. 
Legyilkolom  minden  pillantatát, 
Le  minden  gondolat  ját,  vágyait, 
Mellyekkel  önként  szegni  megy  hitét: 
Eg}nitt  s  egyenként  annyi  kínt  adok  rá. 
Amennyi  gondolattal  hütelen. 
Hah!  künn  dicsőség  hordja  nevemet, 
S  ne  tudjam  azt  honn  szenn3'től  orzeni? 
Jőnek.  Vasember,  állj  helyettem  őrt. 
Míg  én  benézek  poklom  ajtaján. 
(Helyére  áll.  Bod  jő.) 
Már  nyílik  ím!  jön  egyik  ördögöm: 
A  legnagyobb  még  hátra  van,  s  az  asszony. 

Bod  (köriünéz).  Még  nincsen  itt.  Miért  e  tétovázás? 
Megváltozott  talán?  Az  nem  lehet. 
Mert  bár  nem  adta  még  nekem  szavát : 

De  szíve  már  enyém.  A  néma  vallás 

Epedve  lángoló  tekintetén, 

Ezen  galamb  a  szívhajó  öléből, 

Melyet  szemem,  mint  holló,  felfogott, 

A  félsikerrel  elnyomott  sóhajtás, 

Az  árapály  hullámzó  kebelén, 

Biztosbak  a  nyelv  vallomásinál. 

A  nyelv  hazug  szolgája  a  tüdőnek; 

Kebel,  szem,  arc  az  érzés  nyelvei.  (Ida  jó./ 

Ah  jön!  —  Legédesb  álmod  képei 

öleljenek  meg  testvér  angyalokként. 

Hozzon  reád  legboldogabb  napot, 

Ki  a  napot  s  az  üdvöket  teremti. 
(Idához  közelítve,  annak  keze  után  nyúl,  ki  visszavonul,  j 
Ida.  Megállj,  vitéz  s  hallgass  meg  engemet. 
BoD  (jelre).  Minő  hidegség,  mit  kell  hallanom. 
Ida.  Gyakorta  látlak  váramban,  lovag, 

Mióta  férjem,  a  bán,  fogva  van; 

Gyakorta  haUom  nyájas  szózatod, 

Vigasztalót  Ínségem  napjain, 

S  még  nem  tudom,  ki  vagy ;  még  nem  tudom , 

Kinek  köszönjem  e  baráti  szív 

Részvételét  és  biztatásait. 

Engedj  meg :  a  még  férjes  özvegyet 

Oly  sok  gyanús  szem  s  fül  környékezi. 

Oly  sok  bitang  hír  járja  udvarát, 

Hogy  nem  maradhat  békében  miattok. 

Vagy  bízni  kell,  vagy  kárhoztatni.  ím 

Én  bízom,  és  magadtól  vágyom  azt 

Megtudni,  amit  rossz  lélekzetével 

Megvesztegetve  nyújt  a  csalfa  hír: 

Te  egy  szilaj  vitéznek  tártától. 

Kinek  hazája  nincs,  sem  Istene. 
BoD.  Nincsen  hazám  és  nincsen  Istenem : 

Mim  van,  ha  elhagysz,  angyalom,  te  is? 

Oh  Ida! 
Ida.  Bajnok! 

BoD.  Megbocsáss  nevednek, 

Hogy  bajosabban  hangzik,  mint  a  báné. 

Vörösmarty  munkái.  IV.  lO 

Marót  (helyéhői  egy  kissé  előbbre  lépve). 

Nem  hallom  őket,  ördög  és  halál! 

De  suttogások  árulást  jelent.  (Ismét  visszaáll.) 
BoD.  Vagy  hát  ki  vagyok  én?  Oly  idegen, 

Oly  új  és  ismeretlen  nálatok, 

Hogy  számot  adni  kényszeritsz,  s  ma,  most. 

Midőn  reménnyel  jöttem?  (Körülnéz.)  Oh,  igen 

Meg  kell  tekintnem  jól  e  teremet. 

Hol  annyi  édes  óra  álmain 

Feledni  kezdem  a  fanyar  világot; 

Meg  kell  tekintnem  e  ház  belsejét. 

Mert  tán  utószor  látom. 
Ida  (ijedve).  Mit  beszélsz. 

Te  távozol? 
Bop.  S  ez  ellenedre  volna  tán? 

Ügy  tetszik  mégis,  mintha  nem.  Kivel 

öröm  mulatnunk,  akit  szívesen 

Látunk,  olyan  vendégnek  nem  keressük 

Nevét,  hazáját ;  nem  fogadjuk  így. 

Ha  tán  haramjakézből  véresen  — 
Ida.  Az  Istenért !  te  vérzel? 
BoD.  Semmiség ! 

Csak  egy  kis  intés,  hogy  fejembe  is 

Keríilhetendett  e  szép  utazás. 

Melynek  jutalma  gúny  és  gyötrelem. 
Ida  (félre). 

Hová  leszek!  feltétem  füstbe  ment.  (Bodkoz.) 

Te  félre  érted  aggodalmimat. 
BoD.  Vagy  azt  kívánod,  hogy  mit  én  magam 

Irtózva  zárok  keblem  rejtekébe. 

Hogy  ami  engem  semmivé  teend, 

És  mondhatatlan  kínt  szerez  neked. 

Ha  megtudod,  —  most  elbeszéljem  itt? 

Megoldjam  a  vihart,  mely  még  lekötve 

Szenderg  a  hallgatás  bilincsein? 

Akarsz  kegyetlen  és  szívgyilkoló 

Történetet?  Jó.  Ügy  tudd  meg,  ki  vagyok. 
Ida.  Megállj,  én  nem  kívánok  semmit  is. 

Ne  szól  ,  ne  tárd  fel  szömjm  titkodat. 

Csak  meg  ne  csalj,  Bod.  Oh  mert  én  fölötte 
Boldogtalan  nő  lennék  általad. 

Bod.  Ez  már  baráti  szózat  volt.  Az  ég 
Áldjon  meg  érte,  Ida.  Oh  igen, 
E  szózat  az,  mely  sülyedt  lelkemet 
Felhíja  örvényének  széliről, 
Melynek  riasztó  mélységű  tükrében 
Szédülve  látja  elvesztett  magát. 
Oh,  így  fogadtál  engem  akkor  is, 
Midőn  először,  épen,  mint  ma  történt. 
Rablók  kezéből  mentem  meg.  Legott 
Hogy  láttalak,  megváltozott  hitem ; 
Vagy  inkább,  aki  eddig  nem  hivék, 
Most  hinni  kezdtem  benned  és  magamban, 
S  megesküvém,  hogy  éretted,  ha  kell, 
Vért,  szivet,  üdvöt,  mindent  od'  adok. 

Ida.  Oh,  Bod,  miért  szólsz  illyeket  nekem : 
Te  nem  tudod,  hogy  ez  lelkemnek  árt. 

Bod.  Ah  félre  minden  aggodalmaiddal. 
Lásd,  drága  hölgy,  mi  könnyű  mód  vala 
Megcsalni  téged  névvel  és  családdal. 
Nem  mondhatnám-e:  Pálfi  ivadék, 
Perényi,  Csák,  vagy  Frangepán  vagyok, 
Hogy  szívtelen  rokonság  túra  ki 
Nagy  birtokimból,  meltyek  visszaszállnak, 
Ha  perrel  és  törvénnyel  megvívom. 
Én  e  helyett  jövék,  amint  vagyok. 
Egy  puszta  névvel,  címeretlenül ; 
Nem  súgva,  nem  hazudva  semmit  is. 
Mi  rajtam  nem  volt  tüstént  látható. 
S  te  nem  veted  meg,  jóm,  a  jövevényt. 
A  fénytelent :  te  elfogadtad  őt, 
Nyájas  szemekkel  vártál  rá,  ha  jött. 
Borús  szemekkel  kísérted,  ha  ment. 
S  lelkében  egy  gyönyörnek  kútfejét 
Nyitád  meg,  a  jobb  tettek  érzetét, 
És  eltakartad  azt  a  rémidőt, 
Mely  ifjúságán,  mint  pokol,  terült  el. 
Igen,  nemes  hölgy,  borzasztót  s  dicsőt 

Hallandasz  egyszersmind,  ha  elbeszélem. 
Mi  voltam  és  mi  lettem  általad. 
S  te  most  elrontanád-e  müvedet, 
Elfúhatnád,  mint  szappanbuborékot, 
Egy  ember  üdvét,  Ida,  üdvömet? 
Az  nem  lehet!  de  félre  most  ezekkel, 
Ezek  komor,  kedvetlen  tárgyaim. 
Mert  engem  illetők.  De  szólj  magadról. 
Mint  vagy,  hogy'  éltél,  amióta  sorsom 
Távol  tartott?  Vidámak  voltak-e. 
Mint  én  ohajtám,  mindig  napjaid? 

Ida.  Oh,  Bod!  te  csalfán  játszol  énvelem: 
Kérdéseimre  nem  felelsz  soha. 
Vagy  ollyat,  ami  rémit  és  gyötör. 
S  kérdést  adsz,  melyre  nem  felelhetek, 
Vagy  ollyat,  ami  búsít  és  lever. 
Vidám  napokról  szólasz?  Oh  igen ! 
Egy  éve,  hogy  Marót  bán  fogva  van, 
Egy  hosszú  éve  folyvást  rettegek  — 
Attól-e,  hogy  jő,  vagy  nem?  —  nem  tudom. 
Oh,  senki  nem  tudhatja,  mit  teszen 
özvegynek  lenni  háborús  időben, 
Bán  özvegyének,  míg  a  bán  is  él. 
ím,  hogy  bolondul  a  csalárd  töröknek 
Nem  hányom  el  váltságul  kincseit. 
Hogy  vakmerőn  nem  kísértek  csatát. 
Hogy  elfogadlak,  jó  vendégemet. 
Ki  engem  bátorítasz  és  vigasztalsz. 
Hitetlen  nőnek  tartatom.  S  ha  ez 
Való,  úgy  én  boldogtalan  vagyok  — 
Ha  nem  való,  még  boldogtalanabb. 
Oh,  bár  ez  órán  térne  meg  Marót  bán, 
S  találna  engem  halva,  hitvesét. 

Bod.  Mit  hallok?  új  és  régiebb  panasz! 
Búd  és  keserved  engem  gyötrenek, 
S  e  kétkedésed  kárhozatba  dönt. 
Én  teljes  embert  szántam  fel  neked : 
Amint  vagyok  s  leendek  harcíia 
És  ifjú  még,  az  élet  ajtajánál, 

El  nem  hiúit  remények  birtokában, 

S  oly  elszánással,  mely  egekre  tör, 

Egészen  a  tiéd.  —  A  múlt  időt, 

Ha  éden  volna  is,  kitörleném 

Emlékezetemből  és  egész  jövőmet, 

Bár  egy  világot  érjen,  itt  neked 

Ajánlanám  fel:  lelkem  a  tiéd 

És  életem,  s  te  mind  ez  áldozatra 

Az  egy  Marót  bán  névvel  állsz  elő. 

Ki  e  kevély  bán?  Istened  talán, 

Ki  síron  túl  is  számot  tart  reád? 

Meggondolád-e,  Ida,  mit  tesz  ez? 

Vagy  ő,  vagy  én !  De  ő  már  elveszett : 

ötét  Haszán  bég  sírnak  áldozandja. 
Ida.  ^  Oh  ég! 

BoD.  Vagy  bár  ne  hát.  Ö  éljen,  csak  találj 

Módot  s  időt,  hogy  el  ne  vessz  nekem. 

Találj  egy  illyen  másod  életet. 

Mely  ifjúsággal  kezdődjék  s  ha  eltelt 

A  félidő  —  én  békén  várom  azt. 

És  türelemmel  —  akkor  légy  enyém. 

De  az  élet  egy,  s  ah,  Ida,  mely  rövid. 

Mutasd  meg,  hogy  két  életünk  vagyon : 

Én  várok  érted  egy  hosszú  életen. 

Végig  gyötrődöm  minden  pillanatján. 

Csak  légy  enyém  a  másik  életen. 

De  oh,  ha  most  elvesztlek,  Ida,  most 

E  visszahozhatatlan  életen. 

Te  mindörökre  veszve  vagy  nekem. 

Oh,  Ida,  és  te  sírsz?  mért  e  könyü! 

Kegyetlenebb  az,  mint  tán  gondolod; 

Mert  azt  jelenti,  hogy  te  nem  szeretsz. 
Ida.  Én  nem  szeretlek?  —  Oh  ég,  mit  beszéltem ! 

(Hirtelen  felkel.) 
BoD.  Igen,  oh  igen,  ezt  jó  angyalod  súgá. 

Ne  bánd,  ne  vonjad  vissza  szavadat, 

E  szó  után  lelkem  már  rég  epedt. 

Gyakran,  midőn  magamban  tépelődtem, 

Azt  kérdezem,  mi  boldogítana? 

Kincs?  nem;  dicsőség?  nem;  szerencse?  nem; 

Uralkodás?  nem;  egész  világ?  nem; 

Egy  szó  hibázott  teljes  életemből, 

E  szód:  szeretlek.  Most  hallottam  azt, 

S  nincs  a  világon,  amiért  od'  adnám: 

Még  egyszer  ah,  mondd  azt  a  drága  szót. 
Ida    (mintha  félne,   hogy  meghallják,   körüljárja    a 

termet  s  midőn  visszatér,  elfojtott  hangon  szól). 

Bod,  én  szeretlek  téged. 
BoD.  Oh,  gyönyör! 

Ida.  Szeretlek  átkaimnak  ellenére. 

Oly  kínnal  és  oly  rettegés  között, 

Mint  ellenségnek  sem  kívánhatom. 

Igen,  Bod,  oh,  ha  tudnád!  én  neje 

Egy  elfogottnak,  aki  oly  dicső. 

És  oly  nemes  férj,  hogy  becsülni  kell, 

Ha  nem  szeretnők.  Én  szerettem  őt. 

Oh  én  boldogtalan,  s  most  rettegem. 

Én  egy  családnak  ága,  mely  hitetlent 

És  szívgyalázó  árulást  nem  ismer, 

Hol  istenfélők  már  a  gyermekek, 

S  jámbor  keresztény,  aki  korra  jut, 

Én  ily  családi  ág,  Marót  neje,  ■ 

Én  tégedet  szeretlek.  Oh  egek!  j 

Ne  lássatok  meg  engem.  | 

Bod.  Kedvesem ! 

Ida.  Én  küzködém.  Igen !  soká,  soká 

Harcoltam  e  veszélyes  indulattal. 

Imádkozám;  de  bűnös  ajkaim 

Egy  szót  neveztek,  melyet  szenteink 

Nem  ismerének,  e  szót :  szerelem. 

S  ah,  mily  hatalmas  szó  volt  ez:  megölte 

Imádságomnak  minden  erejét. 
Bod.  Oh  drága  hölgy,  te  ennyit  áldozál. 
Ida.  Midőn  fohászim  nem  használtának. 

Megesküvém,  s  megátkozám  magam : 

Ne  adjon  Isten  hosszú  életet, 

Ha  a  szerelmet  meg  nem  tagadom. 

S  én  a  szerelmet  meg  nem  tagadám, 

Meg  nem  tagadhatám.  Oh,  Istenem ! 

Hisz  én  szeretlek  és  szeretni  foglak, 

Ha  tüstént  sírba  kell  is  szállanom. 

Most  már,  Bodom,  te  kedves  jó  barátom, 

Mindent  kitudtál,  amit  tudni  kell. 

Tudod:  szeretlek,  úgy,  mint  nő  szerethet. 

Mi  kell  egyéb?  a  lelki  szerelem 

Az  ami  boldogít,  és  ezt  magok 

Az  angyalok  nem  róják  vétkemül. 

Ég  úgy  akarván,  a  bánnak  neje. 

Neked  barátod,  szeretőd  vagyok. 
BoD  (megöleli).  Oh  Ida,  Ida! 
Marót.  Ida ! 

Ida.  Szent  hatalmak! 

Mi  rettentő  hang  érte  fülemet. 

Maradj,  maradj,  az  Istenért,  ne  kísérj. 

Oh  jaj  nekem,  ha  ő  megérkezett.  (El.) 
BoD  (kardot  rántva  körüljár). 

Kísértet,  vagy  gazember,  szólj,  ki  vagy? 
(Ismét  körülmegy.) 

Itt  senki  sincs.  Szavam  visszhangja  volt, 

Mely  a  szegény  nőt  úgy  megrezgeté. 

Oh  Ida,  kedves,  drága  jó  teremtés! 

Szeretni  foglak,  asszony!  e  világon 

Csak  tégedet,  te  szép,  te  jó,  te  hív. 

De  most  utána,  fel  kell  bátorítnom : 

Különben  elvész  félig  nyert  csatám. 
Bárra  (jő,  egy  köpönyegbe  burkolt  emberrel). 

Uram,  barátom,  várjon  egy  kicsint : 

Itt  egy  vitéz  bajtársa  keresi, 

S  ha  végezett,  elvárjuk  vacsorára; 

Mert  asszonyunk  ma  nem  lesz  látható.  (El.) 
BoD  (a  vasemberes  ajtóhoz  megy,  hol  a  köpönyeges 
ember  áll). 

Ki  vagy,  mi  dolgod,  végezd  röviden. 
(A  török  köpönyegét  szétveti.) 

Oh  ördög!  ez  Haszánnak  embere. 
Török.  Uram,  Haszán  küld  itt  egy  levelet. 
BoD.  Jó.  Elmehetsz.  Mást  semmit  sem  izent? 


Török.  De.  sőt;  ugyanazt,  mit  a  levélben  írt. 

Meghagyta  szóval  mondani.  Köszöntöm 

Bod  hadnagyot,  szólott  ő  s  intem  őt, 

Hogy  akit  ígért,  akiért  zsebét 

Arannyal  töltém,  a  szép  özvegyet, 

Marót  nejét  már  egyszer  hozza  meg. 

Három  nap  múlva  a  közel  harasztban 

Egy  kis  hadam  lesz,  mely  őt  átveszi. 

Mondd,  hogy  siessen.  Apja  ősz  fejére 

Emlékeztesd  őt,  így  szólott  uram. 
Bod  (félre) .  Oh  eb  török !  —  szegény,  szegény  apám ' 
Török.  Mást  nem  parancsolsz? 
Bod.  Menj ;  ne  lássalak. 

De  mégis,  mondd  Haszánnak,  hogy  ne  jőjön. 

Egy  hónap  múlva  lesz  kezünkben  a  nő. 

Előbb  ne  jőjön  haddal.  Menj,  siess. 

Megállj,  megállj.  Marótnak  özvegyét 

Mondád?  —  A  bán  még  él. 
Török.  Csak  élt,  uram. 

Bod.  Marót  bán  meghalt? 
Török.  Meggyilkoltatott. 

Bod.  Mondd  meg  Haszánnak,  egy  hét  múlva  jőjön. 

Lódulj,  siess,  menj :  meg  ne  lássalak.  (Török  el.j 
Bod.  Marót  bán  meghalt,  és  én  élni  kezdek. 

Vigan,  vigan,  ma  áldomást  iszunk.   (El.) 
Marót  (előlép).  Végáldomást,  az  égre  esküszöm. 

Ez  ember  elcsábítá  hölgyemet. 

És  a  töröknek  pénzen  adja  el. 

Haha!  kacaglak,  nyomorult  pokol. 

Az  ember  és  föld  poklabb,  mint  te  vagy.  ( Szünet. J 

S  én  most  megöljem  őket,  meg  velők 

Azon  kigyót,  mely  szívemben  lakik? 

Megöljem  és  egy  hirtelen  döféssel 

Elrontsam  a  bosszúnak  ünnepét? 

Nem !  eddig  ők  nem  éltek  boldogul, 

Attól  remegve,  hogy  még  megjövök, 

Gond  s  félelem  közt  ízlék  a  gyönyört. 

De  most  halottnak  vélve,  szabadon 

Cikáz  szivökben  minden  érzemény. 

Igen!  koporsóm  mellett  lássam  őket, 
Teljes  virágzatában  bűneiknek. 
S  ha  majd  gyanútlanul  kéjeigenek, 
Ha  üdvöt  áraszt  minden  érverés, 
Ha  boldogságok  legfőbb  fokra  hág, 
Akkor  csapok  le,  mint  a  jégvihar, 
És  elhervasztok  minden  örömet. 
Bárra  (jő).  Uram,  jelen  léssz  most  a  vacsorán r 
Marót.  Híj,  majd  ha  vége  lesz.  —  Megállj ! 
Még  egy  parancsom  van.  Vigyázz  reám : 
Intézz  holnapra  pompás  temetést. 
Úgy,  mint  temettük  boldogult  apámat. 
Engem  halottnak  hirdettet  Haszán, 
S  ez  alkalommal  élni  akarok. 
Egy  zárt  koporsót  készíttess  titokban. 
Tizenhat  gyászba  öltözött  vitézem 
Várjon  reá  az  erdőn  s  úgy  adasd  át. 
Mint  melyben  a  töröktől  visszaküldött 
Holttestem  nyugszik.  Mély  titok  maradjon, 
Amit  parancsolék.  —  És  holnap  délután 
Az  ősi  sírbolt  várjon  a  halottra.  (Bárra  el.) 
Oh  a  hitetlen  asszony,  ő  bizonnyal 
Örülni  fog,  ha  engem  halva  lát. 
De  most  az  egyszer  ezt  az  örömet 
Ürömpohárrá  változtathatom. 
Vigadjatok  csak,  én  is  vígadok  majd: 
Oly  tort  ütendek  a  holt  bán  felett, 
Oly  tombolás  lesz  a  vég  lakomán. 
Hogy  minden  őseimnek  csontjai 
A  sír  ölén  felrázkodnak  belé.  (El.) 


154 


NEGYEDIK  FELVONÁS. 

(Sírbolt.  A  színpad  hátulján  egy  emeleten  áll  a  koporsó 
hadiiag  ékesítve.  A  halotti  ének  épen  elhangzik,  s  a  gyász 
fegj-veresek  és  nép  kifelé  indulnak.  —  Bod,  ki  hátra- 
marad, apródjától  kihívatik.  Ida  a  koporsóra  borúi. 
Marót,  ki  az  előtéren  van,  távolság  és  homály  miatt 
a  sokaságtól  észre  nem  vétetik.) 

Makót.  Ez  hát  a  vég,  amellyért  fáradunk? 
Gyászpompa,  melyre  a  halál  vigyorg; 
Halotti  ének  részeges  torokból, 
Egy  pár  hamis  könny  olly aknák  szeméből, 
Kiktől  szeretve  vélted  magadat : 
Ez  minden  útiköltség  s  elmehetsz, 
Viselje  a  föld  gondodat.  Haha! 
Csaknem  kívánnám,  hogy  már  ott  legyek. 
Hogy  a  tor,  melyben  holtomon  vigadnak, 
El  volna  költ  ve,  s  én  alant  nyugodnám. 
Alant,  hol  a  szirt  és  az  érc  foganszik. 
Csak  most  tudom  még,  mily  boldog  valék, 
Mint  foglalá  el  e  nő  lelkemet : 
Most  ott  üresség,  végtelen  hiány  van, 
Melyet  be  nem  tölt  bár  az  üdv  maga. 

(Bod  az  ajtónál  megjelenik.) 
Ki  ez?  I3od,  ah  szerencsés  vőlegény! 
Elébb,  elébb !  ott  vár  menyasszonyod. 
Sírbolt  ugyan,  hol  most  vagyon  s  ura 
És  kedves  férje,  aki  sírba  szállt ; 
De  semmi !  csak  te  menj ,  szép  vőlegény ! 
Fogadni  mernék,  szívesen  veendi. 
Ha  gyászt  s  keservet  elhagyatsz  vele.  — 
Nézzétek  e  nőt :  még  imádkozik, 
Talán  szivéből,  tán  mert  úgy  szokás. 
Talán  még  bút  is  érez:  mert  hiszen 
Egy  hű  kutyát  is  sajnálunk,  ha  elvész. 
De  várjatok  csak  egy  pillanatot, 

S  e  gyászos  asszony  latrával  mulat. 

Hah!  (Visszavonul  egy  oszlophoz.) 
BOD  (még  a  lépcsőkön  állva,  körülnéz). 

Csodálatos!  midőn  e  sírlakot 

Váratlanul  megpillantám  imént, 

Ügy  tetszék,  mintha  láttam  volna  már, 

Régen,  nagyon  rég,  gyermeknapjaimban. 

És  mintha  egy  vitéznek  tetemét 

Kísérte  volna  illyen  gyászmenet, 

Milyet  ma  láttam.  —  Álom,  nem  egyéb. 

Én  e  helyen  nem  voltam  még  soha. 

De  íme,  a  szép  gyászoló,  mi  szép! 

Imádkozik,  vagy  sír,  vagy  mind  együtt. 

Hiába,  fel  kell  őt  ébresztenem.  (Lemegy.) 

Szép  Ida! 
Ida  (felijedve).  Kit  látok  itt?  Bod,  ah,  te  vagy. 

Mért  jösz  te  engem  háborítani? 

Csak  ellenednek  tudnám  azt  kívánni, 

Hogy  engem  ily  órában  megzavarjon. 

Ez  óra  óta  kétkedem  szivedben, 

Mely  a  halottat  s  gyászt  nem  tiszteli. 
Marót  (hallgatózva). 

Mit  szólsz,  kígyó?  De  mindegy,  csak  sziszegj. 
Bod.  Ne  szemrehányást,  azt  nem  érdemeltem. 

Hallgass  ki  engem  nyugton,  és  legitt. 

Mert  minden  percen  élet  és  halál  függ. 

Több,  mint  az  élet,  a  becsület  is. 

Azon  becsület,  mellyért  nő  előttünk 

A  tiszteletnek  szent  oltára  lesz. 
Ida.  Mi  vész  közelget?  szólj :  én  rettegek. 
Marót.  Oh  ég!  Marót  bán  nője  egy  latorral 

Tanácskozik  holtnak  vélt  férje  mellett. 

S  a  köny  mielőtt  a  holtra  hullana, 

örömsugárrá  olvad  fel  szemében. 

De  rajta!  csak  ti  nyájaskodjatok. 

Én  a  násznépet  tüstént  meghozom.   (El.) 
Bod  (ki  egy  kissé  körülnézett). 

Halljad  tehát.  Cselédem  hírt  hoza, 

Hogy  vad  Haszán  bég  haddcd  erre  jő, 


Azt  vélve,  hogy  férjed  már  halva  lévén. 
Nincs,  aki  védjen.  Amiért  sóvárog. 
Az  nem  kevésb,  mint  várad  és  magad. 

Ida.  És  én? 

BoD.  Igen,  te,  Ida.  Ö  téged  szeret, 
Hírből  szeret  s  buján,  miként  török, 
Miként  a  bőszült  állatok  szeretnek. 

Ida.  Irgalmas  ég,  oh  ments  meg,  könyörülj. 

BoD.  Míg  élek,  Ida,  nincs  mit  tartanod. 
Eddig  szavakkal  mondám,  hogy  szeretlek. 
Most  tetteim  mutassák.  Adj  hadat, 
Bizd  rám  a  népet,  s  én  a  vad  pogányon 
Megtorlóm,  amit  teljes  éltében 
Békében,  harcon  vétett  a  magyarnak. 

Ida.  Oh  hála,  hála  e  jóságodért. 
Igen,  barátom!  úr  vagy  váramon. 
Tedd,  ami  legjobb,  tetszésed  szerint 
S  vezesse  Isten  lelked'  s  kardodat. 

BoD.  Szerelmem  az,  mely  engem  gyújt,  vezet. 
Győznöm  vagy  halnom  érted  egy  gyönyör. 
Igen,  meghalnom !  Ida !  egy  jutalmat 
Kérek  csak  tőled.  Esküdjél  nekem, 
Ezen  koporsón  esküdd,  hogy  szeretsz. 

Ida.  Te  szörnyű  kezdesz  lenni. 

BoD.  E  kopor^ó 

Mely  hősi  férjed  testét  fedezi. 
Ez  a  mulandóságnak  címere, 
Komor,  de  biztos  emlékeztető. 
Ha  végzet  a  csatán  elhullanom. 
Add  a  jutalmat,  a  megnyugtatást. 
Hogy  most  enyém  vagy,  s  élve  a  töröknek 
Nem  jutsz  kezébe.  És  ha  győzelem 
Kísérne  hozzád,  esküdd,  hogy  kezed 
Barátod',  engem,  boldogít  sziveddel. 

Ida.  Csak  itt  ne,  oh  Bod,  itt  ne  kényszeríts. 

BoD.  Én  innen  a  csatába  rohanok, 
Talán  halálba,  sírom  ellenébe 
Legott,  e  pillanatban.  A  török 
Már  készen  áll  az  erdő  szélein. 

Minden  vitéznek  díja  van,  ha  küzd. 
S  tőlem  te  megtagadnád? 
Ida  (a  koporsóra  teszi  kezét).  Esküszöm! 
BoD.  így  Ida!  most  már  szép  menyasszonyom, 
öleld  meg  boldog  vőlegényedet. 
Hogyan?  vonakszol?  semmi  zálogot, 
Csak  egy  szegény  csókot  se  bírjak-e, 
Mit  a  halálnak  ellenébe  tartsak? 
Ha  lelkem  egykor  túl  ez  életen 
Azt  volna  képes  hinni,  hogy  szerehned 
S  magad  csak  álmom  tündérképe  voltál. 
Az  engem  inkább,  mint  a  kárhozat, 
Egy  halhatatlanságon  végig  gyötrene. 

(Marót  hat  gyász  vitézzel  megjelenik.) 
Oh  Ida,  kösd  meg  lelkem  szárnyait; 
Mutassa  rengő  hév  kebled,  hogy  élsz, 
S  hogy  e  kebel  csak  érettem  dogbog.  (Ölelkezés.) 
így!  most  csatára  s  aztán  karjaidba. 

Marót  (ki  azalatt  lejő  a  lépcsőn). 
Az  ágra,  tolvaj,  ágra  és  kötélre! 
(Megragadja  Bodot  s  kísérői  kötözni  kezdik.) 

Ida.  Oh  ég!  Marót  bán!  (Ájultan  összerogy.) 

BoD.  Mit  hallok?  Marót  bán? 

Marót.  Hah  gyáva  tolvaj,  szívem  gyilkosa. 
Azt  hitted,  hogy  meghaltam  kedvedért? 
Itt  áll  Vitéz,  ki  megmentett  az  erdőn, 
És  itt  Marót  bán,  aki  most  megöl! 
Vigyétek  őt  és  várjatok  reám.  (Bod  elvitetik.) 
Szivét  veszem  ki  a  hitvány  latornak 
S  ez  ágyasának  nyújtom  ételül. 

(Fölülről  nagy  zúgás  hallik.) 

Mi  ördögordítás  az  ott  fölül? 

Ki  mer  zajongni,  míg  Maróti  szól? 

S  ön  háza  népén  vérítéletet  tart?   (Ismét  zaj.) 

Hahl  várjatok.  Jó  kedvemben  vagyok. 

(Elindul,  meg  visszajő.) 

Ez  asszony  itt  a  sírban  jó  helyen  van. 
Még  nem  tudom,  mint  végezzem  ki  őt ; 
De  azt  tudom,  hogy  sorsa  szörnyű  lesz. 

(Indultában.) 
Ti  rég  elhamvadt  ősök  árnyai, 
A  szép  menyasszonyt  nektek  jegyzem  el. 
Mosolyogjatok  rá,  rém  ábrázatok, 
Verjétek  össze  csont  bokátokat : 
Ti  lesztek  a  násznép  és  vőlegény; 
A  rab  Marót  bán  özvegyen  marad.  (El.) 

(Erdő.) 

(Török  had  jő  s  megállapodik,  utóbb  Haszán  bég.) 
Haszán.  Szolgált  szerencsénk.  —  Jó  közel  jövénk. 

Reménylem,  amit  ennyi  száj  kimondott, 

Megértheté  várában  a  kevély  bán. 

Elő,  elő !  s  fenjen  kiáltsatok ; 

Ha  nem  fog  a  szó,  vágjon  közbe  kardunk. 

Kiáltsatok,  hogy  harsogjon  fel  a  föld 

S  reszketve  adja  visszhangját  az  ég: 

<iMacsói  bán,  add  meg  váltságodat !» 
(Indul  a  had  utána.) 

(Marót  bán  a  várfokon  áll.  Bárra  sietve  jő.) 
Bárra.  Uram !  veszély  fenyíti  váradat. 

Itt  őreink  figyelmét  elkerülve 

Jön  a  török  had  délceg-elbizottan, 

S  vad  ordítás,  mint  egy  szörnyű  kürt, 

Veszéh't,  halált,  vad  háborút  jelent. 
(Kiáltás  távol:) 

Macsói  bán ,  add  meg  váltságodat ! 
Marót.  Ha  ők !  Haszán  bég  népe.  Kárhozat ! 

S  én  a  napot  s  váltságot  elfelejtem.  (Barrához.) 

Küldj  a  hadért,  hogy  tüstént  gyűljön  össze 

És  szálljon  a  vár  éjszakoldalához. 
Bárra.  Már  küldtem  érte.  Míg  beérkezik, 

A  vári  népet  falra  rendelem. 
Marót.  Fölösleges  gond.  Hozz  egy  békezászlót, 

És  tűzd  ki  a  vár  szegletén. 

(Bárra  int  egy  katonának  s  ez  el.) 

Bizonnyal 

Alkudni  fog  még  a  pogány  előbb. 
(Kiáltás  közelbbről:) 

Macsói  bán,  add  meg  váltságodat  1 
Marót.  Üvölts,  üvölts,  hogy  megszakadj  belé! 

Marót  bán,  ez  gonosz  nap  életedben. 

De  helyre  szív !  most  férfi  kell  a  gátra. 
(Egy  katona  egy  fehér  zászlót  tűz  ki.  Egy  török  jő,  szinte 
fehér  zászlóval.) 
Török.  Zászlód  jelenti,  hogy  békét  akarsz? 
Marót.  Ki  értekezni  s  alkudozni  vágy, 

Bátran  jöhet,  bántatlanul  mehet.  (Török  el.) 

Váltságomat  nem  bírják  táraim, 

S  én  áldozat  vagyok :  de  még  előbb 

Megmentem  e  várat  s  kivagdalom 

Becsííletemből  a  rágó  fenét. 

Nőmnek  s  latrának  még  lakolni  kell. 
(Gondolkodva  jár  a  várfokon.) 

De  mért  lakoljon,  aki  bűntelen? 

Mért  én,  ki  ellen  minden  vétkezett? 

Teljes  bosszúm  csak  úgy  lehet,  ha  ők 

Elvesznek,  és  én  menten  maradok, 

Menten,  s  azoknak  ínségén  kacagva. 

Kik  engem  e  nagy  kínra  szántanak. 

Igen,  nekem  még  élve  kell  maradnom  ; 

Ezen  csekély  adóval  tartozom 

Barátaimnak  s  ellenségeimnek. 

(H ászán  jő  egy  csapattal.) 
Haszán.  Zászlóm  köszönti  zászlódat,  magyar  bán. 

Békét  kívánsz  s  azért  magam  jövök. 

Menny  kőbe  is,  te  itthonn  jól  mulatsz: 

Szép  asszonyod  van  s  jó  pincéd  lehet. 

Várhattam  volna  a  tized  napot, 

S  a  gazdag  erszényt,  mely  ily  drága  fot, 

Mint  a  tiéd  megváltson  a  haláltól. 

De  lám,  törökben  emberség  vagyon. 

Hogy  fáradságtól  megkíméljelek, 

Magam  jövék  beszedni  pénzemet. 

Vagy  tán  nem  is  várt  vendéged  vagyok? 

Nem  szívesen  látsz  hozzád  ily  közel? 

S  a  törhetetlen  hüségü  Marót  bán 

Adott  szavát  feledni  kezdené? 

Se  baj !  mi  hozzád  nem  magunk  jövénk. 

Nyomunkba  tízezer  hadszolga  jő. 

S  napszállatig,  ha  díjad  nem  keriíl  ki, 

E  tízezer  száj  orditand  füledbe : 

<(Macsói  bán!  add  meg  váltságodat !» 
Marót.  Haszán,  ha  bár  ellenségem  vagy  is, 

Megvallom,  oly  súly  fekszik  éltemen, 

Milyet  talán  még  ember  nem  viselt. 

S  adott  szavamról  megfeledkezem, 

Csak  azt  jelenti,  hogy  lelkem  kihalt, 

S  eszméletemnek  nem  valék  ura. 

De  még  idő  van  jóvá  tenni  mindent. 

Parancsold  hátrább  kísérőidet. 

Várj  rám  s  legottan  számot  vethetünk. 
(Haszán  hátra  megy  csapatja  felé.) 
Bárra  (jő) .  Uram !  hadunk  főbb  része  itt  vagyon . 
Marót,  Bocsásd  be  őket  a  túlsó  kapun. 

S  megáUj,  elébb  még  menj  le  — 
(súgva  beszél  Barrához.) 
Bárra  (visszaijed) .  Oh,  uram ! 

Marót.  Én  engedékeny  szolgát  szeretek.  (Bárra  el.) 

Békén,  Haszán !  tüstént  nálad  vagyok !  (El.) 

(A  hátravonult  török  csoportból  Haszán  s  Juszuf 
előbbre  jőnek.) 
Haszán.  Juszuf!  te  lappangj  itt  a  vár  körül, 

S  midőn  gyanítod,  hogy  Bodnak  fejét 

Vetette  a  bán,  menj  be,  mint  követ. 

Mutasd  elé  e  kardot  s  mondd  a  bánnak, 

Hogy  ezt  ajándokúl  küldöm  neki. 

Kié  e  kard  s  honnan  került,  tudod. 

Mondd  el  hiven.  Távozzál.  Légy  szemes. 

(Juszuf  meghajtja  magát  s  visszavonul.) 

Ez  a  keresztény  most  gyilkolni  fog. 
Azt  már  szeméből  olvasom,  s  ha  majd 

Megtadja,  hogy  testvérét  ölte  meg, 
Kétségbe  sülyed,  és  elkárhozik. 
Oh  hála  légyen  Allah  szent  nevének.  (Marót  jő.) 
Haszán.  Köszöntelek,  bán.  Egy  szócskát  előbb, 
Mint  alkut  kezdenénk.  A  hitszegő  Bod, 
Ki  most  kezedben  van,  nekem 
Bérlett  cselédem. 
Marót.  Rabló ! 

Haszán.  Oh  igen. 

ő  Kende  Rózsát,  s  több  más  szépeket 
Szerzé  nekem;  de  drága  pénzemért. 
Most  rászedett  s  én  eltökélt  vagyok 
Lábához  tenni  áruló  fejét. 
Add  őt  nekem  ki. 
Marót.  Én  Bodot  neked? 

Nem  egy  hajszáit,  egy  szikrát  életéből. 
Haszán.  Hát  esküdj'  rá,  hogy  élve  nem  hagyod 
Marót.  Ne  ingerelj :  csak  ő  az,  amire 
Nem  alkuszom.  Mindent  mást  engedek: 
De  őt  s  bosszúmat  fel  nem  oszthatom. 
Haszán.  Igaz,  te  őtet  méltán  gyűlölöd. 
Marót.  Méltán-e?  azt  bosszúm  mutassa  meg. 
Haszán  (félre). 
Ez  jól  van.  így  Bod  élve  nem  maradhat. 

(Maróthoz.) 
Nos  bán?  hol  a  díj,  mellyel  tartozol? 
Vagy  visszatérsz-e  rabságodba  ismét? 
Marót.  Török,  midőn  még  nálad  rab  valék. 
Minden  szavad  közt  egy  fájt  oly  igen, 
Hogy  arra  most  is  jól  emlékezem. 
Haszán.  Én  sem  felejtem.  Add  nődet  nekem : 

Váltságod  díja  ő,  vagy  a  halál. 
Marót.  Ezek  voltak  tulajdon  szavaid. 
Haszán.  Most  is,  vitéz  bán.  Add  nődet  nekem, 
S  szabad  vagy,  és  ment  minden  tartozástól. 
Különben  hajlik  a  nap,  és  te  rab  vag>'. 
Szavad  szerint  határidőd  kitelt. 
(Marót  int  B orrának,  ki  a  feketén  fátyolozott  Idát 
a  vár  ajtóból  előhozza.) 

Vörösmarty  munkái.  IV.  H 

Ida  (Maróthoz,  térden  állva). 

Oh  bán,  ne  ölj  meg  engem.  Adj  időt, 

Hogy  bűnömet  megbánjam.  Könyörülj ! 
Haszán.  Minő  szelíd  hang! 
Marót  (fölemeli  Idát).  Én  megöllek?  én? 

Nem,  drága  hölgy:  te  életkedvelő  vagy, 

Te  kéjt,  gyönyört,  hév  csókokat  szeretsz; 

Szerelmed  mint  a  tenger,  ollyan  éh. 

Oly  telhetetlen,  oly  kifogyhatatlan, 

S  te  halni  készülsz?  Ments  Isten,  nemes  hölgy! 

Te  még  ezentúl  fogsz  csak  élni.  Eddig 

Az  egy  Marót  bán  volt,  ki  megölelt, 

Most  egy  világnak  lészesz  birtoka. 
(Idát  lefátyolozva.) 
Ida.  Mi  lesz  belőlem,  oh  mindenható! 
Haszán.  Allah !  ez  a  te  képed  rajzolatja. 
Marót  (Haszánhoz).  Mit  szólsz? 
Haszán.  Az  alku  ál. 

Marót.  Esküd  reá! 

Haszán.  Allahra  esküszöm. 
Marót  (általadja  Idát).        A  nő  tiéd. 
Ida.  Megállj,  megállj!  oh  mit  kellett  megérnem. 
(Marót  elé  térdel.) 

Oh,  bán!  Marót! 
Marót.  Becsületes  nevem, 

Mellyet  gyalázat  ére  általad. 
Ida.  Férjem! 
Marót.  Ne  mondd.  Az  többé  nem  vagyok. 

Én  férje  voltam  Idának,  szemérmes 

És  tiszta  nőnek  a  Radók  fajából. 

Te  nem  vagy  az:  neked  már  nincs  neved, 

Vagy  oly,  amelytől  undorodni  kell. 
Ida  (fölkel). 

Mért  nem  szakadsz  be  föld,  hogy  elmerüljek.    — 

Oh,  bán,  ne  hagyj  el,  oh,  hallgass  ki  engem. 

Oltár  előtt  mikorban  nőd  levek, 

Megesküvél,  hogy  semmi  rossz  napomban 

El  nem  hagyandsz.  S  ég  legyen  tanúm! 

Ily  rossz  napom  több,  mint  ez,  nem  lehet.  — 

Vétkeztem  ah  Maróti,  s  tűrheted. 

Hogy  más  kezéből  érjen  büntetés?  (Letérdepel,  j 

Oh,  ölj  meg  engem,  bán,  oh,  ölj  meg  engem. 
Marót.  Kardom  vitézek  estével  dicső: 

Hitetlen  vérrel  nem  fertőztetem. 
Ida  (fölkel).  Az  Isten  látja,  hogy  kegyetlenül  szólsz. 

Marót !  —  de  nem :  te  sziklaszívü  vagy. 

Hozzád  fordulok,  irgalmazz,  vitéz  bég. 

Engedj  urammal  szólanom  magával. 
Haszán.  Ne  mondd,  hogy  nálam  kérelmed  hiú  vuh  : 

Szólhatsz:  de  ez  legvégső  szód  legyen. 
Ida.  Végbúcsumat  veszem. 

Haszán.  Lásd,  távozom!  (El.i 

Marót.  Nevetlek,  asszonyom,  meghittségedért . 

Véled,  talán  félénk,  fukar  vagyok. 

Hogy  gyávaságból  engedélek  át? 

Nem,  Istenemre !  Nincs  ár  oly  magas, 

A  földnek  semmi  kincse,  sőt  maga 

Ez  életem,  melyért  od'  adjalak. 

S  ha  védni  kellene  egy  becsületes  nőt, 

Nem  véremet,  de  tengert  ontanék  ki. 

Most  egy  kutyámnak  vére  drága  bér. 
Ida.  Irgalmas  Isten !  adj  erőt. 
Marót.  Beszélj, 

Vagy  távozom.  Mit  kívánsz? 
Ida  (magában) .  Oh  igen, 

HaUám,  mitől  a  nő  szív  megszakad. 

Most  semmi  nincs  már,  amit  rettegek.  (Maróthoz. ) 

Marót,  te  mindig  nyájas  férj  valál. 

Nem  haliám  eddig  egy  rossz  szavadat.  — 
Marót.  Igen,  s  te  szépen  megjutalmazál. 
Ida.  Oh  szörnyen,  szörnyen,  oh  mily  keserűn  ! 

Fogságba  estél  s  én  elhagytalak. 

Minden  cseléded  harcot  sürgetett, 

Legalsó  szolgád  kész  volt  halni  érted: 

S  én  nőd  rabul  sinlődni  hagytalak. 
Marót.   Úgy  van,  derék  hölgy,  azt  tevéd  velem. 
Ida.  Oh,  bán,  ne  fordítsd  erre  képedet! 

Erő  s  vidámság  pezsgett  arcodon, 

Mint  férfi  mentél  a  vészes  csatába. 

Most  fonnyadásnak  indult  termeted. 

A  bú  vénsége  hamvad  araidon, 

És  üstököd  setétlő  fürtéin 

A  hervadásnak  dérvirága  leng. 

Oh  szörnyű,  szörnyű  s  mind  ezt  én  tevém. 

Marót.  Valót  beszélsz.  Nem  év,  nem  a  nyomor. 
Nem  tört  meg  így  a  mély  rabság  maga: 
Szívbú  betegjét  látod  itt  előtted, 
Gyötrelmim  ástak  ily  sírt  arcomon  — 
De  meglakolsz  e  hervadásomért. 

Ida.  Igen  Marót  bán,  s  nem  méltatlanul. 
De  mért  örülsz  ily  szörn3'ű  sorsomon? 
Oh  bár  méltónak  tartanád  reám 
Hallgatni,  mondhatnám :  hogy  nem  halál, 
Nem  büntetés  az,  melynek  gondja  bánt. 
Midőn  imént  a  holtak  közt  hagyál. 
Hol  mint  egy  büntetőt  a  másvilágról 
Gondoltalak  megtérni,  s  szellemem, 
Mint  a  kiholtak  háza,  melly  lezárt, 
Ollyan  kietlen  s  borzasztó  vala. 
Áldottam  volna  azt  a  tőrt  s  kezet. 
Mely  életemnek  véget  vet.  Te  ott 
Kegyetlenebbül,  mint  emberhez  illő, 
Rém,  s  lelki  furdalás  közt  élni  hagytál. 
Midőn  imént  megvetve,  meggyalázva 
Pogánynak,  ellenségnek  átadál, 
Kit  a  pokolnál  inkább  rettegek. 
Oh,  bán,  ez  élet  akkor  már  kihalt, 
S  csak  az  maradt  fenn,  ami  benne  kín. 
Nem  életem  hát,  mellyet  féltenék ; 
De  megvetésed  és  utálatod. 
Melyekre  méltó  lettem,  és  ez  arc, 
Mely  óriási  bűnömet  mutatja. 
Ez,  ami  ég  s  dúl  lelkem  belsején. 
Engedd  meg,  oh  bán,  egy  kérésemet. 

Marót.  Mindent,  csak  azt  ne,  hogy  becsüljelek. 

Ida.  Ne  mondj  kivételt.  Meggondoltad-e, 
Hogy  most  utószor  látlak  életemben. 

Hogy  mint  halálra  ítélt  rab,  csak  egy 

Kis  kedvezést  kivánok  nyerni  — 
Marót.  Szólj ! 

Ida.  Add  gyilkodat  nekem. 
Marót.  Mit,  gyilkomat? 

Ida.  Te  meg  nem  öltél,  ámbár  kértelek. 

Azt  hitted,  asszonyármány  s  tettetés  volt ; 

S  az  meglehet :  mert  ah  én  silány, 

Értéke  vesztett,  hűtlen  nő  vagyok. 

De  gondold  meg,  bán,  s  szánj  meg  engemet ; 

Te  egy  pogánynak  adtál  birtokába, 

Utálatosbnak  minden  bűneimnél. 

Ha  rossz  napom  lesz  nála  —  s  oh  egek! 

Minő  pokolnak  kell  ott  nyílnia  — 

Ha  kényszerítni  és  gyötörni  fog. 

Ki  ment  meg  engem  utált  életemtől? 

Rettegtem,  oh,  bán,  eddig  a  halált, 

Most  egy  barátom  a  világon  ő. 

Oh  add,  oh,  add  e  gyilkodat  nekem, 

Én  nem  vigyáztam  hős  neved  becsére, 

Eljátszottam  szép  boldogságodat ; 

Szentül  megőrzöm  e  tőrt,  esküszöm. 
Marót  (kémlőleg  s  félig  megindulva) .  Itt,  vedd! 
Ida.  Oh,  hála  e  jótétedért ! 

S  ha  majd,  Maróti,  azt  hallod  felőlem. 

Hogy  nem  vagyok,  hogy  minden  vétkemet 

Szivem  kiontott  árja  mosta  el, 

ígérd,  hogy  meg  nem  átkozod  nevem! 

Hogy  megbocsátasz  a  szegény  Idának. 
Marát.  Ida! 
Ida.  Oh  csak  egyszer  még  e  szót,  e  hangot. 

Mely  régi  édenemből  visszazeng. 

Oh  mondd,  hogy  megbocsátasz  vétkemért. 
Marót.  Add  vissza  gyilkomat. 
Ida.  Mit!  gyilkodat? 

Marót.  Megmásolám  szándékomat:  te  itt 

Maradsz,  te  nem  mégy  a  törökhöz. 
Ida  (magában) .  Mit  hallok?  Ö  megindult.  Oh  öröm ! 

Én  nem  vagyok  hát  többé  áldozat. 

Nem  a  pogánynak  martaléka  többé?  (Maróthoz.) 
S  te  díjat  adnál  értem?  harcra  kelnél? 
De  nem,  hisz  én  hallottam.  Oh  egek! 
Mit  kell  gyanítanom: 

Te  rabságodba  ismét  visszatérnél?  (Marói  elfordul.) 
Ida  (rövid  belső  küzdés  után). 
Oh,  adj,  erőt,  ég,  adj  erőt  nekem. 
Én  elfelejtem  esküvésemet; 
Hívságos  gondolattal  idegent 
Fogadtam  e  szív  tiltott  rejtekébe, 
És  sorvadozni  hagytam  férjemet 
Egy  hosszú  rabság  minden  kínjain ; 
Most  életemmel  válthatom  meg  őt. 

(Haszán  jelé  megy.) 

Haszán  jöhetsz:  mi  már  készen  vagyunk. 
Haszán  (jő).  Oh,  szép  vagy,  húri,  égnek  lánya  vag>'. 

Jövök,  jövök  s  amerre  mégy,  követlek. 
Marót.  Megállj  Haszán !  add  vissza  hitvesem. 

S  váltságért  szerződjünk  újólag. 
Haszán.  Szerződni?  újra?  tartsd  meg  szavadat. 

Imént  silány  jószágként  elveted. 

De  bár  hogyan,  nem  kehnek  kincseid. 

Nem  várad,  minden  birtokod,  magad: 

Neked  csak  véred  hizlalná  bosszúmat ; 

De  itt  gyönyörre  nyílnak  karjaim. 

Itt  napderítőt,  álomédesítőt 

Viszek  magamnak,  millyet  egy  király 

Országa  árán  venne  meg.  Te  őt 

Dühben  s  bolondul  elveted,  magyar ; 

De  a  töröknek  jobb  ízlése  van! 

Szabad  vagy,  és  ment  minden  tartozástói. 

De  őt  viszem.  Becsületes  magyar. 

Mit  egyszer  ád,  azt  vissza  nem  veszi. 
Marót.  Vidd  hát,  török,  de  állj  készen  csatára. 

Te  álnokul,  s  gonosszal  cimborálva 

Lopád  ki  váram  szívét :  farkasul 

Jövel  el  ólálkodva,  míg  lakomban 

Az  Isten  átka  és  haragja  dúlt ! 

Most  végre  el  kell  válni  sorsainknak: 

Élet-,  halálra  harc  legyen  közöttünk. 
H ÁSZÁN.  Azt  gondolod,  hogy  elfutunk  előled? 

A  nagy  próféta  úgy  áldjon  meg  engem, 

Amint  kivánom  a  csatát  veled. 

Élet-,  halálra,  bán.  Nőd  már  enyém: 

Ha  porba  látom  hullni  fejedet, 

Minden  kívánság,  mellyet  ápolék, 

Egy  örök  életre  teljesülve  van.  — 

Csatára,  bán,  elvárlak  a  csatára!  (Idával  el.) 
Marót.  Vért,  vért  kell  látnom,  vérét  a  gonosznak. 

Ki  engem  illyen  sorsra  juttatott, 

S  undok  pogány  eb!  a  te  véredet.  (Kiáltva.) 

Fel,  fel!  vitézlő  férfiak!  csatára! 

Marótnak  ölni  szörnyű  kedve  van. 

(A  várfalakon  itt-ott  katonák  tűnnek  jel.) 


ÖTÖDIK  FELVONÁS. 

(Terem.) 

Marót,  Bárra  s  hátul  két  katona. 

Bárra.  Sergünk,  uram,  már  készen  áll  a  harcra. 

Marót.  És  a  török  had? 

Bárra.  Már  a  parton  áll. 

Oldalt  a  víz,  hátul  erdő  fedi: 
Gyanítja,  hogy  mi  fogjuk  fölkeresni. 

Marót.  Azt  jól  gyanítja.  Mintegy  mennyi  a  nép? 

Bárra.  Négy  annyi,  mint  mink. 

Marót.  És  hátat  keres! 

Mind  illyen  a  török  s  ha  csak 
Nincs,  aki  üsse  hátúi,  nem  csatázik. 
De  harc  előtt  még  ránk  egy  munka  vár, 
Keg^^etlenebb  tán,  mint  a  harc  maga. 
Végezzük  el.  Hadd  jőjön  a  fogoly. 

(Bod  bevezettetik.  Marót  merőn  nézi.) 

És  ő  is  Isten  képe.  Nem,  nem  az : 

Az  Isten  képe  megszentetlenűlt, 

Midőn  ez  undok  lelket  burkolá  be, 

S  ha  teste  volna,  millyen  szelleme, 

Olyan  kietlen  és  utálatos. 

Megátkozná  a  természet  magát, 

Hogy  ill3'en  szörnyetegnek  anyja  lett. 
BoD.  És  mégis,  bán,  a  nő  máskép  ítélt. 

Te  most  megölsz,  hatalmadban  vag}'ok  ; 

De  én  is  árthatok,  bán.  Hallod-e?  j 

Nőd,  a  szép  Ida,  engem  szeretett.  | 

Marót.  Vig^'étek  és  csapjátok  el  fejét.  j 

Koncolja  össze  testét  a  bakó.  | 

Hízzék  az  eb  parázna  tagjain : 

Ne  merje  senki  eltemetni  őt. 
BoD.  Temetve  vagy  nem,  egy,  ha  halni  keU. 

S  pondró  vagy  eb,  mind  egy,  ha  rág  s  megesz. 

De  téged  átkozlak,  csalárd  világ, 

Miért  mutattad  m.eg  szép  arcodat. 

Ha  most  utószor  látom  azt.  —  Jerünk. 
(Elvitetik.  A  zalait  egy  szolga  jő  Juszuf fal  másfelől.) 
Szolga.  Haszán  követje!  (El.) 

(Juszuf  Marót  felé  közelít.  Bod  kísérőivel  az  ajtónál 
megáll,  a  nélkül,  hogy  Juszuftól  észrevétetnék.) 

Bod.  Mit  kereshet  ez? 

Juszuf.  Nemes  mag^'ar  bán,  a  dicső  Haszán  bég 

Küld  tisztelettel  hozzád,  és  köszönt 

S  barátilag  kér,  vedd  ajándokát, 

E  régi  kardot,  jó  emlékezetre. 
Marót.  Jóságos  ég!  —  Hol  vetted  ezt,  török? 
Juszuf.  E  kard  örökség.  Egy  kicsin  fiúval 

Raboltatott  el  most  tizenhat  éve. 

És  a  fiú  nálunk  felserdüle, 

Nagy  hírű  ember  lett,  magyar  s  török. 

Amint  kívánta,  haszna  s  kedve  jött. 

Ama  lator,  gaz  Bod  volt  e  fiú. 

Kit,  mint  beszéhk,  most  felköttetél. 
Bod  (magában).  Mit  kellé  hallanom? 

Marót.  Mindenható ! 

S  e  szörnyeteg  testvérem  volna-e?  (Juszufhoz.) 
Hé  nem  hazudsz,  pogány? 

BoD  (magát  a  katonák  közül  kiragadva  Maróthoz  roluinj . 

A  kard  enyém! 

JuszuF  (magában).  x\llah  segíts!  ő  él.  Oh  jaj  nekem. 

Marót  (Juszufhoz).  Az  ördög,  akinek  barátja  vagy, 
Az  külde  téged  e  karddal,  pogány. 
Halála  hírét  hoztad  volna  inkább. 
Hogy  vízbe  fúlt,  hogy  éhen  halt,  hogy  őt 
Zsinegre  fogták  Sztambul  tömlöcében : 
Nem  volna  híred  illyen  keserű. 

JuszuF  (félre).  Itt  rossz  világ  lesz,  jobb,  ha  távozom  ! 
(Elosont.) 

Marót,  örök  bíró,  világnak  alkotója. 
Ki  ami  történt,  el  nem  feleded. 
Hallgass  ki  s  ródd  fel  vallomásomat: 
Én  ezt  az  embert  itt  nem  ismerem ; 
Én  őt  s  gálád  vérét  megtagadom, 
Vagy  mind  azon  vért,  mely  bennem  vele 
S  undok  fajának  ízével  rokon, 
A  porban  ontom  és  eltapodom. 
Ha  ő  vitéz  Marótnak  gyermeke. 
Maróti  úgy  én  nem  vagyok ;  ha  ő 
Magyar,  lemondok  nemzetemről ; 
Ha  ember,  inkább  állattá  legyek. 
Mint  ily  teremtés  szennye.  —  Iszonj'ú! 
Ki  a  hazának  tiszta  hölgyeit 
Ocsmány  töröknek  pénzen  adja  el. 
Vad  állat  az,  testvérem  nem  lehet !  (Boához.) 
Keress  magadnak  testvért  a  vadak  közt, 
Légy  róka,  medve,  farkas  cimborája, 
De  ott  is  undokabb  léssz,  mint  azok: 
Kerítő  nincs  az  állatok  között. 
Nincs  oly  bemocskolt  pára,  mint  te  vagy. 

BoD.  Te  megtagadtál,  szép  testvér,  Marót  bán? 
Hiába,  még  is  testvéred  vagyok. 
Minden  csepp  vér,  mely  benned  átkozódik. 
E  meggyalázott  vérnek  rokona. 

S  te  engem  el  nem  ismersz,  bátya?  jól  \'an 

Gyűlölsz?  gyűlöllek  én  is,  büszke  bán, 

Én,  a  teremtés  szennye,  s  megtagadlak, 

S  megátkozom  minden  csepp  véremet, 

Mely  a  tiéddel  testvérül  rokon. 

Ha  az,  kit  e  kard  nemzőmnek  jelent, 

Becsületes,  jó,  bajnok  férfi  volt. 

Te  úgy  ez  embernek  nem  vagy  fia: 

Anyámat  egy  hizelgő  ejtheté  meg, 

S  az  ős  Marót  faj  benned  megszakadt. 

S  te  megtagadsz?  Ha  szörnyeteg  vagyok. 

Az  ég  tanúm,  magad  valál  oka. 

Vagy  nem  raboltak  el  gyermekkoromban' 

Mi  voltam  én?  gyámoltalan  fiú, 

Ki  még  nevét  is  elfelejtheté! 

Ki  sírtam,  fáztam,  éhezem,  nyomorgék, 

S  ez  legkisebb  volt  szenvedéseim  közt. 

Zordon  zsivány  volt  első  nevelőm. 

Rosszabb  zsiványnál,  aki  lett  uram. 

Mit  láttam  náloíc?  Vért,  bűnt,  árulást? 

És  mit  tanultam,  mint  bűnt,  árulást? 

Te  Istenedhez  fordulhatsz  bajodban : 

Én  nem  tudom,  mi  az!  Neked  hited  van. 

Mely  megvigasztal:  amit  én  hiszek, 

Az  egy  lesújtott  angyalnak  kevés. 

Neked  hazád  van,  mely  téged  becsül: 

Én  hontalan,  földönfutó  vagyok. 

Most  megtagad  s  örökre  számkivet. 

Ha  a  vitéz  Marótnak  vagy  fia, 

Ha  én  helyetted  lettem  volna  úr. 

Nem  hagytam  volna  így  egy  pór  fiút. 

Nem  jó  apámnak  legrosszabb  ebét ; 

S  testvéremért  —  oh  ég!     lelkemet 

Ezerszer  adtam  volna.  É  helyett 

Te  kéjben  éltél,  és  függetlenül, 

Szép  hölgy  ölében,  bajnok  népeid  kö/:t : 

Rendíthetetlen  várad,  birtokod, 

S  becsületei  volt  a  vüág  előtt. 

Míg  Isten  s  emberektől  elhagyatva 

Én  nem  vagyok  jobb,  mind  egy  fenevad. 

Nem!  illyen  bátya  nem  kell,  tartsd  magadnak 

Hitetlen  sors,  ha  nincs  más,  amit  adj. 
Marót.  Én  szánlak,  ember,  szánom  sorsodat. 

De  hogy  Marót  bánt  ismered  és  becsüld, 

Tudd  meg:  mióta  bírom  kardomat 

Csak  érted  éltem,  érted  fáradék. 

Éretted  adtam  jószágim  kamatját, 

Éjem  nyugalmát,  a  nap  örömét; 

Első  csatámat  érted  harcolám: 

Téged  keresve,  téged  visszakérve, 

Török  fejekkel  töltém  a  mezőt. 

Majd  megcsalatva  hitlen  ellenemtől 

Érted  viseltem  a  rabláncokat; 

imént,  hogy  erdőkön  kalandozál, 

Rablók  kezéből  kardom  mente  ki, 

S  te  mind  ezért  egy  boldogságomat : 

Hü  nőm  szerelmét,  loptad  tőlem  el. 
BoD  (megindulva). 

Bátyám!  —  de  nem,  ne  nyújtsad  jobbodat. 

Ne  nyúlj  hozzám ;  én  fertezett  vagyok. 

Most  ismerek  rád,  élet !  most  tudom  csak, 

Miért  születtem;  nem,  hogy  mint  egyéb, 

örüljek  én  is  a  világi  jón; 

Hanem  hogy  utáljam  meg  magamat, 

S  kétségbeesve  hunyjak  el.  Haha! 

(A  falon  függő  képekhez.) 

Ti  drága  ősök,  mit  néztek  le  rám! 
Jeles,  dicső  volt  pályátok  talán? 
S  becsület,  hír,  kincs  osztályrészetek? 
De  egy  gyalázó  folt  van  rajtatok, 
És  e  gyalázat  foltja  én  vagyok: 
Vér  véretekből  és  csont  csontotokból. 
De  adjatok  csak  kardot  e  kezekbe, 
S  amennyi  meggyalázott  vér  kereng 
Ez  elfajult  erekben,  mind  együtt 
A  láb-tiporta  földnek  áldozom. 
Marót.  Iván! 

BoD.  Nagy  Isten!  Isten?  mit  beszéltem. 

Ki  mond  Ivánnak  engem?  én  Iván? 

Igen !  fülembe  cseng  e  régi  név 

És  visszahozza  eltűnt  koromat. 

Gyermek-koromnak  édes  álma,  jőj, 

S  altass  el  engem  ennyi  kín  között. 
Marót.  HaUgass  reám,  Iván.  —  Ti  menjetek. 

Én  most  Haszánnal  itt  megharcolok. 

Ha  férfi  vagy,  hogy  jóvá  tedd,  miket 

Sorstól  vezetve  vétkezel,  fogadd 

Ez  ősi  kardot  és  harcolj  vele: 

Nőmet,  kit  többé  nem  becsülhetek, 

Átadtam  a  töröknek. 
BoD.       .,  Oh,  halál! 

Marót,  őt  vissza  keU  ragadnunk.  Érted-e? 

öt  élve,  halva  vissza  kell  szereznünk. 
BoD.  S  te  megbocsátasz  eltévedt  öcsédnek? 
Marót.  A  harc  után. 
BoD.  S  ha  harc  után  ez  ajkat 

Nem  nyitja  többé  szóra  semmi  vágy, 

S  ha  e  fülekbe  nem  hat  semmi  hang, 

Akkor  hiába  mondod  majd:  öcsém. 

Ha  e  szót:  bátya,  én  nem  mondhatom. 
Marót.  Szegény  öcsém! 

BoD   (reá  borúi).  Oh,  bátyám.  (Kürt  riad.) 

Marót.  Hah!  riadj. 

Halálos  kürté  a  kemény  csatának: 

Most  lelkemet  csak  hangod  tölti  be. 

Viszontlátásig,  a  csatán,  öcsém.  (El.) 
ÜOD.  Viszontlátásig,  bátya.  —  Alkotó! 

Adj  a  töröknek  százszoros  életet. 

Hogy  mind  egyenként  én  olthassam  el.  (El.) 
(.Szabad  tér.) 
(Gazdag  sátor  látszik,  ezüst  félholddal  tetején,  elül  füg- 
gönnyel, mely  félre  van  akasztva  s  hátul  egy  vánkosos 
kerevettel.  —  Ida,  a  kereveten  vánkosokra  könyökölve 

szomorú  merengésben  ül,  egyik  kezében  tőr.) 
Ida.  Nő  voltam,  boldog,  forrón  szeretett. 

Hű  szívnek  és  dús  várnak  asszonya; 

Most  mindenemből  annyi  kincs  közül 

E  tőr  maradt  meg.  Oh  ég!  adj  erőt 

Hogy  ifjúságom  napját  elfeledjem, 

S  óhajtsam  a  sírt,  mely  ölébe  vár. 
(Lépések  hallatnak,  Ida  a  tőrt  kehiéhe  rejti.) 
Haszán  (jő). 

Tőrt  láttam,  vagy  csalódom?  —  Üdvözöllek, 

Szép  hölgy,  miként  vagy  új  rabod  tanyáján? 

Szokatlanul?  Azt  érthetem ;  de  ha 

Zsarnoknak  ítélsz,  úgy  csalatkozol. 

Az  minden  bűnöm,  hogy  szerettelek. 

Hogy  kellemidnek  híre  megbűvölt. 

Hogy  érted  észt,  hírt,  kincset  megvetek. 

S  most  durvasággal  elpazaljam-e. 

Mit  oly  nagy  áron  vettem,  kegyedet? 

Nem,  drága  hölgy;  én  józanabb  vagyok. 

Ha  úgy  kívánod,  távozom,  megyek. 

Ha  lábaidnál  tűrsz,  itt  maradok, 

S  megnyertem,  amit  vágyim  álmodának. 

Szolgád,  imádód  és  rabod  vagyok. 

Csak  azt  óhajtom,  hogy  múlván  keserved. 

Egykor,  midőn  jobban  megismerél, 

Szálljon  szemed  szép  napvilága  rám. 
f  Ezalatt  Ida  mellé  ül,  a  tőrt  kebléből  csendesen  kiragadjti .  j 

Szólj,  mit  parancsolsz,  szultánném,  rabodnak? 
Ida  (keblére  tapintva,  magában). 

Oh  én  boldogtalan,  hová  legyek? 
Haszán.  Mi  ez?  te  tőrt  viselsz?  Szép  drága  tőr, 

Szebb  mint  keresztény  kézmű,  s  gazdagabb. 

Mint  száz  fogolynak  életdíja  volna; 

De  mennyivel  drágább  a  vér  nekem. 

Mely  kék  eredben  lázadozva  foly. 

Azt  látnod,  s  hinned  kell.  Zulima,  jőj ! 
fZulima  nyolc  gazdagon  öltözött  rabnővel  jő  s  Ida  előti 
leborul.) 

Ezek  leendnek  rabnőid,  nemes  hölgy! 

Éltök,  halálok  pillantásodon  függ. 

Távozzatok.  (Zulima  s  a  többi  el.) 
Keresztény  férj  neje, 

Te  a  szerelmet  még  nem  ismered. 

Csak  a  mi  népünk  tud  s  becsül  szerelmet, 

Keletnek  népe.  —  Ott  a  szerelem 

Nem  hordja  vas  törvény  bilincseit, 

Szabad,  s  csapongó,  mint  a  képzelet. 

Tinálatok  szeretnek,  mert  szokás. 

Egyet  szeretnek  s  unnak  meg;  de  mink 

A  félvilággal  nyájaskodhatunk. 

Nekünk  a  forró  dél,  a  szép  kelet 

Adóznak  lányaikkal ;  sőt  maga 

Nem  ment  hevünktől  a  hűvös  nyugat. 

Georgiának  sárga  fürtéit 

Felváltjuk  barna  cserkesz  szépeinkkel, 

S  mit  a  próféta  mennyüdvül  igért, 

Azt  már  e  földön  izlik  ajkaink. 

Amint  előtted  állok  itt,  magam, 

Bár  gyenge  sugár  a  nagy  úr  kegyéből. 

Több  szép  leánynak  ajkán  édelegtem, 

Mint  évnek  napja,   szümnek  vágya  volt. 

De  hald  tovább  — 

Ida  (félre).  Oh  zárd  be  fülemet 

Jég  újaiddal  irgalmas  halál. 

Haszán.  Az  illyen  ember  nem  könnyen  szeret : 
De  ha  egyszer  szíve  lángra  g3mlhatott. 
Akkor  szerelme  forró,  mint  az  ég. 
Mely  őt  fedezte  s  oly  határtalan. 
Én  így  szeretlek,  téged  s  én,  ki  láttam, 
Mi  szebb  a  szépnél,  azt  mondom  neked, 
Hogy  nincs  hasonlód  mind  a  közt,  kiket 
Szemem  sugara  eddig  érhetett. 
Te  drága  gyöngy  vagy  a  kéj  homlokán, 
S  im,  itt  előtted  mind  megtagadom. 
Mit  eddig  szépnek,  bájosnak  hivék: 
Nőim  szerelmét,  forró  vágyait 
S  mind  a  gyönyört,  mely  keblükön  reám  vár. 
Itt  lábaidhoz  nyújtom  zsámolúl: 
Te  légy  királyném,  húrim  itt  s  az  égben. 

Ida.  Mért  nem  vagyok  rút,  mint  az  éjszaka! 
(Kürtszó.) 

Haszán.  Hallottad  a  jelt?  Kezdik  a  csatát. 

Meglátjuk  egymást  nemsokára,  nőm ! 
(Elindul  s  meg    visszatér.) 

Nem  gondolnám,  hogy  ellenkezni  fogsz. 

Nézd  ezt  a  képet :  egy  franknak  müve : 

Vedd  tőlem  ezt  első  ajándokiíl. 
Ida.  Irtózatos! 
Haszán.  Itt  a  mi  győztes  népünk  ifjai. 

Itt  a  leány,  mely  kézről-kézre  jár: 

A  lány  keresztény,  rab  leány  vala. 

Amott  kötözve  testvérbátyja  áll: 

Vérző  szemében  őrjöngés  dühe. 

Szivében  a  töröknek  gyilka  van. 

(Elveti  a  képet  a  kerevetre.) 

Ha  ellenkeznél,  láttad  sorsodat. 
Ida  (Haszán  elé  térdel).  Oh  irgalom,  irgalom  nekem. 
Haszán.  Miért? 

Hiszen  te  nem  fogsz  ellenkezni,  szép  hölgy. 
(Kürtszó.) 

A  harcok  kürté  hí.  —  Te  élni  fogsz ; 

Te  nem  fogod  megölni  magadat. 

Azt  gondolod,  hogy  holtan  ment  maradnál? 

Ruhátlanul  kiteszlek  a  világnak. 

Török  s  magyar  hadd  lásson  s  ezt  kiáltom  : 

Nézzétek  és  utáljátok  meg  őt. 

Ez  egy  keresztény  asszony  volt,  kinek 

Testében  a  rossz  vérré  vált,  kinek 

Rút  telhetetlenség  volt  élete, 

És  mondhatatlan  vétkek  bűnei. 

Te  nem  fogsz  ellenkezni,  élni  fogsz, 

S  engem  szeretni,  engem,  rabodat,  — 

Vedd  tőrödet,  mulatságul  hagyom. 

(Eltávozik,  azonban  a  függönyhöz  visszatér.) 
Ida.  Vakulj  meg,  oh  szem,  légy  siket,  fülem. 

Ne  láss,  ne  hallj,  hogy  őrültté  ne  tégy. 

Mit  véthetek,  oh  ég,  oly  iszonyút, 

Hogy  ennyi  kínra  szántad  fejemet. 
(A  kerevet  mellé  térdre  rogy.) 

Haszán.  Imádkozik,  sír,  majd  átkoz,  s  enyém  lesz. 
(Lebocsátja  a  függönyt.) 
Hah !  jól  megy  a  harc,  hátrál  a  magv^ar, 
Marót  bán  tartja  még  csak  a  mezőt. 
Ragyogj  fenn,  félhold,  és  ha  hunyni  kell, 
Hunyj  el  keresztény  vérnek  tengerén.   (El.) 
(A    csatatér   környéke.    Koronként   apróbb   s   nagyobb 
csapatok    húzódnak    át    verekedve.    Az    első    csapattal 
verekedve  jő  Bod  s  mintán  az  kiűzetett,  egyedül  hátra- 
marad.) 

BoD  (kiáltva).  Haszán,  pokol  kutyája,  gaz  Haszán, 
Téged  kereslek,  jőj  elő,  ha  élsz. 
Gonosz  Haszán,  kiálts,  szólj,  merre  vagy, 
Égben,  pokolban,  szólj,  én  felkereslek. 
Jer  csalfa  bég  és  harcolj  meg  velem, 
Magas  prófétád  verjen  meg,  ha  nem  jősz. 

Ibrahim  (jő).  Ki  az,  ki  itt  szentetlen  ajkain 
Prófétát  emleget? 

Bod.  Hah,  áruló! 

Ibrahim.  Az  áruló  név  visszaszáll  reád. 

Bod.  Hallgass,  cseléd  és  nyeld  el  e  vasat : 
Különben  is  csak  enni  tudsz. 

Ibrahim.  S  te  lopni. 

Jer  tolvaj  s  add  ki  hitvány  lelkedet. 
(Vinak,  Ibrahim  kitolatik;  e  közben  egy  verekedő  csapói 
húzódik  át.  —  Bod  visszatér.) 

Bod  (maga).  Sors!  áldalak,  hogy  ezt  az  árulót 
Ki  hagytad  a  világból  irtanom. 
De  még  Haszán  él.  Átkozott  Haszán, 
Te  másnak  és  magadnak  mételye, 
ördög  Haszán,  jer,  harcolj  meg  velem. 
Kardom  hegyére  szúrom  lelkedet 
És  a  pokolnak  nyújtom  martalékul, 
Haszán  jövel  vagy  kárhozzál  örökre. 
(Egy  török  jő.) 

Török.  Ki  dörgi  itt  az  én  uram  nevét? 

Bod.  Az,  aki  őt  legjobban  gyülöh. 

Török.  Az  nem  sokat  tesz.  Ismerlek,  Bod  úrfi, 
De  félni  tőled  nem  szokás:  azért 
Jobb  lesz,  ha  kardod  szól,  mint  ajkaid. 

BoD,  Halálod  az,  mit  kardom  szólana. 
Tágulj,  ma  én  nagy  vadra  éhezem. 

Török.  Vad  vagy  magad,  te  hitvány  rossz  fiú. 
Uram  ne  lásson  téged  élve  többé. 

BoD.  Haszán  kopója,  vessz  el  hát  te  is. 
(Verekedve  kimennek.  Bod  visszatér. 
Fogd  el,  próféta,  lelkét ;  ő  kimúlt. 
Most  jőjön,  aki  életét  utálja. 
Vér  és  halál  van  most  a  nap  során, 
Vér  és  halál  ma  itt  a  fizetés, 
S  én  a  világnak  minden  tartozásom 
Vérrel  s  török  haláUal  fizetem.  (Kiáltva.) 
Haszán!  De  mit  látok?  bátyám  népe  fut? 

(Egy  futó  magyar  csapat  jő.) 
Marót  bán  népe.  —  Hah,  megálljatok! 
Ki  a  gazember,  al<:i  futni  mer. 
Hány  száz  esztendőt  vágytok  élni  még, 
Vagy  tán  örökké,  hogy  rossz  bőrötökkel 
így  gazdálkodtok?  A  macsói  bán 
Megint  rabbá  legyen?  Kövessetek. 
Vidámon  élni,  bátran  halni  meg, 
Ez  a  mi  díszünk;  rajta  férfiak! 
Maróti  és  török-halál!  Elő! 

A  CSAPAT.  Maróti  és  török-halál !  (Mind  el.) 
(Szabad  tér  Haszán  sátorával.) 

Bod  (jő).  Hiába!  itt  már  semmi  sem  segít. 
Erőnk  hanyatlik,  a  nap  veszve  van. 
Az  ördög  és  szerencse  összebékélt, 
S  együtt  csatáznak  ellenünk.  Csak  őt, 
Idát  találjam  s  menthessem  meg,  aztán 
Élet,  halál  mindegy:  nem  rettegek.  (Körülnéz.) 
Ez  a  vezéri  sátor.     (A  függönyt  félre  lebbenti.) 
Itt  van,  ő  az!  (Kardot  ránt.) 
Isten,  ha  vagy,  s  van  emberekre  gondod, 
Szenteld  meg  ezt  a  kardot.  Élve  őt 
Nem  menthetem  meg ;  mentse  a  halál. 

(Ismét  meglebbenti  a  függönyt.) 
Imádkozik.  Mi  szépek  arcai, 
S  a  könny,  mely  rajta  gyönge'  gyanánt  pereg, 

Vörösmarty  munkái.  IV.  12 

Ha  égben  érzet,  s  irgalom  lakik, 
Lemossa  egy  világnak  bűneit. 
Nem,  őtet  én  így  meg  nem  ölhetem ! 

(A  függönyt  lehocsátja.) 
De  a  pogány  ölelni  fogja  őt. 
Ez  undok,  fertelmes  Haszán ! 
S  volt  olly  idő,  oh  kárhozat  reám, 
Hogy  én  eladtam  pénzért  bájait, 
Most  egy  mosolygás-,  egy  tekintetért 
Meggyilkolnám  legjobb  barátomat. 
Bátyám  becsületét  raboltuk  el. 
Most  vére,  s  vérem  szerzik  vissza  azt.  — 
Borulj  be  föld,  sötétedjél  világ. 
Én  a  napot  meggyilkolom.  — 

(A  sátorba  bemegy.  Sikoltás  hallik.) 

BoD  (kijő).  Midőn  szivébe  mártám  e  vasat, 

S  ő  felsikoltva  karjaimba  dőlt 

Ajkamhoz  ére  ajka  s  néma  lőn. 
Haszán  (jő).  Mit  látok?  hah !  s  e  hitvány  fattyú  él? 
BoD.  Napszámom  félig  téve  van.  Letörlém 

Bátyám  nevéről  a  gyalázatot. 

ördög  Haszán,  most  tégedet  kereslek. 
(Haszán,  ki  ezalatt   titkon  Bod  mellé  lopódzott,  átdöfi. 
Bod  lerogy.) 
Haszán.  És  megtalálsz.  Hah,  fattyú,  azt  hivéd. 

Hogy  szembeszállók  macskakörmeiddel? 

Te  itt  maradsz  s  én  rajtad  kacagok!  (El.) 
BoD.  Ki  hallja  meg  legvégső  átkomat? 

Ez  a  török  volt,  aki  lelkemet 

Megmérgezé,  ki  engem  gyermeket 

Undok  zsivánnyá  s  ördöggé  nevelt. 

Átkozd  meg,  ég,  átkozd  meg  őt,  pokol. 

Átkozza  őt  meg  minden,  ami  él.  (Meghal.) 
(Haszán  és  egy  török  jönnek.) 
Török.  Uram,  siess  el,  mentsd  meg  magadat. 

Marót  bán  lesbe  csalt  s  most  kétszeres 

Erővel  hajt  ránk :  népünk  ingadoz, 

S  csak  egy  kis  rész,  mely  bátran  harcot  áll. 

Haszán.  a  rossz  kutyák !  le  kell  vagdalni  mind. 

Ki  helyt  nem  áll.  Menj  és  mondd  ezt  nekik: 

ÁgyTÍt  sütök  rá,  aki  futni  mer.  (Török  el,  Juszufjő.) 

Várj  a  lovakkal,  tüstént  itt  leszek.  (Juszuf  el.) 
(A  sátorhoz  megy,  félrevonja  a  függönyt.) 

Allah!  mi  ez?  Szemfényed  oda  van. 

Bizonnyal  a  gaz  Bod  gyilkolta  meg. 

Oh,  mért  nem  ölhetem  meg  üjra!  Egyedül 

Kell  hát,  s  leverten  visszaszégyenülnöm ! 

Hol  a  lovam?  vén  sátán,  hozz  lovat! 
Juszuf  (remegve  jő).  Uram,  Marót  bán  — 
Haszán.  Fűlj  meg,  nyomorú. 

(Futni  akar,  de  mindenfelől  magyarokat  lát.) 

Körül  vagyok  hát  véve?  hah,  ki  kard! 

Ez  egy  barátom,  aki  hü  maradt. 
(Kirohan:    kardcsörgés    kállaiik,    nemsokára    Maróttal 
verekedve  jő  s  földre  teríttetik.   A   magyarok  tódulnak 
mindenfelől.) 
Marót.  Fogjátok  és  akasszátok  fel  őt 

A  legmagasbik  fára. 
Haszán.  Halld  Marót  bán, 

Ez  nem  vitézhez  illő,  mit  teszesz. 
Marót.  S  vitézhez  illő,  szót  nem  állni  meg? 

Vitézhez  illő  volt,  midőn  magad 

Váltsági  alku  vasra  meghivál, 

S  rabul  esem  gaz  álnokságod  által? 

Most  nem  fogod  megszegni  szavadat ; 

Nem  fogsz  hazudni  többé,  csalfa  bég; 

Legjobb  tanító  gaznak  a  halál. 
Haszán.  Kétszáz  keresztény  rab  van  birtokomban. 

Ajánlom  őket,  vedd  váltságomúl. 
Marót.  Kardunk  ki  fogja  őket  menteni ; 

De  téged  felkötünk.  Vigyétek  őt ! 
Haszán.  Oh,  nagy  próféta,  vedd  fel  lelkemet. 
(A  magyarokhoz.) 

Ti  vesszetek  ki  a  végső  fajig.  (El.) 
Bárra.  Mint  bősz  oroszlán,  úgy  harcolt  öcséd, 

Méltó  vetélytárs  legjobb  őseidhez  — 

S  most  itt  találjuk  meggyilkolva  őt. 

Marót.  Meghalva  ő  is,  a  későn  talált. 
Korán  veszett  testvér;  oh,  szömyíí  nap! 
S  itt  meggyilkolva  fekszik  hitvesem. 
Még  él-e  ember  vagy  magam  vagyok, 
Ki  ennyi  gyásznak  súlyát  hordozom? 
(Mindenikre  ráborul  s   rövid  elmer  ülés   után  főikel.) 
Boldogtalan  hitves,  szegény  öcsém, 
A  sír  előtt  gyötrelmim  okai! 
N^oigodjatok  békén  a  sír  után.  (Előbbre  lép.) 
Amit  szerettem,  halva  fekszik  itt, 
Amit  gyűlöltem,  az  többé  nem  él. 
Számomra  most  a  földön  egy  gyönyör 
A  harc,  s  töröknek  jajgatása  lesz. 

(Kardját  fölemelve.) 
S  ím,  itt  előtted.  Isten,  esküszöm. 
Ha  vért  kiontott  vérért  elfogadsz, 
Hogy  míg  pogánynak  karja  dúl  hazámon, 
Kiirtok  bennök  annyi  életet, 
Míg  azt  nem  mondod:  hü  szolgám,  elég  volt. 

(A  kár-pit  lefordul.) 


CSONGOR  ES  TÜNDE 

Színjáték  öt  felvonásban. 
1830. 

SZEMÉLYEK. 


Csongor,  ifjú  hős. 

Kalmár,        I 

Fejedelem,  [   vándorok. 

Tudós,  I 

Balga,  földmívelö,  utóbb  Csongor  szolgája. 

DiMiTRi,  boltos  rác. 

KURRAH,    I 

Berreh,    I   ördögfiak. 

Duzzog,     J 

Tünde,  tündérleány. 

Ilma,  Balga  hitvese.  Tünde  szolgálója. 

Mirígy,  boszorkány. 

Tündérek,  nemtök  stb. 

A  pogány  kunok  idejéből. 


ELSŐ  FELVONÁS. 

(Kert.) 

(Közepett    magányosan    virágzó    tündérfa    áll,    alatta 
Mirigy  kötözve  ül.  Csongor  jő.) 

Csongor.  Minden  országot  bejártam, 

Minden  messze  tartományt, 

S  aki  álmaimban  él, 

A  dicsőt,  az  égi  szépet 

Semmi  földön  nem  találtam. 

Most  mint  elkapott  levél, 

Kit  süvöltve  hord  a  szél. 

Nyugtalan  vagyok  magamban, 

örömemben,  bánatomban, 

S  lelkem  vágy  szárnyára  kél. 

Ah,  de  mit  látok?  középen 

Ott  egy  almatő  virít. 

Csillag,  gyöngy  és  földi  ágból, 

Három  ellenző  világból, 

Üj  jelenség,  új  csoda. 

S  aki  ott  kötözve  ül, 

A  gonosz,  kaján  anyó. 

Nénje  tán  a  vén  időnek. 

Mint  leláncolt  fergeteg 

Zsémbel  és  zúg ;  mit  jelent  ez? 

Vén  Mirigy  — 
MiRÍGY.  Ah,  nagy  szerencse 

Elhagyott  agg  ősz  fejemnek, 

Csongor  úrfi,  hogy  közelgesz. 

Látod,  mint  vagyok  lekötve, 

Minden  embertől  kerülve. 

Félig  éh,  félig  halott. 

Csongor  (félre).  Minden  szó,  mint  a  hamis  pénz, 

Oly  balul  cseneg  fülemben.  (Mirigyhez.) 

Szólj,  mi  baj? 
MiRÍGY.  Csodát  beszélek, 

Millyen  a  nemes  hazában 

Rég  nem  történt. 
Csongor.  Tedd  röviddé. 

MiRÍGY  (félre).  Hogy'  parancsol!  —  Halld  tehát, 

Kedves  úrfi,  kit  szemfén5mek, 

örömének,  kellemének 

Szült,  s  nevelt  föl  szép  anyád  — 
Csongor.  Vén  penész,  ne  tétovázz, 

Térj  dologra,  vagy  biz  Isten, 

Itt  felejtlek  a  fatőben. 
MiRÍGY.  Légy  kegyes.  (Félre.)  Hah !  büszke  gyermek. 

Vessz  el,  mint  a  fűzi  gomba; 

Légy  egérré,  légy  bogárrá. 

Vagy  légy  ollyan,  mint  Mirigy. 
Csongor.  Mit  morogtál,  vén  Mirigy? 
MiRÍGY.  Csak  tűnődtem,  mint  beszéljem  — 

Látod  itt  ez  almafát : 

Mennyi  ág,  ahány  levél, 

Annyi  új  csodát  terem. 

Ezt  —  de  nem  vallok  neki  — 

Ezt  a  rossz  kopár  tető. 

Tán  a  naptól  s  csillagoktól 

Terhbe  jutván,  úgy  fogadta, 

S  szülte,  mint  bosszú  jelét; 

Mert  eleddig  rajt'  egyéb 

Rossz  bogácsnál  s  árvahajnál 

Nem  termett :  azért  leve, 

«A  boszorkánydomb»  neve. 
Csongor.  Mily  utálatos  zavart  szói, 

Szép  s  rutákból  összeszőve. 
MiRÍGY.  Most,  nézd  úrfi,  a  kopáron, 

E  szép  almatő  virágzik. 

Szín  ezüstből  van  virága, 

S  mint  fehér  rózsák  ölében 

Mász  a  fészkelő  bogár. 

Mint  a  légy,  mely  tejbe  hullott, 

Mint  új  hóban  agg  bogyó  — 
Csongor.  Mily  kemény  vas  tűrödelmem, 

Hogy  még  rá  figyelhetek? 

Szólj,  s  ne  tétovázz,  vagy  e  lánc 

Megkettőzik  csontodon  ma. 
MiRÍGY  (jelre).  Hogy  gebedj  meg,  azt  kivánom. 

Mérged  tengerében.  —  Úrfi, 

Hogy  heves  vagy,  nem  csodálom, 

Ifjú  még  s  tán  sejted  is  már, 

Hogy  tündér,  aranyhajú  lány  — 

Mit  beszéltem! 
Csongor.  Mit  beszélsz? 

MiRÍGY.  Csak  álom. 

Vén  ajak,  tudod,  csevegni 

Jobb'  szeret,  mint  enni-inni. 

Halld  tovább:  ezüst  virága 

Csügg  e  tündér  almafának, 

S  benne  drága  kő  ragyog. 

Három  ízben  elvirágzik 

Ez  naponnan,  este  rajta, 

Mint  a  szűz  emlői  bimbók, 

Oly  kis  ahnák  duzzadoznak, 

És  mikor  közelget  a 

Szép  borongó  éjszaka. 

És  az  éjfél,  a  gyilkosnak, 

Denevérnek  és  tolvajnak 

S  kósza  szellemnek  dele, 

SzáU,  mint  holló  szárnya  le ; 

S  felleg  űl  vad  csillagon. 

Felleg,  melyet  az  mocsárból, 

Sárkányok  sóhajtatából, 

S  nyílt  sírokból  összevon, 

S  szürke  apján  a  bagoly 

Szemmeresztve  lovagol. 

Rém  a  bolygó  rém  nyakán. 

Csép  anyó  a  piszkafán. 

Szép  regében  halandóknak 

Bal  szerencsét,  gyászt  huhognak, 

S  a  gyújtónak  őr  szeménél 

Egy  leégett  ház  tövénél 

Isznak,  esznek,  alkudoznak, 

S  bömböl  a  bölömbika, 

S  a  szüzek  legjobbika 

Most  fiát  megy  eltemetni, 

ölni,  aztán  eltemetni  — 
Csongor.  Hah  utálat,  förtelem. 

Nem !  tovább  nem  tűrhetem. 
MiRÍGY.  Elmegy,  itt  hagy,  kell  sietnem, 

Ürfi !  úrfi !  végezem  már. 
Csongor.  Elfutnék  a  szörnyetegtől, 

S  a  kívánság  nem  bocsát: 

Hallanom  kell. 
MiRÍGY.  Légy  figyelmes. 

Mint  mondám,  az  éj,  ha  jő, 

Érni  kezd  a  fán  az  alma, 

S  mint  egy  most  szült  lánykafő. 

Oly  arannyá  duzzad  halma. 

Mégis  ebben  agg  apádnak 

És  anyádnak  haszna  nincsen ; 

Mert  bár  mennyien  vigyáznak. 

Báj  szeUő  kel  éj  felében. 

Melytől  a  szemek  lehunynak, 

S  reggel  a  szedett  fa  áll. 

Mint  a  puszta  tüskeszál. 

S  mert  legaggabb  én  vagyok. 

Legtovább  virraszthatok. 

Azt  beszélték,  s  ide  köttek 

A  íatőhöz,  s  megnevettek. 

Engem  is  pedig  lesújt  a 

Bűvös  álom  ón  hatalma, 

És  ez  harmad  éje  már. 

Étlen,  szomjan,  hogy  vigyázok. 
Csongor.  Mily  nem  ösmert  gondolat, 

Üj  kivánat,  új  remény  ez, 

Mely  mint  vert  hab  tengerén 

Vándor  éji  villanat. 

Háborús  eszembe  hat? 

MiRÍGY.  Hogy  pusztuljon  a  kegyetlen! 

Még  sem  old  el  láncaimtól. 

Vallanom  kell  többet  is, 

Vallanom  kell  a  valót.  — 

Halljad  úrfi,  mely  gyanúm  van: 

Innen  tündér  szép  leányzó, 

Aki  e  fát  ülteté  tán, 

Hordja  vissza,  mint  sajátját, 

Az  arany  gyümölcsöt  is. 
Csongor  (Mirigy  láncait  leveri). 

Menj,  siess  el;  láncaidtól 

Megmentett  karom;  de  menj  el. 

Merre  lábad  visz,  szemed  lát, 

Mert  ha  még  e  szent  helyen 

Itt  talállak,  eltemetlek. 
MiRÍGY.  Áldjon  Isten  —  megbosszullak  — 

E  jótétedért  —  megfojtlak, 

Csak  tehetném!  —  légy  szerencsés  — 

Mint  az  ördög  pap  süvegben. 
Csongor.  Menj,  menj,  menj,  ne  lássalak. 
MiRÍGY  (mentéhen) .  Nem  megyek,  míg  büszkeséged 

Szarva  nem  jut  körmeimbe. 

Mint  a  sánta  nyúl  leszek, 

Mely  kilenc  fiát  megette, 

S  a'harasztba  bujdosott.  (El.)  ^ 
Csongor.  Szép  fa,  kertem  új  lakója. 

Mely,  mint  nem  várt  ritka  vendég. 

Félig  föld,  félig  dicső  ég, 

Ösmeretlen  kéz  csodája 

ÁUsz  előttem,  s  a  kopárra 

Életet,  fényt,  gazdagságot, 

S  hintesz  álmot  a  sovárra. 

Mint  tehessem,  mint  lehet, 

Hogy  ne  nyomjon  engem  álom, 

S  megláthassam  kincsedet? 

Földben  állasz  mély  gyököddel, 

Égbe  nyúlsz  magas  fejeddel, 

S  rajtad  csillagok  teremnek, 

Zálogul  talán  szivemnek. 


Hogy,  ha  már  virágod  illyen, 

Üdv,  gyönyör  lesz  szép  g}aimölcsöd. 

Szép  fa,  tündér  kéz  csodája, 

Vajha  illyen  légy  nekem. 

Ah,  de  mit  tekint  szemem? 

Szerelemnek  rózsaszája, 

Mondd,  minek  nevezzem  őt, 

A  nem  földit,  a  dicsőt? 

Hattyú  szállá  távol  égből. 

Lassú  dal  volt  suhogása. 

Boldog  álom  láthatása, 

S  most,  mint  ébredő  leány. 

Ringató  szél  lágy  karán. 

Ügy  közelget  andalogva; 

Ah,  tán  ez,  kit  szívdobogva 

Vártam  annyi  hajnalon? 

Ah,  tán  e  fa  ültetője, 

Ennyi  bájnak  és  gyönyörnek. 

Ennyi  kincsnek  asszonya? 

Rejts  el,  lombok  sátora. 

Rejts  el  éjfél,  szív,  ne  dobbanj, 

El  ne  árulj,  el  ne  rontsad 

A  szerencse  útait. 

Dal. 

Álom,  álom. 
Édes  álom, 
Szállj  a  csendes  föld  fölé; 
Minden  őrszem 
Hunyjon,  csak  nem 
A  várt  s  váró  kedvesé. 
Csongor.  Álom,  álom,  édes  álom. 

Ah,  csak  most  ne  légy  halálom.  (Elrejtezik.) 

Tünde,  Ilma  (jőnek). 

Ilma.  Asszonyom,  tudod,  hogy  engem 
E  poros  földről  emeltél 
A  magas  tündér  hazába, 
S  csak  azért,  hogy  ott  napestig 

Csongor  úrfiról  beszéljek, 

Szép  szeméről,  szép  hajáról, 

Fejedelmi  termetéről. 

És  arról  a  mézajakról. 

Mely  dalt  s  csókokat  terem. 
Tünde.  Ah,  hogy  ennpt  tudsz  csevegni. 
Ilma.  Lásd,  nem  ok  nélkül  beszélek. 

Itt  nekem  férjem  maradt, 

Akit  Balgának  neveznek. 

Olyan  Isten -verte  had 

Nincs  tán  a  fél  világon. 

Szomja,  éhe  mondhatatlan, 

E  nagy  föld  kenyér  ha  volna, 

S  hozzá  sajt  a  holdvilág, 

Már  eddig  felfalta  volna, 

Hold  az  égen  nem  ragyogna, 

S  most  itt  nem  járhatna  láb. 

S  hogy  még  vannak  tengerek, 

Nincs  egyébtől,  mint  csak  attól, 

Hogy  bennök  nem  bor  pezseg'. 

S  asszonyom,  lásd,  e  gonosz  csont, 

Első  nap  már  verni  kezdett, 

És  ijeszte,  hogy  megesz,  ha 

Enni  nem  hozok  neki. 

Tudni  most  azért  szeretném; 

Meddig  tart  e  buj dosásunk? 

Mert,  mi  könnyen  eshetik. 

Hogy  még  itt  e  csipkefán 

A  rokonságnak  miatta, 

Fennakad  csipkés  ruhám, 

S  Balga  itt  talál  az  ágon. 

Azt  gondolja  som  vagyok, 

És  nekem  jön,  és  leszed: 

Akkor  jaj  lesz  életemnek. 

Jaj  szegény  tündér  fejemnek  I 
Tünde.   Áh !  ne  kelts  föl  bánátimból. 

Ilma!  Ilma!  messze  honból. 

Látod,  mily  hiába  járok. 

E  kies  fát  mily  hiába 

Ültetem  vad  föld  porába, 
Kedvesemre  nem  találok. 
A  fa  kincseket  terem, 
A  fő  kincs,  a  szerelem. 
Szép  világa  álmaimnak, 
MeUyek  e  vidékre  vonnak. 
Ah,  az  rajta  nem  terem. 
Ilma.  Asszonyom,  mit  adsz,  ha  mondom 
Hogy  belül  a  lomb  alatt, 
Csongor  úrfi  szúnnj'ad  ott? 
Tünde.  Ilma,  mit  beszélsz  bohóul? 
Ilma.  Engedd  hát,  hogy  én  öleljem. 
Tünde.  Áldott,  kedvező  szerencse, 

Mint  köszönjem  ezt  neked ! 
Ilma.  A  szerencse  vak  gyerek, 

Ezt  inkább  nekem  köszönjed. 
Tünde.  Vágyaimnak  vég  határa, 

Itt  vagy,  s  reszketek  belépni. 
Ilma.  Késel?  Megmutassam-e, 
Mint  kell  sűrű  gally  között 
A  szerelmest  föltalálni? 
Tünde.  Hagyd  el,  Ilma,  a  szerelmes 
CsiUagot  hordoz  szemében : 
Annak  nincs  sötét  s  homály ; 
Bár  bolyongjon  éj  felében. 
Kedvesére  rátalál. 
Menj,  míg  itt  mulat  szerelmem, 
S  régi  kínjait  elenyelgem. 
Keltsd  föl  a  kis  csalogányt, 
Hogy,  míg  senki  nincsen  ébren, 
Ö  szerelmi  kéjt  zenegjen, 
S  dallal  töltse  a  magányt.   (El.) 
Ilma.  Ügy  legyen ;  de  ah,  mi  szépen 
Körmöciznek  itt  az  almák. 
Kár,  hogy  nem  lehet  megenni! 
Itt  egy  férges  is  fitj'eg, 
S  mert  az  alma  színarany, 
Férge  nem  gyémánt-e  vájjon? 
Vagy  tán  Balga  lett  bogárrá, 

Amióta  elvagyok, 

S  most  itt  benne  bujdosik? 

Ah,  beh  megjárnám  vele. 

Nem  kell  férges  alma,  nem. 

(Le  akar  egyet  szakasztani  s  nem  tud.) 

Hah,  hogy  nem  nekünk  terem! 

(A  kert  belsejébe  vonul.  Mirigy  jő.) 
MiRÍGY.  Átkozott  hatalmas  álom! 

Háromszor  kivájta  körmöm 

E  hitetlen  két  szemet, 

És  háromszor  visszatette 

Mérges  harmatban  mosottan, 

Fény  bogárral  megrakottan. 

Mégis  álom  nyomta  el. 

De  mi  ez,  mely  ritka  fény? 

Fenn  ragyognak  már  az  almák, 

S  a  szerelem  puha  ágyán. 

Hah,  ott  szunnyad  a  tündér  lány. 

Dús  aranyló  hájazatja 

A  szép  ifjat  elborítja, 

S  boldogságot  álmodik. 

Nem,  nem,  ezt  nem  nézhetem, 

A  bosszú  hajt  és  kajánság, 

Szép  hajában  kárt  teszek. 
(Tünde  s  Csongor  egy  gyepágyon  a  fán  belül,  annak 
lombjaitól  félig  eltakarva  látszanak.  Mirigy  lopva  közelít 

Tündéhez  s  hajából  egy  fürtöt  levág.) 
MiRÍGY.  Megvan,  megvan!  e  hajakkal 

Elborítom  lányomat. 

Csongor  lássa,  s  megcsalódjék, 

Karjain  elandalodjék, 

S  akkor  én  uralkodom.  (El.) 
Ilma  (jő).  Istenem,  már  reggel  is  lesz. 

Mégis  a  földön  vagyunk ; 

S  milly  unalmas  itt  az  élet 

Annak,  aki  nem  szeret. 

Hát  még,  akit  nem  szeretnek! 

Ah,  de  mit  látok?  riadva 
És  bosszúsan  jő  ki  Tünde. 

Tünde  és  Csongor  (jőnek). 

Csongor  (esdekelve).  Tünde,  nem  maradsz  tovább? 

Tünde.  Csongor,  nem  lehet,  bocsáss. 

Csongor.  Nem  kötöz  le  hü  szerelmem? 

Tünde.  Ah,  szerelmed  üz  tovább. 

Csongor.  Éltemet  viszed  magaddal. 

Tünde.  Éltemet  hagyom  helyette. 

Csongor.  Tünde!  Tünde!  még  alig 

Láttam  arcod  hajnalában, 

Szép  szemed  két  csülagában 

Felderülni  mennyemet ; 

Illetetlen  ajkaiddal, 

Szívkötő  haj  fodraiddal 

Még  nem  játszhatott  szerelmem, 

S  Tünde,  búcsút  keU-e  vennem? 
Tünde.  Míg  ahg  szemléltelek. 

Hű  szerelmem  hajnalát, 

Rózsabokrát  vágyaimnak. 

Rég  óhajtott  kincsemet, 

S  ösmeretlen  karjaidtól. 

Még  nem  ízlett  csókjaidtól, 

Elszakasztom  szívemet. 
Csongor.  Vérzenem  hagysz  — 
Tünde.  Vérzem  én  is 

Orvosolhatatlanul. 
Csongor.  Ajkad  hajnalló  egén 

Ily  halálszó  zúg-e.  Tünde? 
Tünde.  Ah,  bocsáss,  nem  késhetem. 
Csongor.  Szólj,  mi  hajt  el,  édesem? 
Tünde.  Csongor,  ah  —  vagy  mondjam-e? 

Egy  gonosz  van,  aki  üldöz, 

Egy  hatalmas  gyűlölője 

Új  szerelmünk  frígyinek. 

Érzem,  érzem  nagy  hatalmát  — 
Csongor.  Napfényt  többé  soha  nem  lát, 

Mondd,  ki  az,  hogy  kardra  hányjam, 

S  mélyen,  mélyben  tengereknél, 

Eltemessem,  mint  az  ólmot. 

Szólj,  nevezd  meg  a  gonoszt  — 

És  — 
TÜNDE,    Ne  lázadj  fel  hiába: 

Hős  karod  nem  árthat  annak, 

Aki  titkon  vétkezik. 

Nézzed  e  fát,  a  gyönyörnek 

Fája  volna;  itt  reméltem, 

Szerelemtől  boldogítva. 

Senkitől  nem  háborítva. 

Vágyaimnak  álmait 

Teljesedni  karjaidban . 

Itt  reméltem  árnyaiban, 

S  mily  gyönyörnek  éjeit ! 

S  ím,  az  első  éjjelen 

Or  kezek  megbántanak. 

És  elárult  titkaimmal, 

Káróhajtó  hatalommal, 

Ellenségim  játszanak. 

Vissza  hát  a  messze  honba. 

Visszahordom  kincsemet. 

Hol  magányos  napjaimban, 

Míg  szivemben  egy  sóhaj  van, 

Érted  égve,  érted  aggva, 

Mondhatatlan  bú  temet. 
Csongor.  Tünde,  egy  szót  hagyj  szivemnek 

Merre  tartod  honodat? 
Tünde.  Ah,  ne  újítsd  kínomat : 

A  madárnak  tolla  van, 

S  nem  repülhet  annyira : 

A  folyamnak  árja  van. 

S  nem  foly  árja  oly  tova. 

Zúgva  kél  a  fergeteg, 

S  Tündérhonban  üdlakig, 

Hol  magányos  búm  lakik. 

Míg  elér,  alig  piheg ; 

Gyenge  szellőként  lebegvén 

A  legifjabb  rózsa  keblén. 

Mint  sóhajtás,  úgy  hal  el. 

A  kis  illata jku  méh, 

Vörösmarty  munkái.  IV  15 

Melly  az  ifjú  rózsa  keblén 

Álmadozva  ringadoz, 

Föl  nem  ébred,  nem  gyanítja, 

Hogy  vihar  fuvalma  volt, 

Mely  miatt  az  ág  hajolt. 

így,  hová  sebes  madár, 

Fergeteg,  víz  el  nem  érnek. 

Kedves  ah,  hogyan  jöhetnél, 

Értem  sors  bitangja  lennél! 
Csongor.  Ah,  ha  nézlek,  és  ha  hallak. 

Szívem  elvész  bánatában, 

És  ez  egy  lélek  csekély. 

Meggondolni,  mint  birálak, 

Mint  vagy  itt,  s  mint  nem  leendesz? 

Tünde,  nézz  körül  utószor: 

Még,  ha  föld  ez,  és  az  ég, 

Hidd,  meglátlak  valaha. 
TiJNDE.  Most  és  többé  nem  soha. 

Csongor,  ah  ne  légy  felejtőm. 

Hü  szerelmem  e  kebelben 

Mint  az  általültetett  ág, 

Mely  tavaszt  és  új  napot  vár, 

Ügy  fog  várni  évről-évre. 

És  örökre  nem  virítni  — 

Csongor,  ah  az  éj  múlik, 

Végzetemnek  üz  hatalma 

Tünde  búcsút  mond,  siralmast. 

Az  örömnek  és  neked.  (El.) 
Csongor.  Volt-e?  vagy  csak  álmodám? 

És  az  éjnek  költeménye 

Font  körül  e  gyász  tünettel? 

Hah,  ki  ez  még  —  Böske,  állj  meg. 

Böske,  kérlek. 
Ilma  (jő).  Ilma,  kérem. 

Oly  paraszt  név  nincs  divatban, 

Ahol  Tünde  tart  lakást. 
Csongor.  Ilma  hát  — 
Ilma.  Kis  szolgálója. 

Csongor.  Asszonyod,  ha  oly  kegyetlen, 

Ilma,  áUj  te  meg  szavamra. 

Mondd  ei,  fényes  üdlakot 

Tündérhonban  hol  keressem. 
Ilma.  Csongor  úrfi,  megbocsáss, 

Már  a  hajnalcsillag  int, 

S  mig  hattyúvá  változom, 

Ahhoz  is  csak  kell  idő. 

Aztán,  jól  tudod,  melegben 

Nem  jó  járni  az  egekben. 
Csongor.  Ilma,  dévaj,  mit  beszélsz? 

Azt  csak,  Ilma :  merre  menjek, 

Napkeletre,  napnyugotra  — 
Ilma.  <(Sík  mezőben  hármas  út. 

Jobbra,  balra  szerte  fut, 

A  középső  célra  jut.» 

Csongor  mii,  jó  szerencsét.  (El.) 
Csongor.  Jaj,  mi  szörnyen  elhagyattam! 

Tündérálmaim  világa. 

Ah,  miért  is  hajnalodtál, 

Ily  hamar  hogy  elborulj? 

Most  fényhez  szokott  szememnek 

E  ború,  az  éj  sötété 

OUy  ijesztő,  olly  nehéz. 

Éjfél  fekszik  a  napon, 

A  szelíd  hold  nem  világít, 

Míg  elvesztett  üdvömet. 

Tünde,  téged  nem  talállak. 

Puszta  légy,  s  kietlen,  ég, 

Légy  vadonná,  föld ;  szivemben 

Végtelen  vadon  nyilik, 

S  benne  bujdosik  szerelmem 

Boldogsága  romjain  —  de 

Mit  tűnődöm  itt?  Megyek: 

Isten  áldjon  agg  apám, 

Isten  áldjon  agg  anyám. 

Megsirattok  tán ;  de  többé 

Engem  nem  találtok  itt. 

Tündérhonban  üdlakon 

Virrad  ékes  hajnalom : 

Arra,  mint  vihar,  ragadnak 

13* 

öt  óhajtó  vágyaim. 

Nincs  nyugalmam,  életem  nincs. 

Míg  nem  bírják  karjaim.  (El.) 
(Sík). 
(Közepett  hármas  út.  Az  ördögfiak    három/elől   jönek. 
Legelőbb    Duzzog    egy    rókafiat    hajt    által   a    színen.) 
Duzzog.  Hőhe!  hőhe!  hőhe!  hő!  (El.) 
KuRRAH.  Berreh,  hőhe! 
Berreh.  Kurrah,  hő! 

KuRRAH.  Mit  kerestél? 
Berreh.  Mit  találtál? 

Kurrah.  Ürgecombot. 
Berreh.  Sárcsa  lábot. 

Kurrah.  Rossz  ebéd. 
Berreh.  Szegény  ebéd. 

Kurrah.  Vissza,  vissza,  vissza  még.  (El.j 
Berreh.  Jobbra  én,  te  balra  mégy.  (El.) 
Duzzog  (kívül).  Hőhe!  róka,  hőhe,  hő! 

Csülködet  már  elharaptam, 

Gödrödet  befojtogattam ; 

Hőhe!  róka,  hőhe,  hő! 

Kurrah,  Berreh  (jőnek). 

Kurrah.  Mit  kerestél? 

Berreh.  Mit  találtál? 

Kurrah.  Loptam,  loptam  egy  tojást. 

Berreh.  Add,  hadd  lássam  micsodást. 

Kurrah.  Tarka-barka. 

Berreh.  Szép  tojás. 

Kurr.\h.  Vén  bagolyból  vén  tojás. 

Fészken  ült,  nagy  álma  volt: 

Ifjú  nőnek  ablakán 

(Szőke  volt  és  halovány) 

Zörgetett  a  vén  zsivány. 

Hármas  három  éjszakán ; 

Most  alutt,  majd  összedűlt, 

Szürke  hátán  bolha  ült, 
Berreh.  Azt  megetted. 
Kurrah  Elvetettem 

Berreh.  Majd  kikel. 

KuRRAH.  Bagolyba  tettem. 

Azt  álmodta,  csibehús. 
Berreh.  A  bolondos  vén  anyús! 
KuRRAH.  Loptam  egy  tojást  alóla, 

S  megkopasztottam  magát. 
Berreh.  Ily  csodát  még  nem  hallottam. 
KuRRAH.  Majd  kikölti  nyolc  fiát. 

És  röpühii  nyavalyás 

Nem  fog  tudni,  mászva  mász, 

És  megesszük,  jó  ebéd  lesz. 
Berreh.  Jobb,  ha  esszük,  mintha  ő  esz ! 
KuRRAH.  Mit  kerestél,  mit  találtál  ? 
Berreh.  Parti  bürkön  kék  bogár  ült. 
KuRRAH.  .A.dd,  hadd  lássam. 
Berreh.  Útra  késxült, 

S  megfogám. 
KuRRAH.  Nem  hoztad  el? 

Berreh.  Domb  alatt  tehén  legel, 

Annak  adtam,  hogy  pusztuljon, 

Teje  tőle  megromoljon, 

Borja  tejtől  dombra  hulljon. 
KuRRAH.  Ott  megesszük,  jó  ebéd  lesz. 
Berreh.  Jobb,  ha  esszük,  mint  ha  ő  esz. 
KuRRAH.  Vissza,  vissza,  vissza  még.  (El.) 
Berreh.  Jobbra  én,  te  balra  mégy.  (El.) 
Duzzog  (kívül).  Hőhe!  róka,  hőhe,  hő! 

Vagy  megeszlek,  vagy  egyél  meg. 

Körmeim  között  gebedj  meg. 

Hőhe.  róka.  hőhe,  hő! 

Kurrah,  Berreh  (jőnek). 

Kurrah.  A  bagoly  megkergetett. 

Vén  Mirigy  volt  a  bagoly. 
Berreh.  A  tehén  megkergetett, 

Vén  Mirigy  volt  a  tehén. 
Kurrah.  Nyolc  tojását  mind  megitta. 
Berreh.  Borja  tőgyét  vérre  szopta. 

KuRRAH.  Megijedtem,  elszaladtam. 

A  tojást  is  összezúztam. 

Nincs  mit  inni,  nincs  mit  enni. 
Berreh.  Étlen,  szomjan  kell  heverni. 
Duzzog  (a  rókát  kergetve  jő).  Sánta  róka,  hőhf.  hő! 

Már  alig  piheghetek ; 

Megharaptál,  én  megeszlek: 

Hőhe!  sánta  róka,  hő!  (Elfogja  a  rókát.) 
KuRRAH.  Mit  kerestél? 
Berreh.  Mit  találtál? 

Duzzog  (a  rókát  mutogatva).  Rókahúst. 

Csibehúst. 

Róka  a  csibét  megette, 

Hogy  keresték,  csak  nevette. 

Most  elfogtam,  és  megesszük, 

Gyomrainkba  eltemetjük. 
Kurrah.  Mely  dicső  egy  lakzi  ez. 
Berreh.  Rókahúsból  csibe  lesz. 
Duzzog  (elbocsátja  a  rókát).  Rókahús, 

Csibehús, 

El  ne  fuss! 
Mind  (aróka  után  futva) .  Hőhe,  sánta  róka,  hő !  (El.) 
Mirígy  (jő).  Haj  ki  lányom,  rókalányom. 

Hajj  elő!  — 

Hogy  zavartak  minapában. 

Félelemből  lányom  arcát 

Rókabőrbe  öltözém  át, 

S  elbocsátám  a  harasztban. 

Már  eddig  südő  lehet. 

Most  meg  visszaalakítom. 

Szép  arany  hajjal  borítom, 

Csongor  majd  belé  szeret. 

Hajj  ki,  lányom,  rókalányom, 

Hajj  elő !  —  hogy  nem  találom  I 

A  majorba  ment  talán 

Csirkeszív,  lúdmáj  után, 

Hajj  ki,  lányom,  rókalányom, 

Hajj  elő!  —  (A  bokrokat  tnegzőrgeive ,  el.) 

Tünde,  Ilma  (jőnek). 

Tünde.  Ilma,  én  itt  meghalok. 
Ilma.  Ah,  ne  halj  meg,  asszonyom. 

Nincs,  hová  temesselek. 
Tünde.  Veszteségem  kínja  tenger, 

Rajta  szélvész  bánatom. 
Ilma.  Tenger  színe  változandó. 
Tünde.  Veszteségem  kínja  nem. 
Ilma.  A  szélvészek  elmulandók. 
Tünde.  Bánatom  hatalma  nem. 
Ilma.  Ah,  ez  mind  azért  vagyon, 

Mert  magad  sem  vagy  halandó, 
Tünde.  Ilma,  mondd  el,  mit  tegyek? 

A  hitetlen  ész  tanácsa 

Lelkemet  már  nem  szolgálja, 

S  szívem  oUy  igen  beteg. 
Ilma.  Azt  igen  bölcsen  teszed, 

Hogy  tanácsomat  kívánod, 

Itt  a  földön,  asszonyom. 

Hol  te,  mint  én,  nem^  születtél, 

Mert  a  göncöl  csillagán 

Űgy  temiettél  rózsafán ; 

Onnan  egy  vihar  lerázott, 

S  Csongor  úrfi  kebelén 

Virradál  meg,  ébredél  fel, 

Kínos  édes  érzeménnyel 

S  most  kérsz,  hogy  segítsek  én. 
Tünde.  Ilma,  ily  vigasztalóm  vagy? 
Ilma.  Halld  tovább:  a  munka  nem  nagy. 

Csongor  úrfi  erre  jő. 

Itt  a  hármas  útelő. 

Erre,  mondtam,  hogy  menendünk. 
Tünde.  S  az  mi  hasznot  hajt  nekem? 
Ilma.  Itt  az  úton  jelt  tegyünk. 
Tünde.  Ilma,  Ilma,  kedvesem. 

Mondd,  mi  jel  legyen? 
Ilma.  Halálfő. 

Tünde.  Visszarémül. 


Ilma.  Hát  reménjdíő. 

Tünde.  Millyen  az? 

Ilma.  Halld,  asszonyom: 

Hogyd  itt  a  kis  ujj  ódat. 

A  kis  ujj  már  azt  jelenti, 

Hogy  nagyobb  ujj  is  vagyon. 
Tünde.  Lelkemet,  ha  úgy  lehetne. 

Hagynám,  Ilma,  zálogul. 

Tán  felfogná  társául, 

S  aA'val  hozzám  elsietne.  — 

Ah.  de  úgy  sem  volna  jó; 

Mert  ha  lelkem  nála  lenne, 

Vissza  hozzám  nem  sietne. 

Amint  vissza  tört  hajó 

Árva  parthoz  nem  siet, 

MeUyen  a  búbánat  él, 

A  reménység  sem  remél, 

S  mindent  pusztaság  temet. 
Ilma.  Hag^'d  el  a  nehéz  tűnődést 

Asszonyom,  te  szép  virágszál. 

Már  tudom,  mi  jelt  teszünk. 

Nézd,  a  tiszta  szép  homok 

Ebben  a  kis  lábnyomok 

Csongor  úrfinak  szemében 

Mind  vezérlő  csillagok. 

Add  idább  hát  lábadat. 

Hadd  nyomom  le  a  homokba. 
Tünde.  Ilma,  nézd,  itt  lábnyomom. 
Ilma.  Most  én  is  nyomot  hagyok, 

S  mellé  hosszú  nagy  fület. 

Balga  férjem  címerét. 
Tünde.  A  sötétben  szikra  is  világít, 

Jó  reményem,  el  ne  hagyj.  (El.) 
Ilma.  Jaj,  jaj!  ott  a  telken  Balga  ásít; 

Nincs  mas  mentség,  mint:  szaladj.  (El.) 

MiRÍGY  s  a  Manók  (jőnek). 

MiRÍGY.  Hah,  hogy  átkaim  kifogytak! 
KuRRAH.  Kell-e  róka,  vén  Mirigy? 


MirIgy.  Vessz  meg  érte,  hogy  megetted. 
Berreh.  Kell-e  róka,  vén  Mirigy? 
MiRÍGY.  Vére  benned  föllobogjon : 

Égj  miatta,  mint  pokol. 
Duzzog.  Hőhe,  róka,  sánta  róka. 

Kell-e  rókahús,  Miríg)?? 
MiRÍGY.  Ordítson  föl  álmaidból, 

Amit  ettél,  rossz  kölyök. 
Mind.  Kell-e  róka,  vén  Mirigy? 
Mirigy.  Mindenik  falat  haraggá 

Forrjon  össze  bennetek ; 

A  gyűlölség  ostorozzon, 

Egymás  ellen  felhuszítson ; 

Marakodva  vesszetek.  (El.) 
KuRRAH.  Hah,  mi  hő  ez. 
Berreh.  Jaj,  megégek! 

KuRRAH.  Duzzog,  Duzzog!  én  megütlek. 
Duzzog.  Kurrah,  Kurrah!  megharaplak. 
Berreh  (Kurrahhoz) . 

Üsd  fülön,  rossz  hú.st  hozott.  — 

Jaj,  megégek. 
Kurrah.  Hah.  minő  hév. 

Berreh.  Meg  ne  verd,  csak  üsd  agyon. 
Duzzog.  Vén  szelindek.  nem  nagyon. 
Kurrah.  összetörlek. 
Berreh.  összezúzlak. 

Duzzog.  Megkörmöllek,  megharaplak. 
Kurrah.  Itt  a  bocskor,  érd  utói. 
Berreh.  Itt  az  ostor,  vágd  poful. 
Duzzog.  A  palást  meg  rám  borúi. 
(Elkapkodják  egymástól  a  pörös  jószágokat.) 
Kurrah.  ÁUj  elébe. 
Berreh.  Törd  agyon. 

Duzzog.  Vén  szelindek.  nem  nagyon. 


MÁSODIK  FELVONÁS. 

(Hármas  út  vidéke.) 

Csongor.  Tévedésnek  hármas  úta, 

Utam  itt  ez  volna  hát. 

Mellyen  éltem  sugarát 

Fölkeresnem  Ilma  mondta. 

A  közép  a  biztos  út, 

Oh,  de  mellyik  nem  közép  itt? 

Mellyik  az,  mely  célra  jut? 

Itt  egymásba  összefutnak. 

Egy  csekély  ponton  nyugosznak, 

S  mennyi  ország,  mennyi  tenger 

Nyúlik  végeik  között  I 

Vagy  tán  vége  sincs  az  útnak 

Végtelenbe  téved  el, 

S  rajt  az  élet  úgy  vesz  el, 

Mint  mi  képet  jégre  irnak? 

ím,  de  itt  a  hármas  útvég, 

Mint  varázskör  áll  előttem ; 

A  kívánság,  a  reménység, 

Int,  von,  ösztönöz  belépnem. 
(Fellép  a  hármas  útra.) 

Hah!  mely  tekintet!  Egy  raj  a  világ. 

A  legkisebb  por,  mint  él,  mint  mozog. 

S  mi  vándor  arcok  jönek  itt  elém? 
Kalmár  (jő).  Szomszédim  a  két  Indiák  nekem. 

S  az  új  világnak  minden  part j  ni 

ösmémek  engem  és  hajóimat. 

Még  egyszer  ennyi !  és  a  félvilág 

Kincsét  zsebemben  hordozom. 

.Mi  lesz  még  zárva  ennyi  báj  előtt  I 

Az  éjét  nappá,  éjjé  a  napot 

Varázslom  által,  és  a  szerelem 

Aranybilincsre  kötve,  mint  urát. 

Fog  bébocsátni  titkos  ajtaján  : 


:?  örömnek,  fénynek,  kedvnek  kútfeje. 

Barátokat  fog  látni  palotám, 

Amilyeneket  szív  s  ész  óhajt. 
Csongor.  Megállj. 

Kalmár.  Pénz  kell-e?  izzadj ;  járj  utána  s  lesz.  — 

Tőlem  csak  annak  jut,  ki  dolgozik. 
Csongor.  Más  az,  mit  kérek:  tedd  le  gondodat. 

Te  sokfelé  jársz,  dús  hajóidon. 

Ahol  kel  és  száll,  láttad  a  napot, 

Szólj,  Tündérhonban  üdlak  merre  van? 
Kalmár.  Ah,  hát  beteg  vagy?  Odd  magad,  hogy  a 

Tündér  házában  éhen  el  ne  vessz. 

itt  van  zsebemben  a  tündérvilág, 

Itt  láthatod  meg,  jersze,  légy  búvár.   (Megy.) 

Ez  a  fiú  megunta  étkeit, 

S  most  csillagokra  éhezik  szegény. 

Nagyon  mohón !  a  csillag  messze  van 

És  fenn,  igen  fenn!  —  s  színezüst-e  vájjon? 
(Vissza  kiált,  zsebére  ütve.) 

Itt  a  Tündérhon,  itt  van,  nézd,  viszem. 
Csongor.  Hideg  pénzbánya!  minden  kincsedért 

Az  egy  szerelmet,  még  nevét  sem  adnám : 

Jobb,  égjen  a  szív,  mint  fagy  ölje  meg. 
Fejedelem  (jő). 

Te  Zeusz,  te  Isten,  vagy  bármilly  nevű  légy, 

Ki  e  világot  részre  szaggatád. 

Földünket  mért  nem  alkotád  nagyobbá. 

Nem  akkorává,  hogy  ha  bírhatom, 

Ne  kelljen  búnom  a  napfény  elől, 

A  nag^'^ban  e  kis  morzsadomb  urának. 
(Seregeihez.) 

Ti  napkeletre,  napnyugotra  ti, 

Hatalmamat  hordozza  kardotok. 

Hogy,  míg  leszáll  ott,  itt  már  fenn  ragyogjon 

Szolgálatomban  a  nap  s  birtokom, 

Míg  én  leszek,  ne  lásson  éjszakát. 
Csongor.  Megállj ! 
Fejedelem.  Te  por,  kit  lábam  eltapod 

Csongor,  Nem  por,  ha  ember,  ollyan,  mint  te  vagy, 
Vagy  inkább  ember  és  por,  mint  te  vagy. 

Fejedelem.  Ne  ölj  időt,  ha  por  vagy,  szólj,  mi  kell? 

Csongor.  Csak  egyre  kérlek.  Mert  te  messze  bírsz, 
S  nagy  birodalmad  nem  tud  éjszakát, 
Mondd  meg  nekem,  hová  kell  tartanom, 
Hogy  Tündérhonban  érjem  üdlakot? 

Fejedelem.  Vagy  úgy?  kireppent  a  madár,  az  ésa, 
S  a  fészek  puszta,  szellők  sípja  lett. 
Tündérhon,  üdlak?  oh  igen,  talán 
Ha  úgy  mehetnék,  mint  a  gondolat. 
Vagy  mint  az  égben  repkedő  sugár, 
Egyik  csillagtól  másig,  s  ami  van, 
Mind  meghódolna.  —  Menj,  menj,  jó  fiú, 
Tündérhon  ott  van,  ahol  én  vagyok. 
Jer,  légy  vitézem!  Nem  tetszik?  De  menj  bár. 
Ha  feltalálod,  meghódíttatom, 
S  rabságra  fűzöm  minden  emberét.   (Magában.) 
Szegény  fiú,  kár  érte,  semmivé  lesz, 
S  mi  szép  halála  lenne  harcaimban !   (El.) 

Csongor.  Az  megvető  volt,  ez  még  gőgös  is, 
Raboknak  rabja!  kincs  és  hatalom 
Már  nem  segíthet.  —  Itt  a  tudomány 
Jő,  távolaiba  elmerült  szemekkel. 
Kinyílt  előtte,  mint  kön}^,  a  világ, 
S  ő,  mint  ki  könyv  nélkül  is  tudja  már. 
Olvassa  folyvást,  ami  benne  van. 
Vagy  inkább,  amit  gondol,  s  benne  nincs. 
De  várjuk  el,  tán  tudja  üdlakot, 
S  tanácsa  által  boldoggá  teszen. 

Tudós  (elmélkedve  jő) .  Erő  az  Isten !  úgy  kell  lennie, 
Ész  és  erő,  vagy  inkább  még  erő: 
Erő  az  ész  is,  mert  uralkodik, 
S  mi  az?  természet,  most  felelj,  ha  tudsz. 
Munkáit  értem,  nem  tudom  magát. 
Erő,  vagy  Isten?  melljnk  szó  erősebb? 
Szavak,  nevek,  ti  öltök  minket  el! 
Ezerszer  oszlatám  már  sztiz  elemre 
Az  össze-visszajárt  természetet ; 

A  képzelődés  elfáradt  agyamban, 

S  még  Istenem  sincs.  Nem  tudom,  mi  az. 

Vagy  kit  nevezzek  annak.  És  ezért 

Fáradtam  annyit  éjimen  s  naponnan, 

Hogy  azt  mondhassam,  semmit  sem  tudok!    — 

És  mégis  ezt  a  nem  tudást  nem  adnám 

Egész  hadért,  mely,  hogy  tud,  azt  hiszi. 

Csongor.  A  bölcsességnek  ez  csodálatos, 
Könnyű  nemét  választja.  ((Nem  tudom*. 
Ez  minden,  amit  tud  s  valóban, 
Ez  nem  sok  fejtörést  kivan  s  ez  által 
Egyszerre  minden  gáncs  elől  kitérünk. 
Oh  ember,  ember,  önség  áldozatja. 

Tudós.  S  a  lélek!  —  ami  gondol  és  akar, 
óhajt  és  képzel,  búsong  és  örül : 
Ez  a  világok  alkotója  bennem, 
S  rontó  ja  annak,  amit  alkotott ; 
A  lélek !  ami  emberré  teszen. 
Azt  mondom  annak,  s  még  nem  ösmerera 
Én  én  vagyok,  s  mi  ez?  nem  tudhatom. 
Oh,  mért  az  észnek  nincs  fogó  keze. 
Vagy  mért  a  lélek  meg  nem  fogható? 

Csongor.  Rettentő  ember,  lelkét,  Istenét 
Elrázza,  mint  a  terhes  út  porát : 
S  a  szép  világot  bús  éjjé  teszi, 
Csakhogy  ne  lássa,  mint  lesz  senunivé! 
Oh!  Tündérhont  ez  nem  mutat  nekem. 
Szunnyadj  szerelmem,  még  nincs  hajnalod. 

TuDÓs.  Az,  ami  van,  lesz  túl  az  életen! 
Hinném ;  de  késő ;  áhnom  elröpült. 
De  ím,  egy  ifjú  vár  az  úton  ott. 
Egy  ember,  ollyan,  mint  anyám  fia. 
Talán  tanulni  vágyna?  megkínálom; 
Mert  milly  öröm  találni  hallgatót.  (Csongorhoz.) 
Jó  ifjú,  mit  kivánsz  megtudni,  szólj ! 
A  nap  körül  hány  kis  világ  forog. 
Az  üstökös  hány.  hány  a  bujdosó. 
Kit  ember  ösrner,  amióta  él. 
És  írni  tud  —  mind  elszámlálhatom 

Hányféle  fajból  áll  a  földi  nem 

Bogártól  emberig,  s  a  szörnyekig, 

Kiket  csodául  a  tenger  nevel; 

Mi  a  villám,  a  szélvész  és  eső, 

Vagy  a  természet  durva  testei 

Emberkéz  által  mint  fajulnak  el, 

Élet  s  halálnak  kétes  eszközeivé? 

Mindent  tudok  már,  mindent,  —  még  egyet 
Csongor.  Kevés,  de  minden,  amit  kérdezek: 

Nézd,  ifjú  lelkem  Tündérhonba  vág)^ 

Dúst  és  hatalmast  kérdek,  merre  van, 

És  senki  meg  nem  mondta,  mondd  te  meg, 

S  nyisd  fel  tudásod  kincstárát  előttem. 
Tudós.  Költők  világa,  szép  tündérvilág. 

Mi  kár,  hogy  álom,  gyermeknek  való! 

Ébredj  föl!  vagy  ha  még  álmodni  jobb. 

Menj,  álmodd  vissza,  amit  álmodál, 

Mert  a  valóság  csalt  remény  — 
Csongor.  Ne  ronts  el. 

Ez  egy  kivánság  éltet ;  nélküle 

Pusztább  az  élet,  mint  egy  puszta  domb, 

Melyen  bogácsot  kerget  a  vihar. 
Tudós.  S  úgy  van;  de  ott  a  tenger,  halj  bele. 

Ha  már  meguntad  látni  a  napot. 

Vagy  élj,  s  mozogj,  hogy  életet  ne  únj.  (El.) 
Csongor.  S  ez  minden,  amiért  az  ember  él? 

Setét,  üres,  határtalan  kebel, 

Oh,  a  te  magányod  rémítő  lehet ! 

S  így  utazóim  útra  nem  vezetnek. 

Egyik  mint  bálványt,  hitvány  port  ölel, 

A  másik  rommá  tenné  a  világot. 

Csakhogy  fölötte  ő  lehessen  úr. 

S  ez  a  legszömyebb  mindenek  között : 

Mint  a  halál  jár  élő  lábakon, 

És  puszta  sírt  hord  hő  kebel  helyett. 

Oh  szerelem,  gyújts  utamra  csillagot, 

S  te  légy  vezérem  Tündérhon  felé.  (Kilép.) 
Balga  (jő) .  Jaj  nekem ! 
Csongor.  Ki  jajgat  itt? 

Balga.  Jaj !  az  ágon  fennakadtam. 

Csongor.  S  most  mi  hord  itt? 

Balga.  Leszakadtam 

Mert  a  madzag  gyenge  volt. 
Csongor.  Hah!  tehát  ágról  szakadt. 
Szólj,  ki  vagy? 
Balga.  Hej  l  Csongor  úrfi, 

Kár,  hogy  engem  még  nem  ösmersz, 

Látod,  én  tudom,  ki  vagy. 
Csongor.  Meglehet. 
Balga.  De  úgy  van.  úr  vagy. 

Én  pedig  szabó  vagyok, 

A  sívány  földnek  szabója : 

Én  kivágom  és  bevarrom. 
Csongor.  Foldozója  vagy  tehát? 
Balga.  Rá  kalászruhát  adok. 
Csongor.  Csak  latorkodol;  ne  hidd. 
Balga.  Nem  biz  én ;  de  halld  tovább. 

Udvarodnál  egy  leány  volt, 

Böske  néven  akit  ösmersz ; 

Ezt  én  eljegyeztem  immár, 

S  most  egyszerre  szárnya  nőtt, 

Mint  az  ájtatos  közönség 

A  faképnél  a  papot, 

Itt  felejtett,  itt  hagyott. 
Csongor.  S  a  düh  gatj^amadzagával 

Hogy  nyakon  kötötted  a  bút, 

Mind  ezért  volt? 
Balga.  Mind  ezért. 

Csongor.  S  a  düh  meztelen  maradt. 
Balga.  Ügy,  s  a  madzag  elszakadt. 
Csongor  (félre).  Ostobának  kedvez  a  sors. 

Ügy  beszélik  és  való. 

Ütitársnak  ezt  veszem  föl.  — 

Szólj,  miért  nem  térsz  ekédhez? 
Balga.  Jaj !  ne  búsíts  földem  ollyan, 

Mint  az  ár\'a  tót  deák. 

Elfogadja  a  magot 

És  terem,  de  nem  g5nimölcsöt. 

Durva  tüskét,  rossz  csalánt, 

S  háládatlan  vad  zabot. 

A  paraj  s  gyom  benne  oly  nagy. 

Mint  bozótban  parti  nád ! 

Tátos  róka  hál  alatta, 

Mérges  gyíkot  fojtogat. 

Sárkány  fészken  kan  üdére  ül, 

S  illyen -adtát  kurjogat. 

Szörnyűség  csak  látni  is; 

Borzas,  mint  az  ördög  anyja, 

Kit  hajánál  fogva  hurcol 

Fergeteg  — 
Csongor.  Hagyd,  már  eléggé 

Látom,  ellensége  vagy. 

Telkeden,  ha  arra  buktál, 

És  nem  szívesen  hasaltál, 

S  rajtad  táncolt  volna  bot. 

Jobban  immár  nem  gyűlölnéd. 
Balga.  Ügy  van,  úgy  van,  azt  cseiekvém. 
Csongor.  S  mert  már  vissza  nem  sóhajtasz. 

Szólj,  hová  vagy  elmenendő? 
Balga.  Böske  nyomdokát  csapászom. 

S  felkötöm,  ha  megtalálom, 

ö,  tudom,  le  nem  szakad. 
Csongor.  Akkor  hárman  hullanátok. 
Balga.  Oh,  a  föld  elég  erős. 
Csongor.  Hogy  neveznek? 
Balga.  Aki  csúfol 

Annak  Balga,  másnak  Árki 

Tisztességes  jó  nevem, 
Csongor.  Balga,  hallod,  Böske  híved 

Ilma  már,  nem  Böske  többé ; 

S  Tündérhonba  költözött. 
Balga.  Vájjon  úgy-e? 
Csongor.  Ügy  vagyon. 

Tündérhonban  üdlakot, 

Merre  van,  tán  tudliatod. 
Balga.  Hogy  ne !  megvan  sok  mesébesa. 

Tán  az  álmoskönyvben  is. 

De  hogy  ő  is,  Böske  —  Ilma, 
Hogy  tündérré  változott ! 
Varjúvá  tán?  meglehet, 
De  tündérré?  nem  lehet. 

Csongor.  Balga,  jer,  szolgálj  nekem. 

Balga.  Oh,  örömmel,  száz  örömmel. 

Csongor.  Menjünk  Tündérhon  felé. 
A  szép  Tünde  ott  világol. 

Balga.  Ott  világol  — 

Csongor.  Elmerültél, 

Mit  csodálsz  I 

Balga.  Itt  a  homokban  — 

Csongor.  Mit? 

Balga.  Szamárfület  találtam, 

És  tehéncsapást;  ha  ez  nem 
Böske  lába,  vesszek  el. 

Csongor.  Oh  öröm,  s  ez  Tünde  lába, 
Mert  kié  is  lenne  illyen? 
A  szemérem  ajtajánál, 
MeUy  a  szépség  arcain  hál, 
A  szereim  ily  lábakon  jár, 
Csendesen,  hogy  fel  ne  verje, 
S  nyugodalmát  édesítse ; 
Az  öröm  búsult  szivekbe 
Illyen  lábakon  suhan  be, 
S  alszik  a  gond,  mint  a  gyermek, 
Mely  sirásban  fáradott  meg, 
Föl  nem  ébred,  meg  nem  hallja. 
Hogy  vendég  jön  és  megyén ! 

Balga.  Medve  cammog  a  hegyen. 
S  annak  il3'en  lába  van ; 
Illyen  lábon  csúsz  az  ólnál. 
Nád  sövény ü  juhakolnál; 
S  míg  ez  mindent  összemász. 
Alszik  a  boros  juhász, 
Ügy  megalszik,  szinte  nyeg 
A  szakáUos  köpenyeg, 
(Bunda  máskép),  melly  alatta 
A  szugolyban  hentereg, 

Vörösmarty  munkái.  IV 


S  föl  nem  ébred,  meg  nem  hallja. 

Hogy  zsivány  jön  és  megyén. 
Csongor.  Oh,  ez  a  láb  szív  lehetne, 

Oly  parányi,  oly  csinos. 
Balga.  Oh,  ez  a  láb  láb  lehetne, 

Csak  ne  volna  oly  temérdek. 
Csongor.  Tünde!  Tünde!  erre  járjál. 
Balga.  Halld  uram,  mint  szolga,  iUik, 

Hogy  megértsem,  mit  beszélsz? 

Tünde,  mondod? 
Csongor.  Fény  leánya. 

Balga.  Az  tán  vülámlá  lehet. 
Csongor.  Csillag. 
Balga.  Göncöl  hintajában 

A  kerékagy" . 
Csongor.  A  teremtés 

Nála  nélkül  sírhalom. 
Balga.  Holt  tetem ;  de  mondd,  mi  ez, 

Amit  itt  pajzsodra  vágsz? 
Csongor.  Lábnyomának  másolatja 
Balga.  S  Tünde  lába  volna  ez? 
Csongor.  Ügy  imádd,  hogy  üdvözülj. 
Balga.  Megcsalódol,  kéznyom  az, 

Böske  tán  orrára  bukkant, 

S  lába  itt,  a  kéz  amott 

A  homokban  jelt  hagyott. 
Csongor.  Balga,  mit  mondasz,  mi  láb  ez? 
Balga.  Böske,  hogy  pofon  csapott. 

Rajtam  oly  nyomot  hagyott. 
Csongor.  Oh,  a  kéz  is  undok  ehhez. 

S  a  legszebb  láb  medvetalp. 

Én  ezt  pajzsomon  viszem, 

S  nem  lesz  álmom,  nem  ny'ugalmam. 

Míg  valóját  nem  nyerem. 
Balga.  Én  is  Böske  lábnyomát 

E  darab  deszkán  viszem, 

Eddig  ajtó,  most  paizs. 

Haj,  de  láb  ám  még  ez  is; 

Kár.  hogy  rá  nem  fér  egészen  ! 

Majd  csak  hozzá  gondolom, 

Ami  még  hibázni  fog. 
Csongor.  Jösz-e  már? 
Balga.  Megyek,  futok. 

De  hová? 
Csongor.       Fel,  Tündérhonba. 
Balga.  Ah,  a  láb  is  elkopik, 

Míg  elér  oly  messzire. 
Csongor.  Üdlakon  kell  megpihennünk. 
Balga.  Addig  megpenészedünk. 
Csongor.  Oh  kívánság  légy  viharrá. 

Vígy,  ragadj  el  engemet. 
Balga.  Rossz  szekér  az,  bakja  nincsen, 

Balga  nem  talál  ülést. 
Csongor  (megáll).  MeUy  üvöltés,  mely  kiáltás? 

Hallod  a  zajt? 
Balga.  A  siketség 

Hallaná,  bár  föld  alatt, 

Mint  elásott  kincs,  nyugodjék. 
Csongor.  Nézd,  mi  baj,  menj. 
Balga.  Oh,  uram, 

Három  árva  ördög  ordít, 

Egymást  marva,  öldökölve. 
Csongor.  Szörnyű  harc. 
Balga.  Szint'  annyi  karr. 

Csongor.  Arcok  egy  nagy  karcolat. 
Balga.  Hatok  egy  nagy  daganat. 
Csongor.  Új  körömnek,  új  ökölnek 

Rajtok  már  hely  sem  marad. 
Balga.  Oh,  az  ördög  is,  ha  árva, 

Mily  bolondul  vész,  szegény! 
(^ongor.  Szólj,  vagy  ints,  hogy  jőjenek. 
Balga.  Értenék  csak  nyelvökön  — 
Csongor.  Tudsz-e  sógorul? 
Balga.  Nem  én. 

Csongor.  Hát  a  medvebátya  nyelvén? 
Balga.  Ami  a  gyertyát  eloltja? 
Csongor.  Úgy. 
Balga.  Miből  a  fergeteg  lesz? 

Csongor.  Ügy  no! 

Balga.  Nem  tudok  biz  én 

Csongor.  Kár!  Talán  megértenének. 
Balga.  Földi,  hej !  vagy  földalatti ! 

Erre,  erre. 
Csongor.  Ügy  látszik,  megértenek. 

(A  manók  marakodva  jőnek.) 
KuRRAH.  Én  a  bocskort  — 
Berreh.  Én  az  ostort  — 

Duzzog.  A  palástot  nem  bocsátom. 
Berreh.  Nem  hagyom. 
Duzzog.  Nem  engedem. 

KuRRAH.  Oh  te  pacsmag. 
Berreh.  Oh,  te  poszméh 

Duzzog.  Vén  libucz,  te  bélevő. 
Berreh.  Hallod?  ü.sd,  míg  benne  tart. 
Duzzog.  Bélevő  te,  megharaplak. 
Balga.       Álljatok  meg. 
Mind.  Megmarunk. 

Balga.  Azt  ne  tennétek  talán. 

Jertek  errébb,  ott  uram, 

Egy  tanúit,  bölcs,  ékes  ifjú, 

Majd  igazságot  teszen. 
Duzzog.  Vagy  gazságot. 
Balga.  Oh,  te  féreg. 

Berreh.  Üsd. 

Kurrah.  Jerünk,  ez  jót  akar. 
Duzzog.  Kurrah,  hát  ha  megvakar. 

Azt  gondolja,  hogy  keszeg  vagy ; 

S  mint  a  tót,  ha  elszalajt, 

Majd  kiáltja;  «Nem  vakarlak. 

Jöszte  vissza!  keszegem.» 
Kurrah  (üti  Duzzogot).  Gömböc,  puff! 
Csongor.  Megálljatok. 

Mely  viszály  van  köztetek? 
Duzzog.  Szólj,  te  szürke,  szólj,  te  ráró. 
Kurrah.  Béka,  csitt!  vagy  hasba  rúglak.  — 

Halld  meg  és  ítélj  felőlünk  • 

Árva  gyermekek  vagyunk, 

Bocskor,  ostor  és  palást 

örökünk,  s  egy  birtokunk. 
CSONGOR.  Az  csekélység.  A  palást. 

Mint  a  ház  az  osztozóknál, 

A  kisebbé. 
Mind.  Nem,  nem,  úgy  nem. 

Csongor.  És  miért  nem? 
KuRRAH.  Halld  tovább. 

(Duzzogot  hátba  üti.) 

Bújj  ki.  Duzzog,  a  palástból  — 

Ostor  a  szó,  mely  megindít  — 
Balga.  Az  való,  hogy  jól  megindít. 
KuRRAH.  Bocskor  a  ló,  mely  viszen  — 
Balga.  Kár,  hogy  csak  gyalog  viszen. 
Csongor.  Balga,  csenddel. 
KuRRAH.  A  palást  rejt. 

Csongor.  És  mi  ebből  a  haszon? 
KuRRAH.  Aki  így  felöltözik. 

Senkitől  sem  láttatik; 

Megv^agdalja  bocskorát, 

Lép,  mint  egy  bérc,  akkorát. 

S  hol  kívánja,  ott  terem. 
Csongor.  S  látnom  ezt  nem  engeded? 
KuRRAH.  Hogy  ne?  Adjátok  reám. 
Berreh.  Itt  az  ostor. 

Duzzog.  Megragadlak.  (Belekapaszkodik.) 

Kurrah  (a  dombra  áll).  Látsz -e  most? 
Csongor.  A  dombon  állsz. 

KuRRí\H  (beburkozik).  Látsz-e  mégis? 
Csongor.  Nem,  de  hallak 

KuRRAH.  Deh,  te  bocskor,  deh,  te  szíj. 

így  la!  ott  nálad  legyek. 
Csongor.  S  itt  vagy? 

Kurrah  (kiburkozik  a  palástból).  Nézz  meg. 
CSONGOR.  Itt  valóban.  — 

Most  tudom  már,  osztozástok 

Mért  bajos,  sőt  majd  lehetlen, 

Mert  egyenként  bírni  káros, 

Aminek  csak  hárma  jó. 

KuRRAH.  Úgy  van. 

Berkeh  Úgy  van. 

Balga  (üti  Duzzogot).         Mondd,  hogy  úgy  vsa 

Duzzog.  Úgy  van,  hogy  te  medve  vagy. 

Csongor.  Három  domb  van  napkeletre. 

Távol  innen,  egyaránt. 

A  szem  eltéved  közöttük, 

Olly  egyenlők. 
KuRRAH.  Úgy  van. 

Berreh.  Úgy  van. 

Csongor.  Halljatok  szót.  Háromé 

E  jószágtok  nem  lehetvén, 

Egyre  kell  majd  jutnia; 

Rakjátok  le  hát  élőmbe, 

Fussatok  föl  a  hegyekre, 

S  aki  elsőbb  ér  ide. 

Mind  a  hármat  az  vigye. 
KuRRAH.  Oh,  mi  bölcsen. 
Berreh.  Oh,  mi  szépesn. 

KuRRAH.  Itt  az  ostor. 
Berreh.  Itt  a  bocskor. 

Duzzog.  A  palástot  nem  hagyom. 
Kurrah  (elveszi  Duzzogtál  a  palástot). 

összetéplek,  rossz  kölyök.  — 

Jól  vigyázz  hát,  aki  első, 

A  jószágot  az  viendő. 
Csongor.  Úgy  legyen. 

Berreh.  Hop,  hegyre  hát!  (l£í.) 

Kurrah.  Hop,  hop,  hop,  a  hegyre,  hopl  (El.) 
Duzzog.  Ott  szakadj  meg,  tök  ícolop, 

Addig  itt  ez  jól  meglop.  (El.) 
Balga.  Nem  nehéz  lesz  eltalálnom, 

Csongor  úrfi,  min  tünődöl? 
Csongor.  Mondd  el. 
Balga.  Nemde,  így  itélse: 

Árva  jószág  úgyis  elvesz. 

Hogy  ne  vesszen,  én  viszem. 
Csongor.  Volna  kedvem  azt  mivelni. 
Balga.  Szánd  meg  őket,  tedd  meg  &zt. 

Csongor.  Oh,  egyébként  itt  veszek; 

Mert  az  út  oly  végtelen, 

Hogy  csak  a  gyors  gondolat 

Képes  azt  bejárni.  —  Balga, 

Nézd,  mint  szélvész,  úgy  erednek. 

Nyomban  e  helyen  teremnek. 

Balga,  tartsd  meg  őket  itt. 

Én  majd  érted  el jö vendek. 

(Elviszi  a  manók  jószágait.) 
Balga.  Balga,  tartsd  meg  őket  itt! 

A  parancs  jól  hangzanék, 

Csak  ne  volna  benne  Balga. 

Jaj  nekem,  jaj  szemeimnek, 

Itt  rohannak,  itt  ügetnek. 

Mit  csináljak,  merre  fussak? 
(Amint  fut,  elesik,  a  manók  mind  a  hármj-n. 
által  esnek  rajta.) 
KuRRAH.  Jaj,  fejem! 
Berreh.  Jaj,  tomporom! 

Duzzog.  Oh  palástom,  —  jaj  nekem. 

Vesszen  el  vén  lelketek. 

Most  koldussá  tettetek. 
KuRRAH.  Elszökött  a  tolvaj ! 
Berreh.  Elment. 

Elrabolta  mindenünket. 
Duzzog.  Ügy-e  mondtam,  s  nem  hivétekP 

Most  bámultok,  mint  a  tök. 

Mely  még  éretlen  korában 

Felmászott  a  szilvafára, 

S  vén  otromba  nagy  kobakja 

Érni  kezdvén  nyári  napra. 

Bámul,  hogy  le  nem  jöhet. 
KuRRAH.  Duzzog,  hallod,  a  helyett. 

Hogy  gorombán  csúfolódol, 

Mond  el  a  büszavakat, 

Ami  rád  niaradt  apánktól, 

És  szállítsd  le  tolvajunkat. 
Berreh.  Tedd  meg,  tedd  meg,  az  neked  vaj* 

Adva  gazdag  örökül. 

Duzzog.  Volna  kedvem  meg  nem  tenni. 
KuRRAH  és  Berreh.  Volna  kedved  meggebedni? 
Duzzog.  Megteszem  már,  megteszem, 

Csak  ne  fojtogassatok. 

Szállj  le  tolvaj  a  palásttal, 

Bocskorommaí,  ostorommal ; 

Bokron,  árkon  és  hegyen, 

Szörnyű  hullatod  legyen  ; 

Csipkebokron  fennakadj , 

Árkon,  vizén  elmaradj. 

Szállj  le,  szállj  le,  és  ne  fuss, 

ördögök  körmébe  juss. 
Berreh.  Jertek,  ezt  most  összetépjük. 
KuRRAH.  Meggyötörjük.  —  Csalfa  szolga. 

Hátadon  szíjat  hasítunk. 

És  eb  bőr  lesz  bocskorunk. 
Duzzog.  Körmöm  éhezik  beléd. 
Balga.  Mit  csináljak,  mit  hazudjak? 
KuRRAH.  Aki  tolvaj  szolga  vagy, 

Szólj,  hová  ment  szép  urad, 

A  gazember,  szólj,  hová  ment? 
Balga.  Halljátok,  ne  bántsatok, 

Még  nem  ettem  ördögöt,  de 

Most  eszem,  ha  bántotok. 
Berreh.  Hah,  minő  száj. 
Duzzog.  Hah,  minő  fog. 

KuRRAH.  Szólj,  beszéld  el,  merre  indult? 

Szólj,  te  ferde  rossz  kerék,  szólj. 
Balga.  Furcsa  dolgokat  kívántok, 

Akit  a  ló  elragad, 

Avval  nem  lehet  beszélni. 

Megy,  mert  a  ló  elviszi, 

S  ott  pihen,  hol  leteszi. 
KuRRAH.  Szólj,  mi  történt? 
Balga.  Hadd  pihenjek. 

Duzzog.  Hogy  hazudhass. 
Berreh.  Szólj. 

Duzzog.  Beszélj. 

Balga.  Akit  itt  szemléitetek. 

Lelni  kezdte  a  hideg. 

Láttam,  hogy  nagyon  beteg, 

A  palástot  rávetettem, 

S  gondoljátok  el,  mi  történt? 
KuRRAH.  Vaj !  mi? 
Berreh.  Szólj,  mi? 

Balga.  Elveszett. 

Mint  a  délibáb  a  síkon. 

Aztán  nem  tudom,  mi  történt. 
KuRRAH.  A  palást  őt  eltakarta. 
Berreh.  Hát  az  ostor? 
Duzzog.  Hát  a  bocskor? 

Balga.  Ügy  bizony,  s  hát  menni  kezdett, 

S  a  bocskorban  megbotolván. 

Az  szilaj  volt,  elragadta. 
Kurrah.  Hallod,  ember,  ez  hazugság. 

Ollyan  vastag,  mint  fejed. 

Szólj,  vezess  el,  merre  ment. 

Vag}'  ne  élj  meg,  addig  űzünk, 

Míg  egészen  elkopandol, 

Mint  a  koldus  bocskora. 
Balga.  Én  tán  tudnám,  merre  ment. 
Berreh.  Szólj,  ha  jót  akarsz. 
Balga.  Mit  ér  az? 

Rajtam  általestetek,  s  most 

Sánta,  béna,  rongy  vagyok. 

Mennék,  s  járnom  nem  lehet. 

Lábam  eltört,  nem  vihet. 
Kurrah.  Elviszünk,  csak  jer  velünk. 

Égre  fordult  két  kerékkel, 

Áll  egy  kordély  útfelén 

Balga.  Ah,  az  én  szegény  kocsim. 
Kurrah.  Abba  ülj,  mi  elviszünk; 

Csak  mutasd  meg,  hol  lakik. 
Balga.  Úgy  segéljen  két  kerék! 

Megteszem,  ha  —  jaj  bokám,  — 

Itt  ez  úton  jobbra  húztok.  (Félre.) 

A  nagyobb  úr  én  vagyok. 

Csongor  úrh  rossz  lovon  ment. 

Három  lóval  én  kocsin.  (Mind  el.) 


HARMADIK   FELVONÁS. 

(Sík.) 

(Messziről  palota  látszik  s  feléje  bokrok  között 
egy  gyalogiit  visz.) 

MiRÍGY.  Itt  van  Hajnal  palotája, 

És  a  tündér  tömkeleg. 

Tünde,  s  Csongor  —  úgy  mutatják 

Messzelátó  szemeim  — 

Erre  jőnek,  az  pihenni, 

Ez,  mint  árnyék,  őt  követni; 

S  a  manók  is  —  mely  szerencse ! 

Üldözésem  tárgyai. 

Erre  jőnek.  E  határon 

Most  én  kővé  változom. 

Rút  varacskos  régi  kővé, 

Hogy,  mit  önkényt  elbeszéhiek, 

S  fúrt  agy  okban  végezének, 

Majd,  ha  mind  kihallgatom. 

Meg  lehessen  rontanom. 
(Leül  s  összezsugorodik.  A  manók  húzzák 

kordélyon  Balgát  s  bólyogatnak.) 
Balga.  Deh,  te  Duzzog!  e  biz  alszik, 

Mind  a  három,  mint  az  ürge. 

Jól  teszik,  hadd  nőjenek.  (Leszáll  s  nyújtózik.) 

Ej,  ha!  szinte  megmeredtem! 

Ügy,  de  bezzeg  Balga  bátyó, 

Mit  csináljunk  a  manókkal? 
(Hirtelen  föleszmélve.) 

Ügy  van.  ügy  lesz,  azt  teszem. 
(Lassan  félrefordítja  a  kordély t.) 

Megfordítom  a  szekerkét, 

S  e  varacskos  vén  követ. 

Felnyalábolom  fölébe. 

Aztán  hadd  ballagjanak. 

Mind  a  vízig  szárazon. 

Deh,  te  szürke,  deh.  te  ráró. 

(A  manók  bólyogatva  elballagnak.) 
MiRÍGY  (egy  kissé  fölemelkedve) 
Elmegyek,  de  félfülemmel^ 
Itt  vigyázok,  mint  az  örvény, 
S  jaj  neked,  te  csalfa  szolga. 
Meg  lesz  ágyad  vetve  nálam. 
Meg!  csalánból  és  tövisből, 
S  szúnyogokból  szemfedőd.  (El.) 
B.\LGA.  Mintha  szóltak  volna?  —  Senki, 
így  la!  most  szabad  vagyok. 
Hej  1  de  mit  szemlélek  ott  ? 
Ember  az,  vagy  morzsalék? 
OUy  alatt  mász  a  gödörben. 
Csongor  úrfi.  —  ö  az,  ő  az! 
Oh,  be  messze  van  szegény. 
Hol  jár  itt  az  Isten  adta? 
Átkozom  rossz  bocskora, 
Millyen  hirtelen  meghozta. 
Soha!  soha!  Csongor  úrfi. 
Erre!  Erre! 
Csongor  (jő).       Itt  vagy,  Balga !> 
Balga.  Itt  biz  én,  pedig  kocsin. 
Csongor.^  Hál'  az  égnek,  hogy  kimásztam. 
Balga.  Úgy-e,  a  bocskor  vetett  le? 
Csongor.  Nem  tudom.  Mint  gondolat, 
Mint  sugár,  mely  eg^ik  égből. 
Egy  világi  messze  végből, 
Más  világba  szökve  hat. 
Jöttem,  vagy  csak  álmodám. 
És  alattam,  és  fölöttem, 
Oldalattam,  és  köröttem 
A  világot  láthatám. 
Egy  nagy  arc  volt,  végtelen, 
Rajta  millió  szemek ; 
Mind  oly  ékes,  oly  remek ; 
Hogy  beszédem  képtelen, 
Méhdongás,  szunyogzene, 


Elbeszélni,  amit  láttam, 

Ahogyan  forrt  fenn,  s  alattam, 

A  vüágok  mindene. 
Balga.  S  ily  magasról  porba  hullni, 

Mily  keserves  hullomás! 
Csongor.  Ügy  van,  s  azt  nem  érzi  más, 

Mint  ki  már  fenn  kezde  járni. 

De  beszéld  el.  Balga,  mint  van, 

Ily  hamar  hogy  itt  teremtél? 
Balga.  Aki  ösmer,  nem  csodálná. 

Míg  te  égen,  csillagon 

össze-vissza  nyargalóztál. 

Addig  én  kordélyomon 

Jöttem  itt  a  vert  úton. 

Mennyi  csárda,  mennyi  csapszék 

Volt  előttem  és  utánam! 

Az  egész  út  csárda  volt. 

S  rajta  százezer  pohár 

Csillogott,  mint  napsugár. 

S  mennyi  zaj,  mily  kurja  volt. 

Azt  én  el  nem  mondhatom, 

A  mennydörgő  menny kü  dobszó, 

S  a  legmérgesebb  mozsár  szó 

Ahhoz  képest  cimbalom. 
Csongor.  Jó  szerencse,  hogy  talállak. 

Ott  a  házba  költözünk  most. 

S  hírt,  tudósítást  veszünk. 
Balga.  Vagy  még  inkább  jól  eszünk, 

És  annál  inkább  iszunk. 
Csongor.  Telhetetlen !  annyi  csárda 

Volt  előtted  s  szomjúhoznál? 
Balga.  Telhetetlen,  és  mivel? 

A  temérdek  semmivel. 

Mint  fizettél,  iigy  ihattam. 

Szégyenedre  —  csak  vizet. 
Csongor.  Majd  a  jobb  idő  fizet. 

Balga,  hallod,  itt  megálljunk. 
Balga.  Elhiszem;  mert  két  leány  jő, 

Két  parányi  mézedény. 


Csongor.  Oh,  az  első  mily  sugár. 

Mily  dicsőség  mozdulat] a. 
Balga.  Kár!  a  fátyol  elborítja. 
Csongor.  Lába  két  ezüstmadár  — 
Balga.  Hímtelen  nép,  árva  pár. 
Csongor.  Melly  enyelgve  jár  a  földön 
Balga.  Legkivált  a  búzaföldön. 
Csongor.  Oly  múlón,  oly  könnyűden, 

Mint  ha  csókot  kérne  kölcsön 

A  füvektől,  a  virágtól, 

S  félni  kell,  hogy  meg  nem  adja. 

Hogy  legottan  elrepül, 

S  a  virágot  sírni  hagyja. 
Balga.  Ej !  a  tüske  majd  megfogja. 

Mondhatom,  gyöngy  két  személy. 
Csongor.  Oh,  ne  mondd  kettőnek,  egy, 
S  ami  ott  utána  megy, 

Az  csak  árnya  termetének. 
Balga.  Az  nekem  már  cifra  ének ! 

Hát  az  árnyék  vastagabb-e? 

Törzsökebb-e,  izmosabb-e? 

S  a  valóság  ösztövér? 

Oh,  uram,  még  oUy  árnyékot 

össze-vissza  s  átölelni 

Nem  legböjtibb  gondolat. 
Csongor.  Szószatyor!  ne  tátogass  itt. 

Nyeld  el  félkapált  eszednek 

Lúdtömő  termékeit. 

Menj,  míg  e  nap  rajzolatja 

A  szűk  utat  el  nem  hagyja, 

Térdepelve  állj  elébe. 

Kérjed,  kényszerítsd  nevemben  : 

Nincs-e  tiltva  s  kedve  ellen 

Mondhatatlan  keheméinek 

Elborulnom  zsámolyánál, 

S  mint  utasnak,  idegennek 

Kérdést  tenni  szűz  magánál? 

Menj,  ne  késsél,  menj  sietve. 


Tünde,  Ilma  (jőnek). 

Ij.MA.  Azt  mondottad,  asszonyom,  hogy 

Itt  a  Hajnal  honja  van. 
Tünde.  Ügy  van,  Ilma,  itt  ama  ház. 

Mely  rőt-tajtékból  fuvalva, 

S  csillaggal  van  koszorúzva, 

És  e  tündérkert  megette 

A  szép  Hajnal  birodalma. 
Ilma.  Úgy,  de  az  csak  tréfa  volt. 

Hogy  tilalmas  birtokában 

Lánnyal  szólni  férfinak, 

Még  tilalmasb  nyájaskodni, 

S  csókért  csókkal  adakozni? 
TÜNDE.  Csak  valóság,  amit  mondasz 

Hogy  legelsőbb  kedveséhez 

A  szerelmes  lányka  szólt, 

Elpirultak  arcai, 

S  szebbek  lőnek  Hajnalénál, 

És  azóta  e  hazában 

Amely  lány  szól  kedveséhez, 

Eljátszotta  kedvesét, 

Eljátszotta  szíve  üdvét, 

Mely,  mint  forrás  a  hegyekből, 

ömlik,  ömlik  s  vissza  nem  tér. 

Csak  mikor  fenn  tündököl 

A  világos  dél, 

S  Hajnal  messze  mulat,  egy  más 

Ország  szélinél, 

Akkor  kertje  belsejében 

Lop  a  szerelem, 

S  egy  rövidke  édes  órát 

Enged  töltenem. 

Ah,  de  innen,  innen  is 

Elhajt  végzetem, 

S  akivel  felboldogulnék, 

Nincsen  itt  velem. 

Csongor  ah,  még  egy  delem  van, 

Egy  kis  óra  tartománya. 

És  te  messze,  messze  vagy  még, 
Mint  a  végtelen  világvég. 
Ilma.  Már  azt  meg  keli  vallani. 
Ily  bohó  kis  rendelést 
Nem  találni  hét  megyében. 
Férfihoz  nem  szólni  lánynak ! 
Szörnyűség  az.  — 
Tünde.  Ilma,  hallod, 

Emlékezned  iUik,  hol  vagy. 
Ilma.  Már  azt  meg  nem  állhatom. 
Legalább  hagyd  megsiratnom. 

(Meglátván  Csongort  és  Balgát.) 
Ah!  szegényke  szolgálójok. 
TÜNDE.  Oh,  öröm,  kit  látok  ott. 

Ilma,  Ilma,  Csongor  eljött. 
Ilma.  Oh,  keserves  állapot, 

Balga  is  nyomába  jött. 
Tünde.  Oh!  örömnek,  fájdalomnak 

Kínos  édes  érzeménye! 
Ilma.  Asszonyom,  nem  volna  jó, 

Míg  időnkben  tart,  ölelni? 
Tünde.  Hagyd  el,  Ilma,  jer,  siessünk. 
Vár  kívül  egy  ház  vagyon. 
Tisztes  özvegyasszony  lakja, 
Ott  Csongornak  hírt  hagyunk 
Délben  Tündét  hol  találja. 
Jer,  ne  lépj  oly  pípesen, 
Mintha  boltba  küldenélek. 
Jer,  szaladjunk.  (Balga  elébük  térdepel.) 

Ah,  de  nézzed, 
Itt  egy  ember  — 
Ilma.     "  Tátogat. 

Tünde.  S  miUyen  harcsaszája  van. 
Ilma.  Vájjon?  s  Csongor  úrfi  szebb-e? 
Tünde.  A  majomhoz  is  hasonlít. 
Ilma.  No  bizony !  —  de  nem  haragszom : 

Férfi,  mint  a  többiek. 
Tünde.  Ilma  mondd  el,  mit  tegyek? 
Ilma.  Én  egy  tapot  sem  megyek. 

Balga.  Ne  tovább,  szelíd  galambok. 

Térdem  itten  a  határ. 

Ott   egy  ékes  ifjú  vár  — 
Ilma.  Éhes,  úgy-e?  hadd  igyék. 
Balga.  Az  nevében  szólalandok. 
Ilma.  Oh,  az  ürge,  a  vakandok, 

Hogy'  beszélhet  ily  bolondot ! 
Tünde.  Ilma,  nézzed,  nem  bocsát ; 

Szűk  utunkat  mind  elállta. 
Balga.  Oh,  talán  nem  hallotok. 

Vagy  magyar  szót,  szép  virágim, 

Még  ti  nem  tanultatok? 

És  az  a  kis  gyenge  száj, 

Gyenge,  mint  a  csibemáj, 

Oly  hiába  volna  szép, 

És  hiába  oly  pirosló, 

Hogy  határin  semmikép 

Nem  terem  meg  a  magyar  szó? 

Azt  kívánom  tudni  —  Mennykő ! 

Egyik  sem  fülel  reám. 
Tünde.  Ilma. 
Ilma.  Tessék. 

Tünde.  Ments  meg  innen 

Ilma.  A  majomtól? 
Tünde.  Ah  nem.  Ilma. 

A  legnyájasabb  legény. 
Ilma.  Férfi. 

Tünde.  A  természet  oszlopa. 

Ilma.  Mit  parancsolsz,  asszonyom? 
Tünde.  Tedd,  hogy  félremenjen  innen ; 

Mert  különben  itt  veszünk. 
Ilma.  Megcsípem,  hogy  vére  csordul. 

És  tudom,  hogy  visszafordul. 
Balga.  Jaj,  mi  szörnyű  tíz  köröm. 

A  boszorkány-körmök  illyek. 
(Ilma   körmei   előtt   hunyászkodva    áthorúL   a 
keskeny  gyalogúton.) 
Ilma.  Asszonyom,  nézd,  elterült, 

S  híd  gyanánt  lesz  lábaidnak. 

Annak  is  rossz  bár;  de  menj  át. 

Addig  én  őrt  állok  itt.  (Tünde  átmegy.) 
Balga.  Vaj !  mi  volt  ez,  bolhaugrás. 

Vagy  szunyogtánc  hátamon?  (Ilma  átmegy.) 

Jaj  nekem,  jaj  tomporom. 

Oh,  ez  átkozott  szekér  volt.  (Ismét  térdre  áll.) 
Csongor.  Már  nem  állliatom  tovább. 

Elborulok  ott  előtte, 

S  válaszát  magam  veszem. 
(Letérdepel.  Tünde,  Ilma  közbe  szorulnak.) 
Tünde.  Ilma!  lásd,  hová  vezettél? 

Most  középen  itt  rekedtünk. 

Ott  a  szolga,  itt  az  úr. 
Ilma.  Szörnyűség,  most  mondja  bárki. 

Hogy  leánynak  lenni  könnyű ' 

Útját  úgy  eltérdelik. 

Hogy  nem  képes  elszaladni. 

Mint  lehullott  férges  alma 

Láb  előtt  hever  körüle 

A  sok  csalfa  féríi  szív ; 

S  aztán  lépjen,  s  ne  botoljon! 

Oh,  én  inkább  hódolok. 
Csongor  (Tündéhez).  Nap,  ki  elborulsz  előttem, 

Éjbe  foglalt  délvilág. 

Szólj,  miként  nevezzelek. 

Hogy,  ha  fénynek  mondalak. 

Még  csekély  ne  légyen  a  név. 

Nem  felelsz?  ah,  ajkaid  közt 

Mint  szeretnék  lenni  szó, 

Titkos,  édes,  fél  kimondott. 

Szólj  csak  ennyit  is,  ne  kínozz. 

Nincs  szebb,  mint  a  némaság, 

Mely  szép  ajkakon  mulat ; 

Tó  az,  mely  bár  pusztaság, 

Mégis  mennyet  mutogat. 

Oh,  de  már,  ha  tiltva  van. 

Látnom  rózsaréveit 

Szózatodnak,  hallanom  haigyd 

Szívbetöltő  hangjait. 

Vörösinp.rty  munkái.  IV.  1$ 

Inttsz?  félre  térjek  innen, 

S  meg  ne  tudjam,  hol  vagyok? 

Ah,  ha  még  te  is  kegyetlen, 

Millyek  úgy  a  szirt  s  fagyok? 

Elveszek !  —  de  nem  busítlak, 

Szívemet  hagyom  hídúl; 

Lásd,  hogyan  még}^  rajta  át, 

Mert  alatta  tenger  a  bú, 

S  a  sóhajtás  fergeteg. 
(Felkel,  Tünde  s  Ilma  mennek.) 

Semmi  szép  szó,  semmi  kéret 

Meg  nem  tartja;  elmegy,  itthágy. 

Szólj,  te  tőke,  szólj,  te  szikla. 

Szólj,  te  békasó!  mivel 

Bánthatád,  hogy  nem  felel? 
Balga.  Én? 
Csongor.        S  ki  volna  más?  te  szirt, 

Irgalmatlan  rossz  kova, 

Kedvem  volna  addig  ütni  — 
Balga.  Rossz  kován  nehéz  kiütni. 
Csongor,  összezúzlak,  sár  göröngy. 
Balga.  Azt  ne  tedd  az  Istenért! 

Ily  gyaloghíd,  mint  magam, 

Félvilágon  sem  terem  több. 

MeUyen  istenasszonyok 

Járdogálnak,  lépdegélnek. 

Ügy  beszélik,  egy  volt  illyen, 

MeUyet  Jákob  álma  látott, 

S  Balga  alkalmas  hitellel 

Még  ez  őstől  származik. 

Oh,  az  a  láb! 
Csongor.  Mit  beszélsz? 

Balga.  Általlejte  hátamon. 

Oh,  mi  láb  az! 
Csongor.  Gyenge  volt-e? 

Balga.  Ah,  mi  gyenge! 
Csongor.  Szólj,  kicsiny  volt? 

Balga.  Ah,  mi  kisded ! 
Csongor.  Könnyű  volt-e? 

Balga.  Mint  a  szellő. 

Csongor.  És  nyomása? 

Balga.  Édes,  ízes  és  csiklandós. 

Minden  porcikám  megindult : 

Szívem,  májam,  agyvelőm, 

Még  a  — 
Csongor.       Nem  hallgatsz-e? 
Balga.  Még  a 

Hátam  is  nyögött  belé, 

Úgy  megnyomta  —  meg  ne  üss  hát  — 

Az  nem  ő,  csak  árnya  volt, 

Aki  lígy  reám  dobolt ; 

S  dobbanása  oldalaim  közt 

Most  is  nyögve  bujdosik. 
(^ONGOR.  Ah,  ha  Tünde  volt  —  de  hírét 

Itt  ki  mondja  most  nekem? 

Elnémult  a  szerelem, 

S  a  kívül  nincs  semmi  hívem, 

Mely  vezetne  utamon. 

Nem  tudom,  hová  legyek. 
Balga.  Nagy  baj.  Illy  esetben  a  hős 

Torkon  metszi  a  keservet. 

Elsóhajt  egy  illy en adtát, 

S  szépen  meghalálozik. 

A  szokás  ez  — 
Csongor.  A  szokás  az, 

Hogy  te  most  letérdepelj. 

Durva  szolga,  mert  miattad 

Hagy  el  mindenütt  szerencsém. 
Balga.  Ah,  kegyelmezz. 
Csongor.  Nem,  eltörlek, 

Annyi  veszteségemért. 
Balga.  Ah,  kegyelmes  úr,  csak  egy  szót! 

Vedd  le  lábadat  nyakamról. 

Itt  találtam  egy  nyomot. 
Csongor.  Mit  találtál? 
Balga.  Hátamon  van, 

S  itt  a  földön  a  homokban. 

Csongor.  Mily  jelek,  mily  gyenge  lábnyom ! 

Egy  van  ilíyen  a  világon ! 

ö  az,  ő  az,  Tünde  jár  itt, 

Tünde!  —  oh  öröm,  ne  ölj  meg. 
Balga.  Hej !  be  jó,  hogy  a  homok 

Minden  úton  megterem. 
Csongor.  Jer,  kövess,  tán  úton  érjük. 

Oh  szerencse,  oh  örömnap!  (El.) 
Balga.  Szinte  meghalék:  de  semmi! 

Oh  szalonna,  oh  kenyérnap!  (El.) 
(A  manók  húzzák  a  szekeret  Miriggyel.) 
MiRÍGY.  Hóha! 

Kurrah.  Hőhe!  itt  megálljunk. 

Berreh.  Oh,  mi  kárhozott  fiak! 
Duzzog.  Mért  nem  róka,  hogy  megennem ! 
Kurrah.  Elszökött  az  átkozott. 
Berreh.  Rajtunk  egy  követ  hagyott. 
Duzzog.  Egy  varacskos  vén  követ. 

Melly  alatt  kigyó  tenyészik, 

S  a  penészes  béke  nyög. 
Berreh.  Döntsük  el,  hogy  összezúzzék. 
Kurrah.  Aki  ráül,  elkárhozzék. 
Duzzog.  Holtig  álmatlan  legyen, 

Aki  rajta  megpihen. 
MiRÍGY  (fölemelkedve).  Hőhe! 
Berreh.  Melly  ijesztő. 
Duzzog.  Melly  utálat. 

(Berreh,  Duzzog  elszaladnak.) 
Kurrah.  Bár  utálat  nézni  rád. 

S  hozzád  nyúlni  förtelem ; 

Megragadlak,  undok  állat. 

Meghúzattál,  most  fizess. 
MiRÍGY.  Oh  fiam,  kár  vesztegetned 

Szép  erődet  oly  hiába. 

Hátha  még  majd  rád  ijesztek? 
Kurrah.  Szállj  le,  és  ne  tétovázz. 

Egy  van,  aki  rám  ijeszthet. 
MiRÍGY.  S  egy  van,  aki  bánthat  enge/n. 

Tudd,  s  rémülj,  az  ördög  az. 

KuRRAH.  Tudd  meg  hát,  és  vessz,  az  ördög, 

Aki  bánthat,  én  vagyok. 
MiRÍGY.  Rossz  manó!  ki  rád  ijeszthet, 

Vén  Mirigy,  tudd,  én  vagyok. 
KuRRAH.  Hah,  utálat! 
MiRÍGY.  Meg  ne  indulj ; 

Mert  ha  lábad,  mint  az  örvén3^ 

Mint  az  orsó  pördül  is, 

Vén  Mirigy  mint  gondolat, 

A  bosszúnak  gondolat  ja. 

Úton  ér,  és  elemészt. 
KuRRAH.  Vagy,  vagy  sem ;  de  szólj,  mi  kell  még? 
Mirigy.  Látod  a  fehér  lakot? 

Vár  kivül  egy  dombon  áll. 

Ott  most  én  lakom,  cselédes, 

Tisztes  özvegy  képiben. 

Csongor,  aki  most  ezen  jár. 

Mert  egj^éb  nincs  a  vidéken. 

Kisded  haj  lakomba  száll. 
KuRRAH.  Hah!  leginkább  ő  az,  akit 

Körmeim  keresnek  itt. 
MiRÍGY.  Hagyd  el!  itt  erőszakért 

Büntetés  vár.  Jól  tudom, 

Ami  kárt  tett,  azt  idővel 

Vi.'-szaszerzem,  csak  figyelj  rám. 
KuRRAH.  Mit  tegyek,  szólj? 
MiRÍGY.  Légy  szolgája. 

Aki  most  van,  azt  rekeszd  el, 

S  öltözzél,  mint  ő  vagyon, 

Légy  bohó,  mint  az,  s  fecsegj. 

Hogy,  ha  Csongor  lát,  ne  sejtse. 

Ami  változott  körötte. 
KuRRAH.  Értem,  értem,  mit  tovább? 
MiRÍGY.  Csongor  majd  egy  kertbe  visz 

A  közép  dél  fényekor, 

Hintsd  meg  ottan  e  porokkal, 

S  ő  alunni  fog,  ha  szinte 

Félvilágot  érne  is 

Minden  perc,  kit  ott  elalszik. 

KuRRAH.  És  azontúl? 

MiRÍGY.  Bízd  reám . 

Károd  megtéríttetik. 

Most  eredj,  én  majd  követlek. 
KuRRAH  (félre) .  Nem  hiszek ;  de  úgy  cseleksz«n. 

Hogy  jutalmam  meglegyen.  (El.) 

Ledér  (sietve  jő). 

Mirigy.  Pszt! 

Ledér.  Ki  szólít? 

Mirigy.  Pszt! 

Ledér.  Ki  az,  no? 

Mirígy.  Pszt! 

Ledér.  Hiszen  megyek,  de  merre? 

Mirígy.  Kis  leány. 

Ledér.  Oh,  oh,  bizony  ni! 

Kis  leány. 
Mirígy.  No,  nagy  leány  hát! 
Ledér.  Hát  bizony,  nem  mindenik 

Ollyan  ám,  mint  nénike. 

Oly  redőböl  szőtt  öreg  zsák. 
Mirígy.  Kis  babám,  ne  légy  bosszús 
Ledér.  Oly  töpörtő!  akinek  már 

Fogfájása  sincs  — 
Mirígy.  No,  kedves 

Kis  madárkám,  csillapodjál. 
Ledér  (nevetve).  Néne,  úgy-e,  szép  dolog. 

Szántóföldet  vinni  arcán, 

Melyben  agg  szeplő  virágzik. 

S  mint  egy  tisztes  régi  szűz. 

A  szömörcs  szakáUt  ereszt? 

Jaj,  beh  furcsa  kép  maga! 
Mirígy.  Fúdd  ki  már  lúdmérgedet. 

Dévaj,  álnok,  csapdi  szer  te. 

Én  tudom,  hogy  nem  vagy  oly  tosac. 

Mint  szavadból  mondanálak ; 

Lásd,  a  kort  tisztelni  illik, 

S  én  behintve  bár  redőkkel. 

Még  javadra  élhetek  tán ; 
Mert,  leányom,  a  redők 

(Ledér  arcát  végigsimogatja) 

Majd  ez  arcon  is  tanyáznak. 
Ledér  (megborzadva).  Hah,  mi  jég  kéz! 
MiRÍGY.  El  ne  rémülj 

Hát  hová  mégy,  szép  leányom? 
Ledér.  Hát  hová,  s  hová  ne  mennék  r" 
MiRÍGY.  Oh,  te  gyöngy,  te  pávatoll! 

S  hát  hová  mégy  gyermekem? 
Ledér.  Erre  is,  meg  arra  is, 

Tudja  Isten,  vagy  mi!  merre? 
MiRÍGY.  Valld  meg  édes,  nemde  otthon 

Kór  apád  van,  s  szenvedő; 

Nincs  egyéb,  mint  csak  te,  aki 

Gyámolítsa  és  kötözze, 

S  most  füvekkel  gazdagon 

Visszatérsz,  hogy  azt  tegyed. 

Ügy-e  bár!  tudom,  mi  űz? 
Ledér.  Ah! 
MiRÍGY.  No  lásd,  leányom; 

Az  nagyon  szép,  mert  atyád  volt. 

Aki  téged,  benn  szorultat. 

A  rettentő  tüzhalálból 

Másod  élettel  megáldott, 

S  már  te  ép  vagy,  ő  pedig,  mint 

Szén  az  izzadó  kohóban. 

Vész,  fogy,  s  tán  hamvába  dől. 
Ledér.  Oh  jaj,  oh  jaj! 
MiRÍGY.  És  az  árvák. 

Oh,  az  a  két  gyenge  gyermek. 

Aki  porban  mász  előtte, 

S  mint  oroszlán  rí  az  éhség 

Ajkaik  közt,  hogy  miatta 

A  sivány  port  rágdogálják 

S  a  szegény,  e  férgek  atyja 

Nem  segíthet,  nem  mozoghat, 

Könny  helyett  kínlángokat  sír. 


És  az  égre  így  kiált  íöl: 

isten,  Isten !  éisz-e  még? 
Ledér  (leül  és  sír).  Jaj  nekem,  jaj  elhagyottnak! 
MiRÍGY.  Kelj  föl,  ícis  bohó  te,  kelj  föl. 

Hisz  csak  tréfa  volt  beszédem. 
Lkdér.  Jaj  nekem,  jaj !  mit  tehettem. 

Egy  setétlö  kis  teremben 

A  pokolmécs  pillogása, 

Bűnös  ajkak  suttogása 

Elboríták  lelkemet.- 

Elpirultam,  és  nem  látszott. 

Visszavágytam,  nem  bocsáttak, 

Vagy  bocsáttak,  s  nem  jöhettem, 

Nem  kivántam  jön  már. 

Hév  kar  ége  vállamon, 

S  a  merész,  az  áruló  csók 

Elcsattant  tüzajkamon. 

S  oh,  azóta,  szörnyű  élet ! 

Oh,  én  elveszett  leány,  én ! 
MiRÍGY.  Hagyd  leányom  a  keservet, 

Egy  szép  úrfi  vár  reád. 
Ledér.  Jaj  nekem!  szegény  apám!  — 

Átkozott  az  óra  is. 
MiRÍGY.  Kelj,  ne  sírj,  te  kis  bohó. 

Nézd  e  szép  arany  hajat. 
Ledér  (fölkel).  Azt  is  átkozom  — 
MiRÍGY  Te  dévaj: 

Lásd,  neked  van  szánva,  kell-e? 

S  oh,  az  a  szép  gazdag  ifjú! 
Ledér.  Én  testvérimhez  megyek. 
MiRÍGY.  Mintha  aztán  nem  mehetnél ! 

Oh,  mi  szép  az  ifjú  vérnek 

Ügy  lobogni,  úgy  szökelni. 

Félig  alkonyult  teremben 

Bíbor  ágyon  a  fehér  lány 

Mint  elöntött  tejhab  alszik, 

Vagy  csak  úgy  tesz,  mintha  alunnék. 

S  mint  a  megrezzent  harang, 

Hangzik  és  ver  a  tüzes  szív : 

Akkor  a  szép  ifjú  jön 

Titkon,  csendben,  eg^'edül. 

Jer  velem,  ne  búslakodjál, 

Jer,  te  csínos  kis  boszorkány. 
Ledér.  Oh  jaj  —  elmegyek  haza. 
MiRÍGY.  Hogy  ne  mennél!  most  velem  jöj. 

Mennyi  szál  hajad  terem. 

Mind  arannyá  változik, 

Ollyan  gazdaggá  tehetlek. 
Ledér.  Istenem!  hát  merre  menjünk? 

Én  tán  elmegyek  haza. 
MiRÍGY  (elvonja).  Kis  bohó,  nem!  most  velem  jősz. 
(Félre.) 

Csongor,  ezt  neked  szereztem. 

Ennél  lelj  utált  szerelmet. 

Azt  óhajtom,  s  végrehajtom, 

S  többé  nem  keres  bosszúm. 


NEGYEDIK  FELVONÁS. 

(Mirigy  házának   udvara  ) 

Csongor  és  Balga  (jőnek.  Balga  leül). 

Csongor.  Erre  jöj,  tán  erre  mentek. 

Hát  te  lomha  dög  leüLsz-e? 
Balga.  Látod. 

Csongor.  Oh  te  medvecímer. 

Balga.  Én  utazni,  nem  szaladni 

Jöttem. 
Csongor.  Oh.  vad  állat !  —  ám  di- 

Várj  itt,  míg  e  házba  térek, 

Utasítást  ad  talán, 

Vagy  ha  nem,  szállásra  föh^esz 

A  jövendő  éjszakán. 
Balga.  Ennyi  aggság,  ennyi  bolygás, 

És  miért?  egy  asszonyért. 

Egy  picin  kis  asszonyért. 


Í34 


S  abból  is  csak  mennyi  asszony! 

Jaj,  bokám,  jaj,  térdeim. 

Én  biz'  itt  leülök  addig, 

Gyámolítom  a  falat. 
Duzzog  (jő  szolgáló  képiben). 

Kis  komám,  szeretsz-e  még?  (Rdönti  a  szemetet,) 
Balga.  Oh,  hogy  mind  a  két  szemed 

Lábad  ujját  ékesítse ! 

Arra  néz,  és  engem  önt  le. 

Még  ez  ám  a  ferde  had ! 
Bérre  H  (mint  részeg  jő  s  leönti) 

Féreg  inná  meg  borát ! 

Ollyan,  mint  a  kéneső. 

Hadd  csorogjon  a  szeméten. 
Balga.  Hé! 
Berreh.  Hohó! 

Balga.  Az  ördögökbe! 

Berreh.  Vagy  te  voltál,  szent  öcsém? 

Semmi,  semmi,  no!  nagyot  nőj. 
Balga.  Nőj  te,  vén  bak,  akkorát, 

Mint  a  legfőbb  Tátra  bérc, 

S  akkor  ünnepelj,  mikor 

Legtöbb  mennykő  üt  beléd. 

Szedte-vettét !  még  bizony 

Rám  szoknak,  ha  itt  ülök. 

Már  csak  feltápászkodom.  (Feláll.) 
KuRRAH  (mint  utas  jő  egy  szamárral). 

Hóha!  mackó,  itt  megálljunk, 

A  bitófa  vár  reád. 

(Balga  derekához  köti  a  szamarat.) 

Ezt  az  Isten  szép  lovát 
Úgy  cseréltem  egy  juhásztól 
Harminchárom  birkabőrön, 
S  természet  szerint :  szegénytől 
Azt  is  tőle  loptam  el. 
Csillagot  nem  rúg,  de  mondják: 
Jobb  szamáron,  mint  gyalog. 

Most  a  szállást  megtekintem, 
Addig  mackó,  meg  ne  moccanj. 
Balga.  Én  s  bitófa!  oh  te  sárkány. 
Oh,  hogy  a  penész  befogja 
Mind  a  két  szemhéjadat!  —  De 
Jól  van !  a  bitó  fölül, 
S  a  szamárnak  szamarán 
Uriasan  lovagol. 

(Fölül  a  szamárra.  Dimitri  kinyitja  a  bolt  felső 
ajtaját  s  kinéz.) 

Dimitri.  Ez  vidéki,  s  tán  iszákos. 

Majd  jól  megfizettetem.  (Balgához.) 

Kedves  úr !  szegény  szolgája. 
Balga.  Úgy  is  illik!  Ah,  vagy  úgy, 

Jó  napot,  Dimitri  bátya ; 

Csillagom  szülötte !  hát  még 

Itt  is  megterem  ketek? 
Dimitri.  Oh!  mi  mindenütt  vagyunk. 

Mint  a  napfény  — 
Balga.  Menydörgöttét ! 

Mért  nem  mint  a  gyom  s  gihszta? 
Dimitri.  Mondok,  egy  kis  papramorgót 

Nem  parancsol,  édes  úr? 
Balga.  Szinte  mérgelődtem. 
Dimitri.  Egy  kis  — 

Balga.  Oh  igen!  de  törköly,  úgy-e? 

Vagy  talán  rozs? 
Dimitri.  Mentsen  Isten ! 

Szilva,  kedves  úr,  valódi 

Szilva,  íinum  s  olly  erős,  hogy! 
Balga.  Most  nem  szomj uzom. 
Dimitri.  Bizony 

Mondhatom  pedig,  hogy  iUyet 

Nem  találni  messze  földön. 
Balga.  Majd  egyébkor. 
Dimitri.  No.  de  tessék  I 

Balga.  Annyi,  mint  az !  ide  hát. 

Majd  hiszen,  Dimitri  bátya. 

Meg  lesz  ám  az  ára  is, 

Mert  mi  itt  fogunk  tanyázni. 
DiMiTRi  (félre).  Ah,  szegényke!  pénze  sincs.  — 

Mindjárt  itt  leszek.  (Bevonul.) 
Balga.  No,  végre 

Emberemre  is  találtam. 

Mondom,  szinte  szomjuzom  már, 

Ollyan  szörnyű  éh  vagyok.  —  No's? 
DiMiTRi  (jő).  Isten  uccseg!  kedves  úr, 

Szívesen  adnám,  de  nincs.  (Boltját  bezárja.) 
Balga.  Nincs-e?  oh  bab,  oh  olaj, 

Mért  nem  öltétek  meg  őt. 

(Kurrah  kijön  s  vezetni  kezdi  a  szamarat. ) 

Hé!  hová! 
Kurrah.         Vagy  kend  is  itt  van? 
Balga.  Majd  leszállok  —  engedelmet. 
Kurrah.  Semmi  száUás!  csak  maradjunk. 

Jó  .szelíd  egy  állat  ez. 

Ott  imént,  hogy  érkezem, 

Egy  bitófához  kötöttem. 
Balga.  A  bitófa  én  valék. 
Kurrah.  Furcsa!  hát  bitófa  úr. 

Csak  maradjunk  a  .szamáron. 
Balga.  Jaj  nekem!  hogy  veszne  meg! 

Még  az  ólba  is  behurcol. 
Kurrah  (nagy  zajjal  énekel). 

Ha  a  csipkebokron  rózsa  nem  teremne. 

Bolond  madár  volna,  aki  ráröppenne. 

Hej,  dínom-dánom! 

(Azalatt  Balgát  szamarastul  az  ólba  hurcolja.) 
Csongor  (kijő) .  Délben  kell  tehát  találnom : 

Mert  egyébkor  tiltva  van. 

Oh  idő,  csekély  idő,  mint 

Fogsz  te  tőlem  elsuhanni. 

De  sietnem  kell,  megyek. 

Balga ! 
Kurrah  (belől).  Mindjárt. 
(\songor.  Balga,  hol  vagy? 

Jősz-e  már? 

Balga  (belől).  Jaj,  megkötöznek. 
Csongor.  Majd  megoldlak,  csak  ne  mozdulj. 
KuRRAH  (kijő  Balga  öltözetében) .  Itt  vagyok  már. 
Balga  (benn  kiált).  Csongor  úrfi! 
Csongor  (visszafordulva  Kurrahhoz) . 

Mit  .süvöitesz,  dőre  állat ! 
Kurrah.  Csak  kiálték.  hogy  ne  fuss. 
Balga   (benn) .  Csongor  úrfi  ! 
Csongor.  No's,  mi  kell! 

Kurrah.  Mondok,  merre  lesz  menésünk? 
Csongor.  Jőj  utánam. 
Balga  (benn).  Csongor  úrfi! 

Csongor.  Megveszel,  hogy  úgy  üvöltesz? 
Kurrah.  Légy  nyugodt,  csak  visszahangzik . 

Amit  ordíték  előbb. 
Balga  (benn) .  Csongor  úrti ! 
Csongor.  Oh  természet. 

Légy  egészen  visszahangzó. 

Szép  nevével  zengj  örökké!  (Csongor.  Kurrah  el.) 
Balga  .  Csongor  úrfi ! 

(Szoba.) 

Mirigy  és  Ledér. 

Mirígy.  Nézd,  leánykám,  itt  van  a  lak 
Tégy  azonként,  mint  beszéltem, 
Míg  karodba  csalhatod. 
Akkor  —  értsd  meg  —  akkor  olvadj. 
Égj,  lobogj,  mint  a  tüzes  bérc. 
S  repkény  karjaid  közül 
El  ne  hagyjad  bontakozni. 
Menj,  siess  és  ékesülj  fel.  (Ledér  el.) 
Én  a  kertbe  térek  addig. 
Ott  vigyázok  dolgaimra, 
S  majd,  ha  Csongor  álom  által 
Elszalasztá  kedvesét. 
Ezt  ölelje  megcsalódva. 
S  hah,  ha  majd  a  förtelemből 
Ébred,  és  irtózni  kezd 
önmagától,  életétől, 

Majd  ha  tiszta  nyugodalma. 
Mint  vihartól  felzavart  tó, 
Oly  habokkal  víja  lelkét, 
És  örökre,  mindörökre 
Látja  tűnni  szét  világát, 
A  szerelmet,  édes  álmát ; 
S  keble,  mint  az  elhagyott  ház, 
Oly  rideg,  bús,  oly  komor  lesz. 
Akkor  lásson  engem  ülve. 
örömemben  énekelve. 
Megnyílt  sírja  szélein.  (El.) 

Berreh  és  Duzzog  (kétfelől  jönek). 

Duzzog.  Berreh,  Berreh,  hop,  hop,  hop. 
Berreh.  Mit  vadásztál,  kis  kolop? 
Duzzog.  Itt  az  elrabolt  örökség. 
Berreh.  Több,  mint  várhat  a  reménység, 

Visszalopjuk,  visszalopjuk ! 
Duzzog.  Nem !  cseréljük,  s  tréfaság  lesz, 

Majd,  ha  rajta  menni  vágynak. 

És  a  bocskort  ostorozzák 

És  a  bocskor  nem  megyén. 
Berreh.  Jól  van,  jól  van,  elcseréljük. 
Duzzog.  E  palástot  — 
Berreh.  Hol  szerezted? 

Duzzog.  Kis  zsidótól  vettem  el. 

A  hideg  már  majd  megvette ; 

Hogy  ne  fázzék,  sárba  tettem, 

És  nyakiglan  eltemettem. 

Hogy'  nyavalygott,  mint  üvöltött  I 

Mintha  hátúi  metszenék. 
Berreh.  Hahha!  jól  van,  elcseréljük. 

Bocskor  is  van,  nézz  ide. 

Puszta  palláson  hevert  már. 

Lopva  nőszött  benn  egérke. 

S  fölnevelte  kölykeit. 

Meztelen  kis  férgeket. 

Cincogások  jelt  adott, 

A  kandúr  ott  cammogott. 

A  bocskorra  felkapott; 

Én  a  kandúrt  földliöz  üttem. 

És  a  bocskort  elemeltem. 
Duzzog.  Oh,  ez  cifra  kis  mulatság. 

Nézd  ez  ostort!  Nyakkötő  volt. 

Egy  szegény  dög  függe  rajta, 

Aki  míg  élt,  makkirály  volt. 

Most  alatta  fútt  el  a  szél, 

És  az  árvíz  el  nem  érte. 

Én  levágtam,  madzagából. 

Nézd,  ez  a  szép  ostorom  van. 
Berreh.  Add  csak,  ezt  is  elcseréljük, 

Hadd  morogjon  a  banya. 
Duzzog.  Utszu !  bocskor,  meg  ne  csosszanj, 

Tsten  hozzád,  kapufa.  (EL) 
(Kert.) 

Csongor  és  Kurrah. 

Csongor.  Mért,  hívatlan  bűnös  álom, 

Mért  ömölsz  el  most  szememre. 

Most,  midőn  szerelmi  kéjre 

Földelelne  szép  világom? 

Hány  király  ohajta,  s  nem  jött 

Áldomásod  ón  szemére, 

Hány  búsongó  szív  könyörgött. 

Hogy  borulnál  sebhelyére? 

Mindazoktól  elfutottál. 

Itt  mulatsz  a  boldogabbnál. 

Aki  ébren  vágyna  lenni, 

Tünde  karján  édelegni. 
Hurrah.  Egy  gyepágy  kínálkozik. 

Hűvös  illatú  ölével. 

S  elföd  a  lomb  emyejével. 

Jer,  fogadd  el,  itt  pihenj  meg. 
Csongor.  Balga,  kelts,  ha  kedvesem  jön. 

Ah,  tovább  nem  állhatok; 

Vajha,  míg  leszúnnyadok, 

Balszerencsém  elkerüljön.  (Elalszik.) 

Tünde,  Ilma  (jőnek). 

Tünde.  Jaj  nekem!  mit  látok  ott? 

Alva  vár-e  Csongor  engem? 

Aki  érte  a  halálból 

Vissza  tudnék  lelkesedni. 

Alva  vár-e  engem  ő? 
Ilma.  Tán  csak  rólad  álmadozni 

Szúnyadott  el,  míg  lejönéi : 

Mert  az  álom  édes  álom 

Arról,  kit  szivünk  szeret. 
Tünde.  Hagyj  el,  Ilma,  hagyj  magamra.  — 

Engedelmet  rózsaszáj , 

Hogy  virágodat  szedem.  (Megcsókolja.) 

Csók,  szelíd  galamb  te,  menj  el, 

Csak  te  vagy  szelíd  eléggé. 

Mely  az  álmák  hajnalából 

Visszahíjad  szellemét. 

Hát  nem  ébredsz,  édesem? 

Visszarablott  csókjaiddal, 

Hogy  fogollyá  tégy,  nem  ébredsz? 

Ah,  hiába  csattanai  el. 

Csók,  te  hittelen  galamb. 

Hírhozónak  vissza  nem  térsz. 

Csongor,  ébredj  —  mint  derült  ég. 

Arcod  ollyan,  napja  nincs-e? 

Nincs-e  fény,  mely  elfogadjon, 

Égve,  aggva  kedvelődet? 

Nyisd  fel,  ah,  nyisd  a  szemet, 

Mely  megbírta  szívemet. 

Mely  belőle,  mint  korán  nőtt 

Szép  virágot,  a  szerelmet 

Fölcsalá,  s  most  fagyni  hagj'ja ; 

Nyisd  fel,  ah,  n3Úsd  a  szemet. 

Melyben  üdvöm  gondolat  ja 

Fogva  tartja  lelkemet.  —  i- 

Kedves,  ébredj,  csókjaim  közt  >j 

Elcseréltem  ajkamat. 

Elveszítem  magamat. 

Kelj,  találj  fel  karjaid  közt.  ~ 
Csongor,  hát  nem  kelsz-e  fel. 
Még  ma  láthatsz,  holda  kelve, 
Tartományokat  bejárhatsz, 
Tévelyeghetsz,  bujdokolhatsz. 
Bú  magadnak,  kín  nekem. 
Nem  találsz  meg,  soha  nem!  (RáhonU.) 
Ilma  (Kurr ahhoz).  Csempe  szádat  jól  ha  nézem. 
És  vitorla  két  fülednek 
Lebve  lógó  szárnyait. 
És  ha  nézem  görbe  lábad 
Lőcsnek  épült  csontozat  ját, 
Oh,  te  messze  földi  vendég, 
Úgy  hiszem,  hogy  ösmerélek. 
KURRAH.  Úgy  van,  s  hogy  ne  volna  úgy! 

Oh  szemem  világa  te! 
Ilma.  Jaj !  ne  mondd  azt,  gyík  lehetnék, 
Sánta  koldus  tyúkszeme, 
Csak  szemed  világa  nem. 
Szólj,  szurokban  mosdol-e, 
Vagy  mitől  van,  hogy  pofádon 
Szinte  fénylik  a  sötétség,^ 
Mint  a  rongyos  csizmaszáron, 
Mellyet  a  szegény  deák 
ToUuírral  megcsiszolgat.  —  ^ 
S  még  sem  ösmersz,  bűn  virág  te? 
KuRRAH.  Oh  én  csillagom,  galambom. 
Ilma.  Oh,  az  Istenért,  ne  tedd  azt, 
Tégy  akármit,  üss  agyon. 
Csak  ne  kezdj  el  mosolyogni. 
Oly  vagy  akkor,  mint  ha  társát 
Koncevő  eb  megmorogja. 
KuRRAH.  Látod,  angyalom,  mi  jó  vagy. 

Oh,  én  boldog  szerető. 
Ilma.  Oh,  te  fűzfa,  oh,  te  tőke. 
Még  sem  ösmersz?  nézz  ide, 
Böske,  hitvesed  vagyok. 
Vagy,  hogy  megdicsértelek. 

Vörösmarty  munkái.  IV.  ^^ 


Az  vadít  el?  jöszte,  inkább. 

Félre  nézek,  úgy  ölelj  meg. 
KuRRAH  (megöleli).  Kedves,  édes,  házi  bútor. 
Ilma.  Oh,  te  puskaporszagú. 

Hol  pokolban  vetted  a  bűzt? 
KuRRAH.  Csókot,  asszony ! 
Ilma.  Jaj !  megégtem  ; 

Ez  pokolnak  fajzata. 
KuRRAH.  Meg  ne  moccanj,  mert  befallak, 

És  megeszlek,  mint  az  almát. 

(Ilma  ijedten  félrevonul  tőle.) 

Tünde.  Jaj  nekem!  nem  álom  ez, 

A  kajánság  müve  inkább. 

Elrepüle  gyors  időm  már; 

Menni  kell  és  nem  remélni 

Mindörökre  kínban  élni. 

Lelkem  édes  gondolatja, 

Csongor,  itt  marad  fölötted. 

Vajha,  ott  megsiratandó. 

Vajha  még  meglássalak. 
KuRRAH.  Mit  parancsolsz,  asszonyom, 

Majd  ha  ébred,  mondanom? 
Tünde.  Mondd,  hogy  egy  szeggel  magasbra 

Villogó  kardját  akassza.  (M agában J 

Ügy  gyanítom,  bűn  fia, 

Eszköz  e  rosszban  te  voltál.  — 

Ilma,  menjünk  gyászutunkra.  (Tünde,  Ilma  el.) 
KuRRAH  (megilletvén  Csongort). 

így  la!  ébredj,  tolvaj  úrfi, 

És  bámuld  meg  a  napot. 
Csongor.  Mintha  mély  sír  lettem  volna, 

S  benne  lelkem  a  halál, 

Oly  sötét  volt  álmaimban 

A  sors,  mely  fölöttem  áll. 

Szólj,  mi  történt,  míg  alattam? 
KuRRAH.  A  tündérek  itt  valának. 
Csongor.  És  te,  —  rettentő  gonoszság! 

Alva  hagytál,  nem  verél  fel! 

KuRRAH.  Mint  csalódol,  jó  uram. 

Annyi  szóra,  annyi  zajra, 

Azt  csodálom,  hogy  rekedtté 

Nem  levek,  te  meg  siketté. 

Mint  szamárnak  vemhe,  mely 

Édes  anyját  elveszíté, 

Vagy  mint  a  szamár  maga. 

Mely  kemény  szelet  jövendöl, 

Úgy  üvölték,  úgy  rikolték ; 

És  az  a  mézforradék, 

Mit  tön  és  nem  tön  miattad! 

Fölvevénk,  és  meg'  letettünk. 

Szólogattunk,  megsirattunk. 

Mind  hiába,  nem  keléi. 
Csongor.  Átkozottak  gyermeke, 

Mindeneknél  átkozottabb. 

Haj !  most  merre  térjek  én? 

Oh,  az  elveszett  időt 

Mellyik  Isten,  mellyik  ember 

Szerzi  vissza  életemnek? 

Elment,  mint  sebes  hajó. 

Nyom  helyett  örvényt  hagyó, 

Melyben  elmém  sírja  nyílt  meg, 

S  összetépett  lelkemé. 
KuRRAH.  Jobb  szeretnék  messze  lenni. 
Csongor.  Most  hová,  haj!  merre  menjek? 

Szólj,  midőn  ment,  mint  beszélt? 
KuRRAH.  Azt  izente,  hogy  magasbra 

Tedd  egy  szeggel  kardodat. 
Csongor  (gondolkozva) . 

Hah!  mi  az?  hát  csalt  vétenek? 

És  talán  e  szolga  arra 

Bíínös  eszközül  szegődött? 

Ügy  van,  úgy  van,  szörnyen  úgy  van ! 

Csalfa  szolga,  halj  meg  érte. 

Futsz-e?  fuss  bár,  bűn  cseléde. 

Űzni  foglak,  mint  az  árnyék. 

És  árnyékká  rontalak.  (El.) 

(Szoba.) 
(Mirigy  hajlékában.) 
Ledér  (arany- fürtösen  belép). 
így,  ni!  Most  belém  szerethet 
Még  a  szívtelen  halál  is.  (Énekel.) 
Túl  a  Tiszán ,  túl  a  Dunán , 
^  Innen  is, 

ügy  galambom  a  kis  leány, 
Ha  hamis.  (Ásít.) 
Ah !  biz  én  már  unom  is ; 
A  bolondos  vén  anj^ó 
Biztatott,  hogy  szép  fiú  jön. 
S  most  az  ördög  sem  köszönt  he. 
Még  az  ördög  öccse  sem. 
(Egy  rózsát  vesz  le  kebeléről  s  leveleit  széthintve, 
azokon  sétálva,  énekel.) 
Pesten  jártam  iskolában, 
Térdig  jártam  a  rózsában.  (Hirtelen  megáll.) 
Ah !  szegény  levélkék. 
Elszaggattalak. 

(Leül,  ölébe  szedi  a  levelekei  s  énekel.) 
Rózsalevél,  kicsi  rózsalevél. 
Miért  van,  hogy  halovánnyá  lettél? 
Halovánnyá,  mint  a  lány  orcája, 
Mint  a  télnek  hideg  hóruhája. 
Rózsalevél,  kicsi  rózsalevél  — 
Jaj  nekem!  —  ki  monda  jajt? 
Ah,  Ledér!  Ledér! 
Hol  van  a  te  régi  kedved, 
És  mosolj-gó  gyermekálmod? 
Sírsz-e?  sírj,  ha  nem  nevethetsz. 
Rég  óhajtott  könny  szemedben, 
Rózsakendő  kezeidben. 
Sírj,  s  töröld  el  könnyedet. 

(Egy  kis  ideig  arcát  eltakarva,  szótlan  ül.  aztdán 
hirtelen  fölugrik.) 
Hah!  ki  jő,  mi  zaj  közelget? 
Én  bolondos,  mit  csináltam ! 

Nem,  nem  ezt  nem  állhatom  ki; 

Oh  magány,  te  ölsz  meg  engem. 
Balga  (jő  egy  darab  deszkával). 

Beste  lélek  rossz  hada! 

Engem  így  elzárni  tőle ! 

Ólba  zártak;  de  kitörtem 

Ajtaját,  s  ím,  hordozom; 

Aki  nem  hisz,  lássa  meg.  (Meglátván  Ledért.) 

Á  —  bocsánat,  szép  kisasszony.  (Félre.) 

Vagy  talán  csak  ő  kegyelme, 

A  tündér,  az  eszemadta. 

Oh !  beh  szépen  fut  szegényke. 
Ledér.  Szörnyűség!  a  vén  tarisznya 

Ily  bohókás  majmot  üz  rám. 

Oh  vigyorgó  fa  kutya! 

Nem,  nem,  abból  semmi  sem  lesz. 

Megszököm!  —  de  még  előbb 

Megcsigázom  a  bohót.  (Balga  felé  fordul.) 

Ah! 
Balga.  Sóhajt! 
Ledér.  Oh ! 

Balga.  Oh  szegényke! 

Mint  a  böjti  szél  az  úton. 

Oly  keservesen  sóhajt.  (Ledérhez,  térdepelve..) 

Szólj,  parancsolj,  mit  tegyek. 

A  világot,  mint  darab  húst, 

Érted  fölfalom,  ha  kell.  — 

Eltaláltam,  már  vidámabb. 

S  ah  a  lelkem!  hogy'  mosolyg, 

Olly  ördöngös  kedvesen, 

Mint  a  teli  pinceszáj, 

Melyben  a  piros  bor  áU: 

Most  majd  én  is  rá  sóhajtok, 

Ah! 
Ledér.  Ah! 
Balga.  Ah ! 

Ledér.  Az  élhetetlen! 

Már  nekem  kell  arra  térnem, 

Mert  különben  ott  ragad. 

Kedves  — 

Balga.  Oh,  én  boldog  állat 

Minden  emberek  között ! 
Ledér.  Nem  vigasztalsz  meg  szavaddal? 

Lásd,  én  bús  vagyok  miattad, 

Mint  az  árva  gerlice, 
Balga.  Oh,  a  lelkem  gihce! 

Tán  meg  is  kén'  már  ölelnem? 

Ügy  de  Csongor?  megbocsásson, 

Hogy  nem  ő  sziveltetik. 

És  hogy  Balga  szebb  kölyök  tán, 

Arról  Balga  nem  tehet. 
Ledér.  Ott  kemény  lesz  térded  alja  — 
Balga.  Sőt  itt  jó  helyen  vagyok. 

Hagyj  pihenni  lábaidnál. 
Ledér.  Oh,  ökör,  sőt  csorda!  mit  csináljak? 
(Balgához.) 

fm,  hogy  kedvedet  tegyem. 

Itt  ölellek,  édesem. 
Balga.  Ö  ölel  meg,  oh  szerencse, 

Légy  szelíd  bor,  meg  ne  fojts. 
Ledér.  Szíved  a  rév,  ott  kötök  ki, 

Ékes  ifjú,  el  ne  üzz. 
Balga.  Oh,  én  ékes  ifjii,  én ! 
Ledér.  Hunyj  szemet,  te  gyöngyvirágom, 

Mert  megégetsz,  hunyj  szemet. 
Balga.  Oh,  te  csalfa!  hát  behunyjam? 
Ledér.  Hunyd,  ha  kedvelsz. 
Balga.    ^  S  így  maradjak? 

Ledér.  így!  szerelmed  zálogául 

Nem  kívánok  egyebet. 

S  ah,  mi  szép,  mi  kellemes  vagy.  (Félre.) 

Mint  a  macskafaj  vakon. 
Balga.  Hát  ne  nézzek  még  szemedbe, 

Kincsem-adta  kis  csalója! 
Ledér.  Légy  türelmes,  kedvesem. 
(Egy  rongyos  tömött  karszéket  tol  maga  helyébe:  félre.) 

így,  öleld  atyád  fiát. 

Én  tudom,  hogy  megszököm.  (EL.) 

Balga  (a  széket  ölelve).  Mily  puhák  szép  karjaid. 

Mint  a  szép  fehér  szalonna, 

Kedves,  édes  oldalborda. 

És  ez  a  fürt  —  oh  ölellek. 
(A  szék  nagy  zörgéssel  összedűl,  Balga  ijedve  fölugrik, 
egy  pamat  lószőr  kezében  maradván.) 

Szürke  lószőr  és  faláb ! 

Hát  ki  látott  ily  csodát? 

Férgek  háza,  bolhafészek, 

összezúzlak,  átkozott  szék, 

Tűzre  teszlek,  tolvaj  szerdák. 

Mennydörgő !  de  nem  haragszom  ; 

Csongor  úrfit  kell  kutatnom. 

Mit  csináljak,  mit  tegyek  most? 
(Meglátja  az  asztalon  a  manók  vélt  örökét.) 

Oh  szerencse !  itt  van  a  kincs. 

Búsuljon  a  szamár. 

Elég  nagy  feje  van.  (öltözni  kezd.) 

Balga  vígan  éli  napját. 

A  bocskorba  dobja  lábát, 

S  úgy  megy.  mint  a  gondolat. 

Deh !  te  bocskor,  deh  !  te  szíj , 

Csongor  úrfinál  legyek 

Nos?  megyünk,  vagy  nem  megyünk ! 

E  biz  azt  csoszogja:  nem! 

(Minden félekép  eró'ködik  fölemelkedni.) 

Átkozom  rossz  bocskora. 

Arra  vár,  hogy  én  vigyem. 

Vagy,  hogy  jól  megabrakoljam. 
(Ostorozza  bocskorait.) 

Deh,  te  szürke,  deh,  te  ráró! 
Csongor  (jő  s  Balgát  nyakon  fogja). 

Most  szaladj,  ha  tudsz,  hitetlen. 
Balga.  így  adod  ki  béremet? 
Csongor.  Úgy,  hogy  e  helyen  megöllek, 

Áruló,  ki  elraboltad 

Minden  üdvösségemet. 
Balga.  Semmit  én  még  nem  raboltam, 

Mint  imént  ez  egy  ütést, 

Ezt  is  jó  szüből  adád. 

Csongor.  Csúfolódol?  ve^rz  el,  álnok. 
Balga.  Üríi,  én  nem  é. telek. 
Csongor.  Nem?  no  megteszem,  hogy  érts. 
Balga.  Mért  akarsz  a  földre  nyomni? 
Csongor.  Hogy  nyakadra  hágjak,  ördög, 

És  tiporjam  lelkedet. 
(A  manók,  jószágaikat  mutogatva,  hirtelen  általmenttek 
a  színen.) 

Hah!  mi  ez?  te  kétszer  is  vagy, 

Balga  itt,  és  Balga  ott. 
Balga.  Bocskor  itt  és  bocskor  ott. 
Csongor.  Most  gyanítom!  a  manó  volt, 

Aki  megcsalt  képed  által. 
Balga.  Most  tudom,  mért  nem  mehettem. 

És  nyakamra  mért  tiportál. 
Csongor.  Oh !  a  végtelen  világon 

Senki  nincs  boldogtalan, 

Én  egyedül  vagyok  az. 
Balga.  És  miért?  a  bocskorért! 

A  bocskor  nem  csizma  bár. 

Lopni  mégsem  illik  azt  is; 

És  az  ördög  visszaváltja, 

Ami  hozzá  tartozik. 
Csongor.  Balga,  hallod. 
Balga.  Hallom,  úrfi. 

Csongor.  Jőj  nyomomba. 
Balga.  És  hová? 

Csongor.  Azt  ne  kérdd,  ha  még  hivem  vagy. 
Balga.  S  így  örökké  bujdosásra 

Szántad  ifjú  éltedet? 
Csongor.  Mindörökké,  és  azon  túl! 

Égjen  bár  le  akkorára 

A  magas  dél  fénysugara, 

Mint  egy  kisded  fénybogár, 

Melly  az  égben  félve  jár, 

S  úgy  bolyongjon  egyedül 

A  sötétlő  végtelenben. 

Hogy  magát  se  lássa  többé: 

Én  tüzénél  akkor  is  még. 

Tünde,  érted  bujdosandora.  (El.) 

Balga.  Már,  ha  úgy  van,  ám  jerünk  bár. 

Míg  csak  annyi  lesz  belőlem. 

Mint  egy  elfőtt  birkaláb. 

Én  is  bujdosó  leendek, 

És  evendem  és  ivandom, 

Míg  csak  bennem  s  benne  tart.^ 

(Elindtil,  kis  várat  után  ismét  jő.) 

Birkalábot  emlegettem, 

Vájjon,  ahová  nem  tettem, 

A  szekrényben  ott  van-e? 
(Amint  a  szekrényt  nyitja,  Mirigy  alakja  áll  előtte.) 

Huh,  Mirigy!  a  vén  utálat. 
(Ajtó  felé  fut,  ott  is  Mirigy  alakjával  találkozik.) 

Jaj  fejemnek,  jaj  szememnek, 

Mily  csodán  kell  borzadoznom! 

Két  alakban  egy  boszorkány. 

Itt  is,  ott  is  ő,  az  undok: 

Söprű  fegyver  van  kezeiben. 

Rút  halál  sötét  szemeiben, 

Csongor  úrfi !  jaj !  segítség. 

Ablak,  ajtó,  merre  vagytok, 

Jaj  fejem,  jaj  tomporom! 
(Mirigy  alakjai  kétfelől  söprüvel  kergetik,  míg  végre  az 
ablakon  kiugrik.  Mirigy  alakjai  egyesülnek.) 
MiRÍGY.  Minden  el  van  veszve,  minden ! 

És  kacag  bolond  Mirigyen 

A  pokolnak  feneke. 

Hát  Mirigy  csak  oly  eke, 

Ollyan  szolga  dáb  pemét,^ 

Mellyen  minden  gyáva  szánthat, 

Minden  gyáva  lovagolhat? 
(Haragosan  dobbant  lábaival.) 

Nem,  nem,  mondd  pokol,  hogy  nem. 

Zúgj,  ha  hallod  és  feleld:  nem. 
Föld  alól.  Nem!  nem!  nem! 
MiRÍGY.  Itt  vagy,  itt  vagy,  érzelek. 

Átok  érte,  hogy  feleltél. 

Átok  háladíj  gyanánt. 

Halld  tehát :  egy  jós  lakik 

Vén  berek  közt  sziklarésben, 

Kétszer  alszik  három  hétben, 

Azt  helyéből  messze  űzöm, 

S  én  jövendölök  nevében. 
Föld  alól  (kacaj).  Hahaha! 
Mirigy.  Tetszik,  úgy-e?  megteszem. 

Tünde,  Csongor  elmenendők 

A  bereknél,  és  tanácsot 

Tőlem,  általam  veendők. 

És  elrontom  a  szerelmet, 

És  helyette  veszedelmet 

Mag  gyanánt  vetek  beléjök, 

Hogy  magokban  vesszenek. 
Földali  hang.  Nem !  nem  !  nem ! 
MiRÍGY.  Ha  szolgáltam  valaha, 
Földali  hang.  Hahaha! 
MiRÍGY.  Lelket  vittem  útaidra. 
Földali  hang.  Hahaha! 
MiRÍGY.  Csúfolódol?  tán  meleg  van. 

Hogy  kacajt  ütsz  kínaidban? 

Gyáva  szellem,  vessz  magadban ! 

Egy  meg  kettő  három  a  szám, 

Nélküled  megy  végre  munkám. 
(El.  Föld  alatt  nagy  kacaj.) 
(Barlang.) 
''Mindenfelől  sűrű  lombos  jaktól  árnyékozva,  előtte  borí- 
tott kút.  Mirigy  jő  s  a  kutat  jeltakarja.) 
MiRÍGY.  Itt  van  a  kút,  a  jövendő 

Mélyen  nyugszik  tükörében. 

Lássa  sorsa  visszáját  benn 

A  szűz,  mely  partjára  feljő. 
(A  kutat  háromszor  kerülvén.) 

Forrj  kút  habja,  forrj. 

Tajtékot  sodorj. 
(Egy  írást  tart  a  kút  fölé,  mely  niagátúl  meggyúl.) 

Csalfa  eskü  vérrel  írva, 

Bűnös  szívtől  lángra  gyúlva ; 

Mély  vizedbe  hull  le  hamva. 

Forrj,  kút  habja,  forrj.  (Megáll.) 

Csillag,  mellyen  a  halál 

Csonton,  embercsonton  áll. 

Felhő,  meUy  a  sírra  száll, 

Ahol  vérzik  a  fűszál, 

Szél,  mely  tűzben  lángolál, 

Bennveszők  siralminál. 

Szálljatok  le,  szálljatok  le, 

A  jóskútba  nézzetek  le !  (Eltávozik  a  kúttól.) 

Mintha  jőne,  akit  várok. 

Itt  jön,  itt  van,  lássa  most, 

Amit  meg  sem  álmodott ; 

Én  pedig  Csongort  hozom  meg, 

Hogy  jövendőt  itt  vegyen. 

Éveíc  éve  múlhatik, 

Míg  egyűlnek  útaik.  (El.) 

Tünde,  Ilma  (jőnek). 

Tünde.  Ilma,  jó  jel! 

Ilma.  Jaj,  minő  hely' 

Itt  boszorkány  lakhatik. 
Tünde.  Oh  nem,  itt  egy  jós  lakik, 

Egy  rideg  nő,  melly  időkben 

Búvárkodva  messze  lát, 

S  a  leendők  fonalát 

Tartja  biztosan  kezében. 
Ilma.  Már  ha  úgy  van,  keztyüt  húzzunk. 

Itt  van  a  szép  kis  tenyér. 

Tiszta,  mosdott  és  fehér. 
Tünde.  Ah,  mi  boldog  pillanat ! 

A  varázskút  nincs  befödve. 

Nem  lebeg  gyászfátyola. 

Boldog,  aki  most  belenéz, 

Azt  nem  éri  bánat  és  vész, 

Kedvez  annak  csillaga. 


Haj !  de  mégis  rettegek. 
Borzadás  fog  el  jövendőm 
Még  nem  látott  képinél. 
Ilma,  menj  elő  te,  nézz  be, 
És  beszéld  el,  mit  látsz  benne. 

Ilma.  Legfölebb  is  zöld  vizet, 

S  egy  pár  pislogó  szemet, 

MeUy  az  úszó  békafejből 

A  világra  fölnevet.  (Lenéz  a  kútba.} 

Ah  nem,  ah  nem.  Balga  lelkem, 

Hát  te  vagy,  te  olly  alant? 

Mit  csinálsz  ott  a  hűvösben. 

Mit  csinálsz  ott,  gyönyörű? 

Jer  föl,  égek,  olvadok. 

Mint  a  gyenge  vaj  vagyok. 

Oh!  a  lelkem  hogy'  szeret, 

Csókot  kér,  nem  kenyeret ; 

S  ott  találom  enyhemet. 
Tünde.  Ilma,  látom,  lelked  örvend, 

S  boldogsága  özönében 

Fürdik,  mint  a  víg  madár. 

Hagyj  most  engem,  hagyj  lenéznem ! 
Ilma.  Ah!  mért  versz  ki  álmaimból. 

Fogfájásra  ébredek.  (Még  egyszer  lenéz  a  kitibu., 

Balga,  Balga,  kedvesem. 

Nem  pártolsz  el,  úgy-e  nem? 
Tünde  (a  kúthoz  közelítve).  Csillagok,  kik  a  jövendőt 

Fénybetüvel  kék  mezőben 

írjátok  le  a  nagy  égben. 

Ti  a  menny  szép  szemei. 

Kedvezőn  mosolyg játok 

A  varázskút  éjjelébe : 

Sorsom  nyugszik  rajtatok.  (Lenéz.) 

Ah,  mi  táj  az,  mely  világ! 

Zöld  mezőben  egy  leányka 

S  egy  kis  bárány  játszanak, 

Szép  és  ifjú  a  leányka. 

Fürge  s  dévaj  a  kis  állat. 

És  játékok  oly  vidám, 

Ollyan  boldog,  mint  magok. 

Hah!  de  mely  gyász-tünemény  az? 

Hős  fiú  jön  fegyverestül, 

Vérben,  porban,  lankadottan. 

Elborul  a  szűz  előtt. 

S  ím,  a  lányka  összetépi 
Hó  ruhája  fodrait, 
A  sebesre  felkötözi 
Keble  patyolatjait. 
Hálabuzgón  föltekint 
A  vitéz  —  oh  mennyi  kínt 
kell  megérnem!  ő  az,  ő  az. 
A  hitetlen  szerető, 
S  a  leányka  —  jaj  nekem  — 
Ilma.  Asszonyom,  ne  állj  tovább  igy, 
Mert  szoborrá  változol.  (Félre.) 
Balga  tán  megtetszett  neki. 
Attól  tartok,  elszereti.  (Tündéhez.) 
Asszonyom,  ha  engeded. 
Inkább  osztozom  veled.  — 
Nem  szól,  hallgat,  sir  szegény, 
Én  pedig  fohászkodom.  (Ásít.) 
Tünde.  Boldog,  tán  nem  boldog  lányka. 
Mondd,  hová  vesz  nézeted? 
Ah!  mi  van  csalárd  szemében. 
Mely  lerejtett  kincs,  hogy  azt, 
Mint  búvár  a  gyöngyöket, 
Olly  epedve,  olly  örömmel 
Mélyen,  híven  keresed? 
Ah,  ne  higyj  az  álsugárnak  — 
Ah,  ne  higyj,  de  mit  beszélek? 
Oh  szerelmem  álmai! 
Már  ölében  a  leányka, 
Harca  gyenge,  mint  maga, 
Csókja  ég  már  arcain, 
A  hitetlen,  melly  adóul 
Régen  engem  illetett ; 
S  mellyet  annyi  gondom  ápolt. 
Annyi  édes  aggodalmam, 
Ketten  ők  szerelmimen 
Nélkülem  hogy  osztakoznak! 
Jaj  nekem,  ja]  kárhozottnak! 
A  Hgetben  andalogva 
Járnak  ketten  boldogul, 

S  a  bárányka,  mint  szerelmem 

Árván,  búsan,  elhagyottan, 

Fej  csüggesztve  jár  utánok ; 

Játszótársa  már  nem  játszik, 

Ah,  vagy  játszik,  és  eljátssza 

Rég  óhajtott  üdvömet. 

Járnak,  mennek  a  ligetben, 

S  mindig  mélyen  és  mélyebben. 

Ott  kaján  lomb,  itt  könyim, 

Ah !  nem  látnak  szemeim. 
Ilma.  Már  ez  mégis  szörnyűség ; 

Vesszen  a  rossz  kútja!  inkább 

Eltemessük,  mint  hogy  ártson. 

Asszonyom,  nézd,  itt  a  kő  — 
Tünde.  Oh  nem,  Ilma,  el  kell  vennem 

Sors  kezéből  a  keservnek 

Telmértékű  poharát. 

Most  vagy  máskor  el  keU  vennem. 

Vagy  az  elme,  vagy  szerelmem 

Győzni  fognak  szívemen.  (Ismét  a  kútba  néz.) 

Mit  találok?  új  vidék; 

Puszta  tenger,  puszta  szirt. 

És  a  szirton  a  leányka, 

Eltemetve  bánatába, 

Bomlott  szívvel,  bomlott  hajjal. 

Néz  a  hullám  távolába. 

Jaj !  hová  lőn  üdvössége. 

Hol  szerelme  kéjei? 

A  hitetlen  fut  hajóján. 

Mint  a  szélvész,  mely  virágot 

Tört  le,  fut  kegyetlenül. 

És  a  szirton  áldozatja, 

A  megcsalt  lány  összerogy ! 

Égő  szíve  lángjait 

Oltják  tenger  habjai.  (Eltávozik  a  kúttól.) 

lUyen  minden  férfi  szív? 

S  Csongor  annyi  kellemekkel, 

Ollyan  arccal,  oly  szemekkel. 

Csongor  öldökölhet  így? 

Kárhozott  légy,  csalfa  kút, 
Kárhozott  a  szellem  is, 
Mely  pokolnak  büntövéből 
A  világra  felhozott. 
Puszta  légy  és  elvadult, 
És  vaduljon  messze  tőled 
Minden,  ami  boldog  és  jó. 
Oh,  hitemnek  romladéka, 
Bánat !  merre  viszlek  el !  (El.) 
Ilma.  Mely  baj  ez  már  meg'  nekem ! 
Még  Balgával  sem  csevegtem, 
S  asszonyom  már  elmegyen.  (A  kúthoz  lép.) 
Balga  lelkem,  egy  pogácsa 
Van  zsebemben,  nézd  galambom, 
Azt  is  itt  hagyom  neked. 

(Egy  darab  süteményt  hajít  le  a  kútba,  melyre  az  nagy 

lángot  vet;  Ilma  sikoltva  elszalad.  Mirigy  feljő  a  kútból 

a  láng  után.) 

MiRÍGY.  Már  megjártam  utamat. 
Kis  leányzó  képiben, 
Jóstanácsot  elfogadni, 
Csongort  erre  csaltam  el.  (A  kúthoz  megy.) 

Kút  leánya, 
Kút  csodája, 
Kelj,  ha  keltelek. 
Menj,  ha  küldelek. 
Kút  palackja, 
Kút  galambja, 
Szállj,  ha  intelek. 
Kút  leánya, 
Kút  csodája. 
Légy  az  ifjú 
Csalogánya : 
Hol  hazája 
Várva  várja. 
Megpihentet 
Ott  találja; 
Csak  szerettet, 

Soha  Tündét, 

Bár  kívánja, 

Meg  ne  lássa. 

Mindörökre, 

Mindörökre, 

Ne  találja. 
Kész  a  jóslat  veszedelme, 
Itt  a  vendég,  most  helyemre. 
i  Fekete  fátyollal  befödi  a  kutat  s  a  barlangba  rejtezik.) 

Csongor,  utóbb  Balga  (jőnek). 

Csongor.  Merre  tűnt  el  a  leányzó? 

Jóslatot  mondott  vehetnem, 

Csak  követném  nyomdokát. 

Itt  vagyok,  huh!  mily  vidéken, 

Itt  ez  a  hely  borzadásnak, 

Félelemnek  gyászhelye: 

Ezlesza  jós  lakhelye.  (A  barlanghoz  fordulva.) 

Jós,  időknek  hü  búvára. 

Jós  a  szirtek  templomában, 

A  homállyal  s  gondolattal 

Társalkodva  lakozó. 

Jós,  ha  jósnak  hívatol, 

S  nem  vagy  a  név  ellenére 

Rossznak,  gyásznak  hirdetője, 

Szólj,  szerelmem  sorsa  millyen. 

Merre  törjek,  merre  térjek, 

Kedvesemhez  hogy  elérjek? 
Szózat.  Amit  látni  fogsz,  kövesd, 

Szép  leán^'ka,  meg  ne  vesd, 

Arca  csendes,  mint  az  est, 

Kit  hunyó  naprózsa  fest ; 

Szeme  tündök,  mint  az  est, 

Melyben  csillag  fénye  reng, 

Lába  könnyű,  mint  az  est, 

Melly  a  szellőn  játszva  leng. 

Úta  arra,  hol  az  est 

Alkonyába  dőlni  kezd, 

Arra  indulj,  ott  pihenj  meg, 
Ott  találod  a  kegyest. 

(A  fátyol  emelkedik,  alóla  a  kútból  egy  lányalak  iéht 
föl,  mely  Csongornak  integetve  tova  leng.) 

Csongor.  Álmok  édes  képzeménye. 

Csodaszülte  szűz  alak, 

Szólj,  ki  vagy,  menny  küldeménye? 

Csalsz-e,  vagy  jól  láttalak? 

Ah !  megállj ,  vagy  bár  sietve 

Menj  világon  s  végeken  túl, 

Csongor  nem  remeg  bajoktúl. 

Fog  követni,  menj  elő.  (El.) 
Balga.  Bámulok,  meg'  bámulok, 

Szám  csekély  a  bámulásnak, 

De,  ha  egyre  bámulok. 

Majd  egyedül  maradok.  (A  barlanghoz  fordulva.) 

Asszony'ám !  —  nem  hall !  —  nagy  asszony ! 

Jaj,  nagyot  hall  nyomorú. 

Néne,  egy  kis  jó  tanácsot. 

/  Azalatt  egy  palack  bor  s  egy  sült  galamb  emelkedik  a 
ktitból  s  Balga  homlokába  ütköznek.) 

óha!  még  bizony  kivernék 
Mind  a  két  szemem  világát.  — 
Lánc  lobogó !  az  bizony  bor, 
S  ez  meg'  ollyan  sült  galamb, 
Amint  én  nem  vagyok  az. 
Szállj  le,  szép  piros  palackom, 
Szállj  le  hozzám,  szép  galambom. 
Meg  nem  eszlek,  meg  nem  iszlak. 
Csak  szivecskémhez  szorítlak! 
Nem  hiszik,  s  az  nagy  baj !  oh  én 
Árva  elhagyott  legény. 
Intenek,  hogy  nyomba  menjek. 
Engem  úgyse !  megteszem. 
Várjatok  meg,  hej !  megyek  már, 
Itt  vagyok  már,  szálljatok  le, 
Hadd  fogódzzam  bennetek. 

varösmany  munkái.  IV.  XJ 

Huj  ja  huj !  ha  sapka  vagy, 
Üsd  le  azt  a  rőt  palackot. 

(Süvegét  utánok  hajítja  s  el.) 
MiRÍGY  (előjön).  Meglőn  amit,  s  mint  aküvtam. 
Most  aranyfa,  szép  gyümölcsöd, 
Szép  almád  nekem  terem. 
Meglopom,  meg!  az  lesz  dolgom, 
S  a  manókat  kergetem. 


ÖTÖDIK  FELVONÁS. 

(Kietlen  táj.) 
Tünde  s  Ilma  (jőnek). 

Ilma.  Hol  vagyunk  itt,  asszonyom. 

Mely  kietlen  tartományban? 

Én,  ha  engem  kérdenének, 

Jobb  szeretnék  messze  lenni. 

Legalább  is  ollyan  messze, 

Mint  Pozsonytól  Hortobágy. 
Tünde.  Légy  nyugodt,  ne  aggj  veszélytől. 

Hü  árnyéka  bánatomnak, 

Itt  az  Ej  országa  van. 

A  gyűlölt  fény  birodalma 

Lelkem  annyi  fellegét 

Nyílsugárral  hasogatja, 

Nem  kivánom  szebb  egét ; 

Ide  húz  a  bú  homálya, 

A  reménynek  csüggedése. 

És  a  csüggedés  reménye 

Itt  találják  hon  jókat. 
Ilma.  Ah,  bizony,  nem  jól  találják. 

Kis  szemem  már  úgy  kinyílt, 

Mint  a  tányérbélvirág. 
Tünde.  Ah,  a  szív  is  úgy  nyílik  meg. 

Mint  sötétben  a  szemek. 

Boldogságban  zárva  tartja 

Rózsaszínű  ajtaját. 

Az  örömnek  gazdag  árja, 

Hogy  ne  fojtsa  el  lakát ; 

Búban,  kínban,  szenvedésben 

Titkos  mélyeit  kitárja, 

Hogy,  ha  még  van,  a  reménynek 

Elfogadja  sugarát. 
Ilma.  S  ezt,  hogy  tudjuk,  ily  kietlen 

Földre  kellé  bujdokolnunk, 

Hogy  madár  se  jöjjön  onnan, 

Ahol  nap  van  és  világ? 
Tünde.  Légy  türelmes,  bánatommal. 

Vég  utat  tesz  most  szerelmem : 

Itt  vesz  enyhet  vagy  halált. 

Jer,  kövess  e  vég  utamban, 

S  lássad  ott  az  Éjt  magát. 
Ilma.  Mit  csináljak,  merre  fussunk? 
Tünde.  Puszta  parton  fátyolában 

Egy  komoly  bús  asszony  ül ; 

Csermely  folydogál  előtte, 

Csillagokkal  tündökölve  — 
Ilma.  Borzadok,  ha  rátekintek. 
Tünde.  Ö  az,  kit  keres  reményem, 

ö  az  Éj  gyászasszonya. 

Nála  vannak  rejtve  mélyen 

A  jövendők  titkai; 

Kérni  fogjuk  elborulva, 

S  esküinkkel  kényszerítni, 

Hogy  felfödjék  ajkai. 
Ilma.  Jaj,  ne  menjünk;  mintha  szólna, 

Érthetetlen  hangokat 

Mormol  ajka. 
Tünde.  Álmodik, 

S  a  pataknak  elbeszéli 

Halhatatlan  álmait. 

Várakozzunk,  mert  bosszúja, 

Véghetetlen  és  súlyos. 

Éri  azt,  ki  háborítja. 


Éj.  Sötét  és  semmi  voltak;  én  vaiék. 
Kietlen,  csendes,  lény  nem  lakta  Éj, 
És  a  világot  szültem  gyermekül. 
Mindenható  sugárral  a  világ 
Fölkelt  ölemből;  megrázkódtatá 
A  semmiségnek  pusztaságait, 
S  ezer  fejekkel  a  nagy  szörnyeteg, 
A  Mind,  előállt.  Hold  és  csillagok, 
A  menn}'  csodái  lőnek  bujdosók, 
Kimérhetetlen  iéghatárokon. 
Megszűnt  a  régi  alvó  nj'úgalom: 
A  test  megindult,  tett  az  új  erő, 
S  tettekkel  és  mozgással  gazdagon 
Megnépesült  a  puszta  tér  s  idő, 
Föld  és  a  tenger  küzdve  osztozának 
Az  eltolt  légnek  ősi  birtokán ; 
Megszűnt eté  a  tenger  habjait, 
S  melyet  haraggal  ostromolt  imént. 
Most  felmosolyga  mélyiből  az  ég; 
S  mint  egy  menyasszony,  szépen  és  vidáman 
Virágruhába  öltözött  a  föld. 
A  por  mozogni  kezdett  és  az  állat, 
S  királyi  fejjel  a  lelkes  porond, 
Az  ember  Ion,  és  f  oly  tata  faját 
A  jámbort,  csalfát,  gyilkost  és  dicsőt. 
Sötét  és  semmi  vannak:    én  vag^'ok. 
A  fény  elől  bujdokló  gyászos  Éj.  — 
A  féreg,  a  pillantat  buboréka, 
Elvész;  idő  sincs  mérve  lételének. 
Madárt  a  szárny,  a  körmök  állatot 
Nem  váltanak  meg,  kérges  büszke  fát 
Letesznek  századoknak  súlyai. 
Az  ember  feljő,  lelke  fényfolyam, 
A  nagy  mindenség  benne  tükrözik. 
Megmondhatatlan  kéjjel  föltekint. 
Merőn  megbámul  földet  és  eget; 
De  ifjúsága  gyorsan  elmúlik. 
Erőtlen,  aggott  egy-két  nyár  után, 
S  már  nincs,  mint  nem  volt,  mint  a  légy  fia. 

Kürthatatlan  vággyal,  amíg  él, 
Tűr  és  tűnődik,  tudni,  tenni  tör; 
Halandó  kézzel  halhatatlanul 
Vél  munkálkodni,  és  mikor  kidőlt  is. 
Még  a  hiúság  műve  van  porán, 
Még  kőhegyek  ragyognak  sírjain. 
Ezer  jelekkel  tarkán  s  fényesen 
Az  ész  az  erőnek  rakván  oszlopot. 
De  hol  lesz  a  kő,  jel,  s  az  oszlopok, 
Ha  nem  lesz  föld,  s  a  tenger  eltűnik. 
Fáradtan  ösvényikből  a  napok 
Egymásba  hullva,  összeomlanak; 
A  Mind  enyész,  és  végső  romjain 
A  szép  világ  borongva  hamvad  el; 
És  ahol  kezdve  volt,  ott  vége  lesz: 
Sötét  és  semmi  lesznek :  én  leszek, 
Kietlen,  csendes,  lény  nem  lakta  Éj. 

Ilma.  Ah,  szegény  bús  asszonyságnak 
Millyen  furcsa  álmai  vannak! 

Tünde.  Borzadással  tölt  el  e  szó. 
Borzadással  issza  lelkem 
A  mulóság  poharát. 
Most  jer,  Ilma,  jer,  közelgjünk 
Tisztelettel  elborulva. 
Illessük  meg  fátyolát. 

Éj.  És  a  sötéten  túl  van  a  világ  — 
Mi  vakmerő  kéz  illet  engemet, 
Mulandóságról  békén  álmodót? 
ösmerlek,  nyughatatlan  lányka,  te ; 
Tündér  hazádban  üdvnek  századi 
Valának  megszámlálva  éltedűl; 
De  föld  szerelme  vonta  szívedet, 
A  fényhazából  földre  bujdosál; 
S  mert  boldogságod  ott  is  elhagyott, 
Segélyt  keresni  későn  visszatérsz; 
De  mindörökre  számkivetve  légy, 
Legyen  mint  vágytál,  a  kis  föld  hazád. 
Órákat  élj  a  századok  helyett. 
Rövid  gyönyörnek  kurta  éveit. 

Indulj ,  ne  lásson  itt  tovább  szemem ; 

Mert,  aki  halhatatlan  Éj  vagyok, 

Ollyan  sötétté  teszlek,  mint  az  ámy, 

Hogy  rózsaberkiből  a  szerelem 

Irtózva  nézzen,  mint  iszonyra,  rád, 

S  illat  helyett  gyötörjön  vad  tövis. 

Menj,  menj,  mert  amit  mondtam,  megteszem. 

(Tünde,  Ilma  el.) 
Omoljatok  nem  késő  habzatok. 
Az  Éj  az  álmok  partjain  bolyong.  (EL) 

(Hármas  út  vidéke.) 

Csongor  a  leányalak  után  jő.) 
Csongor.  Csalfa,  tündér,  játszi  kép  te 
A  világon  s  életen  túl. 
Merre  csábít  gyorsaságod? 
Százszor  véllek  megragadni! 
Százszor  e  megdobbanó  szív 
Készül  csalfa  szívedet 
Elfogadni  szerelemmel. 
És  te  eltünöl  suhanva. 
Mint  az  élet,  mint  az  álom ; 
Nyughatatlan  lábaiddal 
Meg  nem  várod  jöttömet. 
Intesz  újra?  Nem  hiszek. 
Hányszor  puszta  dombokon, 
Hol  vezérléd  utamat. 
Hányszor  láttalak  megállni, 
Nyílt  kebellel,  nyílt  karokkal? 
Vágyaimtól  részegen 
Elfelejtem  a  bolyongást, 
És  nem  láttam  a  kietlent, 
Mert  te,  szív  és  szem  csalója, 
Téged  láttalak,  s  imádtam 
Fátyolodnak  titkait. 
ÁUj  meg,  állj  meg.  és  nehagyj  el, 
Add  jutalmát  annyi  kínnak. 
Hagyj  pihennem  karjaid  közt, 
És  elsírnom  veszteségim 

Mondhatatlan  sereit.  (Fellép  a  hármas  útra.) 
Hah,  itt  vagy  egyszer  annyi  vágy  után! 

(A  leány  alak  eltűnik") 
Mi  volt  ez?  árnyék!  és  én  hol  vagyok! 

(Kis  ideig  gondolkozva  áll.) 
Forrás  után  a  szarvas  nő  eped, 
Nő  társ  után  a  szarvas  gím,  oroszlán 
Mind  a  kettőnek  üzi  nyomdokát. 
Forráshoz  ér  a  nő,  a  gím  nejéhez, 
S  erője  dúló  vadnak  célt  mutat. 
A  hangya  futkos,  apró  léptei 
Alig  mutatnak  járást  és  halad : 
Nagy  távolokról,  gátak  ellenére 
Fáradva  és  mozogva  hon  terem ; 
Földhöz  ragadtan  mász  a  vak  csiga. 
De  a  természet  válhatatlanúl 
Hátára  tette  biztos  haj  lakát, 
Mikor  kivánja,  hon  van,  s  elpihen; 
Elérhetetlen  vágy  az  emberé, 
Elérhetetlen  tündér,  csalfa  cél! 
S  miért  az  olthatatlan  szomj,  miért 
Rejtékeny  álom,  csalfa  jóslatok, 
S  remény  vezérrel  eltűrt  hosszas  út. 
Ha,  ahol  kezdtem,  vége  ott  legyen. 
Bizonytalanság  csalfa  közepén? 
Oh!  hármas  útnak  kétes  ál  köre, 
Mi  más  kebellel  léptem  föl  reád, 
Virág  reményim  reggelében  akkor, 
Most  kínnal  rakva,  búval  gazdagon 
Az  ellianyatlott  szívnap  alkonyán ! 
Balga  (jő  a  lebegő  étkek  titán) . 
Hát  én  mindig  éh  legyek, 
S  untalan  csak  szomjúhozzam? 
És  e  gyomrot  és  e  torkot 
Csak  bolonddá  tartogassam? 
Aki  hús  vagy,  rossz  galambhús! 
Akit  egresből  csináltak. 
Bori  megállj,  vagy  összeontlak, 
Itt  e  kővel  fejbe  sujtlak. 

Hah!  leszállnak  —  Balga!  halkan, 

Szőrmentében  bánj  velők  most. 

Hóha!  hóha!  így,  csak  így, 

Rég  igy  kellett  volna  már. 
(Fellép  a  hármas  útra  s  mint  étkeihez  akar 
nyúlni,  elomlanak.) 

Mi  ez?  homokká  lettél,  rossz  palack, 

Sivány  homokká  porlol,  döggalamb? 

S  azért  van  éhem,  hogy  most  port  egyem? 

Te  átkozott,  te  csámpaláb,  megállj ; 

Inkább  galambbá  sülök  e  helyen 

S  egyen  meg,  aki  éhebb,  mint  magam. 
(A  földre  veti  magát.) 
Csongor.  Hah !  mely  kalandor  nép  közéig  felém. 

Tépetten,  mint  a  vert  had,  szomorún? 

S  bút  lássak  ismét,  bú  elől  futó? 

De  enyh  a  bajnak  látni  társait : 

Bevárom  őket,  ők  sem  boldogok. 
Kalmár  (mankóján  támolyogva  jő). 

Segíts  tovább,  te  fáradt  gyenge  láb. 

Segíts,  te  gyámbot,  rossz  lábpót olék ; 

Te  mégis  hű  vagy :  köszvény,'  zsibbadás 

Nem  rontanak  meg,  jó,  rossz  út  között, 

Nem  válogatva  mégy,  amerre  kell. 

S  ha  pályavéget  ér  az  utazó, 

Vénsége  zordon,  bús,  rideg  telén, 

Még  tűzre  rak,  s  utószor  felhevülve, 

Végig  tekint  a  tarka  életen. 

Mint  a  ruhán,  mely  hajdan  dísze  volt. 

Most  a  szegénység  ronda  bélyege 

Az  elkopott  fény  foltjait  mutatja.  — 

Hol  vagytok,  összehordott  kincseim? 

Reményem  fája  dúsan  felvirult, 

S  arany  virágit  szélvész  szórta  el. 

Megitta  tenger,  amit  föld  adott. 

A  víz  ajándit  föld  rabolta  meg, 

S  a  sors  szegődi  kénye,  melly  emelt, 

Most  zsámolyává  tette  hátamat. 

Kik  ösmerék,  míg  volt,  csak  pénzemet. 

Nem  ösmemek  rám  most  az  emberek, 

S  a  büntetésnek  súlya  rajtam  az, 

Hogy  mégis  nálok  kell  segélyt  találnom. 

Ki  ád  a  íáradottnak  enyhelyet? 

Ételt  ki  ád  az  éhnek,  és  italt 

A  lankadónak,  bú  és  szomj  miatt? 

Ki  ád  a  bujdosónak  rejteket, 

Paloták  urának  hajdan?  víg  torok 

Gazdáját  vendégül  ki  híja  meg, 

Hogy  a  lehullott  csontot  fölvegye? 

Egykor  selyemmel  béllelt  sors  fiát, 

Ki  köntösít  fel  most  ruhátalant 

Dér  és  nap  ellen,  szél  és  zápor  ellen? 

Ki  a  szem  ellen,  mely  megbánt,  ha  néz, 

Botránkozással  fordul  el,  ha  látott, 

S  még  inkább  mint  dér,  zápor  s  szél  gyötör  ? 

Segíts  tovább,  te  fáradt  gyenge  láb, 

Segíts  tovább,  te  gyámbot:  menni  kell, 

Gazdálni  a  múlékony  életen, 

Imez  bojtorjántermő  zálogon ; 

Még  a  halál,  a  váltó,  nincsen  itt.  (El.) 
Balga  (ki  eddig  csak  fejét  emelgette,  most  fölülj . 

De  már  evvel  majd  Balga  sem  cserél. 

Az  Isten-adta  milyen  sápogást  tesz. 

Egyik  lélekzet  benne  szomjúság, 

A  másik  éhezet,  s  a  rongy  miatt 

Olyan  vitorlás,  mint  a  szélmalom ; 

Mért  nem  lesz  szélmalommá?  —  Hát  ki  az. 

Ki  hág  fel  ismét,  melty  ország  fia. 

Olyan  szemekkel,  mint  egy  üstökös? 

Ha  úgy  lehetne,  amint  nem,  talán 

A  földet  is  kirúgná  láb  alól. 

De,  Balga,  csitt !  most  bölcsebb  száj  nyihk. 
Fejedelem  (jő). 

Égsz  még,  s  nem  égsz  el,  nap,  mely  verve  látsz? 

Rengsz,  s  el  nem  omlol,  föld,  e  láb  alatt, 

Mely  vérjelekkel  nyomta  hátadat? 

Ha  ölnyi  térben  hírem  és  magam 

Bőven  tanvázunk,  mért  e  hosszas  út? 

Mért  e  hegyekkel  büszke  földdarab 

Egy  sírhalommá  nem  lesz,  nem  nagyobbá. 

Mint  mennyi  kell,  hogy  lábamat  kinyújtsam? 

Magam  szeretnék  lenni,  mint  valék, 

A  földön  úr,  és  föld  a  föld  alatt ; 

Ez  a  homok  faj,  mely  mohón  tenyész, 

Ne  mondaná,  ha  rajtam  elmeg3^en: 

Imitt  királynak  gázolom  porát. 

Le  a  fejről,  te  hitvány  cifraság. 

Te  csalfa  fényből  alkotott  ragyogvány. 

El  a  kezekből,  fejedelmi  bot. 

Erőtök  nincs ;  míg  volt,  én  voltam  az. 

Ez  a  kebel  volt  műhely  ezrekért, 

Magában  és  magától  szüntelen 

A  hír  s  dicsőség  tettein  koholt.  — 

Fenségben  ültem,  mint  a  bérci  kő, 

Rokon  szív  nélkül,  szörnyen  egyedül. 

Az  átvirrasztott  éjek  rémei, 

A  barna  gondok,  szélvész  háború, 

Villám  s  hideg  fény  voltak  táborom; 

Lábamnál  nyüt  és  hervadt  a  virág; 

De  úr  valék,  s  betöltve  a  hiány. 

Egy  gondolat  volt,  én  gondoltam  azt, 

Akarat  csak  egy  volt,  én  akartam  azt. 

S  egyik  végtől  a  másikig  hatott. 

Itt  várak  dőltek,  bérc  múlt,  víz  kitért, 

Amott  merészen  kelt  új  épület, 

A  sivatag  csodája,  s  tornyokat 

Határon  túl  a  felhők  közt  viselt. 

Intettem,  és  egy  ország  puszta  Ion, 

Akartam,  és  egy  másik  támadott. 

Ki  adja  vissza  múlt  hatalmamat? 

Gyermek  volt  a  nép,  bábok  istenei ; 
En  fölneveltem  őket,  báb  helyett 
Kitettem  a  hírt,  s  bátor  fajzatok 
Hagyták  el  a  baromság  ólait. 
Erőt  nevelve,  őrző  gondomon 
Nagy  nemzetekké  serdült  a  világ; 
Nyakamra  nőttek,  s  mely  nagy  tő  valék. 

Most  földre  húztak  önnön  ágaim. 
Tehettem  mindent,  s  mindent  megteyék, 
Hatalmamon  túl  egy  volt,  s  azt  kívánták, 
A  mindeneknek  tetszőt !  nem  tevém ; 
Mert  nem  tehettem,  és  elért  bajom. 

Titkos  haraggal,  mélyen  s  gyászosan, 
Mint  a  setét  pók,  szőtt  az  árulás, 
A  bizalomnak  hószín  fonalát, 
Mely  vad  kezei  közt  tüstént  megszakadt. 
A  rossz  gyanúnak  barna  szálival 
Fércelte  össze  csalfán  s  ördögül; 
S  jött  a  hízelgés  hímes  köntösében, 
Mely  a  barátság  képivel  kívül, 
Benn  szerte  vonszolt  arccal  a  bosszút, 
S  gyilkos  haragnak  rejté  szörnyeit. 
Kellett  az  áldozat,  s  én  lettem  az. 

Mi  van  még  hátra?  merre  költözünk? 
Lefeküttem,  s  rám  villant  az^  ég  tüze, 
A  föld  be  nem  vesz:  ember  átkai 
Fölvernek  onnan,  és  ön  álmaim 
Nem  hagynak  alunni  oUyan  szűk  helyen. 
Mely  kéz  mutatja  most  meg  síromat? 
Ha  már  letettem  e  nehéz  fejet. 
Ez  a  lélek,  mely  roppant  termetével 
Láng  óriásként  égi  boltot  üt,  ^^ 
Hol  lel  magának  méltó  temetőt? 
Lázadj  fel  tenger,  bérc,  te  hullj  alá, 
Gördülj  ki  föld  e  fáradt  láb  alól, 
Szakadjatok  rám  égő  csillagok, 
Romlástok  harsogása  jel  legyen, 
Hogy  egy  királyi  lélek  sírba  megy.  (El.) 
Balga.  Ha  ez  király  volt,  mérges  lehetett. 
Huh!  mily  kegyetlen  dolgokat  beszél: 
Sajnálnom  kéne,  és  csak  bámulok, 
Mint  aki  szappant  vett  a  sajt  helyett. 

(A  tudós  mélyen  elmerülve  jő.) 
Mit  látok?  oh,  ez  cifra  élet  itt. 
Hová  botorkál  szalmaszál  uram, 
Hová,  te  donga,  görbe  lécdarab? 

Háromszor  menykő!  ez  van  ám  csehül. 
Ha  söprünyélből  vannak  emberek, 
Ez  a  királyok.  S  milyen  színtelen ! 
De  tátogat  már,  halljuk  a  harist. 
Tudós.  Az  élhetetlenség 
És  halhatatlanság 
Két  nagy  dolog,  két  régi  fejtörés. 
Az  élni  nem  tudónak  baj,  hogy  él, 
A  halhatlannak  baj,  hogy  halni  kell, 
S  melyik  nagyobb,  azt  méltó  kérdeni. 

Az  élhetetlen?  nem  tud  halni  is, 
S  ez,  ami  őt  legárvábbá  teszi; 
Mert  a  szegény,  földhöz  ragadt  fiú, 
Kit  még  az  ág  is  húz,  a  gyáva  szív. 
Kit  a  leány  is  megcsal;  a  bolond. 
Kin  a  szerencse  nyargal  föl  s  alá. 
Az  érdem,  mely  magára  hagyva  teng, 
S  az  életen  túl  várja  díjait; 
Éjfél  barátja  a  vak,  életunt, 
S  kinek  nejével  más  hivalkodik. 
Ki  tartományán  más  uralkodik, 
A  pénzülő,  a  kockák  vert  íia, 
A  szívbeteg,  szerelme  martaléka, 
S  minden  reményhez  esküdött  bohó. 
Mind  ez,  ha  halni  tudna,  mily  hamar 
Látnók  az  éllietlenségek  vég  baját! 

Ellenben  a  halhatatlannak  is. 
Ha  halni  még  előbb  nem  köllene. 
Mi  könnyű  dolga  volna  e  világon. 
De  így  sem  él,  sem  hal,  csak  tébolyog 
Lét  és  nemlét  közt,  mint  a  vert  kuvasz, 
Kit  udvarából  a  juhász  kitilt. 
S  mért  élhetetlen?  vagy  mért  halhatatlan? 
Mért  élhetetlen,  aki  élni  vágy, 
vS  mikor  nem  az,  mért  halhatatlan  akkor? 
Élet-  s  halálban  mért  az  a  lehet, 
Az  élhet,  halhat,  mért  van  eltöröh^e? 
S  én  nem  kívántam,  hogy  legyek  s  vagyok 
Majd  nem  kívánnék  halni  s  meghalok  I 

S  akkor,  ha  láttam  hitványságomat. 

Tán  úgy  kívánnám,  s  meg  nem  halhatok! 

S  örökre  nem !  nem  !^  mindig  nem !  gyötör. 

(Homlokára  üt.) 

Ki  vagy  te,  aki  bennem  háborogsz? 

Ész,  vagy  nem  ész?  elő!  hadd  lássalak. 

(Merőn  kinyújtott  tenyerébe  néz,  mintha  valamit 

róla  el  szállani  látna.) 

így!  pille  voltál,  most  már  lepke  vagy? 

(Őrjöngősen  előbbre  lépve.) 
Megállj !  ne  menj  még,  én  is  elmegyek.  — 
Nem  áll  meg,  elmegy,  elhagy,  eltűnik  — 
Sötét  van,  álmodozzunk,  itt  az  éj.  (El.) 
Csongor.  Mit  láttam  én,  mi  vándor  arcokat! 
Megjöttek  régi  ismerőseim. 
Nem  mint  a  fecske,  mely  tavaszt  jelent. 
Mint  zajmadár  a  vészben  jöttek  el. 
Búmat  nagyítók,  gyász  történetekkel. 
Fordult  szerencse  ül  a  gazdagon, 
(Szerencse  hátán  ült  ő  egykoron), 
S  ki  a  világot  rabbá  tenni  ment. 
Most  —  s  mennyi  gyötrelemmel!  halni  megy. 
Betette  könyvét  a  tudós,  s  ki  a 
Tudás  határát  érni  láttatott, 
Most  túl  azon,  kétségek  tengerében. 
Mint  egy  veszendő  sajka  hányatik, 
S  kormányon  ész  helyett  a  dőreség, 
Csillagra  nem  tekintve,  céltalan 
Áll  a  habok  közt,  mellyek  elnyelendik, 
S  a  rá  agyargó  szörnyeken  mosolyg. 
El  a  világnak  ál  tekintetétől. 
Koldus  a  gazdagság,  a  hatalom 
Leszállt  fokáról,  hamvadott  üszök 
A  tudománynak  napszövétneke, 
S  közöttök  a  nem  boldog  szerelem, 
Mint  a  magányos  gerle,  nyögve  jár. 
El  innen  a  magánynak  rejtekébe, 
El,  ahol  ember  nem  hagyott  nyomot 
Derűs  homályban,  szélmoraj  között 


Az  észmerengés  búja  ott  lakik. 
Ott  álmadoztat  ifjú  képzelődést, 
Elmúlt  szereim  és  meghiúlt  remény, 
S  a  szív  halála  lassú,  nem  gyötör.  (El.) 
Balga.  Elmenjünk  hát  s  ne  lássunk  több  csodát? 
S  pusztába  menjünk,  s  éktelen  vadonba? 
De  menni  kell;  ott  mégis  fü  terem, 
S  ezentúl  Balga  nem  kényeskedik, 
Szénával  él,  mint  a  rivó  szamár, 
És  vízzel,  mint  az  eb.  Szegény  fejem ! 
Nem  süt  nekem  már  Böske  lágy  cipót. 
És  nem  vet  ágyat  nap  leszálltakor ; 
ínséggel,  amint  kezdtük,  hagyjuk  el, 
S  mi  a  futásnak  vége?  döghalál.  (El.) 

(Szabad  tér.) 

(Egy  elvadult  kert  közepében.) 

Tünde,  Ilma  (jőnek). 

Tünde.  Vége  vándor  útainknak, 

ÁUj  meg,  Ilma,  és  pihenj. 
Ilma.  Hála  Isten !  hogy  megjöttünk. 
TÜNDE.  Itt  e  táj  volt,  e  fenyér. 

Hol  legelsőbb  andalogva 

Ültetem  a  szerelemnek, 

A  gyönyör  fa  sarjadékát. 

Ért  arany  gyümölcse  már, 

És  a  vágy,  s  e  szív  elől 

Elszedé  a  sors  viharja. 

Álljon  újlag  e  helyen, 

A  kopárnak  bámulandó 

Dísze,  s  messze  tündököljön. 

És  ha  hü  még,  és  hivem. 

Akit  nem  felejt  szerelmem. 

Csalfa  jóslat  ellenére 

Itt  találjon  enyhhelyére: 

De  ha  hűtlen,  és  a  jóslat 

Képe  nem  csal,  akkor  ah ! 

Hervadj,  hervadj,  drága  fa, 

Hervadásnak  átka  rajtad. 
Ilma.  Mily  kegyetlen  szózat  ez? 

Hát  ha  férfi  hütelen  volt, 

Ollyan  ritkaság-e  az, 

S  egy  hitetlen  szív  miatt 

Minden  férfit  kell  gyűlölni, 

És  nem  inkább  kegybe  venni? 

Nem  jöhet  szebb,  vagy  ha  nem  szebb. 

Nem  jöhet  jobb?  és  ha  nem  jobb, 

Nem  jöhet  más,  aki  szinte 

Férfi,  mint  a  többi  volt? 

Asszonyom,  ha  kérnem  engedsz, 

Változtasd  parancsodat ; 

Kár  az  illyen  ritka  fát. 

Egy  hitetlen  férfiért, 

Hervadásra  vesztegetni ; 

Mert  ha  így  megy  mindenütt. 

Nem  marad  fa,  nem  marad  lomb. 

S  hervadásnak  vége  nem  lesz, 

Amig  férfi  és  fa  van. 
Tünde.  Akkor  váljék  bár  örökre 

A  természet  hervataggá, 

S  bú  és  bánat  lakja  azt. 

De  ha  boldogul  szerelmem, 

Akkor  itt  e  puszta  domb 

Fény  lak  ómmal  díszesedjék  ; 

E  vadon,  mely  mint  ijesztő 

Áll  a  néma  sivatagban. 

És  a  hajdan  ékes  kertnek 

Már  benőtte  útait, 

Akkor  mint  egy  éden  álljon, 

S  benne  e  kicsin yded  élet, 

Mint  egy  rózsa,  úgy  virítson 

Csermelyárnak  partjain. 

Harmat  gyöngye  hullja  meg. 

Ifjú  napfény  melegítse. 

Égi  szellő  hütögesse, 

S  méhajakkal,  mézajakkal 


Lopja  róla.  liajnalonként 
A  szerelem  csókjait. 
S  hervadása  érje  bár: 
Szép  volt,  s  édes  illatú. 
De  jer,  Ilma,  félre  innen, 
Várjuk,  mit  hoz  a  szerencse. 
Lég'  kicsiny ded  szellemi, 
Gyenge  Nemtök,  szálljatok, 
Legyetek  fám  őrei. 
Minden  bűnöst,  minden  ártót 
Tőle  messze  tiltsatok.  (El.) 
Ilma.  így  van !  a  legjobb  tanács  is, 
Mint  a  bunda  nyár  hevében 
Félre  zugba  vettetik. 
Isten  hozzád,  drága  fa. 
Férfi  hűség  képe  vagy. 
Elhervadtál,  oda  vagy!  (El.) 

Nemtök  (éneke  a  légben). 

Játszadozunk, 
S  az  óra  halad, 
Légi  lakunk 
Van  csillag  alatt. 
S  a  csillag,  ha  este  mosolygva  kijő. 
Tündöklik  utána  az  égi  mező. 
Csillag  után 
Jár  kis  seregünk, 
Menny  kapuján 
Át  játszva  megyünk. 
Ki  hí  le,  ki  hí  le,  a  földre  ki  hí? 
A  menny  ragyog,  ékes;  a  föld  gyönyörű. 
(A  nemtők  egymásután  földre  szállnak.) 
Első.  Hop!  leszálltam,  itt  vagyok. 

Ej !  beh  csiklandós  fű  ez. 
MÁSODIK.  Hop!  leszálltam,  itt  vagyok. 

Könnyű  szellő,  lengedezz. 
Harmadik.  Hopl  leszálltam,  itt  vagyok. 
Gyenge  harmat,  permetezz. 

Nemtökirály.  Szűzleányszív  dobogása  bölcsőm. 

Ki  kér  tőlem  boldogságot  kölcsön? 

Szüzleányszív  dobogása  ringat, 

Ott  aluszom,  s  a  kis  lány  kacsingat. 
Ötödik.  Kedvesb  iUat  a  virágnál. 

És  az  illat  én  vagyok. 
Hatodik.  Ah!  leszálltam,  itt  vagyok, 

A  sóhajtás  én  vagyok. 
Hetedik.  Szép  leánynak  ajakán 

Minden  csókért  csók  a  vám: 

Én  mosolygó  csók  vagyok. 
Nyolcadik.  Várjatok  meg,  várjatok  meg, 

Én  az  égő  szív  vagyok. 
Kilencedik.  Gyönyör  úrfi  én  vagyok. 

Mit  csináljunk,  hadnagyok? 
Többen.  Játszunk,  játszunk! 
MÁSOK.  Micsodát? 

Némelyek.  Méhcsoportot,  rózsafát. 
Első.  A  királyné  én  leszek. 
Második.  Én  kis  gyenge  raj  leszek. 
Többen.  Mink  is,  mink  is  raj  leszünk. 

Andalogva  és  dönögve 

Ágról-ágra  röppenünk. 
Harmadik.  Én  virágzó  rózsafa  — 
Nemtökirály.  Álljatok  meg,  itt  egy  ág  van, 

Égi  tőből  sarjadék. 

Hogy  viruljon  föld  porában. 

Itt  mulassunk,  itt  enyelgjünk 

Tiszta,  édes  iilatábaE. 
Második.  Adsz-e  rózsát,  rózsafa? 
Harmadik.  Pille  vag}',  te  menj  tova. 
MÁSODIK.  Ah!  nem,  én  kis  raj  vagyok, 

Szánj  meg,  oly  szomjú  vagyok. 
Harmadik.  Mit  ihatnál? 
MÁSODIK.  Harmatot. 

Harmadik.  S  mely  jutalmát  adhatod? 
MÁSODIK.  Csókot  érte  vagy  hatot. 
Harmadik.  Nem  kell!  nem  kell! 
MÁSODIK.  Meghalok ! 

Vörösmarty  munkái.  IV.  lo 

Harmadik.  Illatot  szíj,  azt  adok. 
MÁSODIK.  Szíttam,  ah,  s  megrészegültem. 

Szárnyaimmal  lankadok, 

Hullok,  hullok,  jaj,  lehuUtam, 

Rőt  levélke  ing  alattam. 

Ah!  beh  jó  itt,  ah!  beh  lágy, 

Jertek,  társak,  itt  fürödjünk. 
Többen.  Jertek  oda,  mézet  szedjünk. 

Rózsaillat,  rózsaharmat,  rózsaágy. 

Ah !  beh  kedves,  ah !  beh  édes,  ah !  beh  lágy. 
(A  harmadikat  sorra  csókolják.) 
Harmadik  (sírva).  Jaj  nekem,  jaj!  hagyjatok. 

Tüske  szúrja  lábamat. 
Első.  Jaj  nekem!  jaj!  bágyadok, 

Hangya  csípi  arcomat. 
MÁSODIK.  Légy  ijesztget,  szúnyog  bánt, 

Hagyjuk  e  rossz  tartományt. 

MiRÍGY   (jő). 

Nemtökirály.  Hah!  mi  jő,  mely  förtelem. 
Negyedik.  Rátekintni  gyötrelem. 
Kilencedik.  Képtelen  fej,  fejtelen  kép. 

Mindene  rút,  maga  sem  szép. 
Első.  Lába  kéz,  és  keze  láb. 

Hagyjuk  itt  e  vad  csodát. 
Nemtökirály.  Vissza,  vissza,  vissza! 

A  föld  nem  nekünk  való. 

Durva,  zordon  és  csaló.  (Elszállanak.) 
MiRÍGY.  Mit  csinált  itt  e  kölyökhad? 

Azt  tudom,  hogy  rá  rivaszték, 

S  játszadozni  elfelejt. 

S  most,  aranyfa,  jöj  velem, 

Ifjúságnak  drága  fája, 

Tán  lehull  a  kor  homálya, 

Almádat  ha  ízlelem. 

Asszonyod  már  nem  keres. 

Mert  búvában  epedezve. 

Nincs  e  tájhoz  többé  kedve; 

Megcsalám,  és  oda  vesz.  — 

Áslak,  áslak,  addig  áslak 

Körmeimmel,  míg  kivájlak. 
(Vájni  kezd  a  fa  tövében.  A  manók  három  felől  jönnek.) 
KuRRAH.  Mit  találok,  mely  szerencse! 
Berreh.  Melly  öröm,  hogy  összejöttünk. 
Duzzog.  Szent  a  béke  már  közöttünk. 
Berreh.  Merre  jártmik? 
KuRRAH.  A  hegyen  túl. 

Duzzog.  Én  a  völgyeken  mulattam. 

Hát  te,  bátya? 
Berreh.  Tengeren  túl! 

Elszakadt  a  bocskorom. 
KuRRAH.  Egy  boszorkányt  hátba  vágtam. 

Elszakadt  az  ostorom. 
Duzzog.  Fergeteg  jött,  a  palástot 

összetépte  hátamon. 
Berreh.  Mit  csináljunk,  mit  miveljünk? 

Zúg  az  éhség  ölyve  bennünk. 
Kurrah.  Szép  mulatság  a  zene, 

ím,  egy  régi  cimbalom. 
Berreh.  Én  egy  rozzant  hegedűnek 

Régi  fáját  hordozom. 
Duzzog.  Három  a  szám !  hangotokhoz 

Bodzasípomat  fuvom. 
Kurrah.  Csendesen!  mit  látok  ott? 
Berreh.  Mely  dicső  ág  a  kopáron! 
Kurrah.  Halljátok  tanácsomat. 

Készen  vár  ránk  a  szerencse. 

Csak  kezet  kell  nyújtanunk. 
Berreh,  Duzzog.  Halljuk,  halljuk. 
Kurrah.  A  fa  ott 

Egy  tündérnek  égi  fája, 

S  aki  azt  körmével  vájja. 

Az  Mirigy,  a  vén  gonosz. 

Rajta  menjünk,  megkötözzük, 

Hárskötéllel  összefűzzük. 

Hársfalyukba  cövekeljük ; 

Míg  világ  lesz  a  világ. 

Onnan  el  nem  szabadul. 

A  tündér  ezt  látni  fogja; 

S  végtelen  jutalmat  ád. 
Berreh,  Duzzog.  Ügy  van,  úgy  van,  s  úgy  legyen , 

Itt  teremjünk  hirtelen.  (El.) 
MiRÍGY.  Ág,  ki  hitvány  görbe  ág  vagy, 

Hol  pokolban  ágazál  el, 

Hogy  gyöködhöz  nem  jutok? 

Vagy  kivánod,  ezt  a  földet 

Hogy  keresztül  vájjam  érted? 

Megteszem!  (A  manók  rajta  mennek.) 
KuRRAH.  Ha  meglehetne  I 

Most  mozogj,  ha  tudsz,  zsivány. 

(Tünde  és  Ilma  távolról  látszanak.) 
MiRÍGY.  Hah!  kiket  lát  itt  szemem? 

Átkozottak,  összetéplek. 
Berreh.  Nem  lehet ! 
MiRÍGY.  Megvakítlak. 

Duzzog.  Nem  lehet! 
MiRÍGY.  Bocsássatok, 

Vagy  hernyóvá  változtatlak, 

S  pille  lesz  belőletek.  (A  manók  kacagnak.) 

Hah,  hog^'  úgy  van!  nem  lehet. 

Kérni  kell  tán,  és  Ígérni, 

És  Ígértet  meg  nem  adni.  — 

Oldjatok  meg,  g^'ermekim. 
KuRRAH.  Mondd  fiadnak  a  vizekben, 

Aki  békát  fojtogat. 
MiRÍGY.  Maszlagot  nyelétek-e, 

Hogy  reám  dühültetek? 
Berreh.  Tán  nem  ösmerünk,  zsivány? 
Duzzog.  Jersze,  száradj  meg  a  fán. 
MiRÍGY.  Mely  bohóság  tőletek? 

E  fa,  látjátok,  magában 

Áll  előttünk,  elhagyatva; 

Mert  szerelmes  ültetőjét 

Megcsalám,  és  nem  jön  érte, 

Átokkal  néz  e  vidékre. 

S  mind  e  kincs  nekünk  marad. 

Én  tevém ;  de  osztozunk. 

Oldjatok  meg,  oldjatok  meg. 
És  felezve  osztozunk. 
KuRRAH.  Üj  csalással  súlyosodtál, 

Hogy  lepottyanj,  mint  a  vackor, 

S  végezd  undok  létedet. 

Jer,  kövess,  nincs  irgalom : 

Hársfalyukban  fogsz  hüselni. 

Zárva,  fogva  mindörökre, 

S  élni,  míg  rossz  lelked  élhet; 

Jer,  ne  szólj,  mert  mindhiába! 

Egyszer  szólj  csak  életedben. 

Ezredévi  rejtekedben. 

Akkor  is  azt :  jaj  nekem ! 

(A  manók  hurcolják  Mirigyet.) 
MiRÍGY.  Éj  legyen  napfényetek. 

Méreg  minden  étketek; 

Mérges  hannat  hintse  meg, 

És  utálat  főzze  meg. 
Berreh.  Hadd  beszéljen,  míg  beszélhet. 
Duzzog.  Hársfalyukban  majd  regélhet. 
MiRÍGY.  Nyomorogjon  lelketek. 

Béna  koldus  testetek. 

Mint  a  rossz  szekér  legyen; 

Fájjon  ülve,  fájjon  állva. 

Csikorogjon  ébren,  alva. 

És  ijesszen  álmotokból. 

Legvidámabb  múlatástok 

Fogcsikorgatás  legyen. 
KuRRAH.  Jól  van,  jól,  öreg;  de  menjünk; 

Vagy  szorítsak  torkodon? 
MiRÍGY.  Jaj  nekem! 
KuRRAH.  Hah,  csakhogy  jajgatsz ! 

Jőj  sietve,  és  ne  nyögj.  (El.) 
(Tünde  és  Ilma,  kik  eddig  rejtekben  állottak,  dőjőnek.) 
Tünde.  Mit  kell  végre  hallanom ! 

E  gonosznak  áldozatja 

Voltának  hát  üdveim? 

Most  gyanítom  csalait, 

S  borzadozva  nézek  vissza, 

Mint  ki  örvényt  lát  nyomában. 
Mellyen  átkelt,  szembehúnyva. 
Csongor,  ah  !  gyanúm  megölt 
Egy  lakót,  a  bizodalmat 
E  kebelben,  mely  híved; 
Most  az  újra  éledez, 
S  éledése  több  öröm, 
Mint  birása  volt  előbb. 
S  Éj,  ki  nem  nagy  bűnömért 
Fényhazámból  számkivettél, 
S  kis  gyönyört  és  kéjt  Ígértél, 
Add  meg  őket  s  nem  sóhajtok. 
Fogyhatatlan  évekért. 

(A  manók  visszajönnek  s  Tünde  előtt  térdre  borúinak.) 

Keljetek  fel,  barna  szolgák. 

Mindent  láttam  és  tudok. 

Keljetek  fel,  már  ezentúl 

Udvaromnak  népei, 

Gazdagon  jutalmaimmal. 

Bőven,  fényben  fogtok  élni. 
KuRRAH.  Hála  érte,  hála  s  áldás! 
Berreh.  Mit  parancsolsz,  hogy  tegyünk? 
Duzzog.  Mit  kivánsz,  hogy  ne  tegyünk? 
Tünde.  E  vidéken  rejtekezve, 

Vizsga  lesben  álljatok, 

És  ha  kit  látandatok, 

A  fatőben  megpihenni. 

Tartsátok  meg  itt  kötözve, 

S  jöjetek  hírt  mondani.  (El.) 
KuRRAH.  Teljesítve  lesz  parancsod.  (IlmdJioz.) 

S  lányasszon3^ka  meg  sem  állna? 

Vagy  nem  ösmer,  úgy-e  bár? 
Ilma.  Hát  ki  ösmer  téged,  undok? 
KuRRAH.  Aki  egykor  fenn  a  kertben, 

Balga  néven  nevezett, 

S  csókjával  megenyvezett. 
Ilma.  Hát  te  voltál?  meglehet. 

ösmerem  lépésedet. 

KuRRAH.  És  ha  kérdenem  szabad, 

Mily  neműnek  ösmered? 
Ilma.  Sánta  voltál,  most  bicegsz. 
KuRRAH.  Kedves!  —  oh  hadd  illetem  meg 

Szép  ruhája  fodrait. 
Ilma.  Majd  letépem,  fúlj  meg  rajtok.  (hL) 
Duzzog.  Vájjon!  lássa  bár  az  ember, 

A  hernyóból  pille  lett. 
Berreh.  Ráröpüit  a  csipkefára 

S  pillangója  elveszett. 
Kurrah.  Mit  csevegtek?  kémekedve, 
Jertek,  álljunk  leshelyünkre: 
A  jutalmak  napja  vár.  (El.) 
Csongor  íjő).  Meddig  égsz  meg  e  kebelben 
Mint  szorult  tűz  a  hegyekben, 
Oh,  beteg  szív  régi  búja? 
Legrettentőbb  háborúd 
E  kebelt  még  meddig  dúlja? 
A  kívánság  elhagyott. 
Mely,  mint  rózsaajkú  méh. 
Ült  gyönyörnek  kútfejénél; 
Mely  keservim  éjjelébe, 
Szebb  jövőnek  küldte  fényét, 
A  reménység  elhagyott; 
Csak  te  vagy  hü,  csak  te  vagy  társ, 
Szünhetetlen  gyötrelem ; 
Tél  a  szívnek,  tél  az  észnek 
Kétségb'ejtő  szerelem, 
Csak  te  nem  hagysz,  s  mint  sötét  por. 
Mint  felhő  a  vész  elől, 
Hasztalan  fut  szüm  előled. 
(A  manók  leseikből  kirohannak  s  megragadjak.) 
Duzzog.  Aki  lelked  van!  megáUj. 
Berreh.  Meg  ne  motszanj. 
Csongor.  Hol  vagyok? 

Mely  szilaj  hang  zúg  fülembe? 
Oh  ebek,  hát  véretekkel 
Fessem  a  mezőt?  el  innen. 
Vagy  vasat  nyel,  aki  bánt. 

KuRRAH.  Ember,  add  meg  magadat. 

Éhen  vesztél  volna  úgj'is, 

Most  majd  fellógasztanak.  (Megkötözik.) 
Berreh.  Felmagasztalunk,  ne  búsulj. 
Duzzog.  Ej !  tudom,  hogy  majd  lejönéi, 

Ha  szemedbe  pillant  a  dél. 
KuRRAH.  Nem,  nem!  jobb  ott  a  magasban, 

Szellő  hűti  talpait. 
Berreh.  Varjú  száll  a  homlokára. 
Duzzog.  Kár!  kár!  kár!  szemét  kivájja. 

Jó  éjszakát. 
Berreh.  Jó  éjszakát. 

Kurr.\h.  Nemsokára  látjuk  egymást.  (A  nmnók  el.) 
Csongor.  Csongor!  erre  kell-e  jutnod, 

Hogy  szerencséd  alkonyán 

Pór  kezek  kötözzenek  meg, 

És  gúnj'olják  sorsodat? 

Hát  vitézlő  karjaidnak 

Hol  maradt  el  pártfogása? 

Félni  nem  tudó  szivednek 

Győzhetetlen  bátorsága. 

Hol  maradt  az  áruló  el. 

Pór  kezektől,  hogy  ne  vessz  el? 

Haj,  nem  ők!  a  fájdalom, 

A  kegyetlen  öl3'v,  s  a  bánat 

Győztek  engem,  s  kötve  tartják 

Rég  kifáradt  lelkemet. 

Hogy  romoljak  el,  mi  szükség 

EUenimnek  összegyűlni? 

Ellensége  én  magamnak. 

Többet  ártok,  mint  ölőim, 

Többet,  mint  a  várt  halál.  (Zene  távolról.) 

Hah!  mi  ez?  mely  hangzatok, 

Mely  varázsos  zengemény? 

Mért  kelnek  ki  sírjaikból 

A  kivánat  és  remény? 

Mért  boronganak  szememben 

Boldog  álom  képei, 

S  mintha  lelkem  újra  élne. 

A  szereimnek  és  örömnek 
Várja  vendég  népeit. 
Engedek  már,  engedek, 
A  megrendült  idegeknek 
Nyugalom  kell  s  enyhület. 
Fájdalom !  jó  éjszakát, 
Csongor  búcsút  mond  örökre, 
S  kedvesének  szép  szeméről 
És  gyönyörről  álmodik. 

(Lejekszik  a  ja  tövébe  s  elszunnyad.  Tünde  s 
a  manók  jönnek.) 

KuRRAH.  Nézd,  kegyelmes  asszonyom, 

Híveid  mit  cselekedtünk, 

Egy  zsiványt  itt  megkötöttünk. 
Tünde.  Ő  az,  ő  az  —  oh  örök  sors, 

Melly  örömdíj t  neveiéi  föl 

Annyi  búnak  kínain!  (A  manókhoz.) 

Oldjátok  meg  őt  vigyázva, 

S  őrhelyére  mindenik 

Álljon  el,  míg  híva  nem  lesz. 
(A  manók  jeloldják  Csongort  s  elmennek.) 

Oh,  kit  e  szív  dobbanása 

Megjövendölt  vágyaimnak, 

Csongor,  itt  vagy,  karjaimtól 

Többé  el  nem  távozandó. 

Megkötöttek,  Csongor ;  ah  nem 

Ily  kötélre  vagy  te  méltó. 

Lelkeinket  oldiiatatlan 

És  szehdebb  lánc  köti. 

Mégis  e  virágfüzért, 

A  vadonnak  koszorúját, 

Vedd  s  viseld,  míg  visszatérek, 

És  nyugodjál;  még  nem  illik 

Megzavarnom  álmodat. 

Több  gyönyörrel  várom  én  azt 

Földerítni;  még  nyugodjál, 

S  álmodd  boldogságomat. 

(Indul.  Balga  Ilmát  hurcolva  jő.) 

Balga.  Hát  hitetlen  álnok  asszony, 

így  kell  futnod  a  világon, 

Mintha  férjed  már  nem  élne? 

Hányszor  éhezem  miattad. 

Hány  ezerszer  szomjúhoztam. 

Korhely,  hitszegő  teremtmény! 

És  te  —  ördög  tudja  jobban  — 

Addig  merre  sátoroztál. 

Hol  nevettél,  hol  mulattál? 

Özvegyasszony  képiben 

így  kell  csalnod  a  világot? 

Álíj  meg  s  valld  ki  bűnödet, 

Vagy  tudom,  hogy  addig  ütlek. 

Míg  gombóccá  változol. 
Tünde.  Melly  időtlen  szóvitály  ez? 
Ilma.  Ah!  segíts  meg;  a  kegyetlen 

Balga  megjött  és  veréssel 

S  szidalommal  üdvözöl. 
Tünde  (Balgához).  Vakrnerő!  Bocsásd  el  őt. 
Balga  (elbocsátja  Ilmát).  ím,  kegyelmes  asszonyom. 
Tünde.  És  te,  Ilma,  mit  határzál? 

Válassz  közte  és  közöttem, 

Mondd  el:  mégy-e,  vagy  maradsz? 
Ilma  (szünet  után) .  Jobb  szeretném  mind  a  kettőt : 

Menni  is,  maradni  is. 
Tünde.  Úgy  legyen  hát.  Most  vonulj  el, 

Légy  hatalmas  férjeden, 

S  büntetésül  addig  hizlald, 

Mig  mozogni  s  enni  tud. 
Balga.  A !  kegyelmes  asszonyom, 

Csókolom  kis  lábaidnak 

Legparányibb  ujjait. 
Tünde.  Sok  szerencsét !  —  Ilma,  tedd,  hogy 

Boldogságom  ünnepén 

Senki  itt  ne  háborítson.  (El.) 
Ilma.  Jer,  te  gyilkos. 
Balga.  Oh,  te  méz! 

Ilma.  Most  az  egyszer  megbocsátok, 

S  elfelejtem  a  pofont. 

Balga  (megöleli).  Oh,  te  drága  oldalcsont. 
(Mindketten  el.  Kevés  idő  múlva  nagy  roppanással  egy 
fényes  palota  emelkedik  a  tündérfa  ellenéhen.  Csongor 
fölébred.) 
Csongor.  Hah !  mi  bájra  ébredek? 

Mely  szokatlan  fény  ömöl  rám? 

A  lakatlan  bús  vadonból 

E  virágzó  tömkeleg! 

Mily  szerencsés  változás  ez? 

Mit  jelent  e  rózsalánc, 

Mely  lehabzik  vállaimról? 

S  e  gyönyörfa,  melly  az  emlék 

Tükörével  a  mosolygó 

Múltba  visszaboldogít? 

Mit  jelent  a  íénylak  ott, 

Bámulandó  koronája 

A  kopárnak?  mindezek, 

Mely  hatalmas  kéz  csodái? 

És  valók-e?  vagy  talán 

A  hiú  lég  tüneményi, 

S  csúfolódnak  álmaimmal? 
(Tünde  s  utána  hat  kísérő  leányi   jőnek,  fátyolozva.) 

Mit  szemlélek?  mely  sereg 

Jő  a  fény  lakból  elém? 

És  ki  az,  ki  oly  dicsőn 

Jár  elöl  a  szép  seregben? 

Mely  hatalmas  csillagoknak 

Fénye  jő  itt  eltakarva? 

Mért  remegnek  ízeim, 

S  mint  a  megrezzent  ideg 

Mért  ad  e  szív  kétesen 

Fájdalomnak  és  örömnek 

Egybetévedt  hangjait? 

Elborulok  e  helyen, 

Tisztelettel  elborulva, 

Lásson  ösmert  és  nem  ösmert, 

S  már  imádott  asszonyom.^ 
Tünde  (egyedül  közelebb  jő).  Utas,  aki  e  magánynak 

Sérthetetlen  szent  határit 

Általhágni  nem  remegtél, 

Vakmerő  te,  szólj,  ki  vagy, 

Mellyik  tartomány  lakója, 

Mily  szüléknek  gyermeke? 
Csongor.  Haj !  ne  kérdezd  honnomat ! 

Mely  csapongva  jár  az  égben, 

A  madárnak  fészke  van, 

Melly  ijedve  fut  vadásztól, 

A  kis  őznek  völgy  ölében 

Njoigodabnas  berke  van ; 

Mely  panasszal  csörgedez 

A  kietlen  messzeségben, 

A  pataknak  medre  van ; 

Még  a  hold  is,  a  mosotygó 

Fájdalommal  messze  bolygó, 

Végre  békés  hont  talál, 

Bérc  mögé  nyugonni  száll. 

Elhagyottabb  én  ezeknél, 

Ah,  én  hontalan  vagyok, 

S  a  szülék,  e  lét  adói 

Mennyi  kínnak,  gyötrelemnek, 

Szívemésztő  üldözetnek 

Szültek  átkos  gyermeket ! 
Tünde.  Vajha  sorsnak  üldözöttt- 

Elkerülted  volna  e  tájt, 

S  most  ne  érne  itt  veszély. 

Én,  szánod  bár  és  barátod 

Annyi  búdnak  hallatára, 

Még  sem  irgalmazhatok : 

Büntetésed  szabva  van  már 

Visszavonhatatlanul. 
Csongor.  Mondd  ki  bátran,  és  ne  késsél 

Megnyugtatni  lelkemet. 

Mondj  halált  rám  s  ajkaidról 

Azt  öröm  lesz  elfogadnom. 
Tünde.  A  halál  nem  büntetése 

Annak,  aki  halni  vágy. 

Várj  egyébre,  s  óva  válassz. 

Mert  választanod  szabad: 


285 

«Vagy  bolyongnod  a  vadonban 

Kell  siralmas  végedig, 

Míg  csak  búnak  és  nyomornak 

Rajtad  kedve  telhetik. 

ön  magadnak  üldözője 

Kór  eszednek  almival, 

Futni  fogsz  és  célt  nem  érni, 

Míg  reményed  oda  hal; 

S  akkor  fájó  zsibbadásban 

Unalomtól  betegen 

Hamvadozni  fogsz  sötétül, 

Mint  csillag,  mely  iemeg^^en. 

A  ridegség  s  elhagyottság 

Lesznek  néma  társaid, 

A  szív  többé  nem  vigasztal, 

És  az  ész  megszomorít  — » 
Csongor.  Szűnj  meg,  szűnj  meg,  és  ne  mondd  el 

Régi  szenvedésimet. 

A  ridegség  s  elhagyottság 

Voltak  úti  társaim, 

Vagy  ha  ők  nem,  üldözőim 

Válhatatlan  kínaim. 

Már  e  büntetést  kiállám, 

E  tovább  eltürhetetlcnt : 

Mondj  más  sorsot,  mondj  halált  rám, 

S  esküszöm,  nem  mondok  ellent. 
Tünde.  Ám,  ha  ez  nem  volna  tetsző, 

S  büntetésnek  sanyarú. 

Halld  meg,  egy  más  sorsod  is  vár. 

Nem  kevésbbé  szomorú : 

E  virágos  csendligetben 

A  szerelem  hív  ölében. 

Mint  a  halmok  csermelyének, 

Gyöngyvirággal  koszorúzva, 

Víg  dalokkal  hangadozva. 

Kell  lefolyni  életednek. 

Hü  kebelnek  dobogása 

Lesz  bölcsője  álmaidnak, 

Hév  ajaknak  csókadása 

Megfejtője  vágyaidnak. 

A  gyönyörrel  fogsz  fekünni, 

A  gyönyörrel  ébredezni, 

S  elmúlt  napjaid  keserve, 

Boldogságba  eltemetve, 

Mint  regében  ó  csoda, 

Vissza  fog  mosolygani, 

S  több  örömnek  íesz  oka. 

Nézz  körül,  s  ha  tartja  kedved, 

E  gyönyörfa  és  ama  lak 

Bús  viránynak  mezején 

Mind  reád  vár,  mint  sajátod, 

S  boldog  alkot ój ok  —  én. 
(Hirtelen  félrevonja  fátyolát.) 
Csongor.  Tünde !  —  ah,  vagy  még  ne  higyjem 

A  csalóka  tüneményt, 

E  szavaknak,  e  szemeknek? 

Jaj ,  ha  mégis  álmodom ! 

Nem,  nem,  e  szem  és  az  arc 

E  kar  és  a  rózsaujjak, 

E  sugárból  alkotott  test. 

És  e  minden  oly  dicsőén 

Egy  tökélybe  összetéve, 

Nem  lehet  más,  nem  lehet  több, 

Egy  van  ily  kép  mindörökké, 

S  csalhatatlanul  való. 

Tünde,  Tünde,  ah,  te  vagy! 

S  annyi  szenvedés  után 

Nyugszom  égi  kebleden ! 

Sírok  égi  kebleden !  (Megöleli.) 

S  szívom  istenajkaidnak 

Halhatatlan  csókjait. 
Tünde.  Csongor,  ah,  elfárad  a  szó, 

És  az  ész  elégtelen 

Elgondolni,  elbeszélni, 

Amit  e  megáradott  szív 

Érez  és  tud,  sejt  s  óhajt. 

Jer,  nyugodjál  e  karok  közt, 

S  hagyj  nyugonnom  karjaid  közt. 

Háboríthatatlanul 

így  fogunk  mi  csendben  élni, 

S  a  bajoktól  messze  lenni; 

Hagyd  virágzó  ajkaidnak 

Rám  omolni  csókjait, 

És  fogadd  el  ajkaimnak 

Szívből  áradt  válaszit. 

Megzavarhatatlanúl 

így  fogunk  mi  kéjben  élni, 

S  a  világgal  nem  cserélni. 
(A  kísérő  leánykák  mindinkább  elvonulnak,  míg  utóhh 
nem  látszanak.  Azonban  az  arany  alma  hull  s  messziről 
ím  ez  ének  kállaiik:) 

Éjfél  van,  az  éj  rideg  és  szomorú. 

Gyászosra  hanyatlik  az  égi  ború: 

Jőj,  kedves,  örülni  az  éjbe  velem. 

Ébren  maga  van  csak  az  egy  szerelem. 


TARTALOM. 

Lap 

A  fátyol  titkai 3 

Marót  bán 1 1  s 

Csongor  és  Tünde 181 


PH 

3132 

K5 

köt. 16 


KtsfalTidy-Társaság 

Élo  kcnyvek 


PLEASE  DO  NOT  REMOVE 
CARDS  OR  SLIPS  FROM  THIS  POCKET 


UNIVERSITY  OF  TORONTO  LIBRARY 


m 


